este autoarea seriei Fiica regelui pirat si 
a romanelor Umbrele care ne despart, 
Warrior of the Wild si Blade of Secrets. 
A crescut într-un oraş mic în Oregon, 
iar acum locuiește lângă Munţii Stâncoși 
cu câinele ei Rosy, care o cam face pe 
şefa. Are o diplomă în litere si editare si 
este încântată că nu mai trebuie sa 
citească vreodată un manual. Când nu 
citește sau scrie, Triciei îi place să facă 
puzzleuri, să joace volei și să se uite la 
seriale în timp ce mănâncă floricele 

Pentru Alisa, 
soră, prietenă și prima mea cititoare 


„DRAGI PRIETENI, HAIDETI SĂ NU LE UITĂM PE 
DRAGILE NOASTRE PRIETENE, SEPIILE!” 

— Căpitanul Jack Sparrow 

Piraţii din Caraibe: La capătul lumii 


Capitolul 1 


URĂSC SĂ MĂ ÎMBRAC ca un bărbat. 

Cămașa de bumbac e prea largă, pantalonii mi-s prea 
mari, cizmele prea incomode. Mi-am prins părul într-un coc 
în creștetul capului, sub o pălărie mică de marinar. Am sabia 
fixată bine în partea stângă a taliei și un pistol vârât în toc în 
dreapta. 

Tinuta mă incomodează pentru că stă lălâie exact unde nu 
trebuie. Și mirosul! Ai crede că bărbaţii nu fac altceva decât să 
se rostogolească in mate de peste și să-și mânjească mânecile 
cu propriile excremente toată ziulica. Însă poate că nu ar 
trebui să mă mai plâng atât de mult. 

Precautiile de față sunt necesare când năvălesc piraţii 
peste tine. 

Sunt mai multi decât noi. Mai bine înarmaţi decât noi. 
Sapte dintre oamenii mei zac pe spate, morți. Încă doi au sărit 
peste bord în secunda în care au văzut steagul Hoinarului 
Nopţii fluturând în zare. 

Dezertori. Lașii ăștia sunt cei mai dezgustători. Își merită 
sfârșitul: ori vor obosi și se vor îneca, ori vor fi răpuși de crea- 
turile marine. 

În aer se aude sunetul metalic al săbiilor. Corabia se lea- 
gănă de la loviturile de tun. Nu mai rezistăm mult. 

— Încă doi la pământ, căpitane, se aude Mandsy, prim-se- 
cundul meu temporar, care a coborât puțin sub punte. 

— Ar trebui să fiu pe punte, înfigând sabia printre coastele 
dușmanului, nu ascunsă ca un papă-lapte, spun eu. 

— Puţină răbdare, îmi reamintește ea. Ca să supraviețuim, 
trebuie să rămâi unde ești. 

— Să supravietuim? întreb ofensată. 

— Reformulez. Ca să reușim, nu trebuie să fiivăzută făcând 
mișcări impresionante cu sabia. 

— Dar poate dacă aș omori câțiva... spun mai mult pentru 
mine. 

— Ştii că nu putem risca asta, spune ea. 

Apoi adaugă brusc: 

— Au venit mai multi la bord. Cred că se îndreaptă spre 
noi. 

În sfârșit! 

— Anunţă că ne predăm. 

— Să trăiţi, căpitane! 

Urcă puținele trepte spre punte. 

— Şi ai grijă să nu mori! suier după ea. 

Aprobă din cap și deschide trapa. 

Să nu mori! spun din nou, de data asta în minte. Mandsy 
este una dintre cele trei persoane în care am încredere pe 
corabia asta. E o fată bună, foarte inteligentă, optimistă și 
care mă ţine cu picioarele pe pământ, lucru de care am avut 
nevoie cu disperare în această călătorie. S-a oferit să vină cu 
mine, alături de încă două fete din adevăratul meu echipaj. 
Nu ar fitrebuit să accept, dar am avut nevoie de ajutorul lor ca 
să-i tin în frâu pe neputincioșii ăștia. Ultimele săptămâni ar 
fi fost mult mai ușoare dacă aș fi fost cu echipajul meu. 

— Puneti armele jos! 

Abia-i pot auzi ţipătul prin hărmălaia bătăliei, dar apoi 
lumea se liniștește. Săbiile sunt aruncate cu zgomot pe punte 
aproape instantaneu. Bărbaţii sub comanda mea se așteptau 
la acest ordin. Poate chiar se rugau să-l primească. Dacă nu 

ordonam predarea, probabil că renuntau singuri. Echipajul 
acesta nu este sub nicio formă format din curajoși. 

Urc scările și stau pe vine, ascunsă chiar sub punte. 
Trebuie să joc rolul musului' inofensiv. Dacă oamenii ăștia ar 
descoperi cine sunt cu adevărat... 

— Verificaţi sub punte! Asiguraţi-vă că nu se ascunde 
nimeni! 

E unul dintre pirați. Nu-l văd de unde mă ascund, dar dacă 
dă ordine, este fie secundul, fie căpitanul. 

Mă încordez, deși știu exact ce va urma. 

Trapa se ridică și mă întâmpină o față hidoasă, binecu- 
vântată cu o barbă oribilă și încâlcită, dinți galbeni și nasul 
spart. Nişte brațe solide mă apucă de îndată cu brutalitate, 
mă smulg de pe scară și mă aruncă pe punte. 

Mă mir că pălăria îmi mai stă pe cap. 

— Aliniază-i! 

Rămân nemișcată în timp ce piratul urât imi ia armele. 
Apoi îmi dă un picior în spate și mă aruncă-n genunchi lângă 
oamenii mei. Mă uit către ceilalți și mă liniștesc când o văd 
pe Mandsy. Sorinda și Zimah sunt și ele tefere. Totul e bine. 
Fetele mele sunt în siguranță. Restul pot să putrezească. 

Îmi îndrept privirea spre piratul care urlă ordine și-l ana- 
lizez. E tânăr, cred că nici douăzeci de ani nu are. Ciudat. De 
obicei tinerii nu dau ordine, mai ales într-un echipaj ca acesta. 
Ochii îi sunt insufletiti de victoria bătăliei. Are spatele drept 
si e sigur pe el. Probabil că e cu un cap mai înalt decât mine 
dacă aș sta în picioare, cu părul șaten închis de culoarea blă- 
nii de focă. Are o față destul de plăcută, dar asta nu înseamnă 
nimic pentru mine când știu de ce echipaj aparține. O observa 
pe Mandsy în linie. Pălăria i-a căzut, lăsându-i la vedere părul 
lung și șaten si fata frumoasă. Îi face cu ochiul. 


* Marinar tânăr, lipsit de experienţă, sau ajutor al timonierului. 

Una peste alta, aș zice că eun netrebnic înfumurat. 

Eu și echipajul meu așteptăm în liniște pentru a vedea ce 
ne-au pregătit pirații. Suntem înconjurați de fum de la lovitu- 
rile de tun. Corabia e plină de resturi. Mirosul de praf de pușcă 
umple aerul și mi se strecoară pe gât. 

Se aud pași în timp ce un bărbat pășește pe scândura care 
leagă cele două corăbii. Din moment ce stă cu capul aplecat, 
nu lasă la vedere decât o pălărie neagră cu o pană albă într-o 
parte. 

— Căpitane, toți bărbaţii de pe corabie sunt în fata ta, 
spune același pirat care a dat ordine până acum. 

— Bună treabă, Riden! Dar să sperăm că nu sunt toți 
bărbaţi. 

Câțiva pirați rânjesc. Unii dintre oamenii mei aruncă pri- 
viri îngrijorate spre mine. 

Ce fraieri! Mă dau de gol prea ușor. 

— Am observat trei fete până acum, dar niciuna nu are păr 
roșcat. 

Căpitanul aprobă din cap: 

— Ascultati aici! strigă el, ridicându-și capul astfel încât îl 
putem vedeapentruprima dată. 

Nu e cu mult mai mare decât secundul lui arogant. Mă uit 
cu atenție la fețele membrilor echipajului. Celor mai multi 
nici nu le-au ieșit încă tuleiele. E un echipaj incredibil de 
tânăr. Auzisem că Hoinarul Nopţii nu se mai află sub cârma 
lordului pirat Jeskor, că i-a urmat un căpitan tânăr, dar nu mă 
așteptam ca întregul echipaj să fie atât de tânăr. 

— Cu toţii ati auzit poveștile despre Jeskor Sparge-Capete, 
continuă tânărul pirat. Sunt fiul lui, Draxen. Și veți vedea că 
reputația mea va ajunge să fie mult mai rea. 

Nu mă pot abtine. Încep să râd. Crede că-și poate clădi o 
reputație spunându-ne cât de necruţător va fi? 


10 TRICIA LEVENSELLER 


— Kearan, spune căpitanul, făcându-i semn bărbatului 
din spatele meu. 

Kearan îmi dă cu mânerul sabiei fix în creștet. Nu sufici- 
ent de tare încât să leșin, doar cât să doară ca naiba. 

Destul! gândesc. Sfaturile de precauție ale lui Mandsy sunt 
undeva departe. M-am săturat să îngenunchez pe podea ca o 
servitoare. Mă sprijin cu mâinile de puntea din lemn și extind 
picioarele în spate, prinzându-l pe pirat de încheieturi. Apoi 
mi le trag înapoi, iar Kearan cade pe spate. Mă ridic repede, 
mă întorc și-mi iau sabia și pistolul dela el până să se repună 
pe picioare. 

Îndrept pistolul spre fata lui Draxen. 

— Pleacă de pe corabie și ia-ti și oamenii cu tine! 

În spatele meu aud zgomote în timp ce Kearan se chinuie 
să se ridice. Îi trag un cot în burta imensă. Se aude obufnitură 
și cade din nou pepunte. 

Se lasă tăcerea. Toată lumea poate auzi cum apăs pe coco- 
șul pistolului. 

— Plecati acum! 

Căpitanul încearcă să-mi surprindă privirea de sub pălă- 
rie. Aș putea să i-o evit, dar asta ar însemna să-mi dezlipesc 
ochii dela el. 

Deodată se aude o împușcătură care-mi aruncă pistolul 
din mână. Aterizează pe punte și dispare din câmpul vizual. 

Mă uit în dreapta și-l văd pe secund, Riden, punându-și 
pistolul înapoi în toc. Pe fața lui apare un rânjet arogant. Deși 
aș vrea să-i sfâșii zâmbetul ăla cu sabia, trebuie să recunosc 
că a ochit foarte bine. 

Însă asta nu mă împiedică să mă înfurii. Îmi scot sabia și 
fac un pas spre secund. 

— Puteai să-mi spulberi mâna! 

— Numai dacă voiam. 


FIICA REGELUI PIRAT 11 


Instantaneu, doi bărbaţi vin pe la spate și mă iau fiecare 
de-un brat. 

—Vorbesti cam mult pentru un amărât de mus căruia nici 
nu i s-a îngroșat încă vocea, spune căpitanul. Dă-ţi jos pălăria! 

Unul dintre bărbați îmi smulge pălăria de pe cap, iar părul 
îmi cade vâlvoi, până la jumătatea spatelui. 

— Prințesă Alosa, spune Draxen. În sfârșit! Esti un pic mai 
tânără decât îmi închipuiam. 

Uite cine vorbește. Poate că mai am trei ani până la două- 
zeci, dar pariez pe mâna cu care mânuiesc sabia că l-aș întrece 
în orice probă de îndemânare sau inteligență. 

— Îmi făceam griji că va trebui să întoarcem corabia cu 
susul în jos până să te găsim, continuă el. Acum trebuie să 
vii cu noi. 

— Cred că o să afli repede, căpitane, că nu-mi place să mi 
se spună ce să fac. 

Draxen pufnește, își pune mâna pe curea și se întoarce 
spre Hoinarul Nopţii. Dar secundul nu-și dezlipește ochii de 
pe mine, de parcă anticipează o răbufnire violentă. 

Bineînțeles că o să răbufnesc, dar de ce s-ar aștepta deja 
la asta? 

Îmi vâr tocul în piciorul piratului care mă ţine din dreapta. 
Icneste și-mi dă drumul. Apoi îl apuc pe celălalt de gât cu 
mâna liberă. Începe să se înece și duce mâinile la gât. 

Draxen se întoarce să vadă ce se întâmplă. Între timp, 
Riden tinteste spre mine cu un alt pistol, încă zâmbind piși- 
cher. Durează ceva să încarcipistoalele cu praf de pușcă și bile 
de fier, de aceea majoritatea oamenilor au cel puțin două. 

— Am condiţii, căpitane spun eu. 

— Condiţii? spune el, nevenindu-i să creadă. 

— Vom negocia condiţiile capitulării mele. Mai întâi, iti vei 
da cuvântul că echipajul meu va fi eliberat și nimeni nu va fi 
rănit. 

Draxen ia mâna dreaptă de pe curea și o duce spre unul 
dintre pistoale. Cum ajunge la el, îl și îndreaptă spre unul 
dintre oamenii mei și trage. Piratul din spatele lui sare într-o 
parte în timp ce omul din echipajul meu cade pe spate. 

— Nu-mi pune răbdarea la încercare! mă avertizează 
Draxen. Urcă pe corabia mea! Acum. 

Cu siguranță pare nerăbdător să-și afirme reputația, dar 
se înșală dacă crede că mă intimidează. 

Ridic din nou sabia. Apoi îi tai beregata piratului ce tocmai 
își revenea după ce l-am strâns de gât. 

Riden face ochii mari, pe când căpitanul și-i mijeste. 
Draxen scoate alt pistol de la brâu și trage în cel de-al doilea 
om din linie. Acesta i se alătură primului pe podea. 

Îmi înfig sabia în cel mai apropiat pirat. Urlă, cade mai 
întâi în genunchi, apoi lat pe punte. Cizmele-mi sunt năclăite 
de sânge. Am lăsat câteva urme stacojii pe podeaua de lemn. 

— Oprește-te! strigă Riden. 

Se apropie, tintind pistolul spre pieptul meu. Nu mă mir 
că i-a dispărut zâmbetul de pe fata. 

— Dacă m-ati fi vrut moartă, aș fi fost deja, spun eu. Asa 
că, din moment ce mă vreți în viață, veţi fi de acord cu condi- 
tiie mele. 

În secunda următoare, il dezarmez pe Kearan, piratul care 
mă prinsese prima dată. Îl oblig să cadă-n genunchi. Cu o 
mână îl iau de păr și-i dau capul pe spate, iar cu cealaltă îi 
pun sabia la gât. Nu scoate niciun sunet în timp ce realizează 
că viata lui e în mâinile mele. Impresionant, din moment ce 
tocmai i-am omorât doi amici. Stie că moartea lui nu mă va 
afecta nicicum. 

Draxen stă în fata celui de-al treilea membru al echipaju- 
lui meu, cu pistolul ridicat. 

E Mandsy. 

Nu las să mi se vadă frica. Trebuie să mă creadă indife- 
rentă. Strategia asta trebuie să funcționeze. 

— Pentru cineva care a cerut să-i fie cruțat echipajul, ești 
dubios de rece când îi vezi murind unul după altul, spune 
Draxen. 

— Dar cu fiecare om pe care-l pierd, vei pierde și tu unul. 
Dacă ai de gând să-i omori după ce urc eu la bord, atunci ce 
mai contează dacă pierd câțiva cât timp negociez siguranța 
celorlalți? Înţeleg că vrei să-ţi fiu prizonieră, căpitane. Dacă 
dorești să vin de bunăvoie, atunci ai face bine să-mi asculti 
propunerea. Sau vrei să vedem câţi oameni pot să omor în 
timp ce mă duci cu forța pe corabia ta? 

Riden se apropie de căpitan și-i sopteste ceva. Mâna lui 
Draxen se încordează pe pistol. Simt cum inima mi-o ia la 
goană. Nu Mandsy! Nu Mandsy! E una din fetele mele. Nu pot 
s-o las să moară! 

— Spune-ti condiţiile, prinţesă! 

Îmi spune titulatura cu scârbă. 

— Si hai mai repede! 

— Echipajul va fi eliberat și nimeni nu va fi rănit. Voi 
veni de bunăvoie pe corabie. De asemenea, îmi veți aduce și 
bunurile. 

— Bunurile? 

— Da, garderoba și obiectele personale. 

Se întoarce spre Riden. 

— Își vrea catrafusele, spune el uimit. 

— Sunt o prințesă si voi fi tratată ca atare. 

Căpitanul arată de parcă e gata să mă împuște, dar Riden 
e cel care vorbește. 

— Ce treabă avem noi, căpitane, dacă vrea să se impopoto- 
neze pentru noi în fiecare zi? Eu unul nu mă plâng. 

Dinspre echipajul lor se aud râsete înfundate. 

— În regulă, spune Draxen într-un sfârșit. Altceva mai 
doriți, Majestate? 

— Nu. 

— Atunci mișcă-ţi fundul răzgâiat pe corabie! Voi - arată 
spre câteva brute din spate - luati-i lucrurile! Cât despre 
echipajul prințesei, mișcaţi-vă spre bărci. O să scufund 
corabia asta. Dacă vasliti repede, veţi ajunge în două zile si 
jumătate la cel mai apropiat port. Si vă sugerez să faceţi asta 
înainte să muriti de sete. Odată ce acostati, veți duce nota de 
răscumpărare la regele pirat și-i veți da de știre că o am pe 
fiica sa. 

Ambele echipaje se grăbesc să execute ordinele. Căpitanul 
înaintează spre mine și întinde mâna după sabie. I-o dau, 
nemulțumită. Kearan, piratul pe care-l amenintasem, se 
ridică și se îndepărtează cât mai mult de mine. Nu am oca- 
zia să zâmbesc la reacţia lui, pentru că Draxen îmi aplică o 
lovitură pe obrazul drept. 

Întregul corp îmi tremură sub forța loviturii. Gura începe 
să-mi sângereze în locul unde dinţii au intrat în țesut. Scuip 
sânge pe punte. 

— Hai să stabilim un lucru, Alosa. Ești prizoniera mea. 
Deși se pare că ai învățat câte ceva în calitate de fiică a regelui 
pirat, asta nu schimbă cu nimic faptul că vei fi singura femeie 
pe o corabie plină de nemernici, hoți și ticăloși care nu au mai 
ajuns pe uscat de multă vreme. Înţelegi ce înseamnă asta? 

Scuip din nou, încercând să alung gustul de sânge din 
gură. 

— Înseamnă că nu au mai fost de ceva timp la un bordel. 

Draxen zâmbește. 

— Dacă mai încerci să mă sfidezi în fața oamenilor mei, 
s-ar putea să uit să-ți încui celula într-o noapte ca să poată 
intra oricine, iar eu voi adormi ascultându-ți tipetele. 

— Esti nebun dacă crezi că mă vei auzi vreodată tipand. Si 
ai face bine să te rogi să nu cumva să adormi când ușa celulei 
mele e neîncuiată. 

Îmi aruncă un zâmbet diabolic. Observ că are un dinte de 
aur. Pălăria îi acoperă părul negru care iese de sub boruri în 
mici bucle. Faţa îi e închisă la culoare, de la soare, și haina îi 
e cam mare, de parcă ar fi aparținut altcuiva. S-o fi furat de pe 
cadavrul tatălui său? 

— Riden! strigă Draxen. Ia fata si du-o în celulă! Apoi ocu- 
pă-te de ea. 

Ocupă-te de ea? 

— Cu mare plăcere, spune Riden și se apropie. 

Mă strânge tare de braț, aproape suficient de tare cât să mă 
doară. În contrast puternic cu fata lui, care e relaxată. Mă face 
să mă întreb dacă cei doi bărbați pe care i-am omorât îi erau 
prieteni. Mă trage pe cealaltă corabie. În timp ce merg mă uit 
la oamenii mei care sunt purtați de valuri în bărci. Vâslesc 
moderat ca să nu obosească prea repede. Mandsy, Sorinda și 
Zimah vor ști sigur să schimbe poziţiile regulat ca fiecare să 
se poată odihni. Sunt fete deștepte. 

Pe de altă parte, bărbații sunt cantitate neglijabilă. Tatăl 
meu i-a selectat pe fiecare în parte. Unii dintre ei îi datorează 
bani Alții au fost prinși încercând să-i fure comorile sau nu 
i-au respectat ordinele. Iar unii pur și simplu sunt un ghim- 
pe-n coastă. Oricum ar fi, tatăl meu i-a adunat într-un singur 
echipaj, iar eu am adus nu mai mult de trei fete de pe corabia 
mea ca să mă ajute să-i tin la respect. 

Oricum, tata știa că cei mai mulți vor fi uciși imediat ce 
Draxen mă va lua prizonieră. Din fericire pentru ei, am putut 
să-i salvez pe netrebnici. Sper că tata nu va fi prea supărat. 

Însă asta nu contează acum. Ce contează e că sunt la bor- 
dul Hoinarului Nopţii. 

Bineînțeles că nu puteam să mă las capturată prea ușor. 
Trebuia să-mi joc rolul. Draxen și oamenii lui nu trebuie să 
mă suspecteze. 

Nu trebuie să știe că am fost trimisă într-o misiune să le 
jefuiesc corabia. 

Capitolul 2, 


ÎI INVIDIEZ CIZMELE LUI RIDEN. 

Sunt lucrate cu grijă și la fel de negre ca ochiul unui rechin 
înfometat. Cataramele par făcute din argint pur. Pielea e 
zdravănă și tare. Materialul i se mulează perfect pe gambe. 
Pașii lui răsună pe punte. Siguri. Zgomotoși. Puternici. 

Eu mă împiedic constant în timp ce Riden mă trage după 
el. Cizmele mele prea largi mai au putin și-mi ies din picioare. 
De fiecare dată când mă opresc să mi le aranjez, Riden mă 
trage mai tare de brat. Am evitat decâteva ori să cad grămadă. 

— Tine pasul, fato! spune el vesel, conștient de faptul că 
tocmai asta nu pot să fac. 

În cele din urmă, îl calc pe picior. 

Icneste dar, surprinzător, nu-mi dă drumul. Mă aștept 
să mă lovească la fel ca Draxen, dar nu o face. Doar grăbește 
pasul și mă târăște după el. Aș putea, desigur, să scap de el 
ușor dacă aș vrea, dar nu trebuie să par prea pricepută, mai 
ales într-o confruntare cu secundul. Și trebuie să aștept să se 
liniștească spiritele după scena pe care am făcut-o pe cealaltă 
corabie. 

Aceasta e goală, cu excepţia noastră. Toţi oamenii lui 
Draxen sunt pe corabia mea, prădând-o. Tata mi-a dat sufi- 
cienti bani cât să-i facă pe pirați fericiți, dar să nu le umple 
buzunarele prea mult. Dacă aș fi călătorit fără bani, Draxen 
ar fi devenit suspicios. 

Riden o ia la dreapta, iar în fața noastră se află un rând 
de trepte ce coboară sub punte. Nu e un drum lin. De două 
ori ratez o treaptă și aproape mă rostogolesc pe scări. Riden 
mă prinde de fiecare dată, iar strânsoarea lui rămâne în con- 
tinuare mai fermă decât ar fi normal. Sigur voi avea vânătăi 
mâine. Gândul mă înfurie. 

Iar asta mă face să-i pun piedică atunci când aproape ajun- 
gem jos. 

E clar că nu se aștepta la o asemenea reacție. Cade, dar nu 
am luat în calcul strânsoarea. Așa că bineînțeles că mă trage 
după el. 

Impactul e dureros. 

Riden se ridică repede și pe mine odată cu el. Apoi mă 
împinge într-un colț, ca să nu am cale de scăpare. Ochii lui de 
un căprui intens mă scanează curios din cap până-n picioare. 
Sunt ceva nou. O provocare, poate. O sarcină venită de la căpi- 
tanul lui. Trebuie să învețe cum să se descurce cu mine. 

În timp ce mă privește, mă întreb cum îmi interpretează 
fata și postura. Rolul meu este cel de prizonier exasperat si 
nervos, dar chiar și atunci când joci un rol, frânturi din adevă- 
rata ta personalitate se pot strecura printre crăpături. Cheia 
e să controlez ce părți din mine vreau să-i arăt. Deocamdată, 
acelea sunt încăpățânarea și temperamentul. La capitolul 
ăsta nu trebuie să mă prefac. 

Pare că ajunge la o concluzie și spune: 

— Ai spus că vei fi un prizonier pașnic. Văd că nu prea te 
tii de cuvânt. 

— Nu prea cred, răspund eu. Dacă m-ai fi lăsat să merg 
fără ajutorul tău în loc să-mi invinetesti mâna, acum nu te-ar 
mai fi intepat genunchii de durere. 

Nu spune nimic, dar ochii i se aprind de amuzament. 
Într-un final, își întinde braţul în direcția închisorii de parcă 
ar fi un potenţial partener care m-ar invita pe ringul de dans. 

O iau înainte fără el, dar îl aud din spate cum spune: 

— Ai o fata de înger, dar limbă de șarpe. 

Sunt tentată să mă întorc și să-i trag una, dar reușesc să 
mă stăpânesc. O să am suficient timp să-l bat măr după ce 
pun mâna pe lucrul după care am venit. 

Îmi îndrept spatele și merg spre celule. O analizez rapid 
pe fiecare și o aleg pe cea mai curată. De fapt arată la fel ca 
celelalte, dar încerc să mă conving că substanța întunecată 
din colț e doar mizerie. l 

Cel puțin celula are un scaun și o masă. O să am loc să-mi 
pun hainele. Nu mă îndoiesc că Draxen se va ține de cuvânt. 
Toată lumea beneficiază de pe urma onestitatii dintre căpi- 
tani, chiar dacă e foarte probabil să ne omorâm în somn. 
Lorzii rivali nu ar putea face niciun fel de înțelegeri sau nego- 
cieri dacă nu ar exista măcar un dram de încredere. Este un 
nou mod de viață. Tatăl meu a adus noțiunea de onestitate în 
piraterie. Toți cei care vor să supraviețuiască în noul regim 
trebuie să o adopte, altfel cine va fi prins cu înșelăciuni va fi 
eliminat de regele pirat. 

Inspectez scaunul. Mobilierul e prea murdar pentru mine, 
dar trebuie să mă descurc. Îmi dau jos haina mare și maro din 
piele și o pun pe șezut si spătar. Abia apoi mă asez. 

Riden ranjeste, probabil ca răspuns la disconfortul pe care 
mi-l creează încăperea. Mă închide în celulă și bagă mâna în 
buzunar. Apoi își trage un scaun și se așază în fata zăbrelelor. 

— Şi acum ce? întreb eu. 

— Acum vorbim. 

Încerc să oftez dramatic. 

— Deja m-ati luat prizonieră. Duceţi-vă și luati-va banii de 
răscumpărare și lăsați-mă să mă înec liniştită în amărăciune! 

— Mi-e teamă că nu te vrem doar pentru banii tatălui tău. 

Îmi strâng gulerul de la cămașa de bumbac de parcă aș fi 
îngrijorată că piraţii intenționează să mă dezbrace. Asta face 

parte din șaradă. Ar fi nevoie de mulţi bărbaţi ca să mă imo- 
bilizeze; mă descurc ușor cu trei deodată și în celula asta nu 
încap mai mulți. 

— Nimeni nu va pune mâna pe tine acum că ești aici. O să 
am grijă să nu se întâmple asta. 

— Și cine o să aibă grijă să nu mă atingi tu? 

— Nu te îngrijora, nu am obligat niciodată o femeie să fie 
cu mine. Toate vin de bunăvoie. 

— Nu prea-mi vine să cred asta. 

— Pentru că încă nu te-am vrăjit. 

Rad dispretuitor. 

— În calitate de femeie-pirat crescută de alti pirati, a tre- 
buit să mă apăr de cei mai dezgustători si insistenti bărbați 
Nu-mi fac griji 

— Şi ce o să faci, Alosa, dacă va trebui să te aperi de un băr- 
bat care nu e dezgustător sau insistent? 

— Te anunţ când întâlnesc unul. 

Râde. Are un râs sănătos și cristalin. 

— Am înțeles. Acum să trecem la treabă. Sunt aici pentru 
că vreau informaţii 

— Ce frumos. Și eu vreau o celulă curată. 

Se lasă pe spate pe scaun și se face comod Probabil că-și 
dă seama că o să fie o discuţie lungă. 

— Unde ancorează Kalligan? 

Pufnesc. 

— Esti un anchetator groaznic. Crezi că o să-ţi spun unde 
se află ascunzătoarea tatălui meu? Nu ar trebui să pui între- 
bările importante mai târziu? Și din moment ce este regele 
tău, ar trebui să folosești titlul care i se cuvine. 

— Din moment ce o am pe fata lui într-o celulă, cred că pot 
să-i spun cum vreau. 

— O să te omoare si pe tine, si pe toți ceilalți de pe corabia 
asta. Și nu va fi o moarte rapidă. 

M-am gândit că era vremea să arunc cu vreo amenințare 
sau două. Așa ar face un adevărat prizonier. 

Riden nu pare îngrijorat. Deloc chiar. Își poartă încrederea 
pe față la fel ca un articol de îmbrăcăminte. 

— Va fi dificil să te dăm înapoi dacă nu știm unde se află 
tatăl tău. 

— Nu trebuie s-o știți. Ma va găsi el. 

— Suntem la zile distanță de oamenii tatălui tău. E mai 
mult decât suficient să mergem undeva unde nu ne va găsi 
niciodată. 

Dau din cap dezaprobator. 

— Ce naiv ești! Tatăl meu are oameni prin toată Maneria. 
Nu e nevoie decât să vă vadă unul. 

— Suntem conștienți de influenţa tatălui tău. Totuși nu 
văd cum i-ar da asta dreptul să se autoproclame rege. 

Acum e rândul meu să mă las pe spate. 

— Glumești, nu? Tatăl meu controlează oceanul. Nu există 
om care să ridice pânzele fără să-i plătească bir. Toţi pirații 
trebuie să-i dea o parte din prada lor. Cei care nu fac asta sunt 
alungaţi imediat de pe mare. Așa că spune-mi, bravule Riden, 
prim-secund al Hoinarului Nopţii, dacă omoară oamenii doar 
pentru că nu i-au plătit datoriile, ce crezi că le va face oame- 
nilor care i-au răpit fiica? Tu și echipajul tău nu sunteți nimic 
mai mult decât niște băieței ce vă jucaţi cu focul. În doar pai- 
sprezece zile, fiecare pirat mă va căuta. 

Bineînţeles, intentionez să plec de pe corabia asta înainte 
să treacă paisprezece zile. 

— Băieţei? Se îndreaptă de spate. Cred că esti mai mică 
decât toți oamenii de pe corabia asta. 

Asta e tot cea reținut din ce am spus? 

— Nu prea cred Tu câţi ani ai, cinșpe? 

Îl provoc. Ştiu că e mai mare de atât, dar sunt curioasă câți 
ani are. 

— Optsprezece, mă corectează. 

— În fine, vârsta mea nu contează. Detin abilități speciale 
care mă fac un pirat mai bun decât visează alții să devină. 

Riden își înclină capul. 

— Şi ce fel de abilități speciale detii? 

— De parcă ti-as zice. 

Începe să zâmbească la auzul spuselor mele. 

— Sunt sigur că ai observat: acesta nu este un echipaj 
obișnuit. Poate că suntem mai tineri decât majoritatea 
piraților, dar cei mai multi dintre noi am văzut cât de crudă 
poate fi viata. Oamenii sunt nemilosi, toţi sunt deja ucigași. 

Pentru un moment se schimbă la față și un strop de tristeţe 
îl învăluie. Îşi aminteşte de ceva din trecut. 

— Dacă ai de gând să bocești, poţi să te abtii până ajungi pe 
punte? Nu suport lacrimile. 

Riden se uită în ochii mei. Pare că nu se uită la mine, ci 
prin mine. 

— Chiar n-ai inimă, Alosa. Ucizi fără să eziti. Dobori doi 
bărbaţi deodată în luptă. iti priveşti oamenii murind fără să 
clipești. Nu pot decât să-mi imaginez în ce mod ai fost cres- 
cută de cel mai notoriu pirat din Maneria. 

— Să nu uităm de faptul că tintesc mai bine decât tine. 

Râde, dezvelindu-și dinţii frumoși. Impresionant pentru 
un pirat. 

— Cred că-mi va plăcea să discutăm pe parcursul acestor 
lungi săptămâni. Și chiar sper să am ocazia săte văd trăgând, 
atâta vreme cât nu sunt eu ţinta. 

— Nu promit nimic. 

Pe punte se aud tot mai tare tipete. Corabia tremură sub 
noi lovituri de tun. Presupun că e Draxen care-mi scufundă 
corabia. Bine, nu e chiar a mea, doar corabia pe care tata mi-a 
dat-o pentru misiune. Corabia mea adevărată, Ava-lee, și 
mare parte din echipajul meu sunt în siguranță în fortăreață. 

Chiar dacă mi-e dor de ambele, sunt încântată de provocarea 
ce mi se asterne în fata. 

Scările scârțâie, se apropie cineva. La scurt timp apare 
Draxen. În spatele lui, vin trei bărbaţi ce-mi cară bunurile. 

— Era și timpul, spun eu. 

Feţele celor trei brute care-mi transportă cuferele sunt 
roșii și toți respiră greu. Zâmbesc. Asta înseamnă că au luat 
tot. Niciodată nu împachetez putin. 

Fiecare răsuflă de ușurare când aruncă sacii pe podea. 

— Aveţi grijă! mă răstesc eu. 

Primul pirat e destul de înalt. Aproape că trebuie să se 
aplece ca să nu se lovească de tavan. Acum că a scăpat de 
bagaje, bagă mâna în buzunar și caută ceva. Observ un sir de 
ceea ce par a fi mărgele. Un talisman, poate? 

Cel de-al doilea se holbează la mine de parcă sunt o 
bucăţică suculentă de carne. Mă trec fiorii. Decid să stau cât 
mai departe de el. 

Ultimul e Kearan. Doamne, ceurât e! Are nasul mare, ochii 
prea departati, barba prea lungă si neîngrijită. Cireaşa de pe 
tort e burta imensă care se lasă peste curea. 

Mă gândesc că nu se poate mai rău de atât, dar apoi văd ce 
are în mână. Aruncă niște rochii peste mormanul de pe podea. 

Strang din dinți. 

— Le-ai târât cumva după tine? Pe podeaua asta mizera- 
bilă? Ai idee cât de greu mi-a fost să găsesc o fată ca mine de 
la care să le fur? 

— Tacă-ţi fleanca, Alosa! poruncește Draxen. Să fiu al nai- 
bii, aproape că vreau să aruncchestiile astea peste bord! 

Kearan scoate o ploscă dintr-unul din buzunarele hainei. 
Trage o dușcă zdravănă. 

— Așa nu se scufundă, Căp'tane. 

— Mai taci! spun eu. Nu e prea târziu să te omor. 

Măcar are bunul-simt să arate îngrijorat înainte să mai ia 
o dușcă. 

Draxen se întoarce. 

— Domnilor, intoarceti-va pe punte si pregătiţi cora- 
bia. Vreau să plecăm imediat. Kearan, la cârmă cu tine! 
Asteptati-ma. 

După ce pleacă, Draxen se duce la Riden și-i dă o palmă 
prietenească pe spate. 

— Cum a mers, frate? 

Frate? 

Părul lui Draxen e mai închis la culoare, dar e la fel de lat 
în umeri ca Riden. Au aceiași ochi căprui închis, dar Riden e 
mai chipeș. Nu, nu chipeș. Pirații rivali nu sunt chipeși. Sunt 
șobolani de canal. 

— Destul de bine, răspunde Riden. Îi e foarte loială tatălui 
ei. Are încredere că o va salva, din moment ce influența lui pe 
mare e considerabilă. Din ce mi-a spus, tind să cred că ne va 
vâna in larg, deci as sugera să stăm aproape de țărm. 

Mă gândesc repede la conversaţia noastră și-mi dau seama 
ce răspunsuri greșite i-am dat. 

Riden e mai inteligent decât pare. Rânjește la vederea 
expresiei mele neliniștite sau poate la privirea amenințătoare 
pe care i-o arunc după. Continuă: 

— Are un temperament focos care se potrivește cu părul 
ăla roșu al ei. E inteligentă. Cred că a avut parte de ceva edu- 
catie. Cât privește felul în care se luptă, pun rămășag că a fost 
antrenată de însuși regele pirat, ceea ce înseamnă că tine cu 
adevărat la ea și va fi de acord să plătească răscumpărarea. 

— Excelent, spune Draxen. Deci regele pirat cu inima-nve- 
ninată va veni cu adevărat după fiica lui. 

— Probabil chiar în persoană, spune Riden. 

Am grijă să nu-mi schimb expresia feței. Îi las să creadă 
că tata mă va căuta, când de fapt el va sta în siguranţă in for- 
tăreață, asteptandu-mi raportul. Totuși, Riden are dreptate 
în privința antrenamentului meu. Tata i-ar fi încredințat 

această misiune numai cuiva pe care el însuși l-a antrenat. Și 
a antrenat o singură persoană. 

— Altceva? întreabă Draxen. 

— E periculoasă. Ar trebui închisă tot timpul. Și nici nu 
i-aș lăsa pe bărbați singuri cu ea, pentru binele lor. 

Riden spune ultima parte mai mult în glumă, dar la scurt 
timp redevine serios și trage aer adânc în piept în timp ce-și 
adună gândurile. 

— Și ascunde ceva. Ceva mai important decât secretele pe 
care știm deja că le ascunde. Ceva ce nu vrea sub nicio formă 
să aflu. 

Mă ridic de pe scaun si vin în fata zăbrelelor, ametita. 
Nu poate să-mi știe cel mai ascuns secret. Doar tatăl meu și 
câțiva oamenialeși îl știu. 

— De unde știi asta? 

— Nu știam. 

Draxen râde. 

Îmi strângpumnii. Nu vreau nimicaltceva decât să-i lovesc 
la nesfârșit fața arogantă a lui Riden, până când zâmbetul ăla 
al lui rămâne fără dinţi. 

Din păcate, însă, nu pot ajunge la fața lui Așa că mă 
mulțumesc să-l smucesc de mâneca largă. Din moment ce 
încă stă așezat, capul lui e pe cale să lovească zăbrelele. Își 
încordează brațele pe ele, astfel încât să evite un contact cu 
fața. Nu mă deranjează, deoarece îmi acordă suficient timp 
să mă folosesc de mana liberă pentru a-i șterpeli din buzunar 
cheia de la celulă. Odată ce am obținut-o, o bag în buzunar si 
mă retrag la peretele din lemn al celulei. 

Riden mormăie cât se ridică. 

— Poate că nici tu nu ar trebui să fii lăsat singur cu ea, 
spune Draxen. 

— Mă descurc cu ea. Oricum, știe că se va bucura de com- 
pania mea atâta vreme cât nu-și dezvăluie secretul. 

Îmi reamintesc că am ajuns pe corabia asta intenționat. 
Pot să plec oricând. Trebuie doar să găsesc harta mai întâi. 

Deschid singură ușa. Cei doi bărbați mă lasă să-mi duc 
lucrurile în celulă. Nu se obosesc să mă ajute. Așteaptă in 
timp ce eu fac trei drumuri. Nu că le vreau ajutorul. Sunt în 
stare să rup oase în momentul de față. Preferabil, pe ale lui 
Riden. Tata sigur mi-ar admira calmul. După ce termin, mă 
încui la loc în celulă. 

Riden întinde mâna așteptând. Ezit pentru un scurt 
moment, dar după îi arunc cheia. O prinde fără efort. Pe chip 
i se citește suspiciunea. Pune mâna pe una din barele celulei 
și o zgaltaie. Aceasta nu se mișcă. 

— Nu strică să te asiguri, îi spune Riden lui Draxen. I-ai 
verificat lucrurile? 

— Da, spune căpitanul. Nimic altceva în afară de haine și 
cărți. Nimic periculos. Cred că am avut parte de suficientă 
distracție pe ziua de azi. Hai să mergem sus și să hotărâm cea 
mai bună locaţie să aruncăm ancora. Și ar fi bine ca fata să nu 
știe unde ne aflăm. Mai bine să nu-i dăm idei. 

Draxen se îndreaptă spre scări. Colțul buzelor lui Riden se 
arcuiește putin înainte să-l urmeze. 

Odată ce au dispărut, zâmbesc. Riden nu e singurul care 
a adunat informaţii în timpul discuţiei. Am aflat că Riden 
și Draxen sunt frați, fiii lordului pirat Jeskor. Nu sunt încă 
lămurită ce s-a întâmplat cu Jeskor și cu echipajul lui și cum 
a ajuns Draxen să conducă nava, dar sunt sigură că voi afla 
curând. Riden trage bine și se bucură de încrederea căpitanu- 
lui. Cum altfel l-ar fi convins pe Draxen să nu-mi mai omoare 
oamenii? Mă întreb ce i-a șoptit când ne aflam pe cealaltă 
corabie și de ce s-a obosit să intervină. Riden e preocupat 
de soarta oamenilor de pe corabia asta și e mai mult decât 
preocuparea normală a unui secund pentru echipajul său. Mă 
gândesc la ce mi-a zis despre membrii săi, cum că sunt deja 

ucigași, și la tristețea cu care a spus-o. Se simte responsabil 
pentru ceva. Poate e legat de ce s-a întâmplat cu echipajul ini- 
tial al Hoinarului Nopţii. 

Sunt multe secrete pe corabia asta și voi avea suficient 
timp să le descopăr pe toate, începând cu noaptea aceasta. 
Îmi scutur brațul drept. Simt cum bucăţica de metal îmi alu- 
necă în mana. 

E cheia de la celulă. 

Capitolul 3 


AM AVUT SUFICIENTE OCAZII să-i șterpelesc cheia lui 
Riden. Trebuia doar să-mi dau seama cum să mă încui în 
celulă înainte să schimb cheia cu cea pe care o adusesem de 
pe corabia mea. M-am gândit că cheia de la propria-mi celulă 
va fi cam la fel. Riden nu ar fi putut vedea diferența. 

Nu e atât de deștept pe cât se crede. Iar eu sunt mult mai 
inteligentă decât realizează. 

M-a subestimat. Mare greșeală din partea lui. 

Acum că am rămas singură, caut prin bagaje niște haine 
potrivite. Nu mai suport costumul ăsta de marinar. Va fi 
nevoie de o întreagă sticlă de parfum ca să scap de duhoarea 
proprietarului precedent. Cine știe când îmi vor da o găleată 
de apă să mă spăl... Având în vedere cât de dur e căpitanul 
Draxen, nu cred că va fi prea curând 

Aleg un corset bleumarin cu mâneci largi care se prind cu 
funde negre. Mi-l pun peste o bluză albă. Corsetul se leagă în 
fata, deci mi-l pot fixa singură. Nu am avut niciodată inso- 
titoare, așa cum au domnitele de vita nobilă de pe uscat. Nu 
sunt multe care vor să lucrezepentru pirați. Şi cele care se pot 
descurca pe mare nu sunt irosite drept cameriste. Echipajul 
meu, rămas la fortăreață, e compus aproape în totalitate din 
femei. Sunt mândră de lucrul ăsta. 

Îmbrac o pereche de colanti negri și pantaloni curati peste. 
Urmează cizmele mele comode care se mulează perfect pe 

picior și ajung până la genunchi. Termin și oftez mulțumită. 
Atunci când arăţi bine sigur te și simți bine. 

Fredonez în timp ce mă apuc de treabă. Iau o carte intitu- 
lată Adâncurile Mării dintr-un sac. E un compendiu cu toate 
creaturile care trăiesc în ocean. Le-am învăţat pe de rost acum 
multă vreme și am petrecut atât de mult timp pe mare că am 
văzut multe creaturi care nici nu sunt trecute în carte. Din 
acest motiv nu mi-a părut rău să golesc cotorul și să ascund 
acolo un mic pumnal. 

Aud zgomot de pași și voci. Îmi pun repede pumnalul în 
cizma dreaptă și arunc cartea în sac. Mă asez într-o poziție 
care să pară cât mai normală în timp ce trei bărbați intră în 
cameră. 

— Nu ecine știe ce, spune unul dintre ei. 

— Dar ai văzut ce le-a făcut lui Gastol și Moll? întreabă 
altul. Morți de-a binelea. 

Cel de-al treilea rămâne tăcut, uitându-se la mine la fel ca 
ceilalți doi. 

— Vă mai holbati mult? îi întreb. Sau sperati să fac si 
tumbe? 

— Nu ne băga în seamă, spuneprimul pirat. Nu prea avem 
ocazia să ovedem pe fiica regelui pirat în carne și oase. 

— Și sunteți mulțumiți de ce vedeți? 

— Se spune că regele pirat e mare cât o balenă și feroce ca 
un rechin. Nu ne asteptam să vedem o michiduta. 

— Probabil că semăn cu mama, zic eu. 

Nu mi-am cunoscut niciodată mama, așa că nu știu sigur, 
dar tata mi-a spus că am moștenit părul roșcat de la ea. 

Restul zilei trece cam la fel. Pirații vin și pleacă, profitând 
de sansa de a o vedea pe fiica regelui pirat îndeaproape. După 
ce pleacă primul grup, nu mai spun multe. 

Aproape s-a lăsat noaptea când ultimul vizitator își face 
apariția. Ceilalți pirați au venit în grupuri, dar acesta e singur. 

Nu prea ai la ce să te uiţi. Înălţime și construcţie medii. Par 
șaten, barbă brună. Arată mai matur decât majoritatea pira- 
tilor de pe corabie. Nu chiar la treizeci de ani, dar e greu să-mi 
dau seama cu barba care îi acoperă jumătate de faţă. Are o 
monedă de aur în mâna dreaptă pe care o învârte pe degete 
relaxat. 

— Bună, Alosa! spune el. Sunt Theris. 

Până atunci mă lăsasem pe cele două picioare din spate ale 
scaunului, dar acum mă legăn în fata și-mi indrept spatele. 

— Cred că i-am văzut pe toți bărbaţii de pe corabia asta 
perindându-se pe aici. De ce mi-as aminti de tine? De ce mi-ar 
păsa cum te cheamă? 

— Nu ar trebui, spune el și-și duce mâna la frunte pentru 
a se scărpina. 

Degetele i se mișcă repede, dar semnul e clar. Desenează 
litera K. 

— Nu sunt chiar un tip interesant. 

K vine de la Kalligan. Este semnalul pe care oamenii din 
slujba tatălui meu îl folosesc pentru a se recunoaște. Theris 
trebuie să fie omul de pe corabie care lucrează pentru tata. El 
trebuie să fi fost cel care i-a spus tatălui meu că echipajul de 
pe Hoinarul Nopţii intenţiona să mă răpească. 

Pereţii au mereu urechi, așa că-mi mențin tonul relaxat. 

— Așa se pare. 

— Voiam doar s-o observ pe fiica regelui pirat. 

— Și să-mi permiti să te observ și eu pe tine? 

— Exact. Câteodată supraviețuirea nu depinde de ce știi să 
faci, ci de cei pe care-i cunoști. 

— Am înțeles, spun rece. 

Nu mă așteptam ca omul tatălui meu să mi se dezvăluie. 
Avem roluri diferite pe corabie. Theris îi transmite informații 
tatălui meu despre corabie si echipaj. Eu joc rolul hotului. Nu 
ar trebui să neajutămunul pe altul. De fapt, ar trebui să acti- 
onăm fiecare pe cont propriu. 

Însă tatăl meu se bazează pe mine să nu eșuez. Poate că 
dorința lui de a obține harta e atât de mare încât i-a poruncit 
lui Theris să mă tind sub supraveghere. Pe de-o parte, înțeleg 
de ce nu ar vrea să riște, dar pe de altă parte, sunt foarte 
ofensată. Mă pot descurca singură și nu am de gând să apelez 
la Theris pentru ajutor. 


Trebuie să aștept să se lase noaptea înainte să încep. Îmi 
dau seama când apune soarele pentru că pirații se retrag sub 
punte. Nu-i pot vedea din celulă, dar îi pot mirosi. Nu pot fi 
departe. Mi-i pot imagina dormind în hamace sau pe covoare 
de paie. Oricum ar fi, cu siguranță va fi o opţiune mai atractivă 
decât podeaua murdară pe care voi dormi eu. Mă trece un fior 
pe șira spinării când mă gândesc. 

Încep să fredonez din nou în timp ce-mi pun haina, care 
seamănă cu redingotele pe care le poartă bărbaţii, dar a mea 
este croită pentru o femeie. Mandsy mi-a făcut-o. Mânuiește 
acul la fel de bine precum o sabie, iar acesta reprezintă doar 
unul dintre motivele pentru care face parte din echipajul 
meu. Deși haina mă va ajuta să arăt ca orice alt matelot dacă 
sunt văzută de departe, sper că nu voi avea nevoie să mă pre- 
fac când sunt pe punte. Contez pe întuneric să mă ascundă. 

Mă opresc din fredonat după ce descui celula. Mă plimb pe 
nivelul inferior al corabiei pentru a-mi da seama de structura 
lui. E compus dintr-o cămară pentru mâncare și provizii, o 
trezorerie pentru prada piraților, o bucătărie modestă și cabi- 
nele de dormit ale echipajului. Ușor de ţinut minte. 

Acum trebuie să mă asigur ca pot intra în cabina căpitanu- 
lui fără să fiu văzută. Încă nu mi-am dat seama ce e în capul 
lui Draxen, dar dacă aș ascunde ceva important, cum ar fi o 
hartă, aș tine-o aproape. 

Există totuși o posibilitate ca Draxen să nici nu știe că 
harta se află la bord. I-a aparținut tatălui său, un descendent 
al uneia dintre cele trei familii antice de lorzi pirați. (Şi eu, la 
rândul meu, mă trag, bineînțeles, dintr-una.) Se poate ca lor- 
dul Jeskor să nici nu le fi spus fiilor lui de existența hărții. 
Nu contează. Harta trebuie să fie la bord. Jeskor trebuie s-o fi 
lăsat aici când a murit, iar cabina lui Draxen a fost a lui. Acolo 
e primul loc în care ar trebui să caut. 

Trag cu ochiul de după ultima scară și observ puntea. Nu 
pot desluși mare lucru deoarece e aproape lună nouă. Puntea 
întunecată a Hoinarului Nopţii e brăzdată doar de un strop de 
lumină argintie. Corabia a fost odată o caravelă obişnuită, un 
tip de navă care era folosită pentru explorări maritime. Cei 
mai multi pirați fură de pe țărm, din armada regelui. Apoi 
modifică nava după bunul plac. Observ că Jeskor a schimbat 
greementul. A înlocuit vela tradițională triunghiulară de la 
mastul principal cu una pătrată. O mișcare inteligentă, pen- 
tru că asta-i conferă mai multă viteză. Atunci când eram pe 
corabia tatălui meu și observam cum se apropie Hoinarul 
Nopţii de noi, am observat că Jeskor a adăugat o statuie sub 
provă. Mă îndoiesc că regele de pe țărm a avut vreodată sta- 
tuia uriașă a unei femei în partea din fata a corăbiilor. E prea 
pragmatic pentru a face asta. 

Sunt doar câțiva oameni pe punte. Unul la cârmă, unul în 
cuibul corbului' și încă doi care se plimbă pe punte ca să se asi- 
gure că totul este în regulă. Pot să văd exact unde sunt deoa- 
rece are fiecare câte un felinar. 

Draxen și Riden sunt deja probabil în cabinele lor. 
Dormind netulburati. Tocmai au făcut o captură importantă, 
or fi și sărbătorit. Acum probabil că dorm ca să le treacă 


* Cuibul corbului este un post de observaţie situat în vârful catargului 
la anumite nave (de pescuit, de război etc.), în care stă marinarul de 
veghe. 

beţia. Anticipez că misiunea din noaptea asta va decurge fără 
probleme. 

La pupă, deasupra punţii principale, se află încă două 
niveluri. Cabina lui Riden e situată mai mult ca sigur la nive- 
lul interior. Cea a căpitanului se află în dunetă. 

Tot ce trebuie să fac este să trec de bărbatul de la cârmă. 
Din fericire, pare să moțăie. Se sprijină somnoros de balus- 
tradă si tine cârma cu o singură mână. 

Ușile de la cabina lui Draxen sunt cel mai probabil descu- 
iate. Nu ar avea nevoie să le tind încuiate dacă e el înăuntru. 
Asta dacă nu e un paranoic care-și mai și suspectează echipa- 
jul. Nu mi-a părut a fi nici una, nici alta, așa că ar trebui să pot 
intra fără probleme. 

Mă las pe vine pe puntea din spatele scărilor care duc la 
al doilea etaj. Aștept până când capul bărbatului cade într-o 
parte. Urc încet, pe vârfuri, pe scări. Totul decurge bine până 
când ajung la ultima treaptă, care scârțâie atât de tare în 
liniștea nopții, încât am senzaţia că s-ar fi putut auzi și din 
fundul corabiei. Greseala asta îmi intepeneste tot corpul. 

Piratul de la cârmă se trezește într-un mod violent și se 
uită în direcția zgomotului. 

— Fir-aș să fiu, m-ai speriat de moarte! Te rog spune-mi că 
ai venit să mă înlocuiești, Brennol. 

E prea obosit, iar cerul e prea întunecat pentru a-și da 
seama cine sunt. Decid repede să-i fac jocul și-mi îngroș 
vocea cât pot de mult. 

— Da, răspund scurt. 

Nu am nici cea mai vagă idee cum sună Brennol și nu 
vreau să risc să mă dau de gol. 

— Slavă stelelor! Atunci, mă duc. 

Coboară sub punte în timp ce eu rămân locului. Trebuie să 
mă grăbescînainte ca adevăratul Brennol să apară la datorie. 
În secunda următoare, mă strecor în cabina lui Draxen. 

Îl zăresc imediat, întins pe pat. Faţa îi e întoarsă pe cea- 
laltă parte, dar pot să-i văd mișcările ritmice ale pieptului. 
Doarme dus. Lângă pat arde lent o lumânare, împrăștiind 
puțină lumină și căldură în cameră. Nu e murdară, dar nici 
chiar ordonată. O mică victorie, presupun. E mult mai greu să 
ascunzi un furt când distrugi o cameră curată. Proprietarul 
își va da seama ușor că i-a umblat cineva prin lucruri. 

Mă apuc de treabă, începând cu biroul unde sunt împrăș- 
tiate hârtii si hărţi. 

Harta pe care o caut e diferită de celelalte. În primul rând, 
e mai veche. Fragilă și îngălbenită de vreme. Mai mult de 
atât, nu poartă însemnele obișnuite. Limba în care e scrisă 
este și ea antică. Puţini o cunosc. Și nu în ultimul rând, harta 
nu e completă. E una dintre cele trei bucăţi, separate acum 
mult timp și livrate celor cei trei lorzi pirați de atunci. Cine 
reunește cele trei bucăţi va putea găsi drumul spre legendara 
Isla de Canta, o insulă plină de comori nebănuite și protejată 
de locuitoarele sale magice, sirenele. 

Nu e nicăieri pe birou sau în apropierea lui. Verific fiecare 
sertar, fund fals sau compartiment ascuns. Mă duc la dula- 
purile unde își tine hainele și răscolesc prin fiecare buzunar. 
Simt o nevoie disperată de a mă spăla pe mâini după, dar 
rezist impulsului. 

În loc de asta, continui să scotocesc camera. Desprind fie- 
care scândură de pe podea să văd dacă e ascuns ceva dedesubt. 
Bat ușor pereții şi-mi ciulesc urechile după sunete diferite 
care ar putea duce la încăperi secrete. Lovesc ultimul perete 
cam prea tare, iar Draxen se întoarce-n somn. Slavă Cerului 
că nu se trezește! 

Băiatul ăsta doarme buștean. 

În cele din urmă verific sub pat. Sunt mai multe lucruri 
aici: câteva perechi de itari groși, un sextant stricat, un 
telescop. 

Îmi înghit oftatul exasperat. 

Nu e aici. Nu e în camera asta, nici în baia de lângă sau în 
camera de zi. Si asta înseamnă că e altundeva pe corabie, dar 
corabia asta e enormă. Sunt nenumărate ascunzători, iar eu 
va trebui să le verific pe toate până voi găsi harta. 

O să fie un calvar. 

Deschid în liniște ușa cabinei și scot capul. A trecut mai 
mult de jumătate din noapte. Nu are rost să mai caut. Mai 
bine mă întorc în celulă să mă odihnesc. 

Se pare că Brennol și-a făcut apariţia și e treaz. Are ambele 
mâini tepene pe cârmă. Cum trec de el? Dacă ies pur și sim- 
plu, își va da seama că nu sunt căpitanul. Sunt prea scundă. 

Probabil că nu m-ar observa dacă m-aș duce repede la 
scara spre punte. Dar e la trei metri distanță. Mă strecor îna- 
poi în cabina lui Draxen și caut ceva care să-mi fie de folos. 

În cele din urmă, găsesc o monedă de cupru. Perfect. Mă 
întorc la ușă, pun moneda pe vârful degetului mare și o arunc 
spre stânga, la babord. Brennol își întoarce capul în direcția 
sunetului, aplecându-se cu ochii mijiti. Ajung repede, dar in 
liniște, la scările din dreapta și cobor, amintindu-mi să sar 
peste prima treaptă. 

Când ajung pe punte, mă lipesc cu spatele de peretele din 
spatele scărilor și mă aplec ca să nu fiu văzută. Cred că am 
făcut ultimul pas prea apăsat, iar Brennol va fi și mai atent 
acum. Ar trebui să mai aştept până să mă duc sub punte. 

O ușă din stânga se deschide. 

Ușa de la cabina lui Riden. 

Se uită în stânga, apoi în dreapta. 

— Mi se părea mie că am auzit ceva. Dorm iepurește, ce să 
fac. Totuși, nu mă așteptam să te văd pe tine. 

Am doar o secundă la dispoziție să-mi dau seama că poartă 
doar o pereche de pantaloni până să mă apuce. 

Nu am unde să mă duc. Sunt între pereți și scări, iar sin- 

gura cale e să trec de el. Și presupun că nu am încotro decât 
să-l las să mă prindă, deși instinctele mele urlă opusul. 

Vreau să fiu aici. Am o misiune. Procedez bine dacă-l las să 
mă prindă. 

— Cum ai scăpat din celulă? întreabă el. 

Nu sună deloc somnoros, deși cred că tocmai s-a trezit. 

Mă apucă de brațe si mă tintuieste locului. 

— L-am oprit pe primul pirat pe care l-am văzut și l-am 
rugat foarte frumos, spun eu. 

Chipul îi e învăluit în umbre, dar jur că-i pot auzi zâmbetul. 

— Sunt singurul care are cheia. 

— Atunci poate că ţi-a căzut. Ar trebui să fii mai atent. 

Își atinge pieptul de parcă acolo ar fi un buzunar, apoi își 
aduce aminte că nu poartă cămașă. Un lucru pe care eu nu 
l-am putut uita. 

Nu ar fi așa rău dacă nu ar mirosi atât de bine. Piraţii ar 
trebui să duhnească. De ce trebuie ca el să miroasă a sare și 
săpun? 

Mă trage după el și-mi dau seama că probabil ar trebui 
să opun măcar puțină rezistență. Așa că-mi pun mâinile pe 
pieptul lui și-l împing. Aerul nopții e rece, dar Riden încă e 
cald deoarece a stat învelit în pat. Cald, solid și parfumat. 

Cu mâini de fier. Dacă-mi invineteste și celălalt brat, vor 
fi consecințe. 

Mă ia pe sus și mă duce la ușa camerei din care a ieșit. 
Înăuntru e întuneric ca într-o peșteră, dar Riden pare că nu 
are probleme să caute cevaanume. Mă trage afară din cameră 
si-mi ridică ceva în fata ochilor. 

— Asta ar trebui să fie cheia pe care am fost suficient de 
neglijent s-o scap, spune el. 

— Tare ciudat. 

Ofteaza. 

— Alosa, ce faci aici? 

— M-ati răpit. Ce crezi că fac? 

— Bărcile de salvare sunt acolo, zice și arată spre partea 
opusă a corabiei. Asa că de ce-ţi pierzi vremea la usa mea? 

— Voiam să-mi omor răpitorii înainte să plec. 

— Și cum a mers până acum? 

— Încă lucrez la asta. 

— Nici nu mă așteptam la altceva. 

Coborâm pe scări, trecem pe lângă echipajul adormit 
și intrăm în închisoare. Riden mă aruncă în celulă. Apoi 
încearcă cheia. 

Bineînţeles că nu se potrivește. 

Riden o analizează. Fata îi e cuprinsă de uimire. 

— Le-ai schimbat. 

— Ce? întreb eu nevinovată. 

Intră și el în celulă. 

— Dă-mi-o! 

— Ce anume? 

— Cheia. 

— O ai în mână. 

— Nu se potrivește. 

— Nu e vina mea dacă ai stricat-o. 

Nu mă aștept să creadă ceva din ce spun. Încep să-mi dau 
seama că-mi place să mă joc cu el. Îmi place surpriza și... nu 
neapărat respectul, dar ceva asemănător, care apare pe fata 
lui atunci când învaţă ceva nou despre mine. Însă nu-l pot 
lăsa să-mi afle adevărata natură. Asta ar fi periculos. 

Pentru el. 

Pentru că nu voi eșua. Nici nu vreau să mă gândesc ce 
mi-ar face tata dacă aș eșua. Însă nu mi-e frică. Nu fac asta 
doar pentru tatăl meu, ci și pentru mine. Pentru că suntun 
pirat priceput, iar misiunea e palpitantă. Pentru că vreau să 
ajung pe insula sirenelor la fel de mult ca orice alt pirat. Poate 
chiar mai mult. Sunt hotărâtă să fac orice ca să iau harta. 

Dacă Riden devine prea dificil, îl voi înlătura din drumul meu 
fără discuții. 

— Mai ai o șansă să-mi dai cheia, prințesă. 

E mai multă lumină aici, jos. În fata celulelor se află câteva 
felinare aprinse. Îi pot vedea clar fata. Cu ținuta pe care o are 
pot să văd clar mult mai mult de atât. 

— Nu am nimic să-ți dau, spun din nou. 

Se apropie de mine încet, tintuindu-m4 cu privirea. Mă 
dau în spate până mă lovesc de perete, dar el continuă să îna- 
inteze. Fata lui e prea aproape. Pot să-i văd reflexele aurii din 
ochi. Sunt foarte frumoși. Aș vrea să-i studiez îndelung. 

Deodată însă, mâinile lui sunt pe șoldurile mele. 

Nu sunt sigură, dar cred că nu mai pot respira. Sunt sur- 
prinsă, asta e cert; ar trebui să-l plesnesc peste mâini sau să 
rămân nemișcată? 

Își mută mâinile pe stomacul meu, dar nu mă scapă din 
priviri. Acum știu că respir deoarece cred că tocmai ce am 
scos un sunet de uimire. Sunt destul de sigură că ar trebui 
să-i plesnesc mâinile. 

Dar n-o fac. Odată ce ajunge la coaste, își mută mâinile pe 
brațele mele, urcând apoi spre umeri. 

— Nu-mi dau seama ce porți, spune el, dar imi place. 

— Haine făcute pe comandă, spun eu. 

— Și după furate? 

Ridic din umeri. 

— Ce faci? ` 

— Ce ţi se pare că fac? 

— Mă pipai. 

— Încerc să-mi recuperez cheia. 

— Sună ca un pretext pentru a mă pipăi. 

Zâmbește și se apleacă spre mine până ce-mi șoptește la 
ureche. 

— Nu prea protestezi. 

— Dacă protestam, nu mai puteam să fac asta. 

Ridică brusc ochii, alarmat, dar nu are suficient timp să 
ghicească ce urmează să fac decât după ce am făcut-o deja. 

Da, îi trag un genunchi. Fix între picioare. 

Îi ia ceva timp să-și revină. Suficient cât să ies din celulă 
și să-l încui. 

Se uită la mine calm. 

— Asta a fost josnic. 

— De fapt, cred că a fost o mișcare genială. Oricum, ai spus 
că nu vei pune mâna pe mine. Văd că nu prea te ţii de cuvânt. 

Îi dau aceeași replică pe care mi-a aruncat-o și el. 

— Si tu ai spus că dac&-ti aducem lucrurile astea bleste- 
mate la bord, n-o să ne faci probleme. 

— Dar nici n-am făcut. Am ieșit din celulă fără probleme. 

— Fato, dă-mi drumul din celulă! 

— Cred că ţi se potrivește mai bine decât mie. 

Dă cu pumnul într-una din bare. 

— Dă-mi drumul! Stii că nu vei ajunge departe. Tot ce tre- 
buie să face să strig și mai mult de jumătate din echipaj se va 
năpusti asupra ta. 

— Abia aștept să le văd fețele când își vor vedea secundul 
închis în celulă. 

— Alosa, spune el cu o urmă de amenințare în voce. 

— Răspunde-mi la o întrebare și te voi scuti de rușine. 

— Ce? 

Se vede că e agitat. Presupun că și eu aș fi, dacă aș fi fost 
păcălit de niște ochi frumoși. 

— Când ne-am întâlnit prima oară și încercam să-mi sal- 
vez echipajul, i-ai soptit ceva căpitanului. Ceva care l-a facut 
să nu-mi mai omoare oamenii. Ce i-ai spus? 

Riden pare surprins, dar răspunde. 

— l-am spus că dacă vrea să mai aibă susținerea oameni- 
lor lui, ar fi înțelept să nu te mai încurajeze să-i omori. 

— Tineai la ei? La oamenii pe care i-am ucis? 

— Nu. 

Hm, poate că m-am înșelat cu privire la atașamentul lui 
fata de membrii echipajului 

— Atunci de ce te-ai obosit să-i salvezi? 

— Ti-am răspuns la întrebare. Acum dă-mi drumul! 

— Bine, oftez. 

Totuși, mă întreb de ce nu vrea să spună mai multe. Poate 
că am atins un punct sensibil. Dacă nu era vorba de oamenii 
lui, atunci poate era vorba de fratele lui. 

Ușa celulei scârțâie în timp ce se descuie, iar eu îi dau 
cheia lui Riden. 

— Tu și căpitanul sunteți frați. 

— Nu mai spune! 

— Ce s-a întâmplat mai exact cu tatăl vostru? 

Riden mă încuie bine de data asta. Apoi bagă cheia în 
buzunar fără să-și ia ochii de pe ea. Se întoarce să plece. 

— L-am omorât eu. 

Capitolul 4 


PODEAUA E DEZGUSTĂTOARE, dar cumva reușesc să 
dorm. Cand mă trezesc, văd o fata la câțiva milimetri de a mea. 

Tip si mă rostogolesc mai încolo. Chiar dacă-mi dau seama 
acum că fața e de cealaltă parte a celulei, inima tot îmi bate 
tare. 

— Nu e nevoie de scandal, spune piratul. Doar voiam o 
șuviță din părul tău. 

Pun imediat mâna pe păr. Într-adevăr, câteva suvite au 
fost tăiate. 

— Ce faci? O să te omor pentru asta! 

— Cel mai bine lași fata în pace, Enwen, spune alt bărbat. 

E Kearan. 

— Nu suportă să fie atinsă. 

— Trebuia s-o fac, spune Enwen. Iti spun eu, părul roșcat 
aduce noroc. Te tine departe de boli și alte lucruri rele. 

Îl recunosc acum pe Enwen drept bărbatul înalt care mi-a 
adus lucrurile ieri. 

— Asta e cea mai mare prostie pe care am auzit-o, zice 
Kearan. Sper să te îmbolnăvești mâine. Vino-ti in fire! 

— Ai să vezi tu. La următoarea molimă, eu o să mângâi 
părul ăsta în timp ce voi tusiti si muriti. 

— Tre’ să beau ceva. 

— Nu, Kearan. E prea devreme. 

— Dacă vreau să trec si de ziua asta, tre’ să încep devreme. 

Își scoate plosca dintr-un buzunar. 

— Ce căutaţi aici? întreb eu în timp ce mă ridic şi-mi întind 
gâtul. 

Simt câțiva cârcei. Și miros mai rău decât ieri. Fir-ar să fie 
de podea! 

— Suntem paznicii tăi, domniță Alosa, spune Enwen. 
Secundul spune că ar fi mai bine să fie mereu cineva cu ochii 
pe tine. 

il străfulger pe Kearan cu privirea. 

— Și să înțeleg că niciunul dintre voi nu s-a oferit voluntar. 

— Cam așa, spune Kearan. 

— O, eu m-am bucurat! exclamă Enwen. De când te-am 
văzut, am vrut să pun mâna pe o șuviță din părul tău. E foarte 
rar. 

— 'Te asigur, nu are proprietăți magice, spun furioasă în 
timp ce-mi trec mâna prin suvitele acum mai scurte. 

— Nu e vorba de magie, spune Enwen. Poartă noroc. 

— Mă îmbolnăvesc la fel de des ca toată lumea. 

— Ce? 

— Ai spus că părul roșcat alungă bolile. Am capul plin de el 
și totmă îmbolnăvesc. 

— Aha. 

Pe moment, Enwen pare încurcat. Se cocoșează, holbân- 
du-se la suvita de păr. 

— Păi, nu funcționează la tine pentru că e părul tău. 
Trebuiesă-liei de la cineva ca să aducă noroc. 

— Deci dacă-l fur înapoi de la tine, o să meargă? zic eu 
sarcastic. 

Kearan râde, înecându-se cu romul. Tușește și câteva 
picături cad pe podea. Oftează. 

— A naibii risipă. 

Stau pe scaun, conștientă că fiecare părticică din celula 
asta e acoperită de mizerie, inclusiv eu. Trebuie să mă schimb 

și am nevoie de niște apă să mă spăl. Sunt pe cale să întreb 
dacă mi se poate aduce niște apă când aud pe cineva venind. 

E Riden, bineînţeles. Vine cu o tavă cu mâncare și un zâm- 
bet periculos. Când îl văd, îmi simt stomacul revoltându-se. 
Sunt destul de sigură că e de la mâncare, nu de la zâmbetul lui. 

— Enwen, Kearan, aveți liber cât timp interoghez prizoni- 
era. Dar vă intoarceti la post după ce termin. 

— S'trăiţi, Domnu' Riden, spune Enwen. 

Kearan aprobă din cap, părând plictisit. Cei doi pleacă. 

— Înfometată? întreabă Riden. 

— Lihnită. 

— Bun. Am reușit să-ţi iau niște ouă. 

Riden descuie ușa de la celulă și pune tava pe masă, urmă- 
rindu-mi atent picioarele. Sunt sigură că e prevăzător, la gân- 
dul că l-aș putea lovi din nou, nu că vrea doar să se holbeze. 
Mă încuie iar, stând în siguranță de cealaltă parte. 

Încep să mănânc imediat. Sparg oul fiert și pun puţină 
sare deasupra înainte să-l mănânc. După fiecare ou, iau câte 
o gură de apă din paharul de pe tavă. 

— Așadar, ce mai urmează azi? întreb eu. Alte întrebări 
despre tatăl meu? 

— Da. 

— Sperând că voi dezvălui din greșeală locaţia fortăreței? 
Te chinui degeaba. 

— Ce dezvălui din greșeală e treaba ta. Ce vreau eu să dis- 
cut e reputaţia tatălui tău. 

— Tot ce ai auzit e probabil adevărat. 

— Chiar și așa, tot aș vrea să discutăm despre asta. 

— Vreau apă, spun eu, ștergând o pată de murdărie de pe 
brat. 

— iti voi umple paharul după ce terminăm. 

— Nu, vreau o găleată de apă să mă spăl. Si un prosop. Si 
săpun. 

— Nu crezi că ceri prea multe pentru un prizonier? 

— Si, adaug eu aproape ciripind, vreau câte una din fiecare 
săptămânal. 

Pufnește mai întâi, apoi se gândește. 

— Vedem cum decurge discuția. Dacă-mi place ce aud, iti 
voi îndeplini cerințele. 

Mă așez picior peste picior și mă dau pe spate în scaun. 

— Bine. Hai să vorbim. 

Riden isitrage un scaun și se așază. Astăzi poartă o pălărie. 
Un tricorn fără pană. Părul îi e prins la baza gâtului. Cămașa 
și pantalonii îi stau bine. Alb în partea de sus, negru jos. 

— Am auzit zvonuri despre faptele îngrozitoare ale lui 
Kalligan. Se spune că poate să învingă douăzeci de oameni 
deodată. Cunoaste fiecare coltisor al mării, s-a luptat cu tot 
felul de demoni marini, inclusiv un rechin pe care l-a răpus 
sub apă cu mâinile goale. Face pacturi cu diavolul și-l scoate 
la suprafață din alţii. 

— Până acum totul e corect, spun eu. 

— Se mai spune chiar că e singurul bărbat care a supravie- 
tuit întâlnirii cu o sirenă. 

Asta mă face să pufnesc. 

— Si chiar s-a culcat cu ea, continuă Riden. I-a plătit cu 
aceeași monedă. Mie-mi pare că dragul nostru rege este cel 
mult un manipulator și un povestitor cu imaginația exagerat 
de bogată. Poate că nu e la fel de onest cum cer noile lui legi. 

— Nu poate influenţa ce spun alții despre el. 

— Dar tu ce ai spune despre el? 

— E tatăl meu. Ce mai e de zis? 

— Sunt multe tipuri de taţi. Cei care iubesc necondiționat, 
cei care iubesc cu condiţii și cei care nu iubesc deloc. Care din- 
tre ei ai spune că e el? 

Pentru prima dată, simt că Riden se apropie de ceva ce 
vreau să rămână îngropat. 

— Nu-mi dau seama la ce te ajută conversaţia asta. 

— Hm. Eviti întrebarea. Atunci, trebuie să fie varianta cu 
condiţiile, căci dacă nu te-ar fi iubit niciodată, nu l-ai respecta 
atât de mult. Așa că spune-mi, Alosa: ce fel de lucruri a tre- 
buit să faci ca să obţii afecțiunea tatălui tău? 

— Chestiile obișnuite: să înșel, să fur, să ucid. 

Îi arunc fiecare cuvânt relaxată. Sper că nu observă cât de 
agitată sunt. 

— Te-a transformat în ceva. Te-a antrenat pentru a deveni 
ceva ce nicio femeie nu ar trebui să fie. Tu... 

— Sunt ce aleg să fiu. Nu știi despre ce vorbesti. Cred că 
discuția s-a terminat. 

Riden se ridică și vine mai aproape de bare. Apoi, gândin- 
du-se la binele lui, se retrage. 

— N-am vrut să te jignesc, Alosa. Ești norocoasă. E mai 
bine să ai putina dragoste decât să ai un tată care nu te-a iubit 
deloc. 

Știu că Riden vorbește despre el acum, dar încă sunt deran- 
jată. Simt că trebuie să-i spun cum stau lucrurile. 

— Tot ce a făcut tatăl meu, a făcut din dragoste. M-a cres- 
cut să fiu o persoană puternică. M-a crescut astfel încât să 
pot supraviețui în lumea lui. Nu contează ce mi-a făcut ca să 
devin așa. Sunto luptătoare. Cea mai bună. 

Nu e nevoie să-mi reprim amintirile. Asta-i tot ce sunt: 
amintiri. Nu mă pot răni. Au trecut. Nu mai contează că în 
copilărie tata mă punea să mă lupt cu băieți mai mari si mai 
puternici. Acum îi pot înfrânge pe toţi. Nu mai contează că 
m-a împușcat odată ca să-mi arate cum se simte o rană de 
glonț și să fiu nevoită să lupt rănită. Pentru că acum o pot 
face. Nu mai contează că mă înfometa ca să devin slăbită și 
apoi îmi dădea de lucru. M-a învăţat ce înseamnă rezistența. 
Acum pot înfrunta orice. 

— Dar tu, Riden? întreb eu. Cum ai ajuns aici? Spui că tu 

ești cel care l-a ucis pe tatăl tău, însă Draxen e cel care a ajuns 
căpitan. A fost oare Draxen fiul favorit? Sau doar mai mare? 
Oricum ar fi, de ce l-ai lăsat să ia ceva ce tu ai câștigat? 

Fata lui Riden se înăsprește. 

— Draxen e mai mare. Sia fost favoritul tatei. Nu că ar mai 
conta acum. Ai avut dreptate mai devreme. Ar fi trebuit să ne 
oprim. Nu cred că-mi vei spune unde se află fortăreața tatălui 
tău, nu? 

— Nu. 

Aprobă din cap, netulburat. 

— Vine furtuna, iar noi încă nu am ajuns la destinație. 
Pregătește-te pentru o noapte zbuciumată. 

— Întotdeauna sunt. 

Mai bine îmi limpezesc mintea, decât să mă gândesc la 
conversaţia noastră. Sunt epuizată deoarece am stat până 
târziu, asa că mă asez din nou pe podea să dorm. Nu că as 
avea ceva mai bun de făcut. 

Mă trezește un zăngănit puternic, iar inima mi-o ia la 
goană a doua oară pe ziua de azi. Cineva a dat cu șutul în 
zăbrelele celulei. 

După ce mă dezmeticesc, îl văd pe Draxen stând în fața 
mea, cu mâinile pe curea și pălăria cu pană pe cap. Se uită la 
mine de parcă sunt un premiu pe care l-a câștigat. Sau o armă 
pe care a primit-o. Presupun că sunt ambele. Însă nu-mi 
pasă. În cele din urmă, eu voi fi arma care-i va aduce sfârșitul. 

Tata nu putea să ia pur și simplu Hoinarul Nopţii prin forță 
brută. Harta ar fi putut fi distrusă în timpul luptei. Trebuia să 
trimită o persoană la bord pentru a o căuta. Însă, după ce o 
găsesc, îi voi conduce direct la tatăl meu, ca să-i poată ucide 
pe toți. Regele pirat nu vrea competitori în cursa către Isla de 
Canta. 

— Cum ti se pare cazarea, Alosa? 

— Podeaua e dură și celula duhnește. 

— Perfectă pentru prințesa pungașilor și ucigașilor, nu 
crezi? 

— Totuși nu ar strica un pat. 

— Esti liberă să imparti unul cu un membru al echipaju- 
lui. Sunt sigur că toți s-ar oferi să te ajute. 

— Dacă ar fi să dorm în patul cuiva, aș face-o numai după 
ce l-am ucis pe ocupant și mi-am însușit obiectul ca fiind al 
meu. Nu ai pierdut suficienţi pirați, Draxen? 

— Esti prea sigură pe tine. Cred că ar fi cazul să-i ordon lui 
Riden să introducă și niște bătăi în timpul interogatoriului. 
Ti-ar face bine. Crede-mă, și lui la fel. 

Din moment ce sigur nu-mi voi putea termina somnul, mă 
ridic si mă asez pe scaun, deși confruntarea asta mă plicti- 
sește de moarte. Draxen nu are nimic interesant de spus. Se 
așteaptă să mă vadă speriată din cale-afară. E un bărbat care 
se hrănește din durerea celorlalți. Până acum, niciuna dintre 
strategiile lui nu a funcţionat. 

— l-am permis lui Riden să te interogheze, dar dacă vei 
continua să fii încăpățânată, voi trimite pe cineva mai putin 
sarmant să te ia la întrebări. Tine minte asta. 

— Mai bine ai spera să nu se înmoaie. Nu ar fi tocmai bine 
să-ți întorc unul din propriii oameni împotriva ta. 

— Prințesă, Riden a fost deja cu sute de femei. Nu i-a fost 
niciodată greu să le părăsească. Tu nu ești mai specială. 

Cizmele lui răsună în camera goală când pleacă. 

Draxen e greu de deslușit. Și Riden la fel. Au abordări dife- 
rite, dar au același tel, ceea ce-i face la fel de proști. Cat de 
fraier să fii să crezi că poţi fura de la regele pirat? Mai ales 
fără să-ţi verifici cu atenţie echipajul de spioni. A fost ușor să 
aranjăm „răpirea” mea după ce Theris ne-a dat informaţiile 
de care aveam nevoie. 

Sunt surprinsă când Riden vine să mă viziteze din nou, de 
data asta aducând cu el o găleată cu apă, un săpun și câteva 
prosoape curate. 

Eram sigură că-l înfuriasem atât de mult că nu va mai fi 
amabil. Aproape că-mi pare rău de toate lucrurile rele pe care 
le-am gândit despre el. 

Aproape. 

— Aila dispoziție zece minute înainte să-i trimit pe oameni 
să stea de pază. 

— Voi avea nevoie doar de nouă, spun, doar ca să-l enervez. 

Dă din cap si pleacă. 

Corabia începe să se legene mai tare. Chiar vine furtuna. 
De regulă, mă ţin bine pe picioare pe mare. Mă simt mai bine 
pe mare decât pe uscat. M-am obișnuit cu mișcările ei, cu lim- 
bajul ei. Dacă asculti cu atenție, îți va spune ce are de gând să 
facă. 

Sunt curată și schimbată într-un nou corset, de data asta 
unul roșu, când îi văd pe Kearan și Enwen că se întorc. 

= iti spun eu, dacă rdsucesti spre stânga e ghinion. 
Întotdeauna să înfigi și după să întorci spre dreapta. Asta 
aduce noroc. 

— Enwen, dacă înjunghii un om în inimă, nu mai contează 
dacă răsucesc cuțitul spre stânga sau dreapta. Oricum ar fi, 
l-am ras pe nemernic. De ce aș avea nevoie de noroc? 

— Pentru următorul om pe care-l omori. Poate că data vii- 
toare ratezi inima și atunci iti vei dori să fi depus putin efort 
pentru a răsuci cuțitul spre dreapta. Nu omori ca lumea dacă 
ratezi inima. 

— Încep să cred că „data viitoare” e foarte aproape. 

— Termină cu prostiile, Kearan! Stii că sunt singurul tău 
prieten de pe corabia asta. 

— Cred că am greșit cu ceva, atunci. 

Kearan deja și-a scos plosca și după ce o duce la gură, 
se încruntă. E goală. Așa că bagă mâna într-un buzunar și 
scoate alta. Acum înțeleg de ce are atâtea. Aș fi crezut că sunt 
pentru comorile pe care le fură. Se pare că nu. Sunt pentru 
sticlute cu rom. Mă întreb câte are în haină. 

— Ce mai faci, domniță Alosa? întreabă Enwen, întorcân- 
du-se spre mine și ignorând replica lui Kearan. 

— Pe toate stelele, Enwen! exclamă Kearan. Femeia asta e 
prizonieră. Ce crezi că face? Mai tacă-ţi fleanca odată! 

— Femeia asta poate să răspundă singură, spun eu. 

— Nici tu nu ar trebui să mai vorbești, spune Kearan. Nu 
am chef să vă aud pălăvrăgind. 

Enwen își masează tâmpla. 

— Domnu' Riden a spus că nu „ar trebui” să vorbesc cu ea 
deoarece femeile frumoase se joacă mereu cu minţile bărbați- 
lor. Dar nu a fost un ordin direct. 

— A spus că sunt frumoasă? 

Rânjesc imaginându-mi asta. Enwen pare încurcat. 

— Probabil nu ar fi trebuit să spun asta. 

Corabia se leagănă din ce în ce mai tare pe măsură ce trece 
timpul. O furtună maritimă e la fel ca o ceartă. Vine pe nepre- 
gătite. Simti cum spiritele se încing, dar apoi vine un salt. 
Furtuna te lovește înainte să fii pregătit. Si apoi te înghite si 
nu mai ai ce să faci decât să navighezi prin ea. 

Zgomotul e asurzitor. Nu auzi decât vântul și valurile. Nu 
simţi decât frigul mușcător. Îmi pun cea mai groasă haină ca 
să mă apăr de ghearele lui. Din când în când, mi se pare că aud 
un strigăt de deasupra, dar poate fi doar șuierul vântului. 

Nu am ce să fac decât să stau pe podea. Scaunul meu se 
poate răsturna în orice moment. Enwen stă și el pe jos. Scoate 
ceva din buzunar: un șir de mărgele. Poate perle. 

Kearan începe să sforăie. Știu deja că are sinusurile afec- 
tate pentru că acoperă furtuna cu sforăielile sale. Deodată, 
tresare și se trezește. 

— Dă-mi-o înapoi! 

Enwen vede privirea uimită pe care i-o arunc lui Kearan. 

— Vorbește-n somn, îmi explică el. 

Kearan se freacă la ochi. 

— Urâtă furtună. Poate ne doboară corabia. 

Enwen îi arată perlele. 

— Ba nu. Protecția noastră e aici. 

— Mă simt mult mai bine. 

— Ar trebui. E periculos să călătorești pe furtună. Unii 
spun că e momentul în care locuitorii neplăcuțţi ai mării apar 
din ţinuturile lor din adâncuri. 

— Adică vrei să spui sirenele, zic eu. 

— Exact asta vreau să spun. Le place să se ascundă în 
valuri. Nu le poţi vedea când marea e agitată și învolburată, 
dar sunt acolo. Lovesc corabia și ajută furtuna să ne tragă 
dedesubt. Ne vor. Vor să se înfrupte din carnea noastră, să 
facă lantisoare din dinţii noștri și să ne transforme oasele in 
instrumentele cu care-și cântă imnurile. 

— Al naibii de poetic! mormăie Kearan. Si o grămadă de 
aiureli. Nu ţi-a spus nimeni că nu poți fi rănit de ceva în care 
nu crezi? 

Ochii lui Enwen se aprind într-o revelaţie. 

— De asta toți și toate vor să-mi vină de hac! 

Îmi pun mâna la gură ca să-mi ascund zâmbetul, iar 
Kearan scoate o ploscă. 

Sirenele și-au construit o reputație de temut de-a lungul 
timpului Sunt considerate cele mai periculoase creaturi 
cunoscute de om. Povestitorii din taverne spun istorii despre 
femei extrem de frumoase care trăiesc în mare, căutând coră- 
bii pe care să le facă bucăți, bărbaţi pe care să-i mănânce si 
aur pe care să-l fure. Cântecul unei sirene poate vrăji un băr- 
bat și-l poate determina să-i facă pe plac. Creaturile le cântă 
marinarilor promițându-le plăceri și comori dacă sar peste 
bord. Însă cei care o fac nu găsesc niciuna, nici alta. 

Odată ce ești prins de o sirenă, nu mai ai scăpare. Aceasta 
îl trage pe marinar după ea până la fundul mării, unde-i face 
felul. Apoi îi fură avutia și-l lase să plutească în adâncuri. 

Există multe mituri legate de sirene. Dar nimeni nu știe 
care sunt adevărate și care nu. Un lucru știu sigur: de-a lun- 
gul secolelor, toate sirenele și-au dus comorile furate pe o 
insulă, Isla de Canta. Acolo găsești bogății nemaivăzute, 
comori la care nici nu îndrăznești să visezi. 

Asta caută tatăl meu. De asta sunt aici. Pentru asta am 
fost antrenată: să fur o altă bucată din hartă. 

Toate cele trei bucăţi au fost transmise din tată-n fiu, gene- 
ratii de-a rândul. Una a fost transmisă in familia Allemos, 
apoi a căzut în mâinile lui Jeskor și probabil în ale lui Draxen. 
Alta în familia Kalligan, acum în siguranţă la tatăl meu. Si 
ultima aparține familiei Serad, deci Vordan o va avea. 

Cel ce reface harta va putea găsi legendara Isla de Canta. 
Insula Cântului Numită și Ţinutul Femeilor Cântătoare. 

— Nu sunt sirene pe lângă corabie, îi spun lui Enwen. 
Dacă ar fi fost, erai deja fermecat să sari peste bord. Auzi vreo 
muzică? 

— Nu, pentru că o acoperă furtuna. 

— Deci furtuna e un lucru bun? 

— Da... nu. Adică... 

Enwen dezbate un moment acest fapt. 

Enwen și chiar si Kearan sunt prea agitati pentru a dormi 
în noaptea asta. Până și oamenii care și-au petrecut toată 
viata pe mare se tem de ea atunci când e furioasă. 

Dar eu nu. Dorm fără grijă. Ascultându-i muzica. Marea 
mă veghează. 

Își protejează copiii. 

Capitolul 5 


ZILELE SI NOPTILE URMĂTOARE trec cam la fel. În tim- 
pul zilei, Riden coboară să mă interogheze. Ne înțepăm unul 
pe altul, încercând să aflăm mai multe. Rareori iese ceva din 
asta. De asemenea, îmi aduce și mesele, dar în afară de asta, 
sunt întotdeauna lăsată singură în celulă, cu paznici la ușă. 
Deși se schimbă de mai multe ori, Kearan și Enwen sunt de 
departe cei mai amuzanti. 

Din nefericire pentru Riden, paznicii nu mă intimidează 
așa cum spera el. Chiar și ei trebuie să doarmă și odată ce-o fac, 
mă strecor afară din celulă și explorez corabia. Din moment 
ce harta nu a fost de găsit în cabinele lui Draxen, hotărăsc 
să-mi continui căutările de jos în sus, de la pupă la proră. Am 
ales ordinea asta deoarece am presupus că voi începe cu cele 
mai ușoare locuri, trecând apoi la cele mai grele. 

Însă nimic nu se dovedește a fi simplu și ușor. 

Când ai aproape patruzeci de bărbaţi adormiti în cabine, 
vei descoperi că în fiecare oră din noapte există cel putin unul 
care trebuie să se ușureze, fără îndoială de la prea multă bău- 
tură, înainte de culcare. Îmi petrec mare parte din noapte 
ascunzându-mă, strecurându-mă în spații mici sau stând 
nemișcată în timp ce se grăbesc spre marginea corabiei și 
înapoi în pat. 

Căutările mele sunt obositoare și inutile, iar în fiecare 
noapte reușesc să explorez doar o mică parte din corabie. 

In a cincea noapte, Kearan sforăie zgomotos în timp ce 
Enwen numără niște monede de aur dintr-o punguta. 

— Ai pariat? îl întreb. 

— Nu, domnita Alosa, nu-mi place să pariez. 

— Atunci de unde ai banii? 

— Poți păstra un secret? 

Mă uit cu subinteles prin celulă. 

— Cui aș putea spune? 

Enwen dă din cap gânditor. 

— Presupun că ai dreptate. 

Se uită din nou la monede. 

— Păi, pe asta am luat-o de la Honis. Pe asta de la Issen. Pe 
asta de la Eridale. Pe asta dela... 

— Le furi, îi spun și zâmbesc. 

— Da, domniță. Dar numai câte una de la fiecare. Dacă se 
trezesc deodată cu punga goală, o să știe că cineva le-a luat, 
dar dacă le lipsește doar una... 

— Se vor gândi că au pierdut-o, spun eu. 

— Da, exact așa. 

— Genial, Enwen! 

— Mulţumesc! 

— Ești mult mai deștept decât lași să se vadă. Te prefaci și 
că ești un superstitios prostănac pentru ca echipajul să nu-și 
dea seama? 

— Aa, nu. Chiar sunt superstitios. 

— Dar prostănac? 

— Poate că la partea asta exagerez un pic. 

Chicotesc. Ăsta e tipul de bărbat pe care l-aș accepta pe 
corabia mea, dacă ar putea să se limiteze cu furatul de la 
oameni care nu fac parte din echipaj. 

— Dar Kearan? întreb eu. Care e povestea lui? 

Enwen se uită la companionul lui sforăitor. 

— Nu se știu prea multe despre Kearan. Nu vorbește des- 
pre el, dar am aflat câteva chestii când vorbește în somn. 

— Ce ai aflat? 

— De ce întrebi? 

— Din simplă curiozitate și plictiseală. 

— Cre’ că n-are nimic dacă-ți spun. Doar să nu-i spui lui 
Kearan că ai aflat de la mine. 

— Promit! 

Enwen își varsă monedele înapoi in punguta. 

— Kearan a fost prin toată lumea. Cunoaste cele 
Saptesprezece Insule mai bine decât oricine. S-a întâlnit cu 
tot felul de oameni și a lucrat prin multe locuri A fost un 
aventurier. 

Așadar Kearan nu știe să se descurce doar pe mare, ci și 
pe uscat. Neobisnuit pentru un pirat. Insulitele noastre sunt 
atât de apropiate că toată lumea merge de colo colo. Fiecare 
oferă diferite tipuri de provizii. Comerțul e frecvent și necesar. 
Deci, cine controlează marea, controlează banii care circulă în 
tinut. 

Tata tolerează existența unui monarh pe uscat pentru că 
nu dorește să domnească peste cei „împământeniți”. Preferă 
compania brutelor de mare. Regele de pe uscat îi plătește 
tribut tatei anual, iar în schimb tata îi lasă pe exploratorii 
regelui să caute noi teritorii. 

Nimeni nu reușise asemenea monopol peste ocean până să 
vină tatăl meu, iar într-o zi, acest monopol îmi va reveni mie. 
De aceea simt nevoia să-i dovedesc mereu și mereu tatălui 
meu de ce sunt în stare. Provocarea aceasta este una dintr-o 
listă lungă de misiuni pe care le-am îndeplinit pentru el. 

Mă uit la corpul gras al lui Kearan, la fata urâtă și infati- 
șarea neîngrijită. 

— Esti sigur că nu pleacă în aventuri în somn? 

— Sunt sigur. Poate că nu arată a aventurier, dar asta pen- 
tru că s-a transformat într-un bărbat care a pierdut multe. 
Imagineaza-ti că nu ai fost niciodată mulțumită de viata ta, 

domniță Alosa. Imagineaza-ti că ai bătut lumea-n lung și-n 
lat, căutând fericire și extaz. Imagineaza-ti că ai văzut tot și 
tot nu ai găsit fericirea. Ei bine, asta ti-ar da o perspectivă 
cam sumbră asupra vieții, nu? 

— Cred că da. 

— Nu prea mai ai ce să faci după ce ai trecut prin atâtea. 
Kearan își câștigă existența pe corabia asta. E un betiv urât 
pentru că alcoolul îi ia din durere. Nu-și dorește să mai tră- 
iască, dar nici să moară. E prins la mijloc. 

— Si totuși îi ești prieten. De ce? 

— Pentru că oricine are nevoie de un prieten. Și încă nu 
mi-am pierdut speranța. Cred că își va reveni într-o zi, la 
momentul potrivit. Și cu motivația necesară. 

Chiar mă îndoiesc de asta, dar îi tin isonul. 

— De ce spui că a pierdut atât de multe? îl întreb eu. 

— fl aud mereu strigând un nume de femeie noaptea. 
Mereu aceeași femeie. Parina. 

— Cine e? 

— Nu știu și nici n-am de gând să-l întreb. 

Enwen se întinde pe podea, încheind conversaţia. Mi-a dat 
de gândit în timp ce aștept să adoarmă ca să-mi încep căută- 
rile nocturne. 

Fiecare are un trecut întunecat. Mă gândesc că e responsa- 
bilitatea noastră să-l depășim. Și dacă nu putem, atunci nu 
ne rămâne decât să încercăm să profităm de pe urma lui. 


— Ce zici de o plimbare? 

Riden stă în fața celulei, aruncând cheia în aer și prin- 
zând-o. Sunt la bordul Hoinarului Nopţii de șase zile. Asta e 
prima oară când s-a oferit să mă scoată din celulă. 

— iti place să-mi fluturi libertatea pe la nas? îl întreb cu 
ochii pe cheie. 

— Poate sună ciudat, dar chiar mă distrează, să ştii. 

— Nu poate fi prea amuzant, când știi că pot ieși de una 
singură. 

Mă refer bineînţeles la noaptea când m-a prins, nu la toate 
celelalte în care m-am furișat prin corabie. 

Riden se apropie și își îngroașă vocea: 

— Am avut nespusă grijă de această cheie de atunci. Şi dacă 
aș fi în locul tău, nu aș mai spune nimănui despre întâmpla- 
rea aceea. Căpitanului i-ar veni idei dacă ar auzi. Si nu ti-ar 
plăcea ideile lui. 

Îmi înclin capul într-o parte. 

— Vrei să-mi spui că nu i-ai zis despre evadarea mea? 

Cel mai bine e să întăresc faptul. Cu cât amână Riden mai 
mult să-i destăinuie mica mea escapadă căpitanului său, cu 
atât bag mai multă râcă între Draxen și echipajul lui. Poate 
voi putea folosi râca asta mai târziu. Cine știe ce se va mai 
întâmpla cât timp sunt „captivă” pe mare. 

Adaug: 

— Poate că tu ar trebui să intri la idei despre ce ti-ar face 
tie în caz că află. 

— Presupun că mă bazez pe faptul că o să fii mult mai pre- 
ocupată de soarta ta decât de a mea. Așadar, îţi ofer șansa de a 
petrece puţin timp afară din celulă. O vrei sau nu? 

Apreciez gestul, dar nu pot spune că am încredere. 

— Unde mergem? 

— Am dat peste o corabie care se pare că a fost abandonată 
după furtună. E cam devastată, dar poate mai putem găsi 
câteva lucruri în stare bună. Suntem în larg și nu ai unde să 
te duci în caz că vrei să scapi. Căpitanul mi-a acordat permisi- 
unea de a te duce la bordul navei. 

Îmi dau seama că, deși îmi spune că suntem în larg, am 
putea fi la o zi distanță de uscat. Oricum ar fi, nu contează. 
Însă tot aș vrea să știu unde sunt. Incertitudinea mă cam 
neliniștește. 

— Niciodată nu spun nu hotiei, zic eu. 

— Cumva am știut că vei spune asta. 

Mă lasă să ies. Apoi bagă cheia în buzunar, de data asta în 
pantaloni, nu în cămașă. 

— O să fiu foarte atent la ea, asa că să nu-ți vină vreo idee. 

— Nu știu despre ce vorbești. 

Mă ia de brat și mă conduce spre scări. 

— E necesar? îl întreb eu. Deja mi-ai spus că nuamundesă 
mă duc. Nu pot să merg fără ajutorul tău? 

Și nu mă pot abtine să nu adaug: 

— Sau pur și simplu nu-ți poți lua mâinile de pe mine? 
Enwen mi-a dat de înțeles că ai cedat în fata șarmului meu 
feminin. 

Riden nu pare îngrijorat. 

— Fata mea, dacă ai vorbit cu Enwen, sunt sigur că ţi-ai 
dat seama că jumătate din ceea ce zice valorează cât un creier 
de calamar. 

Zambesc și mă aplec spre el. 

— Poate. 

— Nu mai zâmbi atâta și mișcă-ți fundul pe scări! 

— Nici nu m-aș gândi să-ți ofer o asemenea priveliște. 

Acum e rândul lui să zâmbească pișicher. 

— Nu vei merge în urma mea. Nu am încredere în tine. 
Hopa sus! 

Pe punte, oamenii leagă funii, își iau armele și își fac de 
lucru. Entuziasmul pentru expediție care se simte în aer e 
aproape tangibil. Și eu simt febra anticipării. Nu sunt imună 
la distracție. Niciun pirat nu e. De aceea am ales viața asta. 
Pentru că știm s-o trăim. 

Si suntem lipsiți de principii. 

— Ah, Majestatea Sa a decis să ne onoreze cu prezența, 
spune Draxen. Ce ziceti, domnii mei? S-o lăsăm pe domni- 
șorică să meargă prima? 

Se aud câţiva de „da” și multe râsete. Mă uit în jurla oameni 
și-l văd pe Theris printre ei. Se uită cu coada ochiului la mine, 
dar nu mai mult. Își joacă foarte bine rolul. 

Riden nu zice nimic. Nu pare deloc deranjat. Nu că ar tre- 
bui să fie. Nu e aici ca să aibă grijă de mine și nu am nevoie să 
facă asta. E aici să se asigure că nu scap și uneori face o treabă 
prea bună. Nu mă îngrijorez. Mai am câțiva ași în mânecă. 

— Dacă oamenii tăi sunt prea lași să se aventureze primii, 
spun eu, atunci desigur, ar fi plăcerea mea să-i învăţ cum să 
lege o corabie cum trebuie. 

Specialitatea mea: o provocare și o insultă, în același timp. 

— Mai degrabă iti risc tie viata decât pe a lor. Dă-i drumul! 
Riden, du-te cu ea! 

E ciudat că Draxen mi-ar risca viața când știe că are nevoie 
de mine. Până la urmă, sunt asul din mâneca lui. Suspectez 
că vrea să se revanșeze pentru ce s-a întâmplat pe corabia 
mea. Atunci, prioritatea lui a fost să învăţ eu o lecţie, nu să 
aibă grijă de propriii oameni Acum le arată că viata lor e mai 
importantă decât a mea. O mișcare inteligentă. Mai ales că cel 
mai probabil corabia este părăsită. Si, pentru orice eventuali- 
tate, îl trimite pe Riden cu mine. 

Fixăm scândura între cele două corăbii. Cea naufragiată 
pare a fi o corabie de mărfuri. Probabil că vom găsi multă apă 
și mâncare la bord. Acestea sunt și ele comori 

Scândura e destul de mare pentru a merge fără să fie nevoie 
să-mi mențin echilibrul. O pot face și cu ochii închiși. Totuși, 
e suficient de îngustă ca să fiu tentată să-i dau lui Riden un 
mic brânci. 

— Nici să nu-ţi treacă prin cap! spune el de parcă mi-ar fi 
citit gândurile. 

— Deja mi-a trecut. 

— Meriti să fii împușcată pe loc. 

— Pistolul tău ar fi prea ud pentru așa ceva. 

— Nu am zis că eu o voi face. 

— Hai să recunoaștem, ţi-ai dori să faci asta cu mâna ta. 

Zâmbește. 

Catargul principal al corabiei s-a rupt de la mijloc. Zace 
într-o parte pe navă, sprijinit de balustrada de la tribord. 
Astfel, corabia sigur nu se va mișca. Toate bărcile de salvare 
lipsesc, ceea ce mă face să mă întreb cât de departe am putea 
fi de uscat. Corabia încă plutește. I-ar fi putut tine pe oameni 
până când li se terminau proviziile, așa că de ce să plece dacă 
nu ar fi putut ajunge nicăieri înainte să piară? 

Puntea e vraiște. Frânghii peste tot, înnodate sau încolă- 
cite. Pe ici pe colo se văd haine aruncate, de parcă ar fi căzut 
din bagajele proprietarilor în timpul agitatiei. Lemnul e încă 
umed. Totul e umed. Suntem foarte atenți să nu alunecăm. 

— Lucrurile de valoare sunt sigur sub punte, spune Riden. 

— Da, știu. 

— Atunci ce mai aștepți? 

Ridic din sprâncene. 

— Vrei să mă pui pe mine la înaintare? 

— Nu vreau să risc să mă ataci pe la spate. 

— Dar nu sunt înarmată. 

— Nu cred că a fost vreun impediment pentru tine până 
acum. 

Nu mă pot abtine si zâmbesc. 

— Totuși, cum crezi că mă voi duce eu prima fără să fiu 
înarmată? 

— O să fiu în spatele tău. 

— În caz că nu știai, asta nu mă consolează cu nimic. 

— Știu. 

Ochii lui căprui sunt plini de veselie. Cred că-i plac micile 
noastre ciondăneli. Eu consider că fac parte din rolul pe care-l 

joc. Dacă-mi ascund prea mult adevărata personalitate, va 
suspecta că plănuiesc ceva. Așa că-i ofer sfidarea pe care o 
așteaptă. Satisfactia pe care o obţin din jocurile noastre sunt 
doar un bonus. Aș fi putut avea de-a face cu cineva mai rău. 
N-am să înţeleg niciodată de ce nu e el căpitanul Hoinarului 
Nopţii. 

— Hai, Alosa! îmi spune. 

De peste tot se scurge apă. Astăzi este prima zi de când a 
început furtuna când ploaia a decis să se oprească. E întune- 
ric sub punte, ceea ce întărește faptul că nu e nimeni aici. 

Riden, mereu pregătit, a adus un felinar. Îl aprinde. Apoi 
mi-l dă. 

— După tine. 

Găsim bucătăria, unde descoperim carne uscată, apă 
îmbuteliată, biscuiţi săraţi, murături si alte alimente amba- 
late pentru călătorii pe mare, bine depozitate în dulăpioare. 
Toate vor fi duse pe Hoinarul Nopţii. 

Trecem prin cabinele de dormit, unde au mai rămas niște 
pături. Aici miroase mult mai bine decât la bordul Hoinarului 
Nopţii. De ce oamenii lui Draxen nu pot să fie și ei mai curati? 
Serios acum, toată lumea ar beneficia de pe urma acestui fapt. 

Suntem pe cale să intrăm în următoarea cameră când 
lumina felinarului surprinde ceva pe podea. 

E o sabie. Bine de știut că se află acolo. Dac-as putea s-o 
iau fără să observe Riden! Dar e imposibil. O sabie e mult mai 
greu de ascuns decât un pumnal. 

Nu mai găsim nimic interesant pe corabie. Cel puţin nu 
ceva care să ne atragă imediat atenția. Sigur au mai rămas 
niște colțuri și unghere neexplorate, dar este la fel de vero- 
simil ca membrii echipajului să fi luat tot ce era de valoare. 
Am învățat pe propria piele că atunci când lovește năpasta, 
primul lucru la care se gândesc bărbații e să ia toate lucrurile 
de pret. Soarta prietenilor sau a matelotilor vine pe locul doi 
sau deloc. 

— Totul pare în regulă, spune Riden. O să cobor mai 
mult să investighez. Te rog să te duci sus și să chemi restul 
echipajului. 

— Ah da, sigur, mă voi duce să chem restul echipajului. 
Chiar îmi place să-i ajut pe oamenii care m-au răpit. 

— Nu pot să te las singură aici și să mă duc eu. Ai prefera 
să te trag după mine pe punte? Știu cât iti place când am mâi- 
nile pe tine. 

Pufnesc și o pornesc pe scări. Băiatul ăsta e greu de desci- 
frat. Acum pare că vrea să se distanteze de mine, în secunda 
următoare jur că-mi face ochi dulci. Probabil că îi place să mă 
tind în gardă, așa cum procedez și eu cu el. Jocul ăsta de-a șoa- 
recele și pisica poate fi amuzant. Când ești pisica, bineînțeles. 
E distractiv să-i fluturi victoria pe la nas prizonierului tău. 
L-ai învins. L-ai capturat. E dreptul tău. Tata a spus odată că 
atunci când capturezi un om, viata lui iti aparține, poți face ce 
vrei cu ea. Filosofia lui este că dacă ai puterea de a face ceva, 
atunci ar trebui s-o faci. 

Ajunsă pe punte, le fac cu mâna piraților, semnalând că 
totul este în regulă. 

Neavând nimic altceva de făcut, mă întorc sub punte. Cel 
mai bine ar fi să continui să mă mai dezmortesc înainte să 
fiu aruncată înapoi în celulă. Nu că nu mi-as petrece nopţile 
explorând corabia. 

— Vin acum, spun eu în timp ce intru în camera pe care 
Riden o verifica atunci când am plecat: o magazie. 

Si atunci cineva mă înșfacă. 

Riden are fata lipită de perete, iar vârful unei săbii îi 
înțeapă mijlocul spatelui, in timp ce mâna liberă a atacato- 
rului îi împinge umărul. Acum văd că din perete au fost rupte 
câteva scânduri. O cameră secretă. În afară de mine și de 
Riden, în odaie se află trei bărbaţi: unul îl tintuieste pe Riden 
în loc si doi mă tin pe mine. 

— Fir-ar! spun eu. Nu puteai să mă avertizezi? 

— Cu o sabie în spate? întreabă Riden. Nu prea cred. 

— Tac&-ti fleanca! spune bărbatul care-l amenință pe 
Riden. Câţi oameni ai? Câţi vor veni? 

— Saizeci, spune Riden, umflând numărul cu douăzeci. 

— Pe toate stelele! exclamă cel care-l tine pe Riden. Nu 
putem să le ținem piept! Si nu cred că ceilalți se vor întoarce 
la timp. 

— Atunci îi luăm prizonieri, spune cel de-al treilea băr- 
bat. O să le spunem că-i omorâm dacă nu stau la distanță. 
Câștigăm timp. 

— Dar o să fie suficient? 

— Trebuie să fie. 

— Dar de ce avem nevoie de amândoi? Băiatul pare o bătaie 
de cap. Eu zic să terminăm cu el și să păstrăm doar fata. 

Întotdeauna a fost în avantajul meu să fiu subestimată, 
dar uneori mă simt jignită. lar asta mă face deseori violentă. 
Mă face să mă întreb dacă nu artrebui să-i las să-l omoare pe 
Riden doar ca să-i bat măr după aceea, fără ca el să fie martor. 
Nu pot să-l las să vadă de ce sunt in stare și urăsc că trebuie 
să mă abtin. 

Bărbaţii continuă să se certe între ei în timp ce eu mă gân- 
desc ce e de făcut. 

Riden îmi întrerupe firul gândirii: 

— Acum, Alosa, ar fi un moment bun să aplici tactica pe 
care ai folosit-o când ne-am întâlnit prima dată. 

— Esti sigur că nu vrei să te ocupi singur de problema 
asta? Eu sunt „doar o fată”. 

— Tăceţi din gură! strigă unul dintre oameni. 

Dar nu mai sunt atentă la ei. Privirea mea e fixată pe 
Riden. Ochii i se măresc cu subinteles, din frustrare. Apoi se 
relaxează. 

— Te rog! 


FIICA REGELUI PIRAT 67 


— Am spus... 

Poate e datorită faptului că Riden și-a amintit cu exacti- 
tate ce le-am făcut celor doi membri ai echipajului când m-au 
răpit de pe corabia mea. Sau poate îmi place s-o fac. Sau poate 
vreau să le demonstrez oamenilor ăstora de ce sunt în stare. 

Dar sinceră să fiu... e pentru că a spus „te rog”. 

Asta, în mod inexplicabil, mă face să actionez. 

Îmi împing călcâiul cu toată forța în piciorul marinarului 
din dreapta. Apoi mâna mea liberă se înfige în gâtul celuilalt. 
Îi iau de ceafă pe amândoi. Când unul se îneacă, iar celălalt 
șchioapătă, nu e prea greu să-i dau cap în cap. Cu sete. 

Figura asta n-am făcut-o pe corabia mea, dar puțină 
improvizație nu strică niciodată. Situaţia în care ne aflăm 
acum e putin mai gravă. În primul rând, nu e una pe care am 
plănuit-o. 

Mai rămâne doar bărbatul cu sabia. Stă locului, dar ochii i 
s-au mărit considerabil. 

— Nu te apropia, altfel îl omor! 

Îmi dau ochii peste cap. 

— N-ai decât. Mă scapi de-o povară. 

Nu știu dacă să râd sau nu când îl văd așa confuz. 

— Ce? 

— Sunt prizoniera acestor pirați. Dacă spui că oamenii tăi 
sunt pe drum, atunci mă poți ajuta. Îl putem folosi la negoci- 
eri exact asa cum ati sugerat. 

Se uită la colegii lui de pe jos. 

— Îmi pare rău pentru asta. Nu-mi place să fiu ținută 
împotriva voinței mele. Acum, spune-mi, te rog, că mă poți 
ajuta. 

Marinarul se uită la Riden, ceea ce-mi acordă timpul de 
care am nevoie pentru a băga mâna în cizmă. 

— E adevărat ce spune fata? 

— Crede-mă pe cuvânt când zic că fata asta e o mare bătaie 


68 'TRICIA LEVENSELLER 


de cap și nu trebuie să crezi o iotă din ce spune. Mai bine ai 
scăpa de ea chiar acum. 

Pe fața marinarului se scurg broboane de sudoare. Mâna 
care tine sabia tremură. 

— Destul! 

Se întoarce spre mine, dar sabia o tine în continuare spre 
Riden. 

— Osa... 

Pumnalul isi atinge ţinta, înfigându-se in pieptul 
marinarului. 

Slavă stelelor că încă-l aveam cu mine! Nu voi mai lua în 
derâdere trucul cu pumnalul-in-cotorul-cartii în caz că mă 
mai las răpită pe viitor. Şi mă mir că Riden nu m-a percheziti- 
onat în noaptea aia când m-a prins furișându-mă pe corabie. 

Riden se îndreaptă de spate. Are gura ușor întredeschisă 
și ochii mari. 

— Am crezut că... că tu... 

— Că te-am dat pe mâna lor. Probabil că ar fi trebuit să o 
fac, dar, ei, asta este. Prea târziu acum. 

Mă îndrept spre Riden când ceilalți intră în magazie. 

— Ce s-a întâmplat aici? întreabă Draxen. 

Nu pare îngrijorat sau supărat la vederea bărbaților de pe 
podea. 

Mă aștept ca Riden să dea vina pe mine ca să-și salveze 
pielea. Îi poate spune fără probleme lui Draxen că l-am lăsat 
să moară, chemând piraţii la bord cât avea loc o ambuscadă. 
Motivul ar fi un pic tras de păr, având în vedere că erau doar 
trei oameni la bord, dar plauzibil. 

— A fost vina mea, spune Riden. Credeam că nava e sigură. 
I-am spus fetei să urce și să vă aducă la bord. Apoi au ieșit 
dintr-o cameră ascunsă. l-am aranjat. 

— Ce-ai făcut? zic eu. 

Să nu îndrăznească să-și asume meritul pentru victimele 
mele. Doar că Draxen nu ar trebui să știe de ce sunt în stare. 

De fapt, e mai bine ca Draxen să creadă că nu sunt în stare de 
nimic. 

Riden îmi ignoră replica. 

— Cred că vei fi foarte mulțumit de ce se află în camera 
ascunsă. 

Asta mă distrage. Mă uit peste umărul lui Riden și văd trei 
cufere pline cu monede. Sigur mai sunt și altele după pereții 
de lemn. 

Draxen fixează cuferele, iar ochii îi sclipesc. Se duce singur 
la ele, însușindu-și comoara. 

— Sunt contrabandisti, continuă Riden. Se pare că tocmai 
ce și-au livrat încărcătura, oricare ar fi fost asta. Suspectez 
că după furtună, cea mai mare parte a echipajului a plecat 
să ia o altă corabie și o să se întoarcă. Nu aveau de gând să 
lase comoara în urmă. Acești bărbați au rămas s-o păzească. 
Probabil că nu i-aș fi găsit dacă nu l-aș fi auzit pe unul din ei 
mișcându-se dincolo de perete. 

— Da, da, spune Draxen. 

Nu cred că a auzit vreun cuvânt din ce a zis Riden. Încă 
fixează peretele de lemn. 

— Du fata înapoi pe corabie! Eu și restul ne descurcăm. 
Trebuie să terminăm rapid, înainte să vină restul echipajului 
lor. 

Apoi ca și cum ar fi uitat ceva, adaugă: 

— Bravo, frate! 

Riden aprobă din cap. 

Și uite așa, înapoi în celulă cu mine. 


Riden deschide celula și mă aruncă înăuntru. 
— Ce naiba faci? îl întreb. 
— Îndeplinesc ordine. 

— Credeam că am trecut peste violența brută. Nu am sta- 
bilit cumva că pot să merg și singură? 

Riden stă la ușa celulei. Nu m-a închis încă, dar nu se uită 
la mine. Se uită în pământ. 

— De ce ai făcut-o? 

— Ce să fac? 

— M-ai salvat. 

— Da, și după tu ai cules laurii. Ce fel de mulțumire mai 
e și asta? M-am simţit de-a dreptul insultată. Ar trebui să... 

— A fost pentru binele tău. 

Sunt prea plină de energie ca să stau jos. Așa sunt de obicei 
după oluptă, asta dacă nu mă epuizez până în punctul în care 
îmi vine să leșin. Tatăl meu m-a adus în starea asta de câteva 
ori ca să simt cum e să fii la capătul puterilor și să învăţ să-mi 
dozez forțele. E important să știu câtă energie am, în caz că 
fuga se dovedește a fi o opțiune mai bună. Însă doar tata a 
reușit până acum să mă aducă în pragul leșinului. 

— Și cum exact a fost spre binele meu? 

Riden devine foarte serios. 

— Nu știu ce plănuiești. Știu că ai avut șansa să scapi si 
nu ai profitat de ea. Și mi-ai salvat viața când nu aveai niciun 
motiv s-o faci. Asta mă pune pe gânduri: ori nu ești chiar așa 
de josnică și de lipsită de inimă cum dau de înțeles acțiunile 
tale trecute, ori ai un motiv ascuns pentru care m-ai lăsat în 
viata si ai rămas pe corabia asta. 

— Tot nu-mi dau seama cum mă ajută faptul că ai cules 
laurii mei. 

Riden crede că pun ceva la cale, nu? Atunci se pare că tre- 
buie să mă prefac mai bine. Trebuie să-i scot ideea asta din 
cap. 

— Nu-l cunosti pe fratele meu, așa că permite-mi să-ţi 
spun ceva: dacă el crede că pui ceva la cale, o să te omoare. 
Acum iti datorez viata, așa că poți considera tăcerea mea 
drept o parte din plată. 

— Nu trebuie să tii niciun secret. Uiti de a treia opțiune, 
Riden. 

— Şi care e aia? 

— Am acționat în interesul meu. Nu eram sigură că 
puteam avea încredere în oamenii ăia. Dacă aflau cine sunt, 
mă puteau folosi ca bun de negociere la fel ca tine, mai ales 
dacă erau contrabandiști, așa cum credem. Și dacă ţi s-ar fi 
întâmplat ceva, atunci Draxen ar fi găsit pe altcineva care să 
mă interogheze și sunt aproape sigură că l-aș fi urât mai mult 
decât pe tine. 

Riden mă privește. Nu se amuză. Nu-mi mulțumește. Nu 
schițează nimic. 

La ce se gândește? 

Într-un final, spune: 

— Poate că nu m-am gândit la asta. Bineînţeles că ar fi 
trebuit să iau în considerare că te-ai gândit doar la tine. 

— Sunt pirat, îi reamintesc eu. 

— Da. Doar că nu-mi dau seama dacă ești un pirat bun sau 
unul foarte bun. 

— Nu știu ce înseamnă asta. 

— Să știi că până la urmă tot voi afla ce-mi ascunzi. 

Se aude un zăngănit ritmic de metal. Nu sunt săbii, ci lan- 
turi. Știu bine sunetul pentru că am petrecut mult timp exer- 
sând cum să scap din ele. 

Riden mă încuie repede în celulă. A decis să încheie discuția 
sau nu vrea ca Draxen să-l vadă vorbind cu mine față-n fata? 

Draxen si doi pirați, unul pe care nu l-am mai văzut nicio- 
dată și cel de-al treilea pirat care i-a ajutat pe Enwen și Kearan 
să-mi care bunurile, îi aduc pe doi dintre contrabandiști în 
lanțuri. Se pare că loviturile pe care le-am administrat nu au 
fost suficiente încât să-i omoare. Păcat, pentru că moartea ar 
fi fost o opțiune mai bună decât ceea ce le vor face pirații. 

Si eu sunt prizonier, dar trebuie să mă țină în viață și-n 
puteri dacă vor banii tatălui meu. Acești doi contrabandiști, 
pe de altă parte, nu trebuie să fie rascumparati și nici intero- 
gati deoarece aurul a fost găsit. Așadar, dacă au fost aduși la 
bord în viata, sigur vor avea parte de o soartă cruntă. 

— Ce înseamnă asta? întreabă Riden. 

— Ulgin devine cam agitat, spune Draxen. M-am gândit 
că-i poate folosi. 

Riden aprobă din cap, dar nu pare prea fericit, fiindcă știe 
ce e pe cale să se întâmple. Totuși, deschide o celulă depărtată 
de a mea. Piratul pe care probabil îl cheamă Ulgin îi conduce 
pe contrabandiști înăuntru. 

— Și am venit ca să te iau, continuă căpitanul. Având în 
vedere că a dat norocul peste noi, cred că e cazul să le dăm 
oamenilor o zi pe uscat. Avem mult aur de cheltuit. Vreau 
să supraveghezi împărțirea prăzii. Ar trebui să ajungem pe 
uscat la lăsarea serii. 

Stiam că suntem aproape de uscat, chiar dacă toți au încer- 
cat să mă inducă în eroare. Ar fi durat ceva până ce contraban- 
diștii care și-au lăsat colegii în urmă ar fi găsit o corabie nouă 
și s-ar fi întors pentru a căuta locul unde naufragiase corabia. 
Nu-i de mirare că nu s-au întors încă. Și o coincidență fericită 
că Draxen și echipajul lui au găsit-o. 

— Ce facem cu prințesa? 

— Nimic. De asta l-am adus pe Sheck aici. O va păzi până 
ajungem pe uscat. 

— Chiar crezi că e o idee bună...? 

— Cred că până acum s-a distrat cam prea bine, Riden. E 
timpul să-i reamintim cine suntem. Nu știu de ce dintre toți 
oamenii i-ai ales pe Kearan și pe Enwen s-o păzească cel mai 
mult. Dacă nu ar fi avut talentele lor, i-aș fi aruncat peste bord 
de mult. Sunt aproape inutili. 

Riden pare că vrea să se certe. Rău de tot. Dar nu o face. 

— Hai să vedem aurul, atunci! spune el. 

Pentru prima oară, îmi îndrept privirea spre Sheck. Şi 
aproape sar cât colo. 

E lipit de zăbrele, devorându-mă din priviri. Mă simt de 
parcă mi se plimbă șobolani pe tot corpul. De fapt, aș prefera 
sobolanii. 

Când eram mică și primeam provocări noi in fiecare zi, îi 
ceream ajutorul tatălui meu. Mă instruia și după aceea mă 
arunca în foc, la figurat. Mereu mă ardeam. Și am învățat 
repede că degeaba îi ceream ajutorul. Nu-l primeam nicio- 
dată. Ori câștigam, ori sufeream consecinţele eșecului. Nu-mi 
înlesnea nimeni povara. După mult timp, poate că primeam 
sfaturi și încurajări. Câteodată chiar alinare, dar în timpul 
încercărilor nu primeam ajutor. Nu a durat mult până când 
am învățat să nu mai cer ajutorul nimănui. Nu e niciodată o 
opțiune, așa că nici nu mă mai gândesc la asta. 

De aceea, când sunt pusă față in față cu piratul Asta 
înfierbântat, primul meu instinct e să nu mă uit la Riden. Sau 
să-l rog pe Draxen să-mi trimită alt paznic. Nu, mă descurc 
singură pentru că așa e viața. 

— Nicio problemă, nu, Alosa? întreabă Draxen. 

Rânjetul lui e plin de venin. 

— Nu am avut niciodată o problemă pe care să n-o pot 
rezolva. 

Capitolul 6 


CELE CÂTEVA ORE PETRECUTE cu Sheck și Ulgin au părut 
o veșnicie. 

Mai întâi Sheck a început să se plimbe prin fața celulei, cu 
ochii fixati pe mine. Din când în când își întindea braţele prin- 
tre zăbrele parcă vrând să mă apuce. Încerca să obțină o reac- 
tie de la mine. Să mă vadă speriată. Nu i-am făcut pe plac. Am 
stat în colțul cel mai îndepărtat al celulei. Deși eram obosită 
și ar fi trebuit să mă odihnesc înainte să mă furișez afară, în 
noapte, nu am adormit. Nu puteam risca să mărostogolescîn 
somn, aproape de mâinile amenințătoare ale lui Sheck. 

Însă nu doar asta m-a împiedicat să adorm. Mai erau 
și tipetele. Ulgin, la fel ca Sheck, nu e greu de citit. Fiecare 
pirat are viciul lui. Pentru unii e băutura, pentru alții pariu- 
rile, pentru cei ca Sheck este obținerea plăcerii cu forța de la o 
femeie neputincioasă. 

Iar lui Ulgin îi place să-i vadă pe alții cum suferă. Așa că 
m-am întors pe cealaltă parte, în timp ce Ulgin i-a torturat pe 
contrabandiștipână la moarte. 

Draxen se înconjoară de oameni oribili, dar nu sunt nici 
surprinsă și nici foarte deranjată de asta. Tatăl meu are 
oameni și mai răi pe lângă el. Din ce știu eu, câtorva le place 
gustul cărnii de om luată de pe victima încă în viata. 

Nu am asemenea specimene în echipajul meu. Eu pretu- 
iesc alte talente, nu plăcerea de a tortura și exercitarea puterii 

asupra celor mai slabi. Pretuiesc minţile agere, sinceritatea si 
anduranta. Leg prietenii bazate pe respect și încredere, nu pe 
frică și manipulare. 

Empatia a fost trăsătura pe care tatăl meu a încercat să o 
scoată cu forța din mine. El crede că a reușit. Majoritatea îi 
împărtășesc părerea. Chiar dacă pot să omor oameni răi fără 
remuşcări, suferința celorlalți mă doare la fel de mult cum 
îi doare pe ei. Sufăr, dar pot trece peste ea. Deseori, nenoro- 
cirile se abat asupra oamenilor care nu merită. Viața merge 
mai departe. La fel și eu. Pentru că înainte de toate, sunt o 
supraviețuitoare. l 

Așa că văd moartea contrabandiștilor morți ca pe o elibe- 
rare. Suferinta lor s-a sfârșit. 

La scurt timp după asta, Riden coboară cu doi pirați pe 
care nu i-am întâlnit niciodată. 

— Esti liber, Sheck. Du-te pe uscat cu ceilalți! Si tu Ulgin, 
după ce faci curățenie. 

Are o postură rigidă și se uită la Sheck cu asemenea dez- 
gust, încât mă mir că tonul lui nu-i trădează sentimentele. 

Sheck nu a scos niciun cuvânt de când a venit aici. Mă 
întreb dacă știe să vorbească. Mă mai măsoară odată din pri- 
viri, de parcă ar vrea să-mi memoreze fiecare bucăţică din 
corp. Apoi dispare. 

Riden se întoarce spre mine, fără expresie. 

— Aceştia sunt Azek și Jolek. Ei te vor păzi, cât timp mă 
duc și eu pe uscat. 

Riden se apropie de zăbrele, ca să nu-l audă nimeni. 

— Mă aștept să încerci să scapi, mai ales că majoritatea 
suntem pe uscat. Așa că hai să-ți spun cum stă treaba: sunt 
cinci oameni pe punte care păzesc corabia. Știu să se uite 
după tine dacă va fi cazul. 

Cineva târșâie ceva pe jos; eu și Riden ne întoarcem și-l 
vedem pe Ulgin târând un cearsaf cu contrabandistii morți 
spre scări. 

Riden se uită la mine și, poate din cauza luminilor slabe, 
dar pot să jur că ochii lui sunt mai umezi decât de obicei. E 
departe de a lăcrima, dar poate că simte... ceva. 

— Îmi pare rău! sopteste el. 

Apoi pleacă. 

Își cere scuze de parcă e vina lui că Sheck și Ulgin s-au 
comportat așa. Sau poate îi pare rău din alt motiv. Niciodată 
nu-mi dau seama când vine vorba de Riden. Câteodată simt 
că încearcă să mă ajute. Alteori, clar face opusul. M-a lăsat cu 
Sheck și Ulgin, dar nu mi-a ordonat să-i dau pumnalul. Știu 
că m-a văzut când l-am smuls din trupul contrabandistului 
mort. A uitat de el? Sau a vrut să-l am cât timp stăteam cu cei 
doi? 

Oricum ar fi, încă nu știu ce să zic de Riden. 

Dar nu asta contează acum. Am o problemă mai impor- 
tantă pe cap. Riden crede că, într-un fel sau altul, voi încerca 
să evadez. Deja mă suspectează că pun ceva la cale. Că sunt 
mai mult decât un prizonier normal pe corabia asta. Stie că 
ascund ceva. 

Ceea ce înseamnă că trebuie să evadez, dacă vreau să păs- 
trez aparențele. 

Apoi să mă las din nou prinsă. 

Of, ce lucruri ridicole trebuie să facă un pirat uneori! 

Cei doi pirați care-mi sunt paznici se postează în fața 
celulei și joacă barbut. Presupun că nu le rămâne decât să-și 
piardă timpul cu jocuri de noroc, dacă nu li s-a permis să 
meargă pe uscat. Și mie îmi place să joc la noroc, dar nu pe 
bani. 

— Sesarii bat șeptarii, nu? întreabă Azek. 

— Asa-i, dar nouarii bat tot, spune Jolek. 

— Atunci cum de ai mai multe puncte decât mine? 

— Pentru că știu mai bine să număr. 

Sinceră să fiu, niciunul nu pare că știe să numere prea 

bine, dar de fiecare dată când unul i-o ia înainte celuilalt, 
începe aceeași ceartă. 

Sunt amândoi atât de concentrați pe joc încât nu sunt 
atenţi la mine, iar asta mă avantajează de minune. 

Mă întorc la unul dintre saci, cel care conține cărțile, si 
iau un volum despre navigaţie, alt subiect pe care-l știu pe de 
rost. Cotorul cărții conține speracle. 

Pe scurt, de fiecare dată când evadez din celulă, Riden va 
fi determinat să afle cum am reușit. Trucul cu schimbarea 
cheii ar fi mers doar până când Riden ar fi încercat cheia falsă. 
Acum am o altă metodă pe care o folosesc de câteva zile. A fost 
destul de ușor până acum, din moment ce Kearan și Enwen 
adorm repede, iar sforăielile lui Kearan acoperă zgomotul 
încuietorii. 

Azek și Jolek nu-și ridică privirile decât când aud ușa des- 
chizându-se cu un scartait. Se ridică de pe scaune și se hol- 
bează la mine. 

— Nu m-am gândit că poa' să facă așa ceva! zice Azek. 

— Tu nu gândești, spune Jolek. Doar te prefaci. 

În loc să-i las să facă prima mișcare, îi iau pe fiecare de 
guler, de la ceafă. Mai bine lovești decât să te ferești, spunea 
tata. Folosesc aceeași tehnică de dat cap în cap pe care am 
aplicat-o pe corabia contrabandistilor. Am grijă să nu le rup 
gâtul, dacă nu din alt motiv, măcar pentru că nu s-au holbat 
la mine la fel cum a făcut-o Sheck. 

Urc pe punte și văd că e aproape goală. Sunt vreo doi băr- 
baţi care se sprijină de balustrada de la provă. Mă întreb dacă 
Riden a exagerat numărul de oameni care păzesc corabia sau 
unii dintre ei și-au părăsit postul. Piraţii niciodată nu aleg să 
rămână în urmă când e vorba de cheltuit aur. 

Văd țărmul. Nu e departe, dar tot am nevoie de o barcă. 

— Abandonezi misiunea? întreabă o voce din spatele meu. 

Mă întorc și-l văd pe Theris stând relaxat, cu o monedă 


78 TRICIA LEVENSELLER 


între degete. Trag cu ochiul spre provă și observ că ceilalți nu 
m-au observat. 

— Am treabă pe uscat, spun repede. 

— Să înțeleg că ţi-ai îndeplinit sarcina? 

Mă chinui să-mi păstrez tonul calm când tot ce vreau e să 
urlu la el. 

— Nu, și oricum nu e treaba ta. O să mă întorc repede. 

— Am ordinele mele și unul dintre ele e că ce faci tu e 
treaba mea. 

Fir-ar, tată! Chiar nu are încredere în mine că pot face asta 
singură? 

— Frumos din partea ta, dar nu am nevoie și nici nu vreau 
ajutorul tău, așa că pleacă din calea mea! 

— O să fac ceva mai bun de-atât. O să-i distrag pe băieți ca 
să te poți duce pe țărm neobservată. 

— Chiar nu e nevoie să... 

— O s-o fac oricum. 

Mă uit spre cer. Apoi trag de scripete ca să cobor o barcă. 

— Nu ai de gând să inoti? întreabă Theris. 

Mă uit peste umăr și mă încrunt. 

— De ce aș înota? 

— Mă gândeam că ti-ar fi mai ușor, nu? 

Ce naiba știe sau crede că știe despre mine? Cât de mult i-a 
spus tata? 

— Credeam că le distragi atenţia băieților. 

— Şi eu credeam că nu ai nevoie de ajutorul meu. 

Îl ignor odată ce aud plescăitul ușor al apei la contactul cu 
barca. Pașii i se pierd în sfârșit în timp ce mă cobor cu aju- 
torul altui scripete. Îl alung pe Theris din minte și încep să 
vâslesc. Nu e activitatea mea preferată. Când merg la țărm cu 
echipajul meu, mereu pun pe altcineva s-o facă. 

Unul dintre privilegiile de a fi căpitan. 

Nu trec mai mult de câteva minute și ajung pe uscat. E 

noapte și nimeni nu patrulează docul. Asta e bine, pentru că 
nu am banila mine. 

Nu că n-aș putea să fac rost. Însă asta durează și necesită 
un plan. 

Îmi închei haina. Aerul nopții e rece, asa cum e de regulă 
toamna. Pe insulele sudice ale Maneriei se înregistrează tem- 
peraturi calde tot anul, dar aici ne aflăm în nord-est, iar vân- 
turile și apa sunt mereu reci, exceptând miezul verii. 

Merg înainte, încercând să-mi dau seama unde mă aflu. 
Știu că atunci când am fost luată prizonieră, eram la peste 
două zile distanță de navigat de partea de sud a Naulei. 
Suntem pe mare de aproape șapte zile. Poate că doar am călă- 
torit spre cealaltă parte a insulei. Bună strategie. Multi ar pre- 
supune că după o misiune reușită, răpitorii ar vrea să plece 
cât mai departe de locul în care a avut loc infracțiunea. 

Tata trebuie să fi aflat până acum că am ajuns la bordul 
Hoinarului Nopţii. Sunt sigură că va vrea un raport curând 
Cel mai bine ar fi să-i scriu acum, că tot sunt pe uscat. Cine 
știe când mai prind șansa asta? Oricum, ar fi bine să mai 
aştept până când ii las pe pirați să mă captureze în timp ce 
„evadez”. Nu trebuie să pară că am scăpat prea ușor. 

Nu am vrut să-l las pe Theris să le dea celorlalți de știre. 
Știu că scopul acestei mici escapade este să fiu prinsă, dar ar 
părea că-l las să mă ajute dacă-i permit asta. Și nu am de gând 
s-o fac. 

Continui să mă îndrept spre inima insulei. Sigur voi găsi 
pe cineva care lucrează pentru tatăl meu în cartierul piraților. 
Întotdeauna e cineva. Tate are câte un om în fiecare oraș-port 
mare din cele Saptesprezece Insule. Problema e să-mi dau 
seama cine e. Aș putea recurge la semnul pe care-i folosesc 
angajaţii tatălui meu, dar partea complicată este să fac asta 
fără să fiu prinsă de oamenii lui Draxen, care cel mai probabil 
vor fi și ei acolo. 

În timp ce merg pe străzile orașului, încep să simt furni- 
cături la ceafă. 

Sunt urmărită. 

E unul dintre oamenii lui Draxen? Ar fi enervant să fiu 
prinsă atât de repede, dar nu ar fi chiar o tragedie dacă tata nu 
ar primi o scrisoare de la mine. 

Sper doar să nu fie Theris care-mi poartă de grijă. Voi reac- 
tiona violent dacă devine prea băgăcios. 

Întorc capul relaxată, ca și cum m-aș uita la cerul inste- 
lat sau după vreun alt lucru frumos. Sigur este o siluetă în 
umbră. Poate-s chiar mai multe. 

M-am oprit undeva, între două case. Nu sunt pe stradă, ci 
pe o porțiune cu iarbă care separă cele două clădiri. Iarba e 
udă și moale de la ploile din ultimele zile. Nu sunt înarmată, 
am doar pumnalul în cizmă. 

Nu cred că sunt prea multi, altfel i-aș fi observat mai 
devreme. Probabil că-i pot dovedi. Hai să risc. 

Îmi ating buzunarele, ca și cum tocmai am realizat că am 
uitat ceva. Mă răsucesc pe călcâie, iar tocurile scârțâie ușor pe 
iarba umedă. Asta scoate în evidență calmul meu. Nu încerc 
să fiu tăcută. Urmăritorii mei nu vor crede că i-am prins. 

O iau înapoi pe unde am venit. Când ajung la colțurile 
ambelor case, sar în umbrele din stânga. Chiar în locul unde 
lumina lunii e blocată de acoperiș. 

— Ah! strigă o voce de femeie. 

Îi pun mâinile la gură ca să înăbuș tipatul. Nu trebuie să-i 
facem pe toți vecinii să se trezească și să ne vadă. 

— Mandsy, tu ești? întreb eu. 

— Salut, căpitane! 

Oftez și mă uit spre cer, dar nimeni nu vede gestul. 

— Bine. leșiți din ascunzătoare! Toate. 

Sunt trei, cele trei membre din echipajul meu pe care le-am 
văzut nu de mult: Mandsy Zimah și Sorinda. Mă simt ușurată 
că au ajuns în siguranță pe uscat, dar nu arăt asta. 

— Ti-am spus că o să te vadă, îi spune Zimah lui Mandsy. 
Nu te pricepi deloc să te ascunzi. Și să taci din gură. 

Îmi întâlnește privirea un moment, apoi și-o îndreaptă 
spre pământ, rușinată că au fost prinse pe uscat când trebu- 
iau să fie pe corabie. 

— Ce faceţi aici? le întreb eu. 

— Te-am urmărit, spune Mandsy zâmbind larg. Dintii îi 
strălucesc acum că a ieșit în lumina lunii. Zimah te-a supra- 
vegheat. Eram îngrijorate, căpitane. Am vrut doar să ne 
asigurăm că ești bine. Nu suport gândul că ești închisă pe 
corabie cu brutele alea. 

— După cum vedeţi, sunt bine, spun eu. Serios, ati fost 
nesăbuite. Dacă vă vedeau oamenii lui Draxen? M-ati fi putut 
da de gol! 

— Am avut grijă. Nimeni nu ne-a văzut, datorită lui Zimah. 

— Eu v-am văzut. 

— Asta pentru că nu ne străduiam prea mult să ne ascun- 
dem de tine, se apără Zimah, de parcă aptitudinile ei erau 
puse la îndoială. Voiam să vorbim cu tine. Ne simțim singure 
fără căpitanul nostru. 

Nu mă pot abtine să zâmbesc. 

— Presupun că ar fi trebuit să mă aștept la asta de la voi 
două, dar, Sorinda, în numele tuturor mărilor din Maneria, ce 
cauţi aici? 

Sorinda cea veșnic tăcută vorbește într-un sfârșit. 

— Nirinda mi-a ordonat să vin cu ele. 

Sorinda e cea mai bună spadasină din echipajul meu. E o 
ucigașă excelentă. Și de când face parte din echipajul meu, e 
și o protectoare excelentă. 

— Asta înseamnă că Niridia și corabia sunt aproape? 

Niridia e primul meu secund și confidenta mea. Am 
numit-o căpitan temporar cât timp eu sunt în misiune la bor- 
dul Hoinarului Nopţii. 

— Da. 

Îmi pun capul în mâini. 

— Sunt foarte bine. Vă riscati viețile degeaba pentru mine. 

— Cum e, căpitane? întreabă Mandsy. Să fii pe corabia lor- 
dului pirat? Se poartă frumos? Nu te-a atins nimeni, nu? 

— Nu, mint eu. Și o să avem destul timp să stăm la povești. 
Deocamdată, duceți-vă înapoi la Ava-lee si dati raportul! 
Îi spuneți Niridiei că i-am ordonat să mergeţi la punctul 
de întâlnire și să mă așteptați acolo. Nu mă mai urmăriţi! 
Vorbesc serios. 

Le străfulger pe toate cu privirea. Mandsy dă din cap ușor, 
iar Zimah pare dezarnăgită. Sorindei pare că nu-i pasă ori- 
cum ar fi, însă ea mereu are expresia asta. 

— Sătrăiţi, căpitane, oftează Mandsy, dar ce faci aici? De ce 
nu ești pe corabie? Putem să te ajutăm cu ceva? 

Nu-si poate ascunde entuziasmul și nerăbdarea din voce. 
Așa e Mandsy. Mereu optimistă și gata să sară-n ajutor. 
Câteodată ne scoate din sărite pe toate din echipaj. 

— Nu, sunt b... Stati. De fapt, mă puteți ajuta cu ceva. 
Trebuie să-i trimit un mesaj tatălui meu. 

— Ce mesaj? întreabă Zimah. 

Are o memorie brici. Îmi poate recita minute de conversații 
ascultate pe furiș. 

— Spuneti-i că planul de a urca la bordul Hoinarului Nopţii 
a mers perfect. Am început să caut harta. Nimeni nu mă sus- 
pectează. Am ajuns la concluzia că Draxen nici măcar nu știe 
că harta e la bordul navei din moment ce nu o ascunde în 
camera lui. Nu mai durează mult și voi fi acoperit tot vasul. 
Fiţi gata la punctul de întâlnire. Îi voi aduce corabia curând. 

— Am înțeles, spune Zimah. Ceva ce să transmitem 
echipajului? 

— Spuneti-le că mi-e dor de ele și că nu mai durează mult 
și vin acasă. 

— Ne bucurăm să auzim asta, spune Mandsy. 

— Da, da, acum plecați! Repede. 

— Da, spun toate deodată și se grăbesc spre țărm. 

O parte din mine și-ar dori să meargă cu ele, dar cealaltă 
e încă dornică de vânătoare, de jocul de a găsi harta. Tânjesc 
după triumful de a găsi lucrul acesta care este atât de impor- 
tant pentru tatăl meu. Va fi mulțumit când mă voi întoarce. 

Și eu sunt mulțumită că mesajul către tatăl meu a fost mai 
ușor de transmis decât mă așteptam. 

Acum pot să sar direct la partea în care sunt prinsă. Artre- 
bui să fie destul de simplu să-i găsesc pe oamenii lui Draxen. 
Partea dificilă e să o fac să pară o greșeală. Sigur vor fi suspi- 
cioși dacă mă predau pur și simplu. Ultimul lucru de care am 
nevoie e să-l fac pe Riden și mai curios în legătură cu inten- 
tiile mele. Nu sunt prea îngrijorată, dar nici nu sunt negli- 
jentă. Poate că l-am mințit pe tata când am zis că nimeni nu 
mă suspectează, dar cu Riden mă descurc. Tata nu trebuie să 
știe de el. 

Trec pe lângă vilele enorme ale bogatilor și mă abtin cu 
greu să nu le sterpelesc avutiile. Pe de-o parte, sigur au multi 
oameni care le păzesc comorile de toți piraţii care se află acum 
în acest oraș-port. (Mulțumită regimului tatălui meu, mereu 
se află câteva echipaje în orașele-port pentru a-și cheltui 
prada.) Asta nu mă descurajează, doar că furturile necesită 
timp de planificare, pe care eu nu-l am. 

Pe de altă parte, nu aș avea unde să ascund bunurile. 
Riden sigur ar observa și nu ar ezita să-mi smulgă o nouă 
nestemată de la gât. 

Într-un sfârșit, ajung în partea zgomotoasă a orașului, 
cea care se trezește atunci când locuitorii se duc la culcare. 
iti poţi da seama ce fel de oameni o frecventează, deoarece e 
foarte mare gălăgie. Muzica se revarsă pe fiecare fereastră. Se 
aud împușcături. Râsete de femei și bărbați. Mese răsturnate. 
Străzile sunt inundate de lumina felinarelor. 

Aici se poate comite orice infracțiune, iar legile pământești 

nu ne pot atinge. Asta face parte din înțelegerea pe care tata a 
încheiat-o cu monarhul de uscat. Piraţii primesc un cartier pe 
uscat, unde legile nu se aplică, iar tata are grijă să nu arunce 
în aer corăbiile-excavatoare. 

Știu precis când am ajuns în locul potrivit. Într-o parte se 
află o tavernă, iar vizavi un bordel. Cei mai multi pirați vin 
aici să-și dea toți banii. Sunt oameni cu plăceri simple. Și eu 
apreciez o dușcă de rom bun din când în când, dar mai apre- 
ciez și recompensele de lungă durată. Îmi cheltui câștigurile 
pe haine bune și produse de înfrumusețare. Contează cum 
arăţi. Cumpăr informații despre adversari importanți de pe 
diferite insule. Îmi place să întâlnesc oameni noi și să le aud 
poveștile. Cei mai interesanti devin membri ai echipajului 
meu, dar mai presus de toate, încerc să-l mulțumesc pe tatăl 
meu, să-mi câștig titlul de moștenitoare și să devin regina 
pungașilor mării. Nu-mi pot imagina ceva mai distractiv 
decât să-i umilesc pe nobilii scortosi de uscat în timp ce trec 
oceanul. Oceanul meu. 

Mă îndrept mai întâi spre tavernă, din moment ce bărbaţii 
din bordel probabil că nu mă vor observa deoarece sunt ocu- 
pati cu alte treburi. Şi acum, cum să mă las prinsă fără să fie 
prea evident? 

Cotesc și mă uit atentă printr-o fereastră murdară de pe 
laterala tavernei. E plină și-i pot vedea pe câțiva din echipajul 
lui Draxen. Stau la mese, beau și pariază. Observ că Draxen 
nu e aici. Probabil e la bordel. Sigur e și Riden acolo. Nu stai, 
Riden e aici. 

Îl văd în spate, la o masă, cu niște bărbaţi. Cu o mână tine 
cărțile de joc, iar cealaltă e în jurul taliei unei femei care-i stă 
în poală. 

Pufnesc fără să vreau. Și zicea că nu a plătit niciodată pen- 
tru compania unei femei. Deși... mijesc ochii și mă apropii de 
fereastră, fără să o ating. Nu e îmbrăcată ca o prostituată. Nu 

e machiată excesiv... 

Ușile tavernei scârțâie în timp ce se deschid larg. Pe toate 
stelele, de ce nu am fost atentă la ușă? 

Cineva cotește și vine în partea laterală a tavernei, unde 
stau eu. După câteva momente, îmi dau seama că e Kearan. 

Bine, când am spus că vine, voiam să spun că mai degrabă 
se impleticeste. Prostănacul merge în zigzag și trece de mine. 
Apoi se oprește și se sprijină de zid. 

E vremea să trec la treabă. 

Îmi ciupesc obrajii ca să-i îmbujorez. Îmi scutur capul 
și-mi ciufulesc părul. Adaug și un ușor tremurat și mă gră- 
besc spre el, sprijinindu-mă și eu de zid lângă el. 

— Kearan, ajută-mă! Te rog! Ajută-mă să scap de aici! 

Își întoarce puţin capul spre mine, dar nu spune nimic. 

— Te rog! repet. Știu că în adâncul sufletului esti un om 
bun. Te rog, scoate-mă de aici! 

Intenţia mea e să-l păcălesc că m-am încrezut în cine nu 
trebuie. Ar trebui să mă ia pe sus și să mă ducă pe corabie. 

În loc de asta, vomită și leșină. 

De ce nu mă miră? 

Și atunci cineva mă apucă de la spate. Ah, excelent! Îmi 
făceam griji că o să trebuiască să... 

Simt o respirație fierbinte la ureche. Miroase a rom. Pieptul 
pe care-l simt în spate se ridică si se lasă cu repeziciune. Si 
apoi, părul de pe ceafă mi se ridică în timp ce o limbă umedă 
începe să mă lingă de la bărbie la obraz. 

Stelele să mă ajute, e Sheck! 

De ce trebuie să fie el cel care mă prinde? 

M-a apucat cu ambele mâini si-mi tine brațele lipite de 
corp. Aștept să mă întoarcă și să mă ducă la Riden și Draxen, 
dar nu face asta. 

Mă împinge la perete. Simt pe spate o mână care începe să 

coboare. 

Sheck nu are niciun gând să mă ducă la Riden, cel putin 
nu imediat, iar eu nu am niciun gând să aștept până decide 
s-o facă. 

— Te sfătuiesc să-mi dai drumul, îi spun, dându-i șansa să 
plece, deși n-o merită. 

Nu spune nimic. Şi de ce ar face-o? E mai mult bestie decât 
om. 

Sar si mă sprijin cu picioarele de zid, apoi mă împing in 
spate. Sheck încearcă să se ferească, dar opțiunile lui sunt ori 
să-mi dea drumul, ori să cadă în fund. 

Surprinzător, o alege pe a doua. 

Corpul meu nu e suficient de greu încât să-i taie respiraţia, 
dar sunt sigură că l-a durut căzătura. Mă consolez cu asta. 

Încerc să mă rostogolesc, dar strânsoarea lui e puternică. 
Îmi dau seama că a făcut asta de foarte multe ori. 

Gândul ăsta îmi dă un impuls. Îmi ridic capul și-mi întind 
gâtul cât de mult pot. Apoi, îl dau pe spate cu putere. Îi simt 
nasul făcând contact cu spatele capului meu cu un trosnet 
zgomotos. 

Abia atunci își slăbește strânsoarea. 

Mă ridic imediat, dar înainte să pot face un pas înainte, 
Sheck își încleștează mâna în jurul încheieturii de la picior. 
Mă întorc și-i trag un șut în față cu piciorul liber. 

Fata îi e plină de sânge. Nu reușesc să-i întrezăresc nasul, 
gura sau ochii. Nu cred că mai e înfierbântat în starea în care 
e acum, nu? Sper ca nu, dar trebuie mereu să mă gândesc la ce 
e mai rău când vine vorba de dușmani. Oricum, sunt bărbați 
cărora le place durerea. Cred că Sheck se numără printre ei. 

Kearan geme de pe jos, leșinat în propria vomă. Miroase 
mai urât decât Sheck. Nu trebuie să-l ating, doar să-i apuc 
sabia. Aș putea să iau pumnalul din cizmă, dar asta ar 

însemna să mă apropii de el și nu vreau să mă mai apropii de 
Sheck niciodată. 

Aud un răget din spate. E primul sunet pe care l-am auzit 
de la Sheck până acum. E un sunet urât și dezgustător, care 
mă face să vreau să fug, dar am înfruntat acest impuls toată 
viata mea. A trebuit s-o fac. A fost si este singurul mod prin 
care-mi pot impresiona tatăl. 

Oricum, omul ăsta merită să moară și mă bucur să fiu eu 
cea care face asta. lau spada și mă întorc. Sheck nu și-a scos 
sabia. Probabil că nu e obișnuit ca femeile să lupte, doar să 
fugă. l 

Nici nu cred că observă că sunt înarmată până când îl 
înjunghii în stomac. Urlă, zvârcolindu-se. Nu e nici măcar 
jumătate din durerea pe care ar merita-o pentru faptele pe 
care le-a săvârşit, dar e suficient cât să mă facă să mă simt un 
pic mai bine. Nu aştept mai mult de câteva momente înainte 
să îmi scot arma și-l înjunghii mai sus, în inimă. Încearcă să 
se miște sub greutatea ei, dar gestul îi provoacă o sângerare 
mai abundentă. După câteva secunde, moare. 

Inspir adânc de câteva ori, apoi las sabia lângă Kearan. Un 
monstru mai puțin pe lume. 

Dar tot trebuie să mă las prinsă. Să fii prizonier pe o navă 
de pirați nu ar trebui să fie atât de dificil. E a doua oară când 
sunt nevoită să-mi regizez propria capturare. Ridicol. 

Mă întorc spre tavernă, întrebându-mă cum voi convinge 
pe cineva dinăuntru să mă prindă fără să fie prea evident, 
când văd pe cineva stând în gangul dintre tavernă și clădirea 
de lângă ea. 

E Riden. 

Capitolul 7 


STĂ CU MÂINILE-N SÂN, cu un picior încrucișat peste 
celălalt. 

Poate că ar trebui să fug ca să pară că încerc să scap, dar ce 
rost are? 

În schimb, îl întreb: 

— Cât de mult ai văzut? 

— Tot. 

Nu știu cum ar trebui să mă simt la auzul spuselor lui. Să 
fiu furioasă că l-a lăsat pe Sheck să mă atace? Confuză că m-a 
lăsat să-i omor omul fără să-i sară în ajutor? Îngrijorată că 
mi-a văzut schema pe care am încercat-o cu Kearan? Ştie că 
vreau să fiu prinsă? Nu îmi dau seama. Strada luminată nu-i 
dezvăluie nimic pe chip. 

Trebuie să fac ceva. Nu pot să stau aici și să-l las să mă 
prindă. Nu s-ar potrivi cu personajul pe care l-am jucat pen- 
tru el până acum. Așa că iau din nou spada lui Kearan de pe 
jos. 

— Vrei să ne batem? mă întreabă el. 

— Nu mă întorc pe corabia aia, spun eu. 

— Îmi pare rău, Alosa, dar trebuie. 

Își scoate sabia din teacă. 

Fie. O să-l iau ușor. Îi permit să mă dezarmeze repede si 
termin cu șarada pe noaptea asta. 

— Chiar vrei să ne luptăm? întreabă el. Aveam niște treabă 

înăuntru și am auzit zgomote afară. M-ai aprins. Nu aș face 
asta dacă aș fi în locul tău. 

Pufnesc. 

— Am văzut-o pe prietena ta. Părea că erai deja aprins. 

-— Am și eu parte de o noapte pe uscat după luni întregi pe 
mare și deja mi-ai stricat-o. 

— Şi eu ce să mai zic? Aveam de îndeplinit o misiune foarte 
importantă pentru tatăl meu când m-ai răpit. Mi-ai stricat 
toată săptămâna. Ar trebui să-ți tai urechea pentru asta. 

— Nu mi-ai tăia urechea. Mi-ar fi greu să te aud cum te 
plângi. Si știu cât de mult iti place să faci asta. 

M-am răzgândit. Nu-l iau ușor. Vreau să-l rănesc mai întâi. 

Mă arunc înainte, încercând să-l tai pe stomac. Riden 
parează lovitura și-și îndreaptă sabia spre picioarele mele, 
dar eu sar înapoi 

— De ce nu m-ai oprit? îl întreb, trimițând o ploaie de lovi- 
turi spre el. 

— Să te opresc din ce? 

Le parează rapid pe fiecare în parte, dar continui să-l atac 
în timp ce vorbim. 

— M-ai văzut când m-am luptat cu el. Căpitanul tău mă 
vrea nevătămată, știi asta, și totuși îl lași să mă atace. Ai stat 
și te-ai uitat. Si, ah! 

Se adună și trece în ofensivă. Îmi place să-i văd mișcările. 
Asta-mi permite să învăţ cum să-l înving. Mai târziu, binein- 
teles. Astăzi trebuie să-l las să câștige. 

— Ai vrut să-l omor, spun eu. Desigur. Îl urăști pentru ceea 
ce face. Pentru că tu ţii la onoare și chestii de genul, dar nu 
poți să-l omori tu pentru că din nu știu ce motiv îi ești loial 
fratelui tău și nu poți fi văzut omorând un membru al echi- 
pajului său. Nu înțeleg această loialitate; pare că urăști tot ce 
face Draxen. 

ÎI tai pe brat. Riden nu depune prea mult efort pentru că nu 

vrea cu adevărat să mă rănească. Asta cu siguranță mă avan- 
tajează. Bineînțeles că nici eu nu vreau să-l omor, dar vreau 
să-l rănesc. O parte din ce i-am spus zilele trecute e adevă- 
rat. Nu vreau să-l omor pe Riden pentru că este cel mai bun 
anchetator dintre toți. Draxen ar pune pe cineva și mai rău să 
mă supravegheze dacă Riden ar fi scos din peisaj. 

— De asta erai furios în ziua când m-ati capturat, spun eu 
și totul devine clar. Am scos la suprafaţă latura întunecată a 
fratelui tău atunci când l-am provocat omorându-i membrii 
echipajului. A trebuit să intervii și să-i amintești să fie uman. 
Dar mereu pare că se chinuie să-și găsească latura asta, nu-i 
așa? Seamănă mai mult cu tatăl vostru din punctul ăsta de 
vedere. 

Scot un strigăt de uimire în timp ce piciorul mi-e cuprins 
de durere. Chiar m-a tăiat pe picior! Cred că am atins o coardă 
sensibilă. 

— Mi-ai distrus pantalonii? 

— Fato, ia gata cu vorbăria! spune Riden. 

— Dar de ce faci asta? întreb eu, uitând de haine. Se vede 
că nu-ți place deloc să faci parte din echipaj. Probabil că nici 
nu-ți place să fii pirat! De ce nu pleci? 

Reușesc să-l tai iarăși, de data asta la coaste, într-o parte. 
Mă asigur că e o rană superficială. Colturile gurii mi se arcu- 
iesc într-un zâmbet victorios, dar apoi Riden face ceva neaș- 
teptat. În loc să se îndepărteze de sabia mea, se apleacă spre 
ea, îmi apucă încheietura cu mâna liberă și duce lama la gâtul 
meu. Înainte să apuc să clipesc, mâna cu care m-a luat de 
încheietură apucă sabia mea și mă amenință cu amândouă. 

Mă holbez la el, uimită. M-a lăsat să-l tai ca să mă dezar- 
meze. E o mișcare îndrăzneață și stupidă. 

Îmi place. 

Sunt atât de impresionată, că nici nu pot să fiu furioasă. 
L-am subestimat pe Riden. 

Își bagă sabia în teacă, o aruncă pe cea a lui Kearan lângă 
silueta lui adormită și apoi mă ia de brat. 

— Rămân pentru că e fratele meu. Pentru că este singurul 
din familia mea care mă iubește necondiționat. Ceva ce tu nu 
vei înțelege niciodată. 

Vreau să neg, să-mi apăr relația cu tatăl meu. Dar nu-mi 
vine nicio replică în minte. Așa că îl lovesc unde l-am tăiat 
adineauri cu sabia. Geme de durere, apoi mă trage în cealaltă 
parte. 

—- Se pare că amândoi am scos la iveală lucruri care ar fi 
trebuit să rămână ascunse. Acum hai să te ducem înapoi pe 
corabie. 

În timp ce mergem, piciorul îmi pulsează de durere, dar 
asta nu se compară nici pe departe cu focul pe care cuvintele 
lui mi l-au aprins în piept. Mereu reușește să mă înfurie. Să 
mă înfurie la culme. Vreau să-l mai lovesc de câteva ori. E 
nevoie de toată cumpătarea mea ca să-l las să mă ducă înapoi 
pe corabia aia blestemată. 

Încerc să ies din barcă o dată, dar Riden mă împinge și mă 
prefac că impactul m-a lăsat fără suflare. Atunci când ni se 
coboară o scară din lemn pentru aneurca la bordul Hoinarului 
Nopţii, îi trag un pumn în față și încerc să sar în apă, dar el ma 
prinde și mă cară pe scară. E mai puternic decât pare. 

Aceste încercări false de a evada sunt singura satisfacție 
pe care mi-o permit după ceea ce mi-a spus. 

Riden mă duce înapoi în celulă. Îi ignoră pe Azek și Jolek 
în timp ce aceștia încearcă să-i explice cum de am evadat. Le 
ordonă pur și simplu să plece. 

Riden iese doar pentru un moment. Apoi se întoarce. Sunt 
surprinsă când îl văd că se încuie cu mine în celulă. 

— Ai hotărât că meriti si tu să fii în spatele gratiilor? îl 
întreb. 

— Am hotărât asta acum mult timp, dar nu de asta sunt 
aici. 

Acum observ prosoapele și bandajele curate. Putin mai 
târziu, alt pirat intră și aduce o găleată cu apă fierbinte, apoi 
dispare. 

— Vrei să-ți curăț rănile? îl întreb eu pufnind. 

— Bineînțeles că nu; eu tile voi curăța pe ale tale. 

— Nu înțeleg. 

— Căpitanului nu i-ar plăcea dacă ar ști că te-am tăiat. 

— Te-am întărâtat. 

— Nu contează. Trebuia să mă controlez. 

— Esti pirat, îi reamintesc eu. 

— Tot nu contează. Așa... 

Mă ridică și mă așază pe masă, așa că acum stau cu picio- 
rul rănit întins. 

— Puteam să fac asta și singură, spun eu, luată prin sur- 
prindere de ușurința cu care m-a ridicat. 

— Știu, dar asa a fost mai distractiv. Acum da-ti jos 
pantalonii! 

— Ha. N-ai să vezi! 

— Am mai văzut lucruri de genul. 

— Nu m-ai văzut pe mine. Și nici nu mă vei vedea. 

Riden îmi aruncă un zâmbet pișicher. Cât de repede apare 
pe fata lui. 

— Am o idee mai bună, spun și mă aplec. 

Bag mâna în gaura însângerată din pantaloni și trag. 
Materialul se rupe și-mi lasă coapsa descoperită. Tresar. 

— Şi eu care aproape am crezut că nu simți durere. 

— Mai taci din gură, Riden! 

Tace, dar nu pentru că m-a ascultat. Observ că se holbează 
la piciorul meu. Nu, nu la picior. La cicatrici. Am brațele și 
picioarele pline. 

— Ce s-a întâmplat? întreabă el. 

— Sunt fiica regelui pirat. 

Întinde mâna, vrând să traseze cu degetul una din multele 
linii albe și subțiri. 

— Nu! spun eu. Tocmai ce a trebuit să mă apăr de Sheck. 
Nu mai vreau să mă atingă nimeni. 

— Desigur, spune el grăbit. lartă-mă! Nu aveam oricum de 
gând să... 

Se oprește și încheie momentul stânjenitor. 

Apoi se apleacă să ia un unguent și un prosop curat. 

— Dă-mi-le mie! spun eu. Mai bine o fac singură. 

— Si de asta o să o fac eu. Esti prizonieră si ai încercat să 
scapi. Nu mai ai dreptul să ceri nimic. 

— Aș putea pur și simplu să te lovesc. _ 

— Iar eu as putea să-ți provoc mai multă durere decât e 
nevoie curățând rana asta. 

Stau nemișcată, dar nu mă uit la el cât timp masează sub- 
stanta scârboasă pe piciorul meu. Rana face spumă, iar eu 
simt cum mă arde. Îl apuc pe Riden de brat și-l strâng ca să 
nu tip. 

— E-n regula, Alosa. Aproape am terminat. 

Tonul lui liniștitor mă surprinde. Seamănă destul de mult 
cu cel al lui Mandsy atunci când mă bandajează. E ciudat să-l 
aud la un bărbat. 

Şterge excesul de unguent de pe rană. Prosopul prinde o 
nuanţă de roz. Cu mâini dibace, taie o fâșie de bandaj și mi-o 
înfășoară în jurul piciorului. În celula asta friguroasă, mâi- 
nile îi sunt calde. 

— Gata! spune el. Ar trebui să se vindece repede. E o tăie- 
tură mică. 

— Da, știu. După cum vezi, nu e prima mea rană. 

— De ce trebuie să fii mereu așa defensivă? Te-am ajutat. 

— Da, mare sacrificiu! Sunt sigură că nu ai savurat fiecare 
moment. 

Zâmbește și se apleacă spre mine. 

— Esti de departe cel mai simpatic prizonier pe care l-am 
avut pe corabia asta. 

— Te asigur, nu încerc să fiu. 

Zâmbetul îi dispare. Deodată, mă privește cu intensitate. 

— Ştiu. 

Mâna lui Riden rămâne pe piciorul meu. Îmi surprinde 
privirea. Înghit și-mi umezesc buzele care dintr-odată par 
uscate. 

Riden mă atinge pe obraz. 

— Alosa. 

— Da? 

O umbră de îndoială îi străfulgeră chipul. Își lasă mâna să 
cadă. 

— Cum ai ieșit din celulă? 

În loc să răspund, ridic din umeri, mai mult pentru că îmi 
ia ceva să-mi găsesc cuvintele. 

Riden face un pas în spate și mă analizează atent. 

— Esti inteligentă, Alosa, într-un fel care e neobișnuit 
pentru un pirat. Si esti îndemânatică, nu încape îndoiala. Si 
mereu am știut că ascunzi ceva, dar acum încep să cred că 
vrei să fii pe corabia asta mai mult decât mine. 

— Vreau să fiu aici? îl întreb eu, luându-l peste picior. Dacă 
asta crezi, atunci te rog, dă-mi drumul! 

— Atunci de ce te-ai dus în cartierul piraților? Ştiai că sun- 
tem acolo. 

— Glumesti, nu? M-ai închis aici cu Sheck și Ulgin. Ştii ce 
a trebuit să îndur? Am pornit să-i găsesc pe amândoi și să-i 
omor înainte să fug. Nu sunt oameni. Nu merită să trăiască. 

— Ştiu. De asta te-am lăsat să-l omori pe Sheck. Pentru că 
nu puteam s-o fac eu însumi. Dar de ce ti-ai asuma riscul ăsta? 
Puteai să scapi foarte ușor dacă pur și simplu ai fi plecat. 

— Nu prea-mi place să las lucrurile neterminate. Nu 
puteam să plec până nu terminam treaba. 

Nu știu dacă mă crede sau nu. Încă încearcă să-mi desci- 
freze expresia feţei. 

Dar apoi ochii i se mută la bagajele mele. 

Mă pun în fata lor, într-o manieră protectoare. 

— La cete uiţi? 

— Îţi dai seama că va trebui să-ţi caut prin lucruri. Asta 
dacă nu vrei să-mi spui cum ai evadat din celulă, bineînțeles. 

— Pur și simplu am evadat, da? Lasă-mi lucrurile în pace! 
De fapt, lasă-mă și pe mine în pace! 

— Nu pot să fac asta. Dă-te la oparte! 

— Nu. 

Face un pas spre mine și-și întinde mâinile, vrând să mă 
dea la o parte. 

Îi trag un șut direct în piept cu piciorul sănătos. Forța lovi- 
turii îl aruncă pe spate. O, nu! Am fost mult prea convingă- 
toare. Mai am putin și-i dezvălui toate mișcările secrete. El 
e cel mai suspicios dintre toţi. Trebuie să o iau mai ușor. Dar 
mi-a amenințat hainele! Sunt tot ce am pe corabia asta și sunt 
atașată de ele. Nu vreau să-l văd cum le răvășește cu degetele 
lui lipicioase. Și mă gândesc că nu ar fi prea bine dacă s-ar 
uita prea atent la cărțile mele. 

Când se ridică, Riden se uită la mine de parcă a descoperit 
ceva nou. 

— Te-ai abținut până acum. 

— A fost o lovitură bunicică, nu? spun eu încercând să pară 
că am avut noroc, dar nu știu dacă mă crede. | 

— Nu vreau să te rănesc, dar o să o fac dacă trebuie. 

Ha! De parcă ar putea dacă chiar aș arăta tot ce pot. 
Gândirea asta e periculoasă, totuși. Îmi relaxez fata și încerc 
să adaug un strop de teamă. Și deși întreaga mea fiinţă strigă 
opusul, mă retrag. 

Riden se apleacă și seuită la haine în așa fel încât sa arunce 
un ochi și în direcția mea. Nu vrea să am sansa să-l atac pe la 
spate. Învață din greșeli. 

Îmi caută prin haine. Îl observ analizând rapid 'enjeria 

intimă, atent să nu o atingă. Interesant. Perchezitioneaza cel 
mai atent hainele cu buzunare mari. 

Așa cum era de așteptat, nu găsește nimic în afară de niște 
agrafe destul de ascuţite pe care le bagă în buzunar. Trece 
destul de repede prin colecţia de cărți. 

Până când ajunge la o carte intitulată: Bunele Maniere: Un 
Ghid pentru Domnisoarele Adevărate. Am golit fără probleme 
cotorul cărții ăleia. Conceptul e ridicol. Din păcate, Riden e de 
aceeași părere. 

— Ce e asta? întreabă el. 

— O carte, răspund eu sarcastic. 

— Ar trebui să cred că ai citi cu adevărat o carte ca asta? 
Ești pirat. 

— Şi o domnişoară. 

— Mă îndoiesc. 

Frunzărește cartea. Când nu găsește nimic, o rupe si 
separă cotorul de legătură. 

Cerule! 

În mâna îi cade o mică fiolă cu un lichid mov. 

— Ce avem noi aici? 

— E un tonic pentru răul de mare. 

— Si de ce l-ai ascunde? 

— Mi-e rușine. 

— Interesant, pentru că lichidul are aceeași culoare ca 
tonicul care îi ajută pe oameni să doarmă. Odată inhalat, sub- 
stanta îi lasă inconstienti aproape instant. 

— Ce coincidență, spun eu. 

— Da, sunt sigur. 

Începe să rupă și celelalte cărţi și găsește tot felul de arme. 
Cutite mici de aruncat, sârme pentru sufocat, mai multe otră- 
vuri și tot așa. 

Cu buzunarele pline, Riden se ridică și se duce spre ușă. 

— Unde le duci? îl întreb. 

— Într-un loc sigur. 

— Care se mai numește și fundul oceanului? 
Rânjește și dispare pe ușă. 

Încep să-l urăsc pe băiatul ăsta. 

Capitolul 8 


ENWEN ȘI UN ALT PIRAT COBOARĂ la închisoare nu mult 
după ce Riden pleacă. Sunt sigură că acest schimb e necesar 
deoarece Kearan e încă leșinat pe undeva. 

— El este Belor, spune Enwen. A venit să mă ajute să te 
păzesc. E un pirat desăvârșit, care înțelege că e important să 
crezi, cu măsură, în superstiții. 

— Sunt convinsă, spun eu, deși Belor pare mai interesat de 
punguta cu bani care atârnă de cureaua lui Enwen. 

Noaptea nu se va sfârși prea curând. Majoritatea sunt încă 
în oraș, dormind ca să le dispară beţia, așa că momentul e 
perfect pentru explorare. Trebuie să găsesc harta. Abia astept 
să plec de pe corabia asta și de lângă arogantul ei secund Încă 
nu-mi vine să cred că m-a tăiat. Cel mai mult a fost o tăietură 
în orgoliul meu. 

— Singurul noroc pe care poți să-l găsești e aurul pur, 
spune Belor. Dacă ai aur, atunci iti poți cumpăra tot norocul 
de care ai nevoie. 

— De aceea mi-am luat aceste perle, spune Enwen scotan- 
du-și șiragul. 

Enwen începe să povestească de unde a luat perlele. Mă 
îndoiesc că Belor e atent la ce spune, nu face altceva decât să 
urmărească punguta lui Enwen. Niciunul dintre ei nu e atent 
la mine. Îmi fac treaba foarte ușoară. Nimeni din echipajul 
meu nu ar fi atât de neglijent. Nici măcar micuța Roslyn, care 

e cea mai tânără membră din echipajul meu, la doar șase ani. 
Desigur, nu aș lăsa-o niciodată să păzească prizonieri. Cel 
mai mult stă pe greement, unde se cațără mai bine decât o 
maimuță. 

În cea mai mare liniște, întorc masa și mă uit la piciorul 
din colțul stâng dinspre mine. L-am scobit cu pumnalul și am 
băgat acolo restul de speracle după ce i-am atacat pe Azek si 
pe Jolek. Ce păcat că Riden nu s-a gândit să verifice și aici! 

— Enwen, cred că am ceva ce ti-ar plăcea. 

Belor scoate din buzunar ceva ce seamănă cu o bucată de 
piele. 

— Omul care mi-a dat-o spune că a fost pe mâna unei 
sirene. Se zice că cine o poartă e protejat pe mare. 

Enwen se uită cu fascinatie la ea, dar sunt sigură că Belor 
și-a scos-o din cizmă când nu se uita nimeni. 

— Ti-o dau pe trei monede de aur, spune Belor. 

Deja am deschis ușa celulei. Stau în fata celor doi pirați. 

— E o afacere proastă, Enwen. Omul minte. Iti vrea doar 
banii. 

— Şi dacă nu vrea asta? Cum să refuz un asemenea obiect? 
Domnit& Alosa, protecție pe mare! 

— Atunci de ce ar vinde-o doar pe trei monede? 

— Ai dreptate. Ar trebui să-i dau cinci pe ea. 

Belor își dezlipeste în sfârșit privirea de pe punga cu bani, 
cu ochii sclipindu-i de bucurie la auzul acestora. 

— Hei! Ce faci afară din celulă? 

— Mă asigur că nu-l inseli pe bietul Enwen aici de fata. 
Deși, acum că mă gândesc mai bine, Enwen probabil că inten- 
tioneaza să fure înapoi aurul putin cate putin în următoarele 
zile. 

— Apreciez, domniță, dar mai bine ai trece înapoi în celulă, 
spune el și întinde mâna după sabie. 

— Nu pot face asta. Îmi pare rău, Enwen! Îmi ești simpatic. 

Un moment mai târziu, sunt amândoi lesinati. Enwen o 
să vrea să bea la fel de mult precum Kearan ca să scape de 
durerea de cap când se va trezi. Chiar mă simt prost, dar nu 
am timp să aştept să adoarmă. Asta ar putea dura și trebuie 
să profit de corabia aproape goală. 

Odată ajunsă sus, mă uit cu atenţie în jur. Cei doi pirați 
rămași de pază pe punte au dispărut, la fel și Theris. Probabil 
că li s-a permis să se ducă pe uscat, acum că Riden e la bord. 
Păcat. Cel mai bine ar fi să-l evit. Probabil e în una din came- 
rele lui. Trec de ele în liniște și mă îndrept spre balustradă, 
unde mi-am încetat căutările data trecută. Îmi trec mâinile 
peste ea și bat din picioare ușor pe scândurile de lemn pentru 
a căuta locuri ascunse. 

— Bună, Alosa! 

Oftez și mă uit la ceruri înainte să mă întorc spre el. 

— Bună, Riden! 

— Te aşteptam. Mă bucur că nu mă dezamăgești. 

Riden iese din umbra scărilor care duc spre al doilea etaj. 
Nu-i de mirare că nu l-am văzut. 

— Știai că o să încerc să evadez din nou? 

— Sunt doar trei pirați pe nava asta, în caz că i-ai lăsat în 
viata pe Enwen si pe Belor. Suntem aproape de uscat. Și nu 
am reușit să găsesc instrumentele cu care ai reușit să scapi 
data trecută. Așa că da, m-am gândit că vei încerca să evadezi 
din nou. 

— Deci nu mai ești convins că pun la cale lucruri necurate? 

— Aș fi continuat să am suspiciuni dacă nu te duceai direct 
la marginea corabiei. 

Mulţumesc stelelor că m-am dus direct acolo. Cine știe ce 
s-ar fi întâmplat dacă m-ar fi prins cercetând corabia? 

— Ei bine, Riden, nu ai motive să nu mă lași să plec. Îi 
poți comunica dragului tău căpitan că am scăpat din cauza 
incompetentei tale. 

— Mi-e teamă că nu, Alosa. 

— Te rog nu mă duce înapoi în celulă! Urăsc locul ăla! 
Miroase îngrozitor. 

— Atunci poate ar trebui să te cazăm altundeva. 

Nu-mi place cum sună asta. 

— Ce vrei să spui? 

— Permiteti-mi să vă conduc, prințesă. 

Mă ridică și mă pune pe umărul lui. 

— Ce crezi că faci? Lasă-mă jos acum! 

Mă împing în sus și-l apuc de păr, care e prins la spate, ca 
de obicei, într-o coadă frumoasă și lungă. 

Perfectă pentru a trage de ea. 

— Au! 

Deschide o ușă. Sunt prea atentă la el ca să-mi dau seama 
unde suntem, dar o secundă mai târziu mă aruncă pe un pat. 
Apoi imi imobilizează încheietura forțându-mă să-i dau dru- 
mul la păr. 

Nu știu de ce, dar e foarte dificil să joci rolul prizonierului 
învins. Nu suport să cedez atât de ușor, nu contează de câte 
ori încerc să-mi reamintesc că trebuie să pară că nu vreau să 
fiu pe corabia asta. 

De aceea nu rămân de bunăvoie pe pat. Riden e aplecat 
peste mine, cu mâna încă încleștată pe încheietura mea. Îl 
lovesc cu genunchiul în stomac, ceea ce-l face să se încovoaie 
si mai tare. Îl apuc de cealaltă încheietură, îl trag deasupra 
mea și apoi îl arunc pe pat. Mă rostogolesc și mă ridic așa că 
acum eu conduc. 

Dar o clipă mai târziu tasneste. Nu mă aștept să-și revină 
atât de repede, așa că are timp să mă apuce de talie și să mă 
țintuiască de pat. Asta e ultima poziție în care aș vrea să fiu. 

— Esti mai puternică decât ar trebui, spune el. 

— Ce ar trebui să însemne asta? 

— Păi nu ești o femeie corpolentă și totuși m-ai ridicat de 
la pământ. 

Iar cuvintele astea sunt singurul motiv pentru care nu-l 
împing de pe mine. Trebuie să-mi amintesc să mă abtin, dar e 
al naibii de greu! După ce termin misiunea, o să-l omor numai 
de ciudă. 

— Ar trebui să mulțumesc regimului riguros de ridicat 
greutăți impus de tatăl meu. 

— Te cred. 

— Dă-te jos! 

Se uită în jos la mine, iar ochii i se plimbă de la ochi spre 
buze. Foarte, foarte lent. 

— Esti sigură că vrei asta? 

— Sunt sigură, spun eu, dar cuvintele nu ies la fel de hotă- 
rate cum aș fi vrut. 

Se apleacă și mai mult spre mine, atingându-și nasul de 
al meu. 

— Dar acum? sopteste el. 

E din cale-afară de arogant, dar trebuie să recunosc că e 
chipeș. Si-mi face sângele să fiarbă, dar mai mult de nervi. În 
realitate, e un tip destul de decent. Dar alege să nu arate acest 
lucru. Ce spune asta despre el? 

Sunt pe cale să-i spun să dispară, dar apoi îi simt buzele pe 
obraz. Nu pot să zic că mă sărută, doar mi-l atinge cu buzele. 
Apoi coboară spre bărbie. 

Mă chinui să-mi mențin respirația normală. Regulată. Să 
nu par entuziasmată. Nu e cazul să mă înmoi. Am o sarcină 
de îndeplinit. 

Dar buzele lui! Mi le pot imagina în detaliu când îmi închid 
ochii. Sunt de un roz închis. Pline și perfecte. Și acum aflu că 
sunt și imposibil de moi pentru un pirat. 

Când mă sărută în sfârșit, o face după ureche, în punctul 
acela sensibil. 

Își plimbă buzele maijos, pe gâtul meu, mai întâipeo parte, 
apoi in sus, pe mijloc. Îmi sărută colțul bărbiei și se oprește 
deasupra gurii mele. Mă așteaptă, în mod clar nerăbdător. 

Vrea să-l sărut eu, să fie eu cea care se întinde spre el și 
preia inițiativa. 

Bineînțeles că asta vrea. Bărbații ca Riden iubesc senzația 
incitantă a victoriei. 

Din nefericire pentru el, și eu la fel. 

Şi-a slăbit strânsoarea, deci îmi e ușor să-l întorc și să mă 
aplec asupra lui. Mă apucă strâns de brațe. E îngrijorat că o 
să-l lovesc sau strangulez. Probabil că ar trebui s-o fac. 

În loc de asta, îmi duc buzele la urechea lui. Îmi trec ușor 
dinţii peste lobul urechii lui, iar mâinile i se încordează 
într-un mod diferit. Se mută pe spatele meu și mă apasă 
acolo, încercând să mă aducă mai aproape. 

Când îl sărut pe gât, mâinile lui mi se strecoară în păr, 
mângâindu-mi suvitele. 

— Esti atât de frumoasă! îmi spune. Ca o zeiță născută din 
mare. 

Replica asta evident de exagerată e cea care mă trezește 
la realitate. Vrea de la mine niște răspunsuri. Ar face și ar 
spune orice ca să obțină informaţii. Pentru el sunt doar o 
bucăţică apetisantă. Și tot asta e și el pentru mine. Nu am 
timp pentru distracții neînsemnate. 'Trebuie să-mi joc rolul. 
Asta nu va face decât să-mi îngreuneze treaba. În plus, îmi 
amintesc prea bine cum l-am găsit pe Riden când m-am uitat 
pe fereastra tavernei. Mi-a spus cu gura lui că a petrecut luni 
întregi pe mare și că i-am stricat singura noapte pe uscat. 
Acum se așteaptă să mă revanșez. 

Un pirat prost. Nu mă las vrăjită de bărbați care vor doar 
să mă adauge pe lista lor de cuceriri. Îmi închipui că aș fi 
una specială, fiind fiica celui mai periculos pirat din toate 
timpurile. 

Mă ridic și mă dau jos din pat. 

— Vreau să merg în celulă. 

Riden pare confuz pentru o clipă. Își revine imediat. 

— Nu mai stai în celulă. Escapadele tale continue mă 
obligă să te mut. 

— Unde? 

— În camera mea. 

Și cu asta, pleacă și închide ușa după el. Aud cum se 
întoarce o cheie și clicul unei încuietori. 

Observ că încă e de cealaltă parte a ușii. Îi văd silueta prin 
fanta de jos. Îmi lipesc obrazul de ușă, imi tin respiraţia si 
aștept. 

Oftează. 

— Ce naiba faci? își spune. 

Apoi pleacă. 

Interesant. 

Mă întorc și analizez camera. Nu am putut până acum 
pentru că, ei bine, mă gândeam la alte lucruri, dar acum îmi 
doresc să mă fi uitat mai devreme. Numai ca să-l pot tachina 
pe Riden. 

Deoarece camera asta e curată. Imaculată. Acum că mă uit 
la pat, văd că a fost făcut. Biroul e ordonat, cu un teanc per- 
fect aranjat de pergamente. Lângă el stau niște pene de scris, 
așezate la o distanță egală. Are o mică bibliotecă și, da, cărțile 
sunt aranjate în ordine alfabetică. Covoarele de pe podea nu 
sunt prăfuite sau murdare, ceea ce înseamnă că sunt bătute 
regulat. Cizmele sunt lustruite și aranjate pe perechi, iar hai- 
nele sunt întinse ca să nu se șifoneze. 

Va fi într-adevăr dificil să răscolesc camera fără ca Riden 
să observe, dar asta trebuie să fac. E clar că Draxen are încre- 
dere in el mai mult decât în oricine, așa că de ce nu i-ar da lui 
harta? Dacă harta nu e în camera lui Draxen, atunci camera 
lui Riden ar fi al doilea în loc în care ar trebui să caut. Din 
moment ce știu cât de iepurește doarme Riden, va fi greu să-i 
cercetez camera noaptea. Însă acum pot profita la maximum 
de faptul că sunt închisă aici. Oricum, nu am cum să ies fără 

să sparg ușa. Mi-am pus restul de șperacle înapoi în piciorul 
mesei după ce i-am atacat pe Enwen și pe Belor. 

Mă apuc de treabă, deschizând rafturi și căutând prin 
buzunare. E greu să-mi amintesc unde m-am uitat deja pen- 
tru că trebuie să las fiecare lucru așa cum l-am găsit înainte 
să caut în alt loc. Încerc să încep dintr-un punct și apoi să mă 
mut prin cameră în sensul acelor de ceasornic. 

Cred că a trecut mai mult de o oră, iar eu nu am găsit nimic. 

Unde ai ascuns-o, Jeskor? Cui i-ai dat-o dacă niciunul dintre 
fiii tăi nu o are? 

Trebuie să fie undeva pe corabia asta. 

De ce am crezut că e la Riden? Cu siguranță s-a descris ca 
fiind ultimul dintre fiii favoriți ai lordului Jeskor. Nici eu nu 
sunt sigură care dintre ei mă enervează mai mult în momen- 
tul de față. 

Riden e un fraier și jumătate. Mă încuie aici, încearcă să 
mă seducă și mă folosește ca să ucid un pirat pe care nu l-a 
putut ucide singur. Câteodată cred că e un las, dar nu un las 
din cauza fricii. Un las din proprie voință. Ce e mai rău? 

M-am concentrat în timpul căutărilor, dar acum că am ter- 
minat, gândurile încep să-mi zboare. Și zboară direct la ceea 
ce am făcut cu Riden acum o oră. 

Uneori sunt cam proastă. Îmi inclestez mâna si dau cu 
pumnul în masă. 

“Simt presiunea loviturii, apoi aud zdrăngănitul biroului si 
un zgomot de sticlă spartă. 

Cerule! 

Pe masă, printre hărți, compasuri și alte instrumente de 
navigație, Riden are o clepsidră. 

A avut oclepsidră pe masă. 

Acum zace spartă la picioarele mele. 

Sper că nu avea valoare sentimentală. 

De fapt, nu. Sper că a avut valoare sentimentală. Multă. 
Așa-i trebuie. De fapt, de ce să distrug doar clepsidra? 

Riden vrea să mă tind închisă in camera lui. Bine, atunci 
sper că e pregătit pentru consecințe. Îi schimb perechile 
de cizme între ele, în așa fel încât stângul să nu meargă cu 
dreptul. Îi arunc toate hainele unele peste altele pe podea. 
Nu e suficient. Nu mă pot abtine si sar pe ele. Sper că am 
suficientă mizerie pe talpă. 

Îi rearanjez biblioteca. Îi mototolesc hârtiile. Trântesc tot 
ce stă pe verticală. 

O să fiu cel mai mare ghimpe-n coasta lui Riden. Asta o 
să-l învețe minte. 

Cand usa se deschide mai târziu, stau la biroul lui Riden si 
desenez animale marine pe toate hărțile lui, folosind o pană 
inmuiata în cerneală. 

— Ce mama naibii! 

— Mă plictiseam, spun eu și nici nu mă obosesc să mă uit 
la el. 

— Ce ai făcut? 

— Uite, ţi-am făcut ceva. Uită-te! Am desenat un calamar 
cu fata ta. 

Face o pauză și apoi spune: 

— Alosa, te omor! 

— O să fie destul de greu să luați răscumpărarea de la tatăl 
meu dacă sunt moartă. 

— Esti sigură că nu vrea să scape de tine? Nu am primit 
încă nicio veste de la el. Încep să cred că i-am făcut o mare 
favoare. Pierderea lui a fost blestemul nostru. 

Pun jos pana si mă ridic. 

— Nu mai am pergament. A mai rămas ceva pe navă? 

Riden strânge din pumni. Cred că ochii stau să-i iasă din 
orbite. Faţa îi e roșie ca un crab. 

— Nu arăţi bine, îi spun eu. 

— Aș vrea să știi că e nevoie de fiecare strop de autocontrol 
pe care-l am în mine ca să nu te distrug în momentul ăsta. 

— Mă întreb atunci de ce e nevoie ca să cedezi. Spune-mi, 
Riden, te furnică pielea când iti vezi camera atât de murdară? 

— O să mă culc. Mâine dimineață, o să regreti că ai făcut 
asta. 

— Hmm. Ai grijă la pat! Cred că am văzut niște cioburi prin 
el mai devreme. Artrebui să ai grijă ce faci pe acolo. 

Riden smulge cearsafurile si scutură păturile. Pe podea 
cad cioburi de sticlă. Are grijă să măture tot și apoi le aruncă 
peste bord Sau asta presupun că face. Nu pot fi sigură din 
moment ce sunt sechestrată în cameră în timp ce el e afară. 

Când se întoarce, îl întreb: 

— Eu unde voi dormi? 

Pentru prima dată de când a venit, zambeste. 

— Eu o să dorm în pat. Poti să mi te alături dacă vrei, dar 
ceva îmi spune că vei prefera podeaua. Ce păcat că nu prea ai 
loc, acum că e plină de lucrurile mele. 

Riden închide ușa pe dinăuntru. Apoi pune cheia în buzu- 
nar. Își dă jos cizmele si cămașa și se așază pe pat. 

— Chiar ai de gând să dormi cu mine in cameră? Nu ţi-e 
teamă că o să te omor? 

— Deja m-am asigurat că nu sunt arme în cameră și, pe 
deasupra, chiar dorm iepurește. Nu vei putea să faci un pas 
fără să mă trezesc. 

— Chiar așa? întreb eu veselă. 

Riden se schimbă la față când îmi aude tonul. Știe că nu-i 
abună. 

Noaptea asta e deja cea mai bună din ultima vreme. Mai 
întâi i-am distrus camera lui Riden, ceea ce l-a făcut să-și iasă 
din pepeni. Acum am șansa să-l înnebunesc cât încearcă să 
adoarmă. 

I se închid ochii. Astept câteva minute. Apoi lovesc cu picio- 
rul în podea. Riden îi deschide buimac. Se ridică și se asigură 
că nu pun nimic la cale. Apoi adoarme la loc. 

După ce fac asta de trei ori, Riden se ridică în sfârșit din 
pat. Se repede la mine si stă la câțiva centimetri de fata mea. 

— Dacă mai faci asta o dată, te las inconștientă. 

Mă opresc din lovit și încep să fredonez. 

Asta nu pare să-l deranjeze. Rămâne cu ochii închiși. Ba 
chiar se ghemuiește și mai mult în pat. Fredonatul se trans- 
formă în cântat. Nu cuvinte, ci mai degrabă diferite note. O 
melodie oarecare. 

După câteva momente, Riden sforăie ușor. 

Mă gândisem deja că dacă îl tin treaz mai mult, va dormi 
mai profund. 

Fac un pas timid în față. Riden nu se mișcă. Ajung la pat 
si-mi bag mâna în buzunarele lui, încercând să găsesc cheia. 
Tot nu se mișcă. O găsesc repede. Apoi deschid ușa, ies afară 
și o închid în urma mea. 

Asta e prima noapte când pot explora nava fără să fiu 
deranjată. Toţi bărbaţii sunt pe uscat, cu excepţia celor trei. 
lar pe doi dintre ei i-am lăsat lesinati. Abandonez căutările 
obișnuite pentru a investiga puntea. De obicei e plină de 
oameni care stau de veghe, iar noaptea asta poate fi singura 
în care o pot cerceta fără probleme. Caut toată noaptea până 
când aud stropi de apă și bărbaţi râzând Câţiva s-au întors 
pentru a se odihni după ce au petrecut. 

Deși ochii mă dor și abia îi tin deschiși, sunt dezamăgită că 
nu voi găsi harta în noaptea asta. 

Însă mă apropii tot mai mult, iar asta e suficient 
deocamdată. 

Capitolul 9 


DUPĂ CE MĂ ÎNTORC, încerc să dorm pe podea. Chiar încerc. 
Dar după atâtea nopţi petrecute pe podeaua rece a celulei 
mele, patul lui Riden e irezistibil. Chiar dacă e și el acolo. 

Oricum, e adormit. A dormit pe întreaga durată a căută- 
rilor mele pe punte. Nu se va trezi dacă mă strecor și eu la 
margine. 

Abia încap pe pat. Simt cum căldura degajată de spatele 
lui Riden se revarsă asupra mea. E prea cald Nu cred că are 
nevoie de pătura de pe el. 

Așa că o înșfac și îi pun cheia înapoi în pantaloni înainte 
să adorm și eu. 


Primul meu gând când mă trezesc este că sunt atât de fier- 
binte. Sunt învăluită în căldură, de parcă sunt prinsă înăun- 
trul unui cocon mare și încălzit. Senzatia e minunată și stau 
întinsă cu ochii închiși. Nu-mi pasă unde sunt sau ce fac. Mă 
simt mult prea bine ca să stric totul prin simplul act de a mă 
mișca. 

Simt atingerea unor buze pe frunte. Apoi, cineva își freacă 
nasul de gâtul meu. 

— Mi-ai furat pătura, Alosa, îmi șoptește o voce în ureche. 

Ar trebui să știu vocea, dar încă sunt pe tărâmul viselor. 

— Nu-i nimic. Nu mă deranjează să împart. Mi-ai ţinut tu 
de cald azi-noapte. 

„Mmm” e tot ce răspund. 

— Ştiu că e distractiv, dar trebuie să ne trezim. Ai de lucru 
astăzi. 

— Maitaci! 

Chicotește. O mână imi dă părul de pe fata. 

— Îmi place părul tău. Rosu-aprins. La fel ca spiritul tău. 

Ochii mi se deschid într-un sfârșit. Riden e pe jumătate 
deasupra mea, cu capul sprijinit de mâna stângă. Cea dreaptă 
încă se joacă în părul meu. | 

Mă rostogolesc din pat și aterizez pe podea. 

— Au! Mă ridic imediat. Ce naiba faci? 

— Ei bine, eu dormeam în patul meu. Nu știu tu ce făceai. 
Cum ai reușit să te urci în pat fără să mă trezești? 

— Cred că am mers în somn. 

— Sigur. 

Mă frec la ochi și-mi întind hainele cu mâinile. 

— Nu e nevoie să faci asta, spune el. Sunt sigur că nimeni 
nu se va gândi la ceva anume când te vor vedea ieșind de aici. 

— Cu siguranţă, spun eu printre dinți, dar in timp ce mă 
uit prin cameră, mă înveselesc. Să le arătăm ce am făcut în 
cameră? 

Riden se strâmbă și se ridică din pat. 

— Apropo de asta. M-am gândit că ţi-am irosit potenti- 
alul ținându-te închisă în celulă în tot acest timp. Ai prea 
multă energie pe care o consumi evadând și distrugându-mi 
camera. E timpul să-ți punem abilitățile la încercare. 

— Ce înseamnă asta? 

— O să vezi. 

Își ia o cămașă, se incalt& cu o pereche de cizme și pleacă. 
Când deschide ușa, un val de aer rece intră în cameră. Asta 
mă trezește de tot. 

Mă întind putin, mă incalt și încerc să nu fiu descurajată 
de faptul că încă nu am găsit harta. Mai trebuie să verific 
duneta și cuibul de cioară. Apoi mai sunt multe locuri sub 
punte care trebuie investigate. Nu cred că Draxen ar ascunde 
harta într-un loc în care ar putea fi găsită de membrii echipa- 
jului, dar îmi amintesc de camerele secrete de pe nava contra- 
bandiștilor și trebuie să recunosc că ar putea fi ascunzători 
foarte bune sub punte. 

Riden îmi întrerupe gândurile pentru că se întoarce 
aproape imediat în cameră, nu cu mâna goală, ci cu o pereche 
de cătușe. 

— Mă vei încătușa? întreb eu. De ce? 

— Deoarece ai încercat de nenumărate ori să evadezi, 
rănindu-i în timpul ăsta pe secund și pe alți membri ai echi- 
pajului, ai omorât un pirat și... ca să te umilesc. 

— Apropo de asta, mă întreb ce-o să zică Draxen când va 
afla că m-ai lăsat să-l omor pe unul din oamenii lui. 

— Fato, tu chiar crezi că o să te creadă pe tine și nu pe mine? 

— Asta depinde de cât de las crede Draxen că esti. 

Fata lui Riden se înăsprește. 

— Destul! 

Închide cătușele. Observ că e prea încântat de asta. Are 
dreptate: umilința va fi groaznică. Nu vreau să ies pe punte să 
dau ochi cu tot echipajul. 

Mă întorc cu fața spre el. 

— Când voi scăpa, eu și echipajul meu vă vom vâna pe toți. 
Nu mă voi opri până când nu vă omor pe toți. 

— Tremurăm de frică. 

— Ar trebui. Pe nava mea se află cei mai pricepuți 
urmăritori. 

Inima îmi tresaltă și mă gândesc la Zimah. 

— Tot așa cu părul roșu ca focul? 

— Nu. 

— Păcat. Hai, să mergem! Nu vrei să întârzii. 

— Pentru ce? 

Riden mă conduce afară. Naula e acum departe, doar un 
punct în zare. Mă întreb care ar putea fi următoarea noastră 
destinație. 

Bărbaţii sunt peste tot. Dau cu mopul și freacă puntea. 
Mută încărcătură. Au grijă de vele. Draxen stă lângă cârmă și 
supraveghează cursul. Are mâinile pe curea, picioarele depăr- 
tate și vesnicul rânjet arogant pe fata. Se uită în jos. 

— Ah, prinţesă, vă place la noi? 

Sunt tentată să scuip pe podea, dar nu o fac. E prea scârbos. 

— E frumos, căpitane, dar sunt mult mai entuziasmată de 
ce va urma după ce plec de la voi. 

— Da, sunt sigur că vom mai auzi destule ameninţări cu 
moartea de la tine azi. Deocamdată, treci la treabă. 

— Treabă? întreb si mă uit când la el când la Riden. 

— Te vei alătura echipajului la curățarea punţii, spune 
Riden. 

— Ha! Nu prea cred. 

— Ne-ai demonstrat că nu poți fi lăsată singură. Din dife- 
rite motive. 

Îmi dau seama că se gândește la camera lui devastată. 

— Si nu o să te car după mine pentru că o să fii o bătaie de 
cap. O să te faci utilă. 

— Şi cum intentionezi să mă obligi să fac asta? 

— Liomen? 

— Da, Domnu Riden? se aude o voce. 

— Adu-mi o frânghie și un cârlig! 

— Da, să trăiţi! răspunde vocea cu veselie. 

Ştiu precis ce înseamnă asta, dar perspectiva nu mă ingri- 
jorează. Asemenea cârlige pot fi atârnate în multe locuri pe 
catarge și se atașează bine pe lanţul de la cătușe. 

După ceva timp, coboară un cârlig. Riden îl agaţă de una 
dintre zalele de la mijlocul cătușelor. 

Ezită pentru un moment, de parcă așteaptă să cedez. Să 
aprob ca să poată să ia cârligul. 

Dar nu spun nimic. Nici măcar nu mă uit la el, de parcă 
nici nu am chef s-o fac. 

— Ridicati-o! spune Riden într-un final, cu o notă de entu- 
ziasm in voce. 

Pare că toată ezitarea i-a dispărut. 

Nu-mi dau seama unde se preface: în ezitarea pentru mine 
sau în entuziasmul care îi e destinat lui Draxen? Poate amân- 
două sunt reale. Poate niciuna. Nu-l pot citi. Pare că une- 
ori vrea una, uneori alta, de parcă nici el nu e sigur ce vrea. 
Încearcă să-și impresioneze fratele în vreun fel? Dar de ce ar 
face asta? Mai ales dacă fratele lui îl iubește necondiționat, 
așa cum pretinde Riden. 

Poate că se minte singur. 

Apuc lanțurile cu ambele mâini, chiar deasupra cătușelor. 
Dacă-mi las toată greutatea corpului să atârne de încheieturi, 
metalul îmi va intra în piele și mă va durea. Rău. Cel mai bine 
e să nu pun o asemenea presiune pe pumnii strânși. 

Riden nu clipește. Draxen privește spectacolul cu interes. 
Ceilalți pirați sunt nerăbdători. Vor vreun fel de spectacol? O 
să le ofer eu unul. 

În loc să-l las pe acest Liomen să mă ridice în aer, trag 
sănătos de frânghie înainte ca picioarele mele să părăsească 
podeaua. 

Liomen, care ori nu se aștepta, ori e prea târziu să facă 
altceva, cade de pe catargul principal. Câţiva pirați se dau 
la o parte chiar înainte ca Liomen să se lovească de punte. 
Tipetele se opresc. 

Geme. Probabil și-a rupt unul sau ambele braţe. Poate un 
picior. Greu de stiut cand cinevacade atât de repede. 

Unii râd. Alţii, probabil prietenii lui, îl înconjoară. 

Gemetele lui se transformă repede într-un suvoi de înjură- 
turi îndreptate asupra mea. 

Nu-l invinovatesc pe băiat. Si eu aș înjura dacă as fi in 
locul lui. 

Draxen coboară de pe puntea superioară și ajunge în fața 
mea. Mă privește cu atenţie, apoi strigă numele a trei pirați. 

— Miscati-va pe catarg! O vreau suspendată. Acum! 

Cei trei urcă repede, grăbindu-se să urmeze ordinele. 
Astept, plictisită. Dacă ar fi să le găsesc un defect acestor 
pirați, ar fi prostia lor. l 

Cei trei bărbați ajung sus. Au foarte mare grijă să-și înfă- 
soare frânghia de câteva ori în jurul incheieturilor de la mâini 
înainte dea mă ridica de la sol. Nu mă obosesc să-i arunc și pe 
ei. Ar însemna să fac mai multe scheme. 

Nu că nu mi-ar plăcea schemele. Doar că am ceva mai bun 
pregătit. 

Se opresc când mă aflu la un metru și jumătate distanță de 
punte. Apoileagă franghia, iar eu stau suspendată în aer, cu 
mâinile pe lanţuri. Un spectacol pentru pirați. Ei m-au răpit. 
Sunt premiul lor, pus la loc de cinste. 

Însă sunt mai puternică decât bănuiesc ei. 

Draxen se apropie ca să-mi vadă bine fața. 

— Mi-ai omorât unul dintre cei mai buni oameni ieri. Ar 
trebui să te dau pe mâna lui Ulgin, dar nu se cade ca regele 
pirat să-și primească fiica mutilată când te vom da la schimb 
pentru răscumpărare. Ne mulțumim cu asta. 

Îl ignor si mă concentrez pe cei trei pirați care coboară. 
Astept până se pierd în mulțime ca să fiu sigură că nu mă pot 
întrece până sus. 

M-am îngrijorat degeaba. Toţi sunt prea uimiti să facă 
ceva odată ce încep să mă catar. 

— Hei, cum de face asta? exclamă un pirat. 

Nu mă obosesc să mă uit la ei; mă concentrez pe mișcă- 
rile brațelor. O mână în fata celeilalte, relaxează-te, trage. 
Cealaltă mână, relaxează-te, trage. Lungimea lanțului nu-mi 
permite să apuc prea multă frânghie, dar e suficient. Mă pot 
catara. 

Si o fac, până la capăt. Mă agat cu un picior de verga de 
sub velă. Apoi mă așez pe ea. Nici măcar nu gâfâi. Acum îmi 
rămâne să mă gândesc la o metodă genială prin care să scap 
de cătușe, dar nu am ce să folosesc aici sus. 

— Aduceti-o jos! strigă Draxen roșu la fata. 

Nu că l-aș vedea de aici, dar e amuzant să mi-l imaginez cu 
fata rosie, fumegând de nervi. 

Tot mai multi oameni încep să se catere pe catarg, dar nu 
am de gând să-l las pe vreunul să mă atingă. Așa că încep să 
mă cobor pe frânghie. 

Mă opresc când ajung la jumătatea ei. Piraţii ezită sus, 
nimeni nu pare că vrea să coboare pe frânghie după mine. 

Riden vine lângă Draxen și-i pune o mână consolatoare pe 
umăr. 

— Alosa! strigă Riden. Vino jos sau le spun să taie frânghia! 

Oftez şi-mi dau ochii peste cap. Riden, Riden. Chiar e trist 
să-i văd cât de mult încearcă să mă îmblânzească. 

Totuşi, fac ce zice. Nici nu mă gândesc să-mi rup ceva sau 
să mă invinetesc. 

Odată ajunsă la capătul frânghiei, aștept. E ultimul truc 
pe care îl mai am. Situaţii ca astea mă fac să-i fiu îndatorată 
tatălui meu și testelor lui de anduranţă. M-au făcut puter- 
nică. M-au învățat să apreciez cât de mult pot duce. 

Și nimeni nu a putut vreodată să-și tind greutatea la fel de 
mult ca mine. 

Minutele trec și eu tot atârn. Toată lumea se uită, aștep- 
tând să cad epuizată. Curioși să vadă cât de mult voi rezista. 

Riden tușește. 

— Căpitane, poate că oamenii ar trebui să se întoarcă la 
treabă în timp ce prințesa isi ispășește pedeapsa. 

— Da, spune Draxen. 

— L-ati auzit pe căpitan. Înapoi la treabă! Haideţi! Cine 
știe, poate o să mai fie conștientă când terminati. 

Piraţii râd în timp ce se împrăștie în diferite părți ale cora- 
biei. Mușchii brațelor și ai stomacului încep să mă intepe. 

Măcar nu mai am un public numeros. Au mai rămas doar 
Riden și Draxen. Draxen se uită cu satisfacție, iar Riden, 
Riden se uită... nu știu cum. Pur și simplu se uită. 

Soarele se mișcă pe cer. Vântul își schimbă direcția. Corpul 
meu începe să tremure. Mi-e greu să respir. 

Nu mai pot. Îmi dau drumul. Fierul taie în carne. Mă doare 
ca naiba, dar nu voi scoate un sunet. Chiar dacă aș fi fost de 
acord să fac curat, căpitanul ar continua să mă țină suspen- 
dată. Vrea să plătesc pentru ce s-a întâmplat cu Sheck. O vad 
în ochii lui. Nu voi scăpa prea curând. 

Într-un sfârșit, Riden și căpitanul pleacă. Au sarcini de 
îndeplinit. Cred că se consultă în cabina lui Draxen. Nu știu 
sigur. Întoarcerea capului necesită prea mult efort. 

— Domnita Alosa, sopteste o voce. 

— Da, Enwen? Te pot ajuta cu ceva? 

Zâmbește, știind prea bine că nu am cu ce să-l ajut în 
momentul de fata. 

— Doar un uragan te-ar putea dobori, fata mea. Am ceva 
pentru tine. 

— Ce? 

— Br&tara sirenei. Am cumpărat-o de la Belor după ce 
ne-am trezit de pe urma loviturii tale. 

— Chiar îmi pare rău. 

— Deja ţi-ai cerut scuze, domnita. Îţi aduci aminte? Totul e 
permis când încerci să-ți recapeti libertatea. E o cauză nobilă. 
Nu te pot invinovati. Si eu as fi făcut la fel. Uite! 

Îmi leagă bucata de piele de încheietura de la picior. 

— Eun șiret, Enwen. 

— Poate da, poate nu. Ce contează e că îl ai. 

— De ce mi-ai dat ceva ce ai cumpărat pentru tine? 

— Ti-am furat o șuviță de păr și a trebuit să-ți fiu si paz- 
nic. Nu am devenit pirat ca să răpesc și să rănesc femei. Sunt 
un hot bun și mă descurc cu cuțitul. Nimic mai mult. Nu-mi 
place cum ne comportăm cu Majestatea Ta. Şi oricum, o să fur 
banii înapoi de la Belor în noaptea asta. 

Se apropie și mai mult și șoptește atât de ușor că abia îl 
aud 

— Si, ca să ţi-o spun pe aia dreapta, oamenii au râs de mine 
ceva de speriat. Singurul lucru pe care mi l-a adus brățara 
asta e batjocură. 

— Hmm. Cred că am simțit puterile ei înainte să mi-o legi. 

— Nu, nu, domniță. M-am gândit deja la asta. Talismanul 
ăsta e o brățară. Brățările sunt pentru femei. O să-ți aducă 
protecție pe mare ţie, nu mie. 

Chicotesc ușor. 

— Atunci mersi, Enwen! 

— E plăcerea mea, domniță. Ne mai vedem. 

Sângele începe să mi se scurgă pe brațe. Fir-ar, acum 
mi-am pătat și hainele! 

Din când în când, îmi recapăt forța suficient de mult încât 
să-mi ridic greutatea de pe încheieturi pentru câteva secunde, 
dar până la urmă cedez și sfârșesc tot cum eram, atârnată 
deasupraunei corăbii pline de barbari. Cu excepția lui Enwen. 

Poate și Kearan. Ridică plosca în aer, întinzând-o spre 
mine. Privirea mea probabil spune Cum aș putea să beau de 
aici de sus? 

Ridică din umeri și dă pe gât romul. Presupun că intenția 
contează. 

La un moment dat, îl surprind pe Theris în mulțimea de 
pirați care muncesc. Înalță privirea spre mine de câteva ori. 

Nu zăresc compătimire sau îngrijorare pe chipul lui, ci numai 
curiozitate. La fel ca ceilalți pirați, se întreabă probabil ce 
lucru nebunesc urmează să fac. 

Eu nu mă întreb decât când o să scap de durere. 

Cel mai greu de suportat este de fapt gândul că aș putea 
să mă eliberez. Dacă nu aș fi nevoită să-mi ascund abilitățile, 
aș putea scăpa cât ai zice pește, dar trebuie să rămân pe nava 
asta cât mai mult posibil. Nu pot să mă dau de gol. 

După ceva timp, nu mai pot gândi. Nu mai pot vedea. Nu 
mai pot înghiți. Privirea mi se incetoseazi. Oamenii devin 
niște siluete fără contur. Încerc din răsputeri să mă uit din- 
colo de corabie, în depărtare. La fel cum ne așteaptă urmă- 
toarea destinaţie, așa mă așteaptă și pe mine momente mai 
bune, fără durere, doar amintirea ei. În timp ce încerc să-mi 
păstrez gândul ăsta în minte, mi se pare că văd ceva negru în 
zare. O corabie. Însă, după ce clipesc, dispare. 

Mi se dă drumul abia când toată lumea trebuie să se ducă 
la culcare. 

— Tăiaţi frânghia! ordonă Draxen. 

După o zi fără mâncare, apă sau pământ sub picioare, cor- 
pul îmi este slăbit. Nici picioarele nu mă mai susțin. Așa că 
mă prăbușesc pe spate. 

— La următoarea greșeală, vei atârna de picioare, prin- 
tes4. O să vedem cât de mult durează să-ți vină sângele in cap 
și să explodeze. Riden, ia-o din fața mea! 

— Să trăiţi, căpitane! 

— Încearcă să nu te distrezi prea mult cu ea cât timp stă la 
tine în cameră. Trebuie să fie în stare bună când ne întâlnim 
cu regele pirat. 

— O să fie în siguranţă cu mine. 

— Atunci du-te! 

Riden mă ridică îndemânatic și repede. Cumva reușește 
să nu-mi provoace mai multă durere decât simt deja. E foarte 

blând cu mine, ţinându-mă la pieptul lui. Aș prefera să mă 
târască pe jos, dar nu am puterea să mă misc. 

Mă duce în camera lui, închide ușa și mă așază pe pat. O 
secundă mai târziu îmi dă cătușele jos și gem la durerea pe 
care mi-o provoacă scoaterea lor. 

— Ssst, mă alină Riden. Știu, Alosa. Imediat. O să pun ceva 
pe răni. Rămâi aici. 

Unde să mă duc? Nu mă pot mișca. 

Umblă prin cameră, căutând ceva. 

— Ar fi fost mai ușor dacă nu mutai și stricai tot. 

Deschid gura, dar cred că scot ceva ce seamănă mai degrabă 
a croncănit decât a cuvinte. 

— Ce ai spus? întreabă Riden. 

Tușesc și încerc din nou. 

— Cred că îmi amintesc că am aruncat ceva sub pat. 

Oftează și cade în genunchi. 

— Am găsit ceva, spune el. 

Patul se afundă când se așază. Își pune mâinile sub bra- 
tele mele și mă ridică. 

Șuier printre dinți. 

— Îmi pare rău! Imediat. 

Stau la el în poală, cu spatele lipit de pieptul lui. Capul lui 
este pe umărul meu pentru a-mi vedea mâinile în timp ce le 
dă cu un fel de unguent. 

— Ah! oftez ușurată. 

— Cred și eu că e mai bine. 

Lasă unguentul să-mi intre în piele, apoi mai pune un 
strat și-mi bandajează pielea roșie și sfâșiată. 

Încerc să mă concentrez la respirație. Nu pe durere sau 
amorțeală. Doar pe respirație. Riden a terminat, însă conti- 
nua să mă ţină în brațe. Nimeni nu spune nimic o vreme. 

— Îmi pare rău! Nu știam că te vor lăsa să atârni atât de 
mult. 

— Dacă îmi aduc bine aminte, tu ești cel care a sugerat 
asta. 

— Am crezut că așa te voi convinge să faci ce a spus 
căpitanul. Mă asteptam să fii de acord să speli pe jos înainte 
ca frânghia să fie măcar legată. Nu m-am gândit că ești atât 
de încăpățânată. 

— Trebuia să te gândești mai bine, spun eu. 

— Da, trebuia. Chiar îmi pare rău. 

Nu știu de ce, dar scuzele lui mă enervează. Îi spun calm: 

— Dacă iti pare rău, înseamnă că vrei să te iert. Asta-mi 
ceri? 

Tace. Vorbesc din nou înainte să răspundă: 

— Dacă vrei iertare, asta înseamnă că iti dorești să faci ce 
trebuie. Dacă vrei să faci ce trebuie, atunci înțeleg că nu mai 
vrei să-mi faci rău. Așa că, nu cred că înţelegi ce înseamnă să 
spui îmi pare rău. 

— Nu am avut de ales, spune el. 

— Bineînţeles că ai avut de ales, Riden. Doar că a fost o ale- 
gere grea. Și ai ales calea ușoară, adică să nu faci nimic. 

— Uşoară? Crezi că mi-a fost ușor sătevăd asa? Vazandu-te 
acolo sus, știind cât de mult suferi, m-a făcut să... să simt 
că as fi suferit mai putin dacă aș fi fost eu cel care atârna. 
M-am urât pentru ce s-a întâmplat. Și singurul mod prin care 
puteam să mă pedepsesc a fost să mă fortez să te privesc cum 
suferi. Asta a fost pedeapsa mea. 

Riden începe să-mi mângâie părul. Sunt tentată să termin 
discuţia, să mă las purtată de braţele lui și să dorm, însă, deși 
acum are grijă de mine, tot sunt furioasă pe el. 

— Ce emotionant, spun eu, dar cuvintele au însemnătate 
doar dacă sunt însoțite de fapte. Chiar dacă ce spui e adevărat, 
esti prea las ca să faci ce-ţi dorești cu adevărat. Si cred că nu 
vei putea face nimic până nu pleci de lângă fratele tău. 

Mâna din părul meu se oprește din mângâiat. 

— Tocmai tu spui asta. Tu slujesti un tiran, un om care 
practic controlează toată lumea. Suntem pirați, nu politici- 
eni. Breasla noastră nu a fost menită să conducă. Trebuie să 
existe ordine ca noi s-o dăm peste cap. Dacă nu există nicio 
ordine, atunci care e scopul nostru? Lumea s-a schimbat în 
ultimii ani, iar tu ai ales să contribui la asta. Și nu s-a schim- 
bat în bine. Avem de ales între a muri și a ne alătura regelui 
pirat. De ce-l slujești pe Kalligan? Ca tăticul să te iubească? 

— Nu știi nimic despre mine sau tatăl meu. Nu mai pre- 
tinde că știi. Acum, dă-mi drunul! 

Încerc să mă smulg din braţele lui, dar mă strânge și mai 
tare. 

— Nu. 

— Dă-mi drumul! Nu vreau să mă atingi. Mă dezguști! 

— Fato, ești prea slăbită să-mi faci ceva. Lasă-mă să am 
grijă de tine. Măcar atât să fac. Poate crezi că mă cunoști, 
dar nu e așa. Am motivele mele pentru care vreau ca Draxen 
să câștige. Avem nevoie de tine. E pentru binele tuturor. Nu 
trebuia să te las să atârni deasupra punţii. O să fac ce pot 
ca să te protejez, dacă-mi promiti că nu vei mai fi atât de 
încăpățânată. 

Nu mai vreau să vorbesc cu el, așa că mă prefac că dorm. 

Pufnește încet. 

— Mai ușor convingi un pește să nu înoate. 

Capitolul 10 


PENTRU A DOUA OARĂ, mă trezesc în brațele lui Riden. 

Încă doarme și-mi place că mă pot holba la fata lui cât 
vreau. Buze pline, un nas drept, o cicatrice pornește în par- 
tea stângă a feței și se pierde în păr. Cred că a fost o lovitură 
sănătoasă. Mă întreb dacă tatăl lui i-a făcut-o. Riden nu vrea 
niciodată să vorbească despre tatăl lui. Poate că e din cauza 
modului în care l-a tratat acesta sau poate din cauză că l-a 
omorât. Sau poate amândouă. 

Tresare. Îmi cobor repede privirea spre bandaje ca să nu 
mă prindă uitându-mă la el. Deodată, îmi vine să le rup. 

Mâna lui Riden mă prinde instant de brat, chiar sub rana 
de la mâna dreaptă. 

— Încă nu. Nu-ţi da jos bandajele. Trebuie să-ţi tii rănile 
curate o vreme. 

— Mă mănâncă îngrozitor. 

— Ştiu și o să fie și mai rău, dar nu trebuie să te scarpini. 

— Să înțeleg că ai mai fost în cătușe până acum? 

— Toti de pe corabie am fost. 

— În același timp? adaug eu. 

Răspunsul lui e neașteptat, plin de amărăciune și regret. 

— Da. 

— Ce s-a întâmplat? 

Mâna lui Riden e încă pe braţul meu. Acum îmi mângâie 
pielea cu degetele. Nu-l opresc pentru că face ca mâncărimea 
să fie mai suportabilă. 

— Îți propun un schimb, Alosa. O poveste pentru o poveste. 

— Ce vrei să știi? 

— De unde ai cicatricile. 

— Prea multe povești. 

— Sunt sigur că-mi poți spune ceva despre ele. 

— Presupun că da, dar tu începi. 

Riden se gândește un moment. Își sprijină capul cu mâna 
liberă, cealaltă încă mângâindu-mă. 

— Bine. Am încredere în tine. Încep eu. 

Are încredere în mine? Ce înseamnă mai exact asta? E fra- 
ier? Nu i-am dat niciun motiv să aibă încredere în mine. Mai 
degrabă cred că se simte vinovat pentru ce s-a întâmplat ieri. 

Există multe tipuri de pirați, dar Riden e primul care se 
simte vinovat pentru actele sale de piraterie. Poate că de asta 
îl consider atât de interesant. Sunt sigură că mă tratează mai 
bine decât își tratează un pirat obișnuit prizonierul. 

— Acum un an, începe Riden, tatăl meu, lordul Jeskor, încă 
era căpitanul acestei nave. Eu și Draxen am trăit la bordul 
Hoinarului Nopţii toată viata. Sunt sigură că înţelegi. Lorzii 
pirați au nevoie de fiii lor ca să le predea ștafeta. În cazul tău, 
de o fiică. Un caz ciudat. O să trebuiască să-mi explici odată 
cum s-a întâmplat asta. 

— Nu, nu trebuie, spun eu. 

Zâmbește. 

— Nu, presupun că nu, dar sunt curios să aflu. 

— Continui? 

— Da. Ei bine, cei mai multi dintre noi suntem fiii echi- 
pajului initial. Ceilalţi sunt hoți și ucigași tineri pe care i-am 
luat după. Am format un echipaj după ce am câștigat corabia. 

— Și cum aţi făcut asta? Când vine rândul cătușelor? 

Îmi duce un deget la buze. 

— Șșt. Ajung și la asta. Ești foarte nerăbdătoare câteodată. 

Mă încrunt sub presiunea degetului său. Îl ia de pe buze 
și-și pune mâna pe pat. 

— Tata a început să fie neglijent. El și oamenii lui petre- 
ceau prea mult timp pe uscat și prea putin pe mare, asumân- 
du-si rolul de pirați. Erau leneși, betivi, urlau, tot timpul. Noi, 
fiii lor și restul membrilor echipajului, eram uitaţi. Așa că am 
încercat să ne răsculăm. 

Ridic, neîncrezătoare, o sprânceană. 

— Te aștepți să cred că tatăl tău, un lord pirat, a devenit 
leneș și asta v-a motivat să cuceriti corabia? 

— Ştii cum e să fii crescut de pirați. Ti-am văzut cicatricile. 
Ale noastre nu sunt așa vizibile. Abia ne hrăneau. Ne dădeau 
cele mai periculoase misiuni când furam și prăduiam. Ne 
băteau când se plictiseau, iar asta se întâmpla destul de des. 
Într-un final, ne-am săturat. Și am încercat să ne răzvrătim. 

— Si ati eșuat. 

— Da, am eșuat. Ne-au pus în lanțuri și ne-au aruncat în 
închisoare, apoi au decis să ne omoare rând pe rând pentru că 
ne-am răsculat. 

— Evident că nu au reușit. 

Riden scutură din cap. 

— Nu, dar aproape au făcut-o. Tata a vrut să înceapă cu 
mine. Eram... odezamăgirepentru el. Nu crescusem cum voia 
el. Nu arătam suficient de mult ca el. Nu vorbeam, umblam, 
beam ca el. Cred că tata a pus-o pe seama faptului că noi doi 
nu avem aceeași mamă, dar, indiferent care e motivul, Draxen 
mereu i-a semănat mai mult. Tu ai frați sau surori, Alosa? 

— Îmi imaginez că sunt aproape o sută. Tata are un ape- 
tit... sănătos. Dar sunt singura pe care a recunoscut-o. Dacă 
mai sunt și alții, nu știu de ei. 

— Înţeleg. Eu am fost crescut cu Draxen. Făceam totul 
împreună. Ne jucam si ne luptam. Obisnuia să aibă grijă de 

mine, fiindcă era mai mare. Când tata tipa la mine, Draxen 
îmi lua apărarea. Mă proteja când eram mai mici, când el era 
mai dezvoltat decât mine. După ce am crescut, am putut să 
am și eu grijă de el. 

În mod normal, aici aș arunca oreplică sarcastică. Povestea 
lui Riden e cam siropoasă, dar, nu știu de ce, simt că trebuie 
să stau liniștită. Și să ascult. 

— Avem o legătură puternică. Asta contează cel mai mult 
pentru mine. Si nu as face nimic pentru a o rupe pentru că 
întreaga mea viață a fost construită în jurul ei. Așa că, fără 
ea, nu știu unde m-aș duce. În niciun caz, pe drumul cel bun. 

Mă întreb cum ar fi să ai așa ceva. Pe cineva în care să te 
încrezi și să-l poți numi prieten din copilărie. Am multe fete 
capabile la bordul navei mele în care am încredere și pe care le 
pot numi prietene, dar pe toate le-am găsit recent. În ultimii 
cinci ani. Nu am avut pe nimeni din copilărie. 

În afară de tata, desigur. 

— Tatăl meu era pe cale să mă omoare pentru ceea ce 
bănuia el că a fost ultima dezamăgire, dar Draxen era și el 
acolo. Scăpase de oamenii care-l țineau captiv si a venit să 
mă salveze. Din nou. Asta mi-a salvat viața. Când a contat 
cel mai mult, Draxen m-a ales pe mine în detrimentul tatălui 
nostru. Îi datorez viata si îi sunt loial. Tin la el mai mult decât 
la oricine și nu aș face nimic ca să-l rănesc sau să-l trădez. 
Draxen l-a provocat apoi la duel pe tatăl nostru, dar tata era 
un spadasin excelent, chiar asa, betiv și leneș. L-a dezarmat 
pe Draxen și voia să-l omoare. Însă eu am ridicat sabia căzută 
a fratelui meu și l-am omorât. 

— Şi ce s-a întâmplat după? întreb eu. 

— Eu si Draxen ne-am simțit ciudat după ce l-am omorât 
pe tatăl nostru. Ne simțeam mai liberi fără el, mai puternici. 
Ne-am luptat si am scăpat din închisoare. l-am eliberat pe 
toți. Siam cucerit corabia. 

— Pur și simplu? 

— Ei bine, am omis partea cu luptele, dar sunt sigur că știi 
cum arată și cum sunăo bătălie. 

Şi cum miroase si ce gust are. 

— Acum spune-mi despre cicatricile tale, zice Riden. 

Promisiunea-ipromisiune. Așa că-i spun, dar nu vreau să 
mă compătimească. Îi spun deci totul pe un ton neutru. Fără 
sentimentalisme. Fără remușcări. Îi povestesc despre tes- 
tele mele de anduranţă. Despre antrenamentele mele dure. 
Despre încercările dureroase la care am fost supusă de tatăl 
meu. Nu intru prea mult în detaliu. Îi ofer doar o viziune 
generală a vieții alături de tatăl meu, ca să fie satisfăcut că 
mi-am ţinut promisiunea. 

La sfârșit, Riden întreabă: 

— Și toți oamenii tatălui tău sunt antrenați la fel? 

— Ei bine, eu sunt singura pe care a antrenat-o personal, 
dar... 

Mă opresc brusc. 

— Ce? 

— De ce vrei să știi despre antrenamentele lor? Mă intero- 
ghezi cumva? 

Sar din pat și-l arunc pe Riden de pe mine în timp ce o fac. 

— Nu-mi vine să cred. Ce naiba e asta, Riden? Ești bun cu 
mine și apoi te aștepți să mă deschid în fata ta, despre asta e 
vorba, nu? 

Riden ridică din umeri. 

— Esti femeie și pe deasupra ești si fica regelui pirat. Ceva 
îmi spune că nu ai ceda sub tortură. Trebuia să te abordăm în 
alt mod. 

— La naiba cu tine! Si cu echipajul tău blestemat. A fost 
ceva din toate astea real? 

Riden se ridică și mă privește cu seriozitate. 

— Ce să fie real? 

— Povestea ta. Asta, zic și gesticulez spre cameră. Toate 
gesturile frumoase. Au fost ca să mă facă să vorbesc? 

Se ridică și-mi pune mâinile pe umeri. 

— Aproape totul este adevărat, Alosa, deși nu ar trebui să 
fie. 

Îl împing, iar rănile de ieri mă fac să scâncesc de durere. 

— Ce naiba înseamnă asta? Joci un rol. Secundul ros de 
îndoieli. Esti un mincinos. 

— Si tu la fel. De ce nu vrei să-mi spui ce cauţi de fapt pe 
corabie? 

— Nu caut nimic! urlu eu. Dă-mi drumul! Vreau să plec! 

E greu să menţin aparențele când sunt atât de furioasă, 
dar n-am de ales. 

— Nu pot face asta decât dacă-mi spui unde e ascunzătoa- 
rea tatălui tău. Atunci o să te ducem direct la el. 

Îmi simt tot corpul încordat. O să explodez dacă nu lovesc 
ceva. 

— Ah, spune Riden. Am învățat expresia asta. O să te las 
singură o vreme. 

Pleacă exact înainte ca piciorul meu să lovească ușa. 


Încerc să-mi spun că nu contează. Ce-mi pasă mie dacă Riden 
a încercat de la bun început să extragă informaţii? Deja știam 
că vrea să facă asta. Doar că nu m-am așteptat să folosească 
abordarea sentimentală. 

Nimic nu s-a schimbat. Încă încerc să găsesc harta. Și pot 
continua să o caut atâta vreme cât păstrez secret locul ascun- 
zătorii tatălui meu. Și ce dacă Riden face pe deșteptul din 
când în când? Nu mă poate rani. 

Stau pe marginea patului lui Riden și aștept să treacă 
ziua, când se deschide ușa. Cer prea mult dacă vreau să nu fie 
Riden? 

Mă ia de brat. 

— Căpitanul dorește să te vadă. 

Încerc să-i trag una în stomac, dar se așteaptă la asta. Îmi 
prinde pumnul. 

— Hai, Alosa! Să vedem ce vrea. 

— Nu vreau să văd ce vrea. De fiecare dată când îl văd pe 
Draxen, ceva cumplit se întâmplă. Vreau să fiu lăsată în pace. 
Nu mai vreau să am de-a face cu tine și cu nimeni de pe cora- 
bia asta. 

— Hai! 

Mă trage spre ușă. 

— Nu se va întâmpla nimic cumplit. 

Mă uit la el sugestiv. 

— Probabil că nu se va întâmpla nimic cumplit. Doar dă-i 
lui Draxen ce vrea. 

— Ce zici, să-i dau lui Draxen ceea ce merită? 

Râde în timp ce mă trage după el tot restul drumului. Pe 
scări. În cabina lui Draxen. 

— Ah, bine ai venit! spune Draxen. 

Alături deel mai sunt doi oameni: Kearan și Ulgin. Aproape 
că mă trece un fior. 

— Cred că prinţesa ar trebui să fie în lanţuri când nu e 
închisă. Îi face semn lui Ulgin, care scoate o pereche de cdtuse 
de la curea. 

— Căpitane, încă e slăbită de ieri, spune Riden, făcând 
semn spre încheieturile mele. Nu cred că e necesar. 

— Dacă spui tu, Riden. Alosa, ia un loc! 

— Mai bine stau în picioare. 

— Nu era o rugăminte. 

Riden mă duce în fata unui scaun, își pune mâinile pe 
umerii mei și mă obligă să stau jos. În cele din urmă mă așez. 
Dacă nu-mi place ce urmează, pot oricând să mă ridic. 

— Am primit vești de la tatăl tău ieri. 

— Cum așa? Mi s-a spus că nimeni nu ne știe locaţia. 

— Am folosit păsări yano. 

Răspunsul mă ia prin surprindere. Păsările yano sunt 
folosite pentru a trimite mesaje pe mare. Sunt foarte rapide 
si navigatoare excelente. De asemenea, sunt ideale pentru 
mesajele secrete, pentru că păsările nu scot niciun sunet. 
Însă sunt foarte rare. Până și tata are doar cinci. 

— Cum ai făcut rost de una? întreb eu. 

— Echipajul meu e format din oameni care se pricep de 
minune să obțină lucruri. Ar trebui să-ți faci griji pentru ce se 
va întâmpla în următoarele cinci minute. Vreau să știu unde 
e fortăreața tatălui tău. 

— Nu ţi-a spus în scrisoare? Ce șocant! 

Draxen îmi aruncă o privire amenințătoare la auzul tonu- 
lui meu. 

— Şi ce a spus mai exact? întreb eu. 

— E dispus să negocieze răscumpărarea. Trebuie doar să 
precizez o sumă și o locaţie. 

— Precizează atunci. 

Draxen îmi arată zâmbetul lui malefic, scoțând la iveală 
dintele de aur. E un rânjet calculat și malitios care-i reflectă 
privirea rece. E atât de diferit de felul în care zâmbește Riden 
când crede că mă are la mână cu ceva. Zâmbetul lui Riden e 
victorios, pe alocuri arogant, dar cumva inofensiv. Pe când al 
lui Draxen... zâmbetul lui Draxen e intesat cu otravă. 

— Vezi tu, spune Draxen, am așa un sentiment că voi 
merge acolo și voi fi înconjurat de zece corăbii inamice. Cred 
că ar fi mult mai bine să-l luăm pe nepregătite și să negociem 
atunci, nu crezi? 

— Promisiunea tatălui meu de a face un schimb pașnic nu 
vă e de ajuns? 

— Riden m-a informat că tatăl tău tine mult la tine. Se 
pare că atunci când vine vorba de tine, nu ne putem baza pe 

promisiuni. Avem nevoie de ceva mai tangibil. Ti-am spus ce 
se va întâmpla dacă vei continua să-i reziști lui Riden. Nu mai 
am răbdare. Am nevoie de locaţia tatălui tău acum. 

— Nu ţi-o dau. 

Draxen strânge din dinţi și-și întoarce brusc capul într-o 
parte. 

— Aveam de gând să te dau pe mâna lui Ulgin dacă nu coo- 
perai, dar acum observ că-mi doresc prea mult să conduc eu 
interogatoriul. 

Nu o să-mi placă nimic din ce va urma. 

Draxen vine în spatele meu, mă apucă de păr si-mi dă capul 
pe spate. Mă schimonosesc de durere. Îmi trage un pumn din- 
tr-o parte. 

— Unde e fortăreaţa lui Kalligan, fetiță? 

Nu răspund. Mă lovește din nou. 

— Draxen! 

E Riden. 

— Ce? 

— Nu-mi place abordarea asta. 

— Atunci pleacă. Trebuie s-o fac și știi asta. 

Primesc un alt pumn. Nasul începe să-mi sângereze. 

Nu poți riposta! îmi spun. Îl poţi omorî personal pe Draxen 
după ce se termină misiunea, dar acum nu poți riposta. Vocea 
tatălui meu îmi răsună în minte. 

— Draxen, te rog! încearcă din nou Riden. 

— Ti-am spus să pleci, Riden. 

Draxen mă lovește cu cealaltă mână. Lovitura e mult mai 
puternică. Cred că este mâna la care poartă un inel, cel cu sigi- 
liul liniei Allemos. Îmi taie obrazul. 

— Frate! încearcă iarăși Riden. 

De data asta mai hotărât. E prima dată când îl văd că ia 
atitudine. 

Ochii lui Draxen sunt insufletiti de setea de sânge, dar se 

oprește când aude cuvântul frate. Oftează ca și cum ar vrea să 
se liniștească. 

— Bine, Riden. Dacă insiști. Ești pregătită să vorbești, 
prințesă? 

Nu spun nimic. 

— Ce crezi, Riden? întreabă Draxen și nu-mi place tonul 
lui. Regelui pirat nu-i trebuie o fiică cu păr, nu? 

Aud un cuțit scos din teacă. 

Riden nu protestează. De ce ar face-o? Nu doare să tise taie 
părul, dar el pare că nu înțelege cât de important e părul pen- 
tru o femeie. 

Iar eu nu-mi doresc să-l pierd pe al meu. 

— Stai! 

Când vorbesc scuip picături de sânge. Sângele din nas s-a 
scurs la gură. 

Kearan își înclină capul într-o parte și vorbește pentru 
prima dată. 

— Aici trage linia? La părul ei? 

— Dacă vrei să interoghezi o femeie, trebuie să gândești ca 
o femeie, spune Draxen. 

— Un lucru ciudat de ușor pentru tine, se pare, spun eu. 

Ignorând protestele de mai devreme ale lui Riden, Draxen 
mă lovește din nou. Dar nu-mi pasă. Asta a meritat. Ceilalți 
pirați au bunul-simt să nu râdă. 

— Locaţia, Alosa, îmi ordonă Draxen. 

— Piscul Lycon. Ştii unde e? întreb eu. 

— Da. 

Kearan e cel care răspunde. Normal. Enwen mi-a spus 
despre el că a fost odată călător și aventurier. 

— Fortăreaţa e la două săptămâni de mers spre nord-est 
de pisc. 

— E posibil? întreabă Draxen. Mai e ceva pe acolo? 

— Mai pot fi câteva insulițe prin zonă. 

Draxen îmi dă drumul și se postează în fața mea. 

— Dacă minţi, o să-ți iau și părul, și o mână. 

— Crezi că o să reusiti să vă strecurati în fortăreața tatălui 
meu? Odată ajunși acolo, vă va spânzura pe toți. 

— Mai vedem până atunci. Riden, du prizoniera înapoi în 
camera ei! Adu-mi o hartă! Kearan, ne vedem la cârmă să sta- 
bilim ruta. 

Nu-mi vede zâmbetul ascuns în prosop. Nu zâmbesc doar 
pentru că i-am distrus toate hărțile, ci și pentru că nu am dez- 
văluit locaţia fortăreței. Nu, locaţia pe care le-am dat-o e cea 
pe care eu și tata am discutat-o înainte să începem misiunea. 
Tatăl meu și oamenii lui mă vor aștepta acolo pentru a aduce 
harta. Ştiam că Draxen va încerca să afle unde se află fortă- 
reata. Aveam deja un loc în minte dacă situația degenera. 

Singura problemă e că acum am termen pentru a găsi 
harta. Trebuie să o găsesc înainte să ajungem la tatăl meu, 
altfel nu va fi mulțumit. 

Iar asta duce de obicei la lucruri teribile. 

Capitolul 11 


ÎN ZIUA ACEEA, RIDEN MĂ LASĂ singură destul de mult. 
Deși obrazul nu mă mai doare (întotdeauna m-am vindecat 
repede), stomacul îmi cere cu disperare mâncare. Nu am mai 
mâncat de o zi și jumătate. 

Încerc să-mi imaginez că sunt acasă, în fortăreață, la unul 
dintre ospetele tatălui meu. De obicei are tot felul de cărnuri, 
porc, vită, pasăre. Îmi lasă gura apă când mă gândesc la gus- 
tul legumelor înăbușite și al fructelor dulci. Al plăcintelor și 
vinului. Al pâinii și brânzei. Dacă nu-mi dau azi de mâncare, 
o să trebuiască să risc și să mă furișez la bucătărie în noaptea 
asta. 

Dar nu trebuia să mă îngrijorez. 

Simt ceva fierbinte și delicios de cealaltă parte a ușii. 

Nici nu intră bine pe ușă, că-i smulg lui Riden bolurile din 
mână. 

— Ai grijă, spune el, încă e fierbinte. 

Nu-mi pasă. Îmi ard limba în timp ce iau inghitituri din 
supă. Nici n-o simt, căci mă arde pe gât până-n stomac. După 
ce termin primul bol, îl iau pe celălalt din mâna lui Riden și 
mă înfig în el. 

— Îmi pare rău. Nu mi-am dat seama cât de mult ai stat 
nemâncată. Trebuia să spui ceva. 

Nu mă uit la el în timp ce mănânc. Mi-am potolit foamea 
suficient cât să pot folosi lingura și să suflu în supă. Mușc cu 
poftă din legumele și cartofii din ea. 

După ce am terminat și al doilea bol, îl arunc pe jos și mă 
duc în pat. Încă mă simt mai slăbită decât de obicei. Poate că 
e abia după-amiază, dar simt că aș putea dormi până mâine 
dimineaţă. Prea multe nopți cu prea putin somn. 

Am ochii închiși, dar îl aud pe Riden mișcându-se prin 
cameră. 

— Ce faci? 

— Încerc să fac niște ordine. 

— Poţi s-o faci mai încet? Vreau să dorm. Am avut niște 
zile proaste, după cum știi. 

Pufnește, dar zarva curateniei continuă. 

— Bună decizia de a face curat, spun eu. O să trebuiască să 
fac ceva mâine. 

Se aude o bufnitură zdravănă, iar el aruncă ce a ținut în 
mână. Îmi deschid ochii și văd că Riden mă ia de subtiori. 

— Ce naiba faci? mă răstesceu. Nu poți să mă tot iei pe sus 
ca pe un copil și să mă pui unde ai tu chef! 

— Dacă te încăpățânezi să te comporti ca un copil, atunci 
așa te voi trata. 

— În numele Maneriei, despre ce vorbesti? 

— Camera mea! zice și apoi pufneste. Uită-te la ea! E mize- 
rabilă. Jumătate din lucrurile mele sunt distruse, mulțumită 
desenelor tale blestemate. Ar trebui să te arunc peste bord! 

— M-ai încuiat în camera! Ce credeai că o să se întâmple? 
Ar trebui să te arunci singur la cât ești de idiot. Dacă voiai 
să mă pedepsești, trebuia să-l lași pe căpitan să-și continue 
interogatoriul în loc să-l rogi să se oprească! 

— Te plângi pentru că te-am ajutat? 

— Aveam totul sub control. 

— Ieri făceai scandal că nu ţi-am ţinut partea. Nu le poți 
avea pe toate! Alege! 

— Ce-ti pasă ce vreau eu? De ce nu ai sânge-n boase să faci 
ce vrei tu? 

Riden oftează și își ridică privirea. 

— Oprește-te! 

— Din ce? 

— Esti femeie. Comportă-te ca una. Nu ar trebui să vor- 
besti așa urât... 

— Vorbesc cum vreau eu! Nu sunt o domnișoară, sunt un 
pirat! 

— Ei bine, nu ar trebui să fii! 

— De ce? Chiar mă pricep. 

— Pentru că piraţii nu ar trebui să arate ca tine și să vor- 
bească ca tine și să facă ce faci tu. Esti un paradox și asta mă 
dă peste cap. 

— Și de ce e vina mea? Sunt sigură că erai dat peste cap 
înainte să mă întâlnești. 

Îl simt răsuflarea pe față. Stă atât de aproape de mine și e 
atât de furios, că-mi vine să râd. 

— Nu, nu eram, insistă el. 

Si apoi mă sărută. 

Ce nai... nu mă așteptam să facă asta. Voiam să-l enervez. 
Să-l scot din sărite. Să-mi bat joc de el pentru că e de partea 
inamicului. Nu mă așteptam să se înmoaie. 

Şi totuși, nu pot spune că s-a înmuiat cu adevărat. 

Este nervozitate pură exprimată fizic. Interesant. 

Am sărutat mulți bărbaţi, pirați și băieți de uscat. De 
regulă, asta se întâmplă înainte să le fur ceva. Sau pentru că 
sunt plictisită. 

În momentul de față, nu cred că am vreo scuză. De fapt, 
chiar cred că am destule motive să nu-l sărut. Doar că nu prea 
pot să mă gândesc la ele în clipa asta. 

Poate pentru că buzele lui Riden sunt mult mai delicioase 
decât îmi închipuiam. Sau pentru că mâinile lui, care-mi tin 
obrajii, mă fac să tremur. Poate că-i fiorul pe care-l simt fiindcă 
fac ceva ce nu i-ar conveni tatei. Nu că tatăl meu ar fi genul 

excesiv de protector. Nu-i pasă de aventurile mele. Însă sigur 
ar fi supărat dacă ar ștică mă sărut cu inamicul, mai ales când 
nu am nimic de câștigat din asta. Nu, stai, nu e adevărat! Sigur 
mă va avantaja să-l am pe secund la degetul meu mic. 

Când buzele lui Riden alunecă pe gâtul meu, uit cu totul de 
tata, înfiorată și, totodată, înflăcărată. Gura luiajunge la baza 
gâtului și gem ușor. 

Mă sărută iar pe buze, de data asta cu mai multă intensi- 
tate. Locul în care mi-am ars limba mai devreme mă gâdilă 
când îl atinge cu a lui. Îi rup elasticul care-i ține părul strâns 
și-mi trec degetele în părul lui. 

Momentul e perfect. 

Dar un gând mă lovește ca un ciocan: Nu ar trebui să fie 
perfect. De fapt, chiar nu este. Au trecut prea multe zile fără 
un somn bun și mâncare. Asta mă face să mă comport ca o 
femeiușcă de tavernă. Nu pot să fac asta. Am de furat o hartă. 

Îl îndepărtez pe Riden cu mare efort, și nu mă refer la genul 
de efort fizic. 

Gâfâie din greu. Sunt sigură că și eu fac la fel. 

— E destul! spun eu. 

— Sângerezi din nou, spune Riden și-mi atinge obrazul. 

Nu am simțit când mi s-a deschis rana. 

— E probabil vina ta. 

— Așa cum crezi că e mai mereu. 

— Bineînțeles. 

Zâmbește și se apleacă din nou spre mine și sunt foarte 
tentată să-l las. Nu ar fi atât de greu dacă nu s-ar pricepe de 
minune la asta. În schimb, spun: 

— Am zis că-i destul. 

Se depărtează repede, de parcă nu are încredere în el să 
rămână prea aproape de mine. 

— Am lucruri importante de făcut, spune el, întorcându-se. 

— Sunt sigură. 

Mi-as dori să nu trebuiască să astept până la căderea nopții 
pentru a continua să investighez corabia. Până atunci, nu-mi 
rămâne decât să reflectez. Iar ăsta e ultimul lucru pe care 
vreau să-l fac. 

Mai bine aș lovi ceva. 

Enwen vine mai târziu să-mi aducă următoarea masă. 
Zâmbesc după ce pleacă. Riden e un laș. Nu vrea să mă vadă 
în momentul ăsta. Poate că sărutul acela a fost o idee bună. 
Cu siguranță va merita să-l văd frământându-se mai târziu. 

Trag repede un pui de somn ca să fiu gata la noapte. Eram 
tentată să mă culc din nou după ce m-am trezit, dar nu am 
timp de pierdut acum că Draxen și echipajul său se îndreaptă 
spre tatăl meu. 

E târziu când Riden intră în cameră și e surprins să mă 
vadă trează. 

— O, am crezut că ai adormit! 

— Vrei să spui că asta sperai, spun eu zâmbind. 

— Si să ratez comentariul drăcos pe care mi l-ai pregătit? 
În niciun caz. 

— Nu am niciun comentariu drăcos pregătit. 

— Ce păcat! Speram să se repete ce s-a întâmplat după 
ultimul. 

— Sunt sigură. Din nefericire pentru tine, sunt puțin 
obosită. 

— Atunci de ce nu te-ai culcat? 

— Acum voiam să fac asta. 

— Pare mai mult că mă așteptai pe mine. 

Ce să spun! Poate că ar trebui să-i dau una și să-l scot din 
schemă în noaptea asta, dar nu pot să fac asta. Si-ar aminti 
dimineața. Nu aș avea justificare dacă i-aș da una, dar aș 
rămâne pe corabie. Nu pot să plec până nu am harta asta 
blestemată! 


FIICA REGELUI PIRAT 141 


— Culcă-te, Riden. Uite! 

Mă ridic din pat și mă așez pe scaun. 

— O să dormi pe scaun? 

— Da. 

— De ce? 

— Pentru că așa vreau, da? Ce mă tot întrebi? 

— Sunt anchetatorul tău, ai uitat? 

— Acum ești în afara programului, așa că la somn cu tine. 

— De ce vrei atât de mult să mă culc? Speri să te strecori în 
pat după ce adorm? 

— De fapt, vreau liniștea care vină după. 

Riden se uită prin cameră. 

— Știi, chiar îmi e greu să adorm știind cât de mizerabilă e 
camera mea. Poate că o să stau treaz până adormi tu. 

Nu am timp pentru așa ceva. Şi nu pot risca să mă prefac 
că dorm până se culcă el. Poate chiar adorm și astfel voi irosi 
noaptea asta. 

Sunt nervoasă. Și poate dacă nu aș fi fost atât de nervoasă 
nu as fi apelat atât de repede la soluția asta, dar mi-am pier- 
dut răbdarea după ce am stat degeaba toată ziua. Am fost 
bătută măr. Încă sunt nervoasă de la lipsa de somn și, ca să 
fiu sinceră, încă mi-e foame. 

Așa că încep să cânt. Un cântec intens și mângâietor. Îmi 
simt tot corpul vibrând în timp ce melodia pornește din mine 
și plutește în aer. Simt fiecare coltisor din cameră. Modul cum 
notele ricoșează în lemn, se afundă în pături și intră în ure- 
chile lui Riden. 

Se apropie de mine, încercând să audă cântecul mai bine. 
Îi fac pe plac, pasind spre el. Îl iau de mână și-l conduc spre 
pat. Măurmeazăvrăjit. Știu ce vrea Riden de la viata. Iubire si 
acceptare. Le împletesc în melodie și-i ordon să doarmă și să 
uite că m-a auzit vreodată cântând. 

Nu are încotro decât să se supună. 

Capitolul 12 


SIMT CHEMAREA OCEANULUI. Mereu am senzația asta 
după ce cânt. Mă doare în piept. Mă arde o dorință care poate fi 
potolită și alinată doar în apă. Nu am nevoie de forța oceanu- 
lui ca să trăiesc, ci doar cât să-mi adun puterea de a cânta din 
nou, să-mi recapăt puterea pe care încerc să o tin ascunsă. 
Însă recăpătarea puterilor are consecințe. Partea din mine pe 
care o tin ascunsă încearcă să pună stăpânire si nu pot risca 
asta decât după ce mi-am îndeplinit misiunea. 

Sunt predominant ființă umană, însă, când îmi permit 
să-mi folosesc puterile primite de la mama mea, devin alt- 
ceva. Și, de fiecare dată când trebuie să-mi înăbuș acea parte, 
simt cum mi se frânge inima, putin cate putin. 


Mă strecor înapoi în camera lui Riden înainte să răsară soa- 
rele. Trebuie să-i pun cheia înapoi în buzunar. 

Însă Riden mormăie și se ridică din pat. Mă duc repede pe 
scaunul de la birou. 

— Ce s-a întâmplat? spune el, punându-și mâna la cap. 

— Te doare capul? îl întreb. Gemeai ceva de speriat în somn. 

— Nu, nu mă doare. Mă simt... 

Am cântat multor bărbați în trecut. Cei cărora le-am per- 
mis să-și păstreze memoria au încercat să-mi explice ce au 

simțit. Am înțeles că e euforic. Plăcere și fericire în același 
timp. Când îi fac să adoarmă, mă visează toată noaptea. Când 
eram mică nu erau mulți bărbați care mă lăsau să-mi exer- 
sez cântecele pe ei, dar tot exersam. Mama oricum nu era prin 
preajmă ca să mă învețe. Tata a reușit într-un final să-mi țină 
talentele secrete, cunoscute doar de un grup select. Nu a vrut 
ca rivalii lui să știe cât de puternică sunt de fapt. Tehnicile de 
luptă pe care le-am învățat de la el mă fac suficient de pericu- 
loasă. Iar faptul că sunt pe jumătate sirenă, ei bine, asta mă 
face mortală. 

— Ce simţi? întreb eu. 

— Nimic, spune el repede. 

Cade pe gânduri, căutând prin vise și amintiri. Atunci când 
se trezesc, victimele sunt de obicei dezorientate. 

Deși e amuzant să-l văd așa confuz, trebuie să-i strecor 
cheia în buzunar înainte să observe că a dispărut. 

— Ai dormit bine? întreb eu. Ai visat frumos? 

Știu că pe mine m-a visat, dar asta nu înseamnă că știu ce 
făceam în visul lui. 

Bineînțeles, nu mă aștept ca Riden să fie sincer. 

Rămâne pierdut pentru încă un moment. Apoi pare că-și 
revine. 

— Da. Ce s-a întâmplat ieri? Nu pot să... 

Mă uit la el cu duritate. 

— Ai băut? 

Se dă jos și își pune tălpile goale pe podea. 

—Nu beau atât de des. Niciodată suficient cât să mă imbat. 
Și în niciun caz când te supraveghez. 

— Si nu-ți aduci aminte de noaptea pe care am petrecut-o 
împreună? 

Gândesc cu viteza luminii. Trebuie să scap de cheie. 
Trebuie să găsesc o scuză să mă apropii de el. 

— Împreună? 

Riden arată nespus de confuz. Mă apropii, mă așez la el 
în poală și mă fac comodă în timp ce-mi încolăcesc braţele în 
jurul gâtului său. Riden înlemnește. 

— Chiar nu-ţi aduci aminte? îi soptesc seducător la ureche. 

Am mâinile pe umerii lui. Îmi mut una pe piept. E tare ca 
piatra, dar pielea lui e catifelată și caldă. Când ajung la talie, 
îi pun cheia în buzunarul de la pantaloni. 

E caun furt, doar că invers. 

Riden expiră și-și pune mâinile pe talia mea. 

— De ce nu-mi aduci tu aminte? 

Îl mângâi pe braţe până când pot să-mi împletesc degetele 
cu ale lui. 

— Am început așa: 

— Aham. 

— Apoi așa. 

Îmi lipesc buzele de ale lui și-l sărut ușor. Îmi răspunde la 
sărut. 

— Apoi ce s-a întâmplat? îmi șoptește când închei sărutul 
și-i ating urechea cu buzele. 

— Apoi... fac o pauză și mă îndepărtez de el. Mi-ai promis 
că mă ajuţi să scap de pe corabie. 

El mă apropie din nou de el ca și cum ar vrea să mă întindă 
pe pat. Apoi îmi dă drumul. Cad pe cearșafuri cu un bufușor. 

— Cred că mi-aș fi amintit asta, spune el, așezându-mi și 
picioarele pe pat. 

— Nu-ţi face griji! zic eu. Sunt sigură că-ți vei aminti totul 
curând 

— Până atunci, Draxen are nevoie de mine. 

Se duce la dulap și caută prin munţii de haine pe care le-am 
lăsat pe podea, mormăind nemulțumit. 

După ce găsește ce căuta, o pereche de pantaloni, și-i 
dă jos pe cei pe care-i poartă și se uită la mine să vadă cum 
reactionez. 

— Opreste-te! spun eu, întorcându-mă repede. 

Râde ușor. 

Ar fi trebuit să fiu calmă, nu să mă întorc. Dacă aș fi ridi- 
cat din umeri nepăsătoare, atunci Riden nu ar fi fost atât de 
amuzat. Sunt sigură că s-ar fi schimbat altundeva, dar totul 
s-a întâmplat atât de repede că am fost luată pe nepregătite. 
Nu mai e nimic de făcut acum. 

— Cum te aștepți să pot să mă schimb, spune el, dacă esti 
închisă în camera mea? 

— Îmbracă-te în camera lui Draxen! izbucnesc eu. 

— Nu ar mai fi distractiv. 

Expir furioasă în timp ce-l astept să termine. Ascult frea- 
mătul materialului, clinchetul curelei, trosnetul unei noi 
perechi de cizme pe podea și aștept să se oprească. 

Sunt atât de atentă că nici nu observ că cizmele se mișcă 
spre mine până în momentul în care simt o mână în partea de 
jos a spatelui. 

Îmi șoptește la ureche. 

— Poti să te uiţi, Alosa. 

Mă mângâie cu buzele pe o parte a feței înainte de a pleca. 

Nu-mi dau seama cât de încordată sunt decât după ce-mi 
simt corpul relaxându-se. 


Mă aștept să mă plictisesc de moarte în următoarele zile, 
dar nu se întâmplă asta. Riden vine des în cameră să vadă 
ce fac. Vorbim până când încearcă să transforme conversaţia 
în interogatoriu. Vrea să știe lucruri precum planul fortăre- 
tei tatălui meu, cât de des primea nave cu mărfuri, câți paz- 
nici păzesc fortăreața si tot așa. Nu-i zic nimic. Mai bine mor 
decât să-i spun lucrurile astea. De fapt, ei ar muri, deoarece eu 
nu i-aș lăsa să mă omoare. 

Am observat că Riden mă tine la distanță. Totuși, nu se 
poate abtine când îl provoc în timpul discuţiilor. E amuzant 
să-l văd cum se chinuie, încercând să găsească o cale de 
mijloc. E mult mai distractiv să mă joc cu Riden, decât să 
răscolesc corabia. Cu fiecare noapte care trece fără să găsesc 
harta, devin tot mai agitată. Verific frecvent ruta corabiei, 
încercând să-mi dau seama cât timp mai avem până cand tre- 
buie să i-o dau tatălui meu. Trecem de Piscul Lycon și o luăm 
spre nord-est. 

Nu mai avem mult. 


Mă trezesc devreme, deși m-am dus la culcare târziu. Sunt 
prea preocupată să mai dorm, așa că mă holbez la tavan, pier- 
dută-n gânduri. Revăd fiecare loc în care am căutat și mă gân- 
desc dacă am ratat ceva. Cele două săptămâni aproape s-au 
scurs. Suntem foarte aproape de destinație. 

— Te-ai trezit devreme, spune Riden de lângă mine. 

— Nu am putut dormi, răspund eu. 

— Te preocupă ceva? 

— De fapt sforăiturile tale m-au ținut trează. 

Zambeste. 

— Eu nu sforăi. 

— Urechile mele spun altceva. 

Se întoarce pe spate și ne uităm amândoi la tavan. 

— Spune-mi ce te preocupă. 

— În afară de faptul că sunt ținută prizonieră de pirați 
inamici? 

— Da, spune el simplu, în afară de asta. 

Păi, evident că nu-i pot spune că Draxen sau tatăl lui 
a ascuns o hartă pe corabie și eu nu o găsesc. În schimb, îl 
întreb: 

— Care a fost cel mai nebunesc lucru pe care l-ai făcut ca 
să-ți impresionezi tatăl? 

Tace. 

— Nu poți vorbi despre el? întreb eu. 

Dă din cap. 

— Nu, nu e vorba de asta. Încerc să nu mă gândesc la el 
pentru că l-am urât foarte mult. 

— Înţeleg. 

Aștept să văd dacă-mi va răspunde la întrebare. Oftează. 

— E greu. Am făcut multe lucruri nebunești. 

— Spune-mi unul dintre ele. 

— Bine, spune el gânditor. Odată, când navigam în larg, 
am prădat o corabie și după aceea am ars-o din temelii. Tata a 
scăpat un cufăr cu nestemate în ocean în timp ce încerca să-l 
ducă pe corabie. M-am aruncat în apă după el. 

— Cred că ar trebui să definim înțelesul cuvântului 
nebunesc. 

— Apa era plină de tipari acula care devorau marinarii ce 
supravietuisera atacului. 

Îmi întorc capul spre el. 

— Acesta chiar a fost un lucru nebunesc. 

Tiparii acula sunt mai feroce decât rechinii. Sunt mai 
rapizi și mult mai atrași de sângele uman. Unele specimene 
sunt mai mari si au mai multi colti. De obicei, stau pe fun- 
dul oceanului, dar dacă simt agitaţie la suprafață, vin să 
investigheze. 

— Ai reușit să iei cufărul? întreb eu. 

— Nu. M-a atacat un tipar. Draxen a văzut și mi-a aruncat 
o frânghie. M-a tras din apă exact la timp. 

— Şi cea făcut tatăl tău? 

— A încercat să mă arunce din nou în apă să recuperez 
cufărul, dar Draxen a reușit să-l convingă să renunțe. 

— Pare că dacă nu l-ai fi ucis tu, ar fi făcut-o altcineva în 
cele din urmă. Pare un om îngrozitor. 

— Era. 

Riden se întoarce și se uită la mine. 

— Presupun că întrebarea asta nu a fost fără motiv. Faci 
ceva nebunesc ca să-ți impresionezi tatăl? 

— Fac lucruri nebunești doar din amuzament. 

— Nu mă îndoiesc de asta. 

— Crezi că ţi-ai cunoscut bine tatăl? 

Ridică din umeri. 

— Destul de bine. De ce? 

Trebuie să am grijă. Conversatia trebuie să pară inofen- 
sivă. Trebuie să creadă că se învârte în jurul meu. 

— Tata are încredere în mine mai mult decât în oricine alt- 
cineva și totuși simt că are secrete fata de mine. 

— Oricine are secrete. Am fi prea expuși dacă nu am putea 
să păstrăm niște lucruri numai pentru noi. 

— Care sunt... 

Nu, nu-l pot întreba pe Riden care sunt secretele lui. 
Trebuie să mă concentrez pe mine. 

— Dar asta e altceva. Îţi puteai da seama când tatăl tău iti 
ascundea ceva? 

— Da, de cele mai multe ori. 

— Tata avea o ascunzătoare pe corabie, o scândură falsă 
în camera lui. Acolo își ţinea lucrurile importante. Când sim- 
team că nu-mi spune adevărul, îi găseam planurile și secre- 
tele acolo. 

Am inventat asta pe moment. Sper că Riden nu-și dă 
seama. 

De fapt, tata are o cameră secretă în fortăreață, în care doar 
el intră. Ascunzătoarea lui privată. Am fost tentată de multe 
ori să mă furișez acolo. O dată chiar am încercat. Când tata 
m-a prins încercând să sparg încuietoarea, mi-a spus că dacă 
eram atât de interesată de uși încuiate, atunci mă va închide 
el însuși undeva. 

Și asta a făcut. Într-o celulă din subteran. Olună. 

— Dar într-o zi, continui eu, ascunzătoarea de sub scân- 
dură era goală. Și nimic nu a mai fost păstrat acolo de atunci. 

— Te-a prins. 

— Sau m-a suspectat și a vrut să fie sigur. 

Deși pare liniștit, relaxat, Riden cred că îmi soarbe fiecare 
cuvânt. Sigur speră că-i voi spune unul dintre secretele tatei. 
Însă nu ăsta e scopul conversatiei. Încerc să aflu secretele lor- 
dului Jeskor. 

— Dar tatăl tău? întreb eu. Avea vreun loc în care își ţinea 
secretele? Ai aflat vreodată ceva ce nu ar fi trebuit? 

Stii unde și-a ascuns fragmentul din hartă? 

— Sincer să fiu, nu prea mi-a păsat niciodată. Când eram 
mici, Draxen mereu încerca să mă convingă să-l ajut să caute 
compartimente secrete sub punte, dar nu am găsit nimic 
oricum. 

Așa deci. Deja am căutat prin compartimentele alea. 

Mărturisesc că-mi place să vorbesc cu Riden, dar chiar 
speram să aflu ceva folositor din discuţia asta. Ceva care să 
mă ajute să aflu locaţia exactă a hărții. 

Trebuia să mă gândesc mai bine. 

— Oricum, dacă tatăl meu ar fi deținut ceva extrem de 
important, probabil că nu l-ar fi scăpat nicio clipă din ochi. 
Cel mai probabil l-ar fi ţinut cu el mereu. Iar eu și Draxen nu 
am fi fost niciodată atât de fraieri încât să furăm ceva de la el. 

Aha. 

Capitolul 13 


RIDEN PLEACĂ SĂ-MI ADUCĂ micul dejun. Între timp, mă 
gândesc la cât de proastă am fost. 

Bineînțeles că ar purta ceva atât de valoros cu eltot timpul. 

După ce Jeskor a murit, fiii lui sigur l-au perchezitionat. 
Probabil că au găsit harta. Draxen e unul dintre cei mai 
lacomi oameni pe care i-am întâlnit vreodată. Dacă nu știa 
încă de însemnătatea hărții, a făcut orice îi stătea în putere să 
afle. Și odată cea aflat... 

Draxen e dezgustător și abuziv și manipulator. E ultimul 
lucru pe care aș vrea să-l ating pe corabia asta. 

Poate că de asta nu m-am gândit să văd dacă are harta la el. 
Bineînţeles că o are. Unde altundeva ai tine ceva ce nu vrei să 
găsească nimeni altcineva? Pariez că ăsta e adevăratul motiv 
pentru care Riden și Draxen s-au răzvrătit împotriva tatălui 
lor, au pus stăpânire pe corabie și au măcelărit echipajul ini- 
tial. Cum ar putea fi pentru altceva decât pentru harta care 
duce la cea mai mare comoară din istorie? 

Și când mă gândesc că s-ar putea să fi fost aproape de ea 
de atâtea ori! 

Dar ar putea fi oriunde. În buzunarele redingotei, în 
cămașă, în pantaloni. Poate băgată în lenjeria intimă. O, 
Doamne, sper că nu e acolo! 

Din nefericire pentru mine, există o singură cale de a afla. 

Nu-mi rămâne decât să-l seduc pe căpitan. 

Urăsc gândul ăsta, dar cum altfel să-l prind singur? Aș 
putea aștepta până diseară după ce se culcă, dar nu vreau 
să irosesc ce a mai rămas din cântecul meu pentru a-l tine 
adormit. Draxen poate că doarme mai profund decât Riden, 
dar cum ar putea cineva să rămână adormit în timp cee 
dezbrăcat? 

Nu, trebuie să actionez acum. Imediat ce se întoarce Riden. 

Nu pot risca să mă duc cu mâna goală la tata. 

E timpul să folosesc din nou darurile mamei. 


Riden se întoarce cu micul dejun: iar ouă. Mănânc repede, 
apoi îi spun: 

— Vreau să merg pe punte azi. 

— De ce? întreabă suspicios. 

— Pentru că stau închisă aici de zici că sunt animalul de 
companie al unui copil si vreau afară. 

— Dacă te duci pe punte, căpitanul o să te pună la muncă. 

— Bine. 

Riden scapă farfuria goală din mână, dar o prinde înainte 
să se lovească de podea. 

— Ce-ai spus? 

— Am spus bine. Ti s-au înfundat urechile? 

— Am crezut că nu vrei să faci nimic care ti-ar putea mur- 
dări hainele. 

— Am învățat de când eram copil că pirateria înseamnă să 
te și murdărești din când în când Trebuie doar să fii sufici- 
ent de bogat să-ți permiti băi regulate și câteva schimburi de 
haine. Apropo de asta, aș dori să mi se aducă un schimb de 
haine curate. 

— Dar o să te murdărești. 

— Știu, dar deja am stat prea multe zile în hainele astea. 

Enwen îmi aduce haine de când am fost mutată în camera 
lui Riden. E foarte frumos din partea lui, dar nu am timp să 
aștept până decide să-mi aducă altele. Trebuie să fiu curată și 
reîmprospătată când îl seduc pe Draxen. 

— Bine, mă duc să iau niște haine, spune Riden. 

— Nu, vreau să-mi aduci toate lucrurile. 

Pufnește. 

— În niciun caz. Cine știe ce mai ascunzi pe acolo? O să pri- 
mești o singură ţinută, nimic mai mult. 

Nici Enwen nu a fost de acord cu asta, dar merita să încerc. 

— Bine, spun eu, adu-mi-o pe cea verde. 

— Cea verde? 

— Da, o să știi când o să o vezi. Si vreau și o bluză curată si 
colanti. 

— Altceva? Lenjerie intima, poate? 

— În visele tale. 

Râde. 

— Nu prea poți să mă oprești, nu? 

Pleacă mult prea repede ca să cred că doar îmi face o 
favoare. Prea entuziasmat băiatul ăsta. Poate că nu a vrut 
să-mi asculte comentariile. Sau e plăcerea de a-mi umbla 
prin lenjerie. 

— Ce e asta? se răstește Riden la mine după ceva vreme. 

Nici nu se obosește să închidă ușa după el când intră. 

— Hainele mele, răspund eu. Serios Riden, nu știi cum se 
spune la... 

— Nu, spune el si-mi întrerupe remarca sarcastică. Astea 
nu sunt haine. Nu acoperă nici măcar un copil. 

— Se întinde, aiuritule. 

— Se întinde, auzi la ea! exclamă el. Nu. Sub nicio formă 
n-ai să porți așa ceva! 

În schimb, îmi aruncă un ghem de material mov pe care îl 
tinea în cealaltă mână. E un corset, dar acesta acoperă bustul, 

nu se oprește sub el. Are atașată o pelerină și mâneci scurte 
detasabile. 

— Cu ce te-a jignit topul meu verde? întreb eu. 

— Nu ești proastă, Alosa. Crezi că vreunul din oameni va 
mai putea munci dacă te afisezi purtând asta? 

Tocmai de asta l-am ales. Trebuie să-i atrag atenţia lui 
Draxen. Până acum, m-a considerat doar un ghimpe în 
coastă. Astăzi se va schimba asta și trebuie să o fac fără să-mi 
consum ultimul cântec. 

El e căpitanul, eu prizoniera lui, dar trebuie să mă consi- 
dere ceva mai mult. Trebuie să mă vadă ca pe o femeie, iar în 
ținuta verde, nici nu va putea să facă altceva. 

— Nu e problema mea, spun eu. Vreau topul verde. 

— Ei bine, nu ţi-l dau. fl arunc peste bord. 

— Haide, Riden! Nu e corect. 

— Esti prizonier. Nimic nu ar trebui să fie corect pentru 
tine. 

Fie, o să mă descurc cu corsetul mov, dar nu mă pot abtine 
să nu-l tachinez putin pe Riden. 

— Esti sigur că nu e altceva la mijloc, Riden? 

— Ce vrei să spui? 

— Cred că te comporti ca un sot gelos. 

— Un ce? 

— Stii tu, bărbaţii de care femeile se leagă în lanțuri pe 
vecie. 

— Da, știu ce e ăla un sot. 

Își strânge pumnii și mă tintuieste cu privirea. E al naibii 
de chipeș când e supărat. 

— Nu am de ce să fiu gelos. 

— Deci vrei să spui că nu ti-ar păsa deloc dacă as purta 
topul verde? 

— Nici măcar un pic. 

— Atunci nu văd de ce nu l-aș purta. Dă-mi-l! 

Strânge din dinți. 

— Nu. 

Presupun că va trebui să mă bazez mai mult pe limbajul 
corpului, dar cred că pot reuși. Pe unii bărbați îi pot vrăji pur- 
tând și un sac de cartofi. 

Draxen pare deștept. Suficient de deștept încât să-și dea 
seama dacă exagerez. Va trebui să am grijă cum procedez. 

— Bine. Pleacă, vreau să mă schimb. Sau vei leșina la gân- 
dul că sunt dezbrăcată la tine în cameră? 

il atat și știe asta. Mă mir că reușește să-mi mai arunce o 
privire dușmănoasă înainte să plece trântind ușa după el. 

Îmi închei cu dexteritate corsetul și atasez mânecile. Se 
umflă la nivelul umerilor. Îmi pun și pelerina. Dacă voi face 
ceva stânjenitor, ar fi bine să am niște material după care 
să-mi ascund fața. 

Riden mi-a adus până la urmă și lenjerie intimă. Încerc să 
nu mă gândesc că le-a atins în timp ce îmi îmbrac și restul de 
haine curate. E uimitor cum o ţinută nouă iti poate schimba 
starea de spirit. 

Mă simt ca o nouă femeie când ies din camera lui Riden: 
liniștită, ascultătoare, ușuratică. Genul de femeie de care pre- 
supun că e atras Draxen. 

Să trecem la treabă. 

Am petrecut atât de mult timp printre pirați că am deprins 
un mers tantos, dar nu acesta e mersul meu natural. Sirenele 
sunt creaturi sublime si gratioase. Se bazează mai degrabă 
pe instinct, decât pe obiceiuri și deprinderi. Acum apelez la 
latura asta, cea pe care de obicei o ascund. 

Cred că până la urmă nu am nevoie de topul verde. 

Latura mea de sirenă simte exact ce vor bărbații, iar eu pot 
fi ce vor ei ca să obțin ce-mi doresc. Nu-si pot ascunde emoti- 
ile de mine. Fiecare trăire îi învăluie ca un nor colorat. 

Pașii îmi sunt ușori și angelici, mișcările, fragile și deli- 
cate. Fata nu-mi trădează inteligența și dorința arzătoare de 

a fura harta. Simt fiecare adiere a vântului care-mi mângâie 
pielea. Simt granulele de sare din aer. Simt fiecare fir de păr 
din cap și simt mișcările celor din jurul meu. 

Singurul scop în viata al sirenelor este să-i farmece pe băr- 
baţi. Pot intra în pielea lor ușor, dar detest să o fac. Nu mă 
simt în largul meu. 

Exist la întretăierea a două lumi, încercând cu disperare să 
aparțin doar uneia. 

Trec prin camerele lui Riden si deja bărbații își întorc cape- 
tele după mine. Mă prefac că nu observ. 

— Unde vrei să stau? îl întreb pe Riden. 

Vocea mi s-a înmuiat și este melodioasă, dar nu vrăjesc 
pe nimeni cu ea. Nu pot să controlez mai mult de trei odată. 
Nu mi-ar prinde bine pe o corabie plină de bărbaţi chiar dacă 
aș mai avea suficiente cântece în mine. Probabil nu ar fi tre- 
buit să consum atât de multe pentru Riden, dar nu am putut 
rezista odată ce-am început. 

Riden rămâne cu gura căscată după ce vorbesc. Se uită la 
mine de parcă nu m-ar mai fi văzut niciodată. Într-un fel, nu 
m-a văzut. Înfățișarea mea nu s-a schimbat deloc, doar modul 
cum mă port. Cum vorbesc, cum mă misc. Am intrat în pielea 
unei sirene și deși arăt la fel, bărbaţii simt ceva diferit și sunt 
deodată foarte atenţi la mine. 

— Ce se întâmplă? De ce s-a oprit toată lumea... 

Draxen se uită în direcția mea. Pentru un moment, e la 
fel de vrăjit precum ceilalți. Îi întâlnesc privirea. Îi transmit 
intenţiile mele în cel mai subtil mod. Își scutură capul de 
parcă ar vrea să iasă dintr-o transă. 

— Înapoi la treabă sau vă biciuiesc pe toți! Riden, ce naiba 
face pe puntea mea? 

Riden se scutură și el din stupoarea de moment. 

— A ales să lucreze pe punte, nu mai vrea să lâncezească în 
camera mea. Cred că devine agitată, căpitane. 

Draxen mă privește precaut. Îi arunc un zâmbet șarmant 
care-l face să înghită în sec înainte să vorbească: 

— Lanturile te-au făcut să te razgandesti, prințesă? 

— Da, căpitane. 

Nicio urmă de sarcasm. Doar sinceritate. Si inocenta. 
Atitudine supusă. Încerc să nu mă strâmb când îmi vine în 
minte cuvântul. Oribil cuvânt mai e! Însă asta trebuie să fiu 
dacă vreau ca planul să funcționeze. Pentru tatăl meu, sunt 
dispusă să devin tot ceea ce urăsc. 

Riden și Draxen se opresc de parcă ar aștepta să spun ceva. 
Ah, se așteaptă să continui cu obișnuita mea replică sarcas- 
tică. Să aștepte. Sirena Alosa este întruchiparea fanteziei 
masculine. Acum sunt concentrată pe Draxen, încercând să 
devin fantezia lui. 

Riden se întoarce spre Draxen de parcă el ar putea avea un 
răspuns pentru comportamentul meu. Dacă nu aș fi fost atât 
de adâncită în rolul meu, aș râde. 

Draxen mă vede ca pe o nouă persoană. Slăbiciunea mea îi 
dă putere. Sunt ceva ce poate fi dominat. Ce poate fi controlat. 
Lui Draxen îi place să corupă inocenta. Dar eu sunt departe de 
a fi așa ceva. Am ucis prea multi bărbaţi pentru a fi conside- 
rată vreodată inocentă, dar totul depinde de perspectivă. 

Pe umerii căpitanului se odihnește un nor roșiatic pal. Se 
războiește cu oranjul indiferentei. Bun. 

Iar Riden... mă întorc spre el pentru a-i citi dorințele. Nu 
e nici pe departe atât de captivat de acest nou personaj. Lui 
Riden îi plac provocările. Îi plac jocurile. Nu sunt la fel de 
fascinantă pentru el în starea asta. Interesant. Însă îmi va 
fi mai greu să-l înșel. Deocamdată, e înconjurat de albastru. 
Albastru înseamnă confuzie. 

Mi-am petrecut ani întregi pentru a înțelege semnificația 
culorilor pe care le văd A trebuit să-i întreb pe pirați ce sim- 
teau când mă transformam, ca să pot asocia cuvintele cu ceea 

ce vedeau. E dificil deoarece oamenii nu sunt prea dispuși să 
vorbească atunci când emoțiile pun stăpânire pe ei, dar am 
reușit să îmi fac o imagine de ansamblu. 

Astept în liniște. Întruchiparea răbdării și a tolerantei. 

Riden arată de parcă e gata să cadă: își lungeste mult gâtul, 
încercând să descifreze creatura din fata lui. 

Însă Draxen e căpitanul. Trebuie să fie un exemplu pentru 
ceilalți, trebuie să-și revină cât mai repede. Omul are o repu- 
tatie de menținut, mai ales fiind căpitanul nou și tânăr. La 
Draxen e cu siguranță cel mai greu de ajuns. 

Dacă eram singuri, probabil că sărea pe mine în cinci 
minute. Mi se pare incredibil ce pot face oamenii în secret, 
când nu-i vede nimeni. Asta va fi strategia: să fim singuri. Şi-n 
special, departe de fratiorul lui cel prea perspicace, Riden. 

— În numele stelelor, să-i aducă cineva un mop! spune 
Draxen. i 

Sunt deja cinci bărbaţi pe punte care dau cu mopul. Cel 
mai apropiat pirat îmi oferă încântat mopul lui. 

— Mulţumesc, îi spun în timp ce ating suav coada de lemn 
cu vârfurile degetelor. 

Orice marinar a fost nevoit să spele puntea la un moment 
dat. Acest lucru trebuie făcut des deoarece e vital să speli 
sarea și să dai la o parte excesul de apă care se acumulează. 
Nu mi-a plăcut niciodată, dar nu trebuie să se vadă asta. 

Încep să dau cu mopul, mișcându-l ușor pe punte. Mă 
aplec când ajung la locuri greu accesibile. Totul e calculat. 
Sunt conștientă de fiecare mișcare pe care o fac și de fiecare 
reacție a lui Draxen. Când sunt atrași de o femeie, bărbaţii au 
impresia că fiecare gest al acesteia e menit pentru ei. Asta i 
se întâmplă lui Draxen acum. Deși încearcă să ascundă asta, 
știu că mă urmărește. Nu-și dă seama ce s-a schimbat la 
mine, dar nu m-a crezut inteligentă de la început. Iar acum 
dorința lui crește, din ce în ce mai roșie. 

— Ce faci? 

Mă rup de emoţiile lui Draxen când Riden îmi vorbește. 

— Spăl puntea. 

— Nu, nu asta. Ceva e diferit la tine. 

— Cum așa? Poti să te muti, te rog? Trebuie să spăl locul 
ăsta. 

— Exact asta. De când spui tu „te rog”? Și de ce te mişti așa? 
Arati ridicol. 

— Esti liber să crezi ce vrei, spun eu suav, de parcă e un 
compliment. 

— Oprește-te! spune el, abia formând cuvântul. 

— Nu dorești să mai dau cu mopul? 

— Mă refer la comportamentul tău. Opreste-te! E... e... 
greșit. 

— Nu sunt sigură că înțeleg ce vrei să spui. 

— Fato, atragi atenţia cui nu trebuie. O să intri în bucluc. 

— Şi cui ar trebui să-i atrag atenţia? Tie, poate? 

Nu mă pot abtine să nu-l tachinez când devine agitat. În 
plus, încă simt privirile lui Draxen atintite asupra mea. Mă 
uit repede spre el și văd că un firicel verde începe să plutească 
pe lângă el. Bun. Lui Draxen nu-i place că vorbesc cu Riden. 

— Nu am vrut să spun... începe Riden. 

— Esti sigur? 

imi folosesc puterile asupra lui acum. MA concentrez 
pe ambitiile si nevoile lui. Îi pot vedea si cele mai ascunse 
dorinte. 

— Tanjesti după fericire, Riden, dar nu ai curajul să te duci 
s-o cauţi. Esti puternic și curajos în multe feluri, dar când 
vine vorba să-ți indeplinesti dorințele, esti slab. 

— Alosa, spune Riden, pe un ton grav. 

Expresia lui denotă sinceritate și-mi dau seama că e ade- 
vărat ce spune. 

— Îmi pare rău pentru ce s-a întâmplat între noi, dacă te-a 

deranjat acest lucru. Nu trebuie să te răzbuni astfel. 

— Crezi că fac asta pentru tine, Riden? Cât de înfumurat 
ești! Si te înșeli. Am obosit să mă lupt tot timpul. Gata, nu 
mai vreau! 

— Alosa, te rog. Nu vezi ce esti pe cale să... 

— Riden! 

Draxen e cel care îl strigă. Riden oftează încet. Probabil că-l 
poate citi pe fratele său fără ajutorul unor abilități speciale. 

— Da, căpitane? 

— Adu fata sus! 

Riden nu răspunde. Se uită la mine. Încă îl analizez. 
Culorile lui sunt împărțite. În mintea lui se dă o bătălie între 
loialitatea pentru fratele lui și sentimentele pentru mine. 
Două nuanţe complet diferite de roșu, cea mai dificilă culoare 
de descifrat. La majoritatea piraților se poate interpreta ușor 
drept dorință. Dar nu se potrivește cu ce simte Riden pentru 
fratele lui. Sau pentru mine. 

Probabil că e frustrare. 

— Riden! strigă iar căpitanul. 

— Vin acum, Drax, răspunde, iar mie îmi spune, arătând 
spre mop și găleată: Lasă-le și hai să mergem! 

Mă conformez. Riden întinde brațul, făcându-mi semn să 
o iau înaintea lui. Măcar de data asta nu mă ia brutal de brat 
cum i-a plăcut până acum să procedeze. 

În timp ce trecem prin grupul de pirați care muncesc, îl 
observ pe Enwen care dă din cap si zâmbește. E impresionat. 
La fel cum i-am admirat dibăcia în ale furtisagului, asa-mi 
admiră și el abilitățile. Deși nu-i pot citi mintea, văd clar că 
știe că mă prefac. Poate că nu știe exact ce fac, dar știe să recu- 
noască inselatoria. 

Trecem repede de tribord și apoi urcăm pe scări. Ne oprim 
la pupă, aproape de timonă. 

— Asta-i tot, Riden. 

— Esti sigur, căpitane? 

— Da. 

— Dar poate că va... 

— Cred că pot să mă descurc și singur cu ea. 

— Desigur. 

Riden coboară scările. Se oprește de cealaltă parte a cora- 
biei, la provă, de unde poate supraveghea toți oamenii și-i 
poate atentiona. Observ și că are o vedere perfectă asupra 
noastră. Chiar și de la distanţă, îi pot citi culorile. E negru cu 
putin verde. Negru e frică. De ce i-ar fi frică lui Riden? 

— Eşti liber, Kearan, spune Draxen. Du-te si bea ceva! 

— Nu trebuie să-mi spui de două ori. Doar tine-o spre nord- 
est, căpitane. 

Draxen ia cârma după ce pleacă Kearan, care-mi aruncă 
o privire plictisită în timp ce trece pe lângă mine cu pas 
ștrengăresc. Astfel, rămânem singuri pe puntea superioară. 
Bineînţeles, ne pot vedea toți, dar nu pot auzi nimic din ce 
spunem. Și văd că Draxen vrea să vorbească. Ciudat. 

— Ai condus vreo corabie până acum? întreabă el. 

— Nu, mint eu. 

E răspunsul pe care-l aștepta. E un prost că mă crede. Sunt 
fiica regelui pirat. Bineînțeles că am condus corăbii. 

Însă Draxen nu e chiar lucid în acest moment. 

Mă ia de mână și mă așază în fața lui. Apuc două mânere 
la întâmplare. 

— Nu, spune el. Pune o mână aici, spune și îmi mută mâna. 
Și pe cealaltă aici. Uite, nu e mai bine? 

Vocea îi e la fel de fermă și aspră ca întotdeauna. Îi face 
plăcere să dea ordine. O trăsătură bună pentru un pirat. 

Nu mă pot abtine și arunc o privire către partea opusă 
a navei. Riden nu s-a mișcat de la locul lui și nu-mi pot da 
seama dacă expresia feței i s-a schimbat, dar îl pot simți. 

Și nu-i place deloc că Draxen mă atinge. 

Nici mie. 

— Tine capul navei spre nord-est. Apusul e aproape, așa că 
fii atentă să-l tii pe stânga, în spate. Odată ce apune soarele, 
ne vom ghida după stele. 

Mă chinui să nu-mi dau ochii peste cap. 

— Serios? 

E o întrebare inofensivă. Nu e sarcastică. 

— Da, toţi ar trebui să venerăm stelele. Sunt la fel de folo- 
sitoare precum sunt de frumoase. Unele nu-și schimbă nicio- 
dată poziţia. Sunt constante. Fără ele, am fi pierduţi. 

— Fascinant. 

Continuă să pălăvrăgească. Preferă să rămân tăcută. O 
simt. Schimbarea atitudinii lui nu e tocmai adevărată. E mai 
mult de fațadă. Toată lumea se schimbă când vrea ceva, iar 
acum, Draxen mă vrea pe mine. Cum altfel? Îi dau exact ce 
vrea. E atras din ce în ce mai mult de mine. Latura întunecată 
de pirat e lăsată deoparte. Încearcă să mă vrăjească la fel 
cum o fac eu. E mereu aceeași reacție, dar nu funcționează 
niciodată desigur. 

Cea care deține controlul sunt întotdeauna eu. 

Capitolul 14 


ÎN SFÂRȘIT A VENIT NOAPTEA. Curând, șarada asta se va 
termina. 

Din nefericire, apariția stelelor îl determină pe Draxen să 
vorbească și mai mult. 

— Vezi constelația aia de acolo? Arată spre nord. Și cea de 
aici? Arată spre sud. 

— Da. 

— Nu au fost întotdeauna stele. 

— Ce au fost? 

Incredibil de siropos din partea lui să folosească povestea 
asta. 

— Au fost doi îndrăgostiți. Filirrion, arată spre cea de la 
sud, și Emphitria, arată spre cea din nord Se spune că au avut 
cea mai frumoasă poveste de dragoste din câte s-au văzut. 
Din păcate, nu are un final fericit. 

— Ce s-a întâmplat? întreb eu, sperând să termine cât mai 
repede. 

— Mai era cineva care o iubea pe Emphitria: Xiomen, un 
vrăjitor care practica magie neagră. O iubea din toată inima, 
dar Emphitria avea ochi doar pentru Filirrion. Înnebunit de 
gelozie, Xiomen i-a blestemat pe amândoi. I-a transformat în 
stele și i-a așezat pe cer, în colțuri opuse, ca să nu se întâl- 
nească niciodată. 

— Ce tragic! 

Draxen aprobă din cap. 

— Toate celelalte stele se mișcă pe cer, însă există trei 
constelații care nu se mișcă niciodată. Două dintre ele sunt 
Filirrion și Emphitria. 

— Care e a treia? 

Draxen arată din nou spre cer. 

— Xiomen. Nu a fost suficient să-i despartă, așa că s-a 
blestemat și pe sine însuși și a rămas pe vecie acolo, echi- 
distant fata de cei doi, împiedicându-i să se vadă. Vezi cum e 
îndreptat spre Emphistria și ea spre el? 

— Da. 

— Emphitria încearcă să-l vadă pe Fillirrion, dar oricât de 
mult s-ar chinui, Xiomen mereu îi va sta în cale. 

Dacă aflu că povestea asta a convins vreo femeie să se culce 
cu Draxen, jur că-mi tai o mână. 

Sfârșitul poveștii aduce tăcere. Din când în când, schimb 
cursul, făcându-l pe Draxen să-mi ia mâinile și să ne aducă 
pe ruta corectă. Nu crede că o fac intenționat, doar mă crede 
incompetentă. Îl încurajez să mă atingă mai mult, să vrea mai 
mult. Să mă ducă în camera lui unde voi putea să caut harta. 

Piratul care face schimbul de noapte vine la timonă. 

— Preiau eu, căpitane? 

— Da, cred că mă voi retrage. 

— Prea bine. 

— Vino aici, fetito! îmi poruncește Draxen. 

Îl urmez spre ușa care duce în cabina lui. 

— Artrebui să ne continuăm discuţia despre stele, ce crezi? 

— Sigur că da. 

De parcă am mai putea vedea constelatiile din camera lui. 
Un idiot și jumătate. Nu știu cât mai pot suporta asa ceva. 

După ce intrăm în camera lui, Draxen aprinde câteva 
lumânări. 

— Mai spune-mi despre cei doi îndrăgostiţi, zic eu. 

— Am o idee mai bună, spune el. 

Asta era. Voia să fim singuri ca să nu fie văzut de echipaj. 
Sau să nu mă vadă împotrivindu-mă. Deși nu văd cum ar 
putea ascunde ce se întâmplă când fiecare bărbat de pe punte 
m-a văzut intrând în camera lui. 

— Şi care ar fi aceea? întreb eu. 

— Întinde-te pe pat. 

— De ce? 

Îi place la nebunie că pun întrebări. Vrea să-mi răspundă. 
Vrea să-mi arate. E prea vrăjit ca să-și dea seama că a căzut în 
capcană. Ar fi trebuit să-și dea seama. Dar niciun bărbat nu e 
în stare, când mă concentrez asupra lui. Sunt prea vrăjiți de... 
ei bine, de mine. 

— O să-ţi arăt ceva mult mai magic decât stelele. 

Oh, câh. Câh. Câh. Câh. Nu mai pot. Nu mai suport să-l mai 
aud. Să tacă mai repede din gură. 

Fac un pas înainte pentru a fi fata în fata cu el. 

— Nu mai bine iti arăt eu? 

Când îmi ridic capul spre el, mă sărută cu lăcomie. 

Nu sărută rău, desi mă îndoiesc că are la fel de multă expe- 
riență ca Riden. 

Însă nu-mi place deloc, fiindcă nu sunt plictisită și în cău- 
tare de distracție. Altceva încerc să obțin. Si știu exact cât de 
îngrozitor e Draxen. Mi-e imposibil să ignor asta când simt 
toate dorinţele inimii și minții lui. 

Îi dau jos redingota și o arunc pe podea cu intenţia de a o 
perchezitiona mai târziu. Draxen o ia ca pe o invitație. Se duce 
direct la pantalonii mei, încercând să-i desfacă. 

Of. De ajuns! 

Îl împing pe Draxen pe pat și mă urc pe el. Apoi, mă prefac 
că mă grăbesc să-i desfac cureaua de lapantaloni. Îi simt pofta 
arzătoare. E dezgustătoare și jalnică și vreau să i-o strivesc. 

După ce-i desfac cureaua, îi dau jos sabia, cu tot cu teacă. 

Folosesc mânerul ca să-i trag una în creștetul capului. 

— Aah! spune el înainte de a leșina. 

Nu sunt sigură ce e mai groaznic: ce am făcut sau ce sunt 
pe cale să fac. 

Nu te uita la el! îmi spun. Concentrează-te pe haine. Nu pe 
ce e sub. 

ÎI dezbrac. De tot. Îl las gol pușcă pe pat în timp ce sco- 
tocesc fiecare buzunar și caut pliuri ascunse sau comparti- 
mente secrete în tălpile cizmelor. 

Dar... 

Nuelael. 

Am un gol în stomac. Cum să nu fie la el? Eram atât de 
sigură. Contam cu disperare pe asta. Acum ce să fac când se 
trezește? Va sti că l-am lovit. Va sti că l-am folosit. Si nu va fi 
prea bucuros. 

Si apoi vom ajunge la tatăl meu. Iar el va... 

Nu, nu trebuie să mă gândesc la asta. Nu mă va ajuta la 
nimic. Trebuie să mă concentrez pe prezent. Ce ar trebui să 
fac? 

Nu pot să-i cânt lui Draxen ca să-l fac să uite. Nu mai am 
suficientă putere ca să-i șterg memoria. Asta necesită mult 
mai multă putere decât să-i adorm. 

Am făcut o mare prostie. Să-l seduc pe Draxen a fost cea 
mai proastă idee de până acum. 

Trebuie să-mi acopăr gura ca să nu strig în gura mare de 
frustrare. 

Deodată, se aude o bătaie în ușă. 

— Draxen! 

E Riden. 

— Deschide acum sau intru! 

Aud clanta trosnind, așa că alerg spre ușă. Când se des- 
chide, reușesc să ies și să o închid după mine înainte ca Riden 
să vadă înăuntru. 

— Ce se întâmplă? întreabă el. 

— Fratele tău îmi povestea despre constelații, spun eu. 

Riden face ochii mari. Se pare că asta e strategia lui Draxen. 

— Nua... 

— Ce? întreb eu. 

— Nu l-ai lăsat să... 

Nu poate s-o spună. 

— Riden, abia am stat două minute în cameră. 

Dă din cap. 

— Da, așa e, dar el ce face acum? Te rog, spune-mi că nu 
l-ai omorât! 

Desi sunt flatată că el crede că-l pot omori cu ușurință pe 
Draxen, tot îmi dau ochii peste cap. 

— Nu l-am omorât. 

— Atunci de ce nu urlă și înjură? 

Bună întrebare. Va trebui să fiu si putin sinceră dacă vreau 
să ies din situaţia asta. 

— Nu-si putea tine mâinile acasă, așa că l-am lăsat 
inconștient. 

Riden se relaxează puţin. Mi se pare amuzant că nu e 
supărat sau îngrijorat că l-am lăsat pe fratele lui inconștient. 
Se uită la ușă. 

Sub nicio formă nu poate să intre. Nu am cum să-i explic 
de ce e Draxen dezbrăcat dacă nu m-am culcat cu el și, ei bine, 
nu vreau ca Riden să creadă că asta s-a întâmplat. 

— Ce se întâmplă, Alosa? În primul rând, de ce ai intrat cu 
el în cameră? 

Trebuie să plecăm de aici. Imediat. Nu știu cât timp mai 
avem până când Draxen se trezește. 

— Putem să vorbim în altă parte? întreb eu. La tine în 
cameră, poate? O să-ţi răspund la toate întrebările. Aici mi-e 
frig. 

Tot mă privește suspicios, dar într-un final e de acord, 
mergând val-vârtej spre camera lui. Pășește mai apăsat decât 

de obicei. Sare pe puntea principală, fără să se obosească să 
coboare pe scări. Piraţii care stau de veghe se întorc pentru 
a identifica sursa zarvei. Nu mă pot abtine și zâmbesc când 
îl văd că deschide cu putere ușa de la camera lui. Nu-i într-o 
dispoziție prea bună. 

Dar amuzamentul îmi dispare aproape instantaneu. Am o 
mare problemă. Am nevoie de toată forța interioară ca să nu 
mă panichez. Poate că ar trebui să mă întorc și să-l omor pe 
Draxen. Când se va trezi, totul se va duce de râpă oricum. lar 
Draxen merită să moară. 

Numai că nu sunt sigură că as putea să-i fac asta lui Riden. 
Din motive pe care nu le pot înţelege, își iubește fratele. Ar fi 
devastat de moartea lui. Poate chiar distrus. 

Dar ce altceva pot face? Unde ar putea fi harta? Dacă nu e 
pe corabie și nici la Draxen... 

Mă holbez la spatele lui Riden și atunci mă lovește. 

Dacă ela el? 

În prima noapte, după ce i-am investigat camera lui 
Draxen, m-am gândit imediat că i-a dat-o lui Riden s-o 
ascundă, dar dacă Riden o poartă cu el tot timpul? Cum de am 
fost atât de grea de cap? Am avut suficiente ocazii să-l perche- 
zitionez. În seara în care l-am adormit prin cântec nici măcar 
un uragan nu l-ar fi putut trezi. 

Acum presupun că va trebui să-i trag una, la fel cum i-am 
făcut lui Draxen. Ce mai contează acum? Deja am distrus 
misiunea. Sau poate că nu. Poate că atunci când se trezește, 
Draxen nu va face altceva decât să mă arunce înapoi în celulă. 
Mă îndoiesc, însă. 

Rămași singuri, Riden așteaptă cu mâinile-n sân. După ce 
l-am lovit pe Draxen, am ieșit din rolul de sirenă. Îmi afectează 
mintea după untimp. E greu de explicat, dar dacă absorb prea 
mult dorințele și sentimentele celorlalți, mă pierd pe mine. 
Încep să mi le insusesc si uit cine sunt. E înfricoșător. Tata 

mă obliga s-o fac, să văd cât de mult pot îndura să trăiesc prin 
ceilalți până când începeam să fiu ca ei. Nu am mai vrut să-mi 
depășesc limita de atunci. 

Mai mult de atât, trebuie să trec prin efectele secundare 
pe termen scurt, și anume sentimentul că trăiesc într-o altă 
lume. Urăsc să văd emoţiile și dorințele ca și cum ar fi vop- 
seaua de pe un tablou. Nu sunt ale mele și nu-mi place să le 
simt, să le trăiesc. Oricum, nu trebuie să-l citesc pe Riden. 
Trebuie doar să am grijă deoarece deja e suspicios și confuz. 
Dacă vreau să-l las inconștient, trebuie mai întâi să-l fac să 
se relaxeze, să vorbească. O să-i dau un amestec de adevăr și 
minciună. 

— Sunt îngrijorată, Riden, încep eu. Tatăl meu poate pare 
că ţine la mine, că e nerăbdător să dea răscumpărarea ca să 
mă aibă lângă el, dar va fi furios pe mine. 

— De ce? întreabă el. 

— Pentru că m-am lăsat prinsă. O să creadă că am fost 
proastă și neglijentă. Și va fi foarte supărat pentru că a pier- 
dut banii pe care-i aveam pe corabie. Nu... nu știu ce-mi va 
face când mă voi întoarce. 

Riden se uită la picioarele mele, gândindu-se sigur la cica- 
tricile pe care le-a văzut odată acolo. 

— Pot crede asta, dar ce a fost toată schema de mai 
devreme? 

Arată cu degetul spre punte și fata i se înăsprește. 

— Încercam să-i atrag atenția lui Draxen. Voiam să vor- 
besc cu el despre asta. M-am gândit că poate ajungem la o 
înțelegere. Să găsim o modalitate prin care el să își primească 
banii, iar eu să fiu liberă. 

— Și? 

— Draxen nu avea chef de vorbă. 

Riden se strâmbă când aude asta. Își duce mâna la față, 
apoi se scarpină la ceafă. 

— O să vorbesc eu cu el. 

Nici nu trebuie să-mi ascund confuzia. 

— Despre ce? 

— Sunt sigur că găsim un mod prin care să ne luăm banii 
și să te eliberăm. Va trebui să ne dezvălui toate informaţiile 
pe care le-ai ascuns până acum, dar nu va trebui să te întorci 
la tatăl tău. 

Rad scurt si sarcastic. 

— Siunde să mă duc? 

— Oriunde. 

— O să mă găsească oriunde m-aș duce. 

— Atunci nu pleca. Stai. 

Riden rămâne cu gura căscată, surprins de propriile 
cuvinte. 

— Să stau? De ce aș face-o? 

— Nu știu de ce am spus asta. Uită! 

Arată foarte stânjenit, gata s-o șteargă. Trebuie să actio- 
nez rapid. Cum să fac să-i tintesc creștetul capului? Si cu ce 
să-l lovesc? Riden a scos toate armele din cameră. Si cu sigu- 
tanta e încă suspicios în privința întâmplării cu Draxen. 

Nu am prea multe opțiuni. E greu să găsesc o soluție când 
totul se duce de râpă. Deocamdată, trebuie să continui discu- 
tia. O să-mi vină mie o idee. 

— Ai spus-o pentru că asta gândeai. 

— Nu, nu asta gândeam. 

— Serios? Gura ta a decis să spună singură asta? 

— E foarte talentată. 

— Da, știu că e. 

Mi-aș trage o palmă pentru că mi-a scăpat asta, dar tre- 
buie să continui. Trebuie să mă gândesc. 

Zâmbește pișicher. 

— Ar cam trebui să vorbim despre acest lucru. 

— Despre ce? întreb eu pe un ton prea inocent pentru a fi 
credibil. 

— Ştii despre ce. 

Au trecut câteva săptămâni. De ce vrea să vorbim acum 
despre asta? De fapt, e pirat, de ce vrea să vorbim despre asta? 

— Și ce vrei să-mi spui mai exact? întreb eu, la fel de curi- 
oasă ca întotdeauna. 

Riden nu spune nimic. Îl văd că încearcă să-și găsească 
cuvintele, dar nu reușește. 

— Uite ce cred eu că ar trebui spus, zic eu. Sunt prizonier 
pe corabia asta. De asemenea, sunt și singura femeie de pe 
corabie. Te-ai simţit putin singur, iar eu am luat-o putin 
razna. Atât. A fost o prostie, dar s-a terminat, așa că hai să 
trecem peste. 

Să-l dau cu capul de perete? Va leșina exact ca Draxen, dar 
dacă mă vede făcând asta, va deveni foarte suspicios când se 
trezește. Câte femei au puterea de a face asta? Riden deja știe 
că sunt diferită. Dacă ghicește despre ce e vorba? 

Deja devin paranoică. Trebuie să mă odihnesc. 

— Nu cred că-i așa. 

— Ce? întreb eu, revenind la conversație. 

Riden știe că l-am auzit, așa că nu mai repetă. 

S-a obișnuit atât de mult să se certe cu mine că nu mai 
poate face altceva? Chiar și când spun adevărul? De ce insistă 
atât de mult? 

Hotărăsc să-l păcălesc. Curiozitatea mea e mai puternică 
decât repulsia și am suficient timp la dispoziție până cedez. 

Îmi folosesc puterile pe Riden. Îi acaparez mintea și inima. 
Îi simt frustrarea. Legată de el și de mine. Doar că nu știu de 
ce e frustrat. Pot simți emoțiile și dorințele, dar nu pot citi 
gândurile, chiar dacă asta mi-ar fi de mare folos. Niciodată 
nu știu motivele din spatele intentiilor. 

Tot ce știu e că Riden vrea să mă sărute din nou. În momen- 
tul ăsta e cea mai arzătoare dorință a lui și nu o poate ascunde 
de mine. O simt de parcă ar fi propria mea dorință. Și deși 

sunt sigură că simte asta doar pentru că nu a mai fost de ceva 
vreme cu o femeie, o pot folosi în avantajul meu. 

Nu mai vreau să-l lovesc. Vreau ca dorința cea mai arză- 
toare a lui Riden să fie somnul. Odată ce adoarme, îl pot tine 
adormit cântându-i. Mai am suficientă putere pentru asta. 

Însă îi pot schimba dorinţa într-un singur fel. Trebuie să 
i-o îndeplinesc pe prima, astfel încât să fie mulțumit și să se 
poată gândi la altceva. 

Înghit în sec. Nu știu de ce, dar asta mă entuziasmează. 
Trebuie să fie febra jocului. 

Așadar, cum să încep? 

— Nu crezi că-i așa? întreb eu. Atunci ce crezi că s-a 
întâmplat? 

Un nor întunecat și gri îl înconjoară. Se simte vinovat. Fără 
îndoială, simte că-și trădează fratele. Vrea să scape de acea 
vină. Vrea să obțină ce-și dorește fără să suporte consecinţele. 

O gândire tipică de pirat. 

Nicio responsabilitate. Doar dorință egoistă. 

— Cred, spune Riden într-un sfârșit, că între noi e mai 
mult decât vrem să recunoaștem. 

— Mai mult ce? 

Frustrarea îi crește, la fel și dorința. Curios cum sunt 
legate una de alta. Dar nu mai pot continua. E timpul s-o las 
pe sirenă să plece. 

— Ce ai făcut? 

Ridic din sprânceană. 

— Cum adică? 

— Păi... te-ai schimbat cumva. Pentru o clipă ai arătat ciu- 
dat, dar poate mi s-a părut. Acum arăţi normal. 

Nimeni nu a putut vreodată să-și dea seama când îmi folo- 
seam puterile. Oare Riden poate să facă asta? 

— Ei bine, Riden, așa cum această conversație o demon- 
strează, clar nu ești în apele tale. Poate ar trebui să te 
odihnești. 

— Ultimul lucru pe care vreau să-l fac e să dorm. 

Știu asta. Trebuie să-l duc în pat. 

— Trebuie să te relaxezi. Vino! Stai jos! 

Mă așez pe pat și bat ușor salteaua pentru a-l invita să vină 
lângă mine. 

Arată tulburat, mâhnit. Poate că nu ar fi trebuit să ies din 
pielea sirenei atât de repede, dar nu am de gând s-o mai scot 
la iveală în seara asta. Ar trebui să fiu cu adevărat disperată. 

— Nu-ţi face griji. Nu o să te rănesc, spun eu. 

Pufnește. 

— De parcă ai putea. 

Arăt spre locul unde l-am tăiat când eram pe insulă. 

— Te-am lăsat să faci asta. 

— Sigur că da. Pentru că ești brav și curajos. Hai, vino! 
Chiar și pirații tulburati au nevoie de o pauză. 

Cedează într-un final. Însă nu se uită la mine și se asigură 
că e suficient spaţiu între noi în pat. Mi se pare curios, din 
moment ce deja știu ce-și dorește. Probabil că încearcă să nu 
cadă în ispită. Dacă asta e, atunci nu ar fi trebuit să se așeze 
pe pat. Asta e tot ce am nevoie. 

— Cred că e stresant să fii secund, spun eu. 

— De ce crezi asta? 

— Pentru că nu ești căpitanul. Nu aș putea să fiu secund. 
Mereu trebuie să fie ca mine. 

Râde. 

— Îmi place libertatea pe care mi-o dă, continui eu. Pare că 
tu iti dorești mai multă. 

— Sunt atât de ușor de citit? 

Nu a trebuit să-mi folosesc puterile să aflu asta. Pe Riden 
il pot citi mai ușor decât pe alții. 

— Uneori. Se petrec mult mai multe aici sus decât lași să 
se vadă. 

Îl ating ușor cu degetul pe cap. În urma atingerii, se 
întoarce într-un final spre mine. 

— Cum de știi atâtea? Ce te face să fii... tu? 

— Sunt cine sunt pentru că asta am ales. Sunt ceea ce-mi 
doresc să fiu. Unii spun că trebuie să te găsești pe tine însuți. 
Eu nu cred asta. Cred că ne putem crea personalitatea pe care 
ne-o dorim și putem schimba ceea ce nu ne place la noi, dacă 
depunem puțin efort. 

Cred că am exagerat putin, dar Riden îmi soarbe fiecare 
cuvânt. Are ochii înflăcărați. Chiar sunt de un căprui superb. 

Întind mâna și i-o iau într-a mea. 

— Ce faci? întreabă el. 

— Nimic. Am vrut doar să te ating, așa că asta am făcut. 

— Pur și simplu? 

— Pur și simplu. 

— Vreau să te sărut din nou. 

— Și dece nu o faci? 

— Pentru că nu te pot ajuta. Tot ce pot să fac este să iau, 
fără să dau nimic înapoi. 

Onestitatea lui mă reduce la tăcere. Bine, nu chiar onesti- 
tate, ci sinceritatea și lipsa de egoism din spusele lui. Nu am 
mai auzit niciodată asta de la un pirat. Mă face să mă simt 
ciudat. Să mă simt prost. Aproape că mă face să-mi pare rău 
de cum îl înșel. 

Aproape. 

Mă trag mai aproape de el, îi pun mâna pe fata și-i soptesc: 

— Dar ești darnic. Mă distragi de la soarta ce mă așteaptă. 
E mai mult decât aș fi sperat vreodată. 

Mă aplec și-mi ating buzele de ale lui. Nu-mi răspunde la 
sărut, ci isi pune mâna în părul meu si-mi sopteste numele 
cu ourmă de disperare în voce. 

Știu că-și dorește asta; trebuie doar să-l fac să cedeze. 

Deși aș muri de rușine dacă echipajul meu m-ar auzi că 
spun asta, adaug: 

— Te rog, Riden. Îmi doresc asta. Tu nu? 

Asta are efectul scontat. Simt cum îmi răspunde la sărut. 
Ușor, nesigur. E curios, venind din partea lui Riden, care 
mereu a părut atât de sigur pe el. Poate are nevoie de mai 
multă încurajare. 

Îi ating buza de sus cu limba. 

Schimbarea e instantanee. Într-o clipă mă trezesc că îmi 
pune o mână la ceafă si una pe coapsă. Îmi plimb buzele pe 
gâtul lui, atingându-l exact unde trebuie ca să-i fac inima să 
bată și mai tare. 

Dar nu mai vrea să mă lase doar pe mine să mă distrez. 
Îmi ridică bărbia şi-mi aduce buzele la nivelul lui. Acum el 
conduce sărutul, stabilind propriul ritm. Îl las să creadă că el 
deține controlul. Am senzația că va avea nevoie de asta, dacă 
vreau ca planul să-mi reușească. 

Riden își dă jos redingota. Firește, căci atmosfera s-a cam 
încins. 

Bun, un lucru în minus pe care trebuie să-l dau jos. 

Îmi permit un moment să mă las purtată de sărut. E pen- 
tru succesul planului, dar nu pot să nu observ cât de diferit 
e să-l sărut pe Riden spre deosebire de Draxen. Cu Draxen, 
sărutul a părut greșit, pentru că e genul de iubit egoist. Asta 
a fost evident. 

Însă Riden... 

Riden nu e așa. 

Riden știe exact cum să-mi mângâie pielea ca să mă tre- 
zească la viață. Mă lasă fără suflare cu puterea buzelor lui 
Gem când îi simt dinții mușcându-mi ușor pielea de pe gât. 

Riden mă întinde pe pat. Îl apuc de cămașă și o ridic. Mă 
ajută să i-o dau peste cap și după o aruncă pe jos. Sunt foarte 
atentă unde aterizează. Poti găsi oriunde buzunare secrete. 

Planul era să-i dau lui Riden putin din ceea ce-și dorește. 
Să-l fac să-i dispară putin frustrarea. Ca să-și dorească să 

doarmă. Acum văd că poate nu a fost cel mai bun plan. Poate 
că nici măcar nu a fost un plan real, doar o scuză să-l sărut 
din nou. 

Măcar voi avea mai puține haine de dat la o parte după ce 
adoarme. Bărbații sunt grei. 

Degetele lui Riden se joacă lent cu siretul care imi leagă 
corsetul. Deși nu-l desface, gestul mă înnebunește. Oare știe 
asta? Nu cred c-o face neintentionat. E mult prea viclean. 

Stomacul imi tresaltă de entuziasm. Mintea se 
impotriveste. 

Draxen e inconștient. Nu ai prea mult timp la dispoziţie. 

Dar mâinile lui Riden sunt atât de fine și calde. Nu vreau 
să se oprească. 

Trebuie să găsești harta acum. Gândește-te la ce-ţi va face 
tatăl tău dacă eșuezi. 

Dar gândul la buzele lui Riden mă face să salivez. As putea 
rămâne în brațele lui pe vecie. 

Alosa, ţi-ai uitat dorinţa de a deveni regina piraţilor? Acolo 
undeva există o insulă plină de comori. Ia harta și totul va fi așa 
cum ţi-ai dorit! 

Așa e. Fir-ar! 

Ăsta va fi cel mai nebunesc lucru pe care l-am făcut de 
când am urcat pe nava asta, dar trebuie să actionez pana nu 
se trezește Draxen sau până nu mă las purtată de val. 

Mai am atât de putin, dar trebuie să mă descurc. 

Încep să cânt. O singură notă. Atât mai am. 

Însă, din fericire, Riden e deja prea vrăjit de mine. Cade 
imediat din pat. Lesina instantaneu. N-are cum să ţină mult. 
Abia am deschis gura. 

Încă încerc să-mi găsesc suflul. Am făcut o mare prostie. 
Chiar dacă am mai avut suficientă putere să-l fac să adoarmă, 
nu am putut să-l fac să uite. O să-și aducă aminte că i-am 
cântat. 


176 TRICIA LEVENSELLER 


Dar odată ce am harta, pot pleca de pe corabia asta și nu 
va mai conta. Tata va pune stăpânire pe Hoinarul Nopţii și-i 
va omori pe toți. Nu va mai rămâne nimeni care să vorbească 
despre asta. 

Se aude scârțâitul unei scânduri. Ochii-mi fug la ușă, dar 
scutur din cap și mă uit repede în altă parte. Corabia e veche. 
Lemnul mai scârțâie. 

Deși nu am timp de pierdut, am nevoie de câteva secunde 
să-mi revin. Inima îmi bate să-mi spargă pieptul. 

Într-un sfârșit, îi verific redingota și cămașa, plimbân- 
du-mi degetele peste material de câteva ori. Nu-mi dau 
seama dacă sunt sau nu dezamăgită când văd că nu e nimic 
în niciuna. 

Pentru că asta înseamnă că mai rămân cizmele, colantii. 

Si pantalonii. 

Oricum Riden spera că o să le dea jos mai devreme sau mai 
târziu. 

Mă grăbesc să le dau jos, dar spre deosebire de cum am 
făcut cu Draxen, nu mă chinui să-mi feresc ochii. Sunt prizo- 
nieră pe corabia asta de ceva vreme. Merit măcar atât. 

Entuziasmul dispare rapid odată ce se instalează 
inevitabilul. l 

Harta nue lael. 

Iar am gresit. 

Fir-ar, unde poate sa fie? Am verificat peste tot. Draxen 
nu ar fi ascuns-o pe uscat. Există șanse prea mari să-i uite 
ascunzătoarea. Nimeni nu face o hartă ca să găsească o hartă. 

Încerc să inspir adânc și să mă linistesc, dar trebuie să 
întorc spatele trupului gol al lui Riden ca să pot reuși asta. 

Așadar, tata nu poate da vina pe mine dacă harta chiar nu 
e aici, nu? 

Nu, îl cunosc mai bine de atât. Va da vina pe prima per- 
soană pe care o vede, iar aceea voi fi eu. când ii voi aduce ves- 

tile proaste. Cine știe ce va fi de data asta. Închisă o lună într-o 
celulă. Biciuită zilnic. Nimic de mâncare o săptămână. 

Nu e vina mea. Harta nu e nicăieri pe navă. 

Nicăieri pe navă. 

Pe ea. 

Rotitele minţii mi se învârt neîncetat. Da, am verificat 
toate locurile de pe navă. 

Dar de pe exteriorul navei? 

Capitolul 15 


CÂTE REVELATII POATE SĂ AIBĂ o persoană până când una 
se dovedește a fi corectă? 

Închid ochii și încerc să-mi aduc aminte cum arată corabia 
Hoinarul Nopţii pe exterior. 

Optsprezece metri lungime. Făcută dintr-o combinație de 
cedru și stejar. Trei vele. Pupă rotundă. Însă lucrurile astea 
nu mă interesează. 

Prova se lungește șase metri in fata corabiei. Sub ea, sculp- 
tată din aceeași combinaţie de lemn, e statuia unei femei 
imense. E frumoasă, cu un păr lung, care-i flutură in vânt, si 
ochi mari, sticlosi, probabil chiar făcuți din sticlă. Însă rochia 
ei mă face să cred că fata ar trebui să reprezinte o sirenă. 

Poartă o rochie lungă care dă senzaţia că se unduiește în 
apă. De asemenea, pare că plutește, deoarece picioarele ei nu 
sunt atașate de corabie și stau deasupra apei. Doar spatele îi 
este legat de navă. 

În timp ce ies repede din camera lui Riden, simt că soarta 
mea depinde de ce voi face în continuare. Cotrobăi pe corabie 
și găsesc o frânghie lungă și zdravănă. Fac un nod marină- 
resc și îl agăț de provă. 

Mă las înjos cu ușurință și mă opresc chiar în fata chipului 
mare al sirenei. Încheieturile mele sunt aproape vindecate de 
când am stat atârnată în fata piraților aproape o zi întreagă. 
Mă deranjează doar putin. Oricum, sunt mai preocupată să 

găsesc harta cât mai repede. Durerea ușoară pe care o simt 
acum nici nu se compară cu ce voi simți dacă esuez. 

Îmi plimb mâinile de-a lungul lemnului care reprezintă 
pielea sirenei, căutând mici găuri, butoane mascate sau 
orice altceva care poate fi ascuns de lemn. Simt o crestătură 
în creștetul capului, dar e doar o așchie. Însă inima mea deja 
începuse s-o ia la goană, ca mai apoi să mă intepe când s-a 
dovedit că nici asta nu a dus la nimic. 

A fost oare familia Jeskor neglijentă? Au pierdut harta la 
un moment dat? Riden a spus că tatăl său devenise leneș. 
Poate că a pierdut harta la cărți. Asta ar face-o aproape impo- 
sibil de găsit. 

Aud pași pe punte, dar cel mai probabil e patrula de noapte. 
A trebuit să mă strecor pe lângă ei ca să ajung aici. 

Nu se poate ca totul să fi fost în zadar. Am fost răpită, inte- 
rogată, torturată și nevoită să joc roluri umilitoare ca să obțin 
ceea ce voiam. 

Sunt atât de furioasă că frânghia de care sunt legată începe 
să se onduleze. Mă ţin bine și din când în când mă legăn de 
colo colo frustrată. 

Stai, ce a fost asta? 

Pot să jur că am văzut ceva sclipind în ochiul ei. Mă aplec 
în fata, iar frânghia se mișcă din nou. 

O văd iar. În ochiul stâng. Pare mai închis decât dreptul 
din unghiul ăsta. 

Îmi simt venele pulsând Capul la fel. Întind mâna ca să 
apuc capătul frânghiei. O înfășor de câteva ori în jurul picio- 
rului și tin capătul sub bărbie. Am nevoie de ambele mâini 
pentru operaţiunea asta. 

Încă am pumnalul în cizmă. Riden nu mi l-a cerut nicio- 
dată. Cred că a uitat. 

Înfig lama între sticlă și lemn și apăs. Sticla iese și abia 
reușesc să o prind înainte să cadă în apă. 

Din spate, pot vedea clar că în interiorul ei se află o bucată 
de pergament. Cum să nu fie ceea ce am tot căutat? 

— În sfârșit! spun eu pe nerăsuflate. 

Îmi las capul într-o parte si mă uit la sirenă. 

— Îmi pare rău, dar am nevoie de asta. 

Ochiul e de mărimea unui măr mare, dar reușesc până 
la urmă să-l îndes în unul dintre buzunare ca să pot urca pe 
frânghie. Zâmbesc în timp ce mă împing peste balustradă și 
imi dau drumul pe punte. 

Dar apoi îmi ridic privirea. 

Nu sunt singură. Nici pe departe. 

Se pare că tot echipajul e pe punte. Iar asta îi include si pe 
Riden și Draxen, îmbrăcați. 

Pe toate stelele! 

— la uite cine a venit, anunță Draxen. 

Nu-mi dau seama cum se simte. Pe de-o parte, pare mul- 
tumit că m-a prins. Pe de alta, foarte nemulțumit să mă vadă. 
Până la urmă, l-am lăsat inconștient și dezbrăcat la el în 
cameră. 

— Micuța noastră prizonieră. Sau în cazul ăsta, hoaţă ar fi 
un termen mai potrivit? 

— Hoata? spun eu pe un ton confuz și furios. 

— Păi, esti ori hoata, ori târfă, prințesă. Astea sunt singu- 
rele cuvinte care te-ar putea descrie, având în vedere halul în 
care ne-ai lăsat pe noi doi. 

— Cred că singurul lucru pe care vi l-am furat e demnita- 
tea. Poate și reputația. 

Draxen își mută privirea. Dacă mă ura când am venit pe 
corabie, acum nici nu vreau să mă gândesc ce crede despre 
mine. Face un pas înainte. 

— Goleste-ti buzunarele! spune Riden. 

imi indrept privirea spre el. Încearcă din răsputeri să-și 
ascundă sentimentele, dar ceva tot iese la iveală. Dezamăgire? 
Furie? Poate chiar un strop de tristețe? 

Din cauza mea? 

Draxen își scoate sabia. 

— Să-și golească buzunarele? De ce să nu o punem să se 
dezbrace si după o perchezitionam chiar noi. 

Câţiva oameni fluieră, dar nu mă îngrijorez. Mai bine sar 
peste bord decât să mi se întâmple așa ceva. 

Riden încearcă să rezolve totul singur. 

— Dă-ne-o, Alosa! 

— Și ce artrebui să vă dau? 

— Of, nu face pe proasta, fato! Știm că ai găsit harta. 

— Am făcut câteva găuri la baza corabiei. Am decis că 
vreau să vă scufund pe toți 

Draxen încearcă să se apropie de mine, dar Riden ajunge 
înaintea lui 

— Nu știu de ce mai încerc să te protejez, dar să știi că fra- 
tele meu are o dispoziție extrem de proastă și mi-e teamă că 
nici eu nu voi fi în stare să-l calmez. Dă-ne-o acum! 

— Nu am... 

Însă sigur îmi vede umflătura din haine. Bagă mâna 
înainte să-l pot opri. 

Nu, nu, nu! 

Riden scoate ochiul din buzunar. Îl studiază atent. Pot 
vedea exact momentul în care își dă seama că harta e înăun- 
tru. Incuviinteaza din cap satisfăcut si se dă în spate. Îi inma- 
nează sticla fratelui său. 

Harta îl calmează putin pe Draxen. 

— În sfârşit! exclamă el. 

— Stai! spun eu, dându-mi seama ce înseamnă reacția lui 
Draxen. Ştiai de hartă. Doar că nu știai unde e? 

— Nu aveam nici cea mai vagă idee, îmi confirmă el vesel, 
fluturându-mi victoria pe la nas. Te-am răpit ca să primim 
răscumpărarea de la regele pirat, pentru a putea fura bucata 
lui de hartă. Providența a făcut ca tu să găsești bucata noastră. 

Mă holbez la el, cu gura căscată. 

— Dar de unde stiati că o caut? 

— Riden a început să te suspecteze de multă vreme. Chiar 
crezi că ai fost discretă? Cu expedițiile tale nocturne. Cu eva- 
dările tale patetice. Neînfricarea cu care ne-ai înfruntat până 
acum. Numai o femeie care voia să fie pe corabie i-ar fi înfrun- 
tat fără frică pe inamicii ei. 

Asta nu e deloc adevărat. Nu mă cunosc și nici nu știu ce aș 
face în anumite situaţii, însă ceea ce mă doare cel mai tare nu 
e părerea lui Draxen despre mine. 

Ci faptul că Riden m-a trădat. 

Ştiu că juca un rol. Rolul protectorului meu. În adâncul 
sufletului știu că ăsta e rolul pe care trebuia să-l joace. Dar 
tot mă doare. O pot numi oare trădare? Cum pot fi trădată de 
cineva care nu a fost de la bun început de partea mea? 

Misiunea mea a fost să iau harta fără să observe nimeni. 
Apoi, trebuia să conduc corabia la punctul de întâlnire. Am 
eșuat cu brio la prima parte, deși partea a doua merge con- 
form planului 

— Domnilor, duce-ti-o in camera mea! spune Draxen. A 
venit în sfârșit timpul să se distreze cineva cu ea. 

Mă încrunt, dar apoi îmi dau seama că pot profita de asta. 
E mult mai ușor să mă lupt cu Draxen în timp ce echipajul se 
linişteşte, decât să mă lupt cu toți. 

Sunt luată pe sus de trei oameni. Doi de fiecare brat șiunul 
de picioare. Mă fortez să mă zbat pentru a încerca să scap de 
ei Însă nu tip. Promisiunea-i promisiune, iar eu i-am promis 
lui Draxen că nu mă va auzi tipand. 

Riden e lângă mine. Draxen îi dă înapoi harta pentru a o 
păstra în siguranță. Pune sticla în buzunar, apoi îi ajută pe 
oameni să mă escorteze. Pariez că e încântat. Specialitatea 
lui Riden e să-i ofere fratelui său ceea ce-și dorește. Mai întâi 
harta, apoi pe mine. Draxen nu se mai preface că mă tine 
întreagă pentru răscumpărare. Nu mai e nevoie să se poarte 
cu mănuși. 

Cei trei mă aruncă în cameră, rapid și fără menajamente. 
Riden stă în fata ușii. Pare că vrea câteva momente singur cu 
mine înainte ca fratele lui să sosească. 

Dar eu nu vreau asta. 

— Iesi! spun eu. Ai făcut destule. 

Expresia lui rămâne calmă, concentrată. 

— Încă mai ai cuțitul ăla în cizmă? 

Scotun strigăt de uimire. 

— Bineînţeles că nu. 

— Bun. Tine-] aproape. Dar te rog, folosește-l doar dacă e 
nevoie. E totuși fratele meu. Nu-l omori. 

— Te-ai obișnuit atât de mult cu minciunile mele? Poţi 
să-ți dai seama când mint și când spun adevărul? Ce faci, 
Riden? Care e schema? M-am săturat să încerc să-mi dau 
seama cine ești. Când cred că am descoperit, faci altceva ca să 
mă enervezi. Pentru cine te prefaci? 

— Nu avem timp, Alosa. Scapa de aici si pleacă dacă poți! 
Asta e tot ce pot face. Harta pentru fratele meu și libertatea 
pentru tine. Te rog. Tot ce-ţi cer, din nou, e să nu-l omori. 

— Pariul tău e cam riscant, Riden. Ce se întâmplă dacă 
Draxen mă învinge? Cum te-ai simţi atunci? 

— Mai lasă-mă! Amândoi știm că ascunzi mai mult decât 
intenţiile tale de a fura harta. Esti talentată, Alosa. Ai mai 
multe abilități decât orice altă ființă umană. Niciun bărbat 
nu te poate dovedi. Nu știu ce ești. Ştiu doar că mi-ai intrat 
cumva în minte. Şi ai reușit să farmeci tot echipajul zilele tre- 
cute. Încă încerc să-mi dau seama de ce nu ne-ai omorât pe 
toți până acum. 

Usa se dă de perete si Draxen intră în cameră. 

— Pleacă! îi ordonă el, prompt și ferm în același timp. 

Riden se supune, apoi îmi mai aruncă o ultimă privire 
rugătoare. Nu-l omori! 

Încă mă gândesc la cuvintele lui Riden. Fiinţă umană. 
Ştie. Ştiu că-și aduce aminte că l-am adormit cantandu-i, dar 

oare am îndrăznit prea mult sperând că va crede că a fost o 
coincidență? 

Si atunci, de ce nu i-ar spune lui Draxen? Sau de ce nu l-ar 
avertiza? Poate că nu-i mare lucru. Dar totuși e. Nu știu ce să 
cred despre faptul că Riden îmi știe secretul. Sau cel puţin o 
parte din el. 

Încă mă gândesc la asta când Draxen mă izbeste de perete. 

— O să mă distrez pe cinste. Dacă ai fi acceptat data tre- 
cută, te luam ușor. Dar nu acum. Acum o să te fac să tipi. 

— De fapt, Draxen, spun eu, luptându-mă cu greutatea lui, 
nu o vei face. 

Râde în timp ce încearcă să mă arunce pe pat. 

— Îmi doresc de mult timp să fac asta. 

— Şi eu la fel. 

Draxen mă tintuieste de perete. Bratele lui sunt la nivelul 
umerilor mei. Reusesc să ridic ambele picioare, să i le pun pe 
stomac și să-l împing cu toată forța, sprijinindu-mă de perete. 
Asta îl trimite câțiva metri mai în spate. 

Aterizez forțat pe jos. Mă gândesc la momentul în care 
Draxen m-a interogat în aceeași cameră. Sângele meu uscat 
încă îi decorează podeaua. Draxen m-a lovit încontinuu, 
încercând să afle locaţia ascunsă a fortăreței tatălui meu. 

Întotdeauna am fost pe principiul ochi pentru ochi. 

Îi trag un pumn peste obraz. Nu mai e nevoie să mă abtin 
şi nu o fac. Pun totul la bătaie. Știu că am lovit exact cum tre- 
buie când simt durerea în degete. Am stat prea mult închisă 
și m-am abținut prea mult până acum, așa că asta e o binecu- 
vântare. O binecuvântare dureroasă. 

Draxen icneste de la impact. Încă se chinuie să-și dea 
seama ce se întâmplă, când un al doilea pumn, stângul, îl 
lovește din plin. 

— Cum te simţi, Draxen? suier eu. Nu-ţi face griji, nu am 
terminat. 

Mârâie în timp ce încearcă să mă privească. Face câţiva 
pași în fata, încercând să riposteze, dar după ce mă feresc și-i 
mai trag doi pumni, cade grămadă pe podea. 

Reușește să arunce câteva înjurături obosite. 

Încă nu am terminat. 

— M-ai amenințat că-mi tai părul. Ce fel de ticălos scârbos 
face asta? Ce zici dacă-ţi tai ceva la care tii, Draxen? 

Trage aer adânc în piept. Sigur ameninţarea asta îl va face 
să strige după ajutor, dar nu-l las. O lovitură rapidă la fata si 
l-am redus la tăcere. 

Îmi scot pumnalul din cizmă. Ce să iau de la el? O ureche? 
Un deget? Ceva de mai jos? 

Mă crispez la gândul ăsta. Prea scârbos. Mai bine i l-aș 
înfige în inimă și aș termina treaba. 

Însă vocea lui Riden îmi bâzâie în urechi. Te rog nu-l omori! 

Nu am avut niciodată un frate. Nu știu ce aș simți pentru 
el. Mai ales dacă s-ar comporta ca Draxen. Cred că l-aș ucide 
totuși. 

Ce-mi pasă mie ce crede Riden? El e singurul care ar fi 
rănit. Draxen nu va simți nimic. Echipajul lui va găsi o cora- 
bie nouă pe care să lucreze. Oricum, majoritatea par să-i fie 
mai loiali lui Riden decât căpitanului. Lordul Jeskor nu mai e 
prin preajmă să se răzbune. Dar Riden poate o va face. Poate 
că va avea chiar și sprijinul echipajului. 

Nu mi-e frică. 

Cad în genunchi și mă holbez la pumnal. 

E pumnalul pe care Riden m-a lăsat să-l păstrez. Știe că-l 
am. Ştia de ceva vreme că-l am, dar a avut încredere in mine 
să-l folosesc chibzuit. A fost o metodă de a mă proteja. Mi-a 
luat tot ce aveam, dar mi-a lăsat un talisman de nădejde. 

Si chiar a crezut că nu o să-i omor fratele? 

Ce fraier! 

Mă aplec peste pieptul lui Draxen și vizualizez cuțitul infi- 

gându-se în el. Îmi imaginez rezistența pielii și a organelor și 
aud sunetul armei strecurându-se printre coaste. 

Însă, indiferent cum o iau, nu pot să-mi conving mâna s-o 
facă. 

Oricât aș încerca să nu mă las influențată de Riden, se pare 
că nu sunt în stare să-l omor pe fratele lui crud. 

Am omorât sute de bărbaţi. De ce nu-l pot omori pe el? 

Al naibii Riden! 

Încerc să mă consolez spunându-mi că nu merită să iro- 
sesc timpul pentru a-l ucide. Desigur, am irosit mai mult de 
un minut, stând aici, gândindu-mă la asta. În fine. 

Trebuie să iau harta. 

Trebuie să-l găsesc pe Riden. 

Capitolul 16 


SCOT CAPUL PRECAUTĂ din camerele lui Draxen. 

Nu văd pe nimeni de unde mă aflu, dar se lasă seara, așa 
că e greu să-mi dau seama. Nu e nimeni la timonă pentru că 
stăm pe loc. Draxen vrea să tragă de timp, probabil avea de 
gând să facă un plan pentru a se infiltra în fortăreața tatălui 
meu, asta dacă nu l-a făcut deja. Indiferent de plan, nu-l va 
duce la bun sfârșit. Tata are spioni peste tot. Poate că deja au 
zărit corabia. 

În ultimele zile, am trecut pe lângă o serie de insulițe pus- 
tii. Zona e plină de ele. Tata a ales una dintre cele mai mari ca 
loc de întâlnire. Nu suntem la mai mult de câteva ore de vâslit 
de ea. 

Ajung pe puntea principală și mă uit în jur. Aud pe cineva 
dinspre babord. Câţiva pași în fata si se dovedește a fi Riden, 
care pregătește o barcă. 

— L-ai omorât? e prima lui întrebare. 

— Surprinzător, nu. Cu plăcere. 

— Mulţumesc. Înseamnă mai mult decât crezi. 

Ridic din umeri. 

— Asta e pentru mine? arăt eu spre barca pe care o coboară 
pe apă. 

— Da. Le-am ordonat oamenilor să se retragă. Ar trebui să 
ai suficient timp să ajungi la fortăreața tatălui tău. Ultimul 

lucru pe care ţi-l mai cer e să ne dai un avans înainte să-l tri- 
miti pe regele pirat după noi. 

— Dacă ar fi să-l trimit pe tatăl meu după voi, nu ar conta 
cât avans v-aș da. Singurul motiv pentru care nu sunteți toți 
morți e că nu v-a căutat niciodată. 

Riden își ridică privirea de la frânghia din mâinile lui. 

— Cum adică? Vrei să spui că... 

— Capturarea mea a fost o cursă. 

Privirea pe care mi-o aruncă e hilară. 

— Dar credeam că ai decis să profiti de răpirea ta să explo- 
rezi corabia după ce ai ajuns la bord. 

— Mi-e teamă că nu. Am plănuit răpirea de la bun început. 
Tata a ordonat-o. 

Fața lui Riden e inundată de confuzie. 

— De ce și-ar trimite regele pirat unica moștenitoare într-o 
misiune atât de periculoasă? 

— Pentru că sunt singura în care avea încredere că va 
reuși. Am anumite abilități pe care alții nu le au. 

Riden dă drumul frânghiei. Se pare că barca a ajuns pe apă. 

— Le foloseşti acum? De asta te ajut? 

— Dacă le-aș fi folosit, mi-ai fi dat harta deja. Din moment 
ce încerci din răsputeri s-o ascunzi de mine, poți sta liniștit, 
încă ai control asupra minții. 

— Ochii ți s-au schimbat, spune el dintr-odată. 

— Ce? 

— Erau albaștri când ai urcat la bord Acum sunt verzi. 

Ce perspicace e. Ochii mei sunt albaștri când am puterea 
mării de partea mea. După ce dispare, se fac verzi. 

— Ochii mei sunt albastru-verzui, spun eu. 

— Nu. Sigur s-au schimbat. 

Se sprijină de balustradă, fără pic de frică. 

— Ce ești? 

— De parcă ti-as spune. 

— Estio sirenă? 

Mă strâmb când aud cuvântul. E atât de ciudat să-l aud 
rostit de Riden. 

— Nu chiar. 

— Mama ta e o sirenă. Povestea. Zvonul că tatăl tău e sin- 
gurul om care s-a culcat cu o sirenă și a trăit e adevărat. 

Mai are rost să neg? Tata va urmări oricum corabia asta în 
scurt timp. 

— Da. 

— Dar cum de esti așa? Sirenele depind de bărbaţi ca să 
supraviețuiască, dar produc mai multe sirene. De ce ești mai 
mult om decât creatură marină? 

— Asta eo întrebare excelentă. Ai dreptate: nu sunt sirenă, 
sunt mai degrabă jumătate om, jumătate sirenă, iar circum- 
stantele nașterii mele sunt mai speciale. Iti spun povestea 
dacă-mi spui unde ai ascuns harta. 

— Oricât de tentant ar suna, nu-ți pot spune. De ce nu mă 
obligi să ţi-o dau și termini toată tevatura? 

— Nu merge așa. 

— Si atunci cum merge? 

— O să-ți spun. Doar dă-mi harta, Riden! Te rog. 

— Îmi pare rău, Alosa. 

— Bine. O să te fac să mi-o dai, dar, ca să știi, urăsc să fac 
asta. 

Mă afund în partea nefirească din mine. Dintr-odată, mă 
simt ciudat. Mi se face pielea de găină pe braţe si pe picioare. 
Părul mi se ridică pe tot corpul. E extenuant să observ tot ce 
se întâmplă în jurul meu. 

— Iar faci asta, spune el. Te-ai schimbat. 

Nimeni nu a putut detecta schimbările din mine până 
acum. Nici măcar propriul meu tată nu-și poate da seama. 
Cum reușește Riden? 

— Chem partea din mine moștenită de la mama. Urăsc să 
o folosesc. Mă simt îngrozitor și ciudat. 

— Îţi dă abilitatea să-mi citeşti gândurile? 

— Nu, pot vedea doar ce simți. 

Asta pare să-l agite destul de mult. Emotiile lui se trans- 
formă aproape instantaneu dintr-un roșu aprins într-un gri 
pal. 

Griul este o culoare interesantă. Când e închis, la fel ca 
norii de furtună, poate însemna vină. Când e mai deschis, 
este durere. 

Riden e cuprins de o tristețe profundă, dar schimbarea e 
atât de bruscă încât mă face să cred că se gândește intentio- 
nat la ceva foarte trist, astfel încât să nu văd altceva. 

— Te gândești la lucruri triste intenționat? întreb eu. 

— Mă înspăimântă că știi la ce mă gândesc. 

— Nu știu la ce te gândești. De ce ești trist. Doar că te gân- 
dești la ceva dureros. 

Acum trebuie să mizez pe frica lui. Frica lui că voi găsi 
harta. Nu o are la el sigur. Probabil știa că-l voi perchezitiona. 
A ascuns-o undeva pe corabie. Va trebui să mizez pe frică pen- 
tru a o găsi. 

Încep să mă plimb pe punte, dar continui să vorbesc cu el. 

— Cum ti-ai dat seama că sunt... diferită? întreb în timp ce 
mă îndrept spre tribord. 

Sunt aproape de trapa care duce sub punte. Bărbaţii râd și 
vorbesc tare. Presupun că asta fac din moment ce îi pot auzi 
de aici. Probabil că se bucură de timpul de odihnă. 

— După ce m-am trezit și nu-mi aminteam ce s-a întâm- 
plat înainte să-mi pierd cunoștința. Prima dată m-am gândit 
că m-ai lovit, dar nu-mi aduceam aminte să fi avut loc vreo 
luptă. De fapt, îmi aduc aminte chiar opusul. 

Zâmbesc pe sub mustață. Da, ne-am distrat în noaptea aia. 

Riden încă încearcă să ascundă ceva pe sub durerea lui 
vădită. Dacă ar fi să ghicesc, aș zice că se gândește la moartea 
tatălui său, dar în timp ce vorbește, apar văpăi rosiatice. Mai 
ales când a menționat noaptea aceea. 

— Si a mai fost și ziua în care te-ai schimbat. Parcă erai 
o cu totul altă persoană. Nu vorbeai cum vorbești de obicei. 
Era... straniu. Serios, parcă și arătai altfel. Dacă îmi mijeam 
ochii, puteam vedea o aură luminoasă pâlpâind în jurul tău. 

Asta și-a imaginat. Nu-mi schimb înfățișarea atunci 
când actionez și vorbesc altfel, când o las pe sirenă să preia 
controlul. 

— Ştiam de harta tatălui meu de când eram mic, spune el. 
Ştiu despre sirene, chiar dacă nu le înțeleg pe deplin. Am pus 
cap la cap cunoștințele mele limitate cu ce știam despre tine 
și tatăl tău. N-a fost greu de făcut conexiunea. Te suspectam 
de mai mult timp, dinainte să-mi cânți. 

Observ doar scântei roșiatice prin valul de tristețe. Nicio 
urmă de frică. Harta nu e aici. Pornesc spre puntea superioară. 

Riden mă urmează, stând la distanţă. 

— De ce nu poţi să mă obligi să-ţi spun unde e? M-ai făcut 
să dorm, nu? i 

— Da, te-am adormit. De două ori, dar mi-am epuizat abili- 
tatile, desi vreau să rostesc puteri, dar ar suna ciudat. De aceea 
nu ai căzut într-un somn profund a doua oară. Am epuizat tot. 

— Şi cum le recuperezi? 

— Cu ajutorul mării. Ea îmi dă putere. Cu cât sunt mai 
aproape de ea, cu atât mai puternică devin. 

Harta nu e aici. Mă întorc pe scări si mă duc la provă. 

— Ce altceva poți să faci? În afară de a adormi oameni? 

Riden face un pas în spate, parcă fiindu-i frică să mă 
atingă, când trec pe lângă el pentru a mă duce în cealaltă 
parte a corabiei. 

Pot să-i fac pe bărbaţi să-si închipuie lucruri. Pot să le 
plantez gânduri în minte. Pot să le fac promisiuni pe care ei 
să le creadă orbește. Pot să fac ce vreau cu ei. Trebuie doar să 
cânt. Totuși, nu cred că ar trebui să-i dezvălui toate astea lui 
Riden. Chiar dacă știu că tatăl meu va captura corabia curând 

— Pot simţi ce vor bărbaţii, dacă vreau. Le cunosc fiecare 
dorinţă. Si folosesc asta pentru a obţine ce vreau. Pot activa si 
dezactiva abilitatea asta când doresc. 

Și să mă pierd în ea, dacă-mi depășesc limita. 

Riden se oprește când aude asta. Stai, nu. O zvâcnire de 
negru. De teamă. Mă opresc și mă uit în jur. Am trecut de mij- 
locul corabiei, unde catargul principal se înalță la cer. 

— De asta te comporti așa? întreabă el. 

Cred că vrea să-mi distragă atenţia. Fac câțiva pași spre 
Riden, înapoi spre catargul principal. 

— La ce te referi? 

— De când ai venit pe navă. Tot ce ai spus și ai făcut. M-ai 
analizat de la început? Mi-ai dat ceea ce-mi doream? De asta 
simt nevoia să te protejez? Sau m-ai manipulat? M-ai forțat 
să simt lucruri pe care nu le-am mai simţit niciodată? 

Asta mă face să mă opresc. 

— Riden, singurul lucru pe care ti l-am făcut a fost să te 
adorm. Nu m-am jucat cu mintea ta și nici cu sentimentele 
tale. Am făcut asta doar cu Draxen, o dată, pentru a încerca 
să aflu unde e harta. Gândurile și sentimentele iti aparțin. Nu 
le-am influențat în niciun fel. 

Aura lui se face albastră. 

— Esti confuz, spun eu. De ce? 

isi mijeste ochii. 

— Pentru că nu te înțeleg si nu știu ce să cred. 

— Crezi ce vrei, dar iti spun adevărul. Acum, te rog să mă 
scuzi. am o hartă de găsit. Mă uit în sus. În cuibul corbului, 
nu? întreb eu. 

Cred că acolo a ascuns-o. 

Riden se uită la ceva ce vine din spatele meu. 

— Ce faci pe punte? 

Am fost atât de concentrată pe reacțiile lui Riden în timp 
ce m-am plimbat pe corabie că nu mi-am dat seama că cineva 

a venit pe la spatele meu. Am de gând să mă întorc, dar simt o 
lovitură ascuțită în ceafă și totul se întunecă. 


Totul e în ceață. Pot distinge câteva siluete, dar cel mai mult 
simtun legănat, legănatul unei bărci în valuri. 
— Se trezește, spune cineva. 
— Se vindecă mai repede decât am crezut. Mai dă-i una! 
Întunericul pune din nou stăpânire pe mine. 


Frig. 

Îl simt. Răceala îmi atinge obrazul. Apoi degetele. Se 
îmbibă în haine. 

Pleoapele-mi sunt grele, dar reușesc să le deschid. Privirea 
mi se lovește de niște zăbrele. Sunt înapoi în celulă? 

Nu. 

Dincolo de zăbrele nu se află interiorul unei nave, ci nisip 
și copaci. Aud în apropiere zgomotul valurilor care se lovesc 
de țărm, deși nu-l văd. 

Sunt singură. 

Copacii se unduiesc în vânt. Tremur de frig. Aud cum crea- 
turile nocturne se târăsc și mișună pe pământ, apropiindu-se 
prin tufișuri. Sunetele nopţii nu mă înspăimântă. 

Nu, cușca e cea care mă înspăimântă. Nu mai pot cânta. 
Nu mai am șperacle. Nu mai am pe nimeni. 

Pentru prima oară, mi-e cu adevărat frică. 


Abia când se face dimineaţă, cineva vine spre mine. 

Nu-l cunosc pe acest bărbat. E înalt, dar nu la fel de înalt 
ca tatăl meu. Are un început de chelie și o barbă maronie îi 
acoperă chelia. Are cinci cercei rotunzi la urechea stângă. 
E îmbrăcat bine, dar ștrengăresc. La brâu are o sabie și un 
pistol, deși nu cred că le folosește prea des. Pare că e făcut 
doar din mușchi, dar pariez că l-aș putea dobori dacă nu aș fi 
închisă. 

Scoate ceva din buzunar, un fel de bilă. Ah, e harta. O 
aruncă în aer și o prinde relaxat. Un spectacol în beneficiul 
meu. 

— Stii cine sunt? întreabă el. 

Vocea îi sună exact cum m-am așteptat, groasă și 
poruncitoare. 

— Ar trebui să-mi pese? întreb indiferentă, de parcă nu 
sunt prizonieră. 

Sunt mândră de tonul meu. Îmi ascunde perfect ghemul 
de stres din stomac. 

— Numele meu e Vordan Serad. 

Îmi ascund uimirea. Am fost răpită de al treilea lord pirat 
iar de data asta răpirea nu a fost plănuită. 

Cel puţin nu de mine. 

Încerc să par încrezătoare. 

— Dar tu știi cine sunt eu? îi întorc întrebarea, pe același 
ton autoritar. 

— Esti Alosa Kalligan, fiica lui Byrronic Kalligan, regele 
pirat. 

— Excelent. Atunci știi deja cât de nesăbuit ești că m-ai 
adus aici. 

— Nesăbuit? Deloc. Tatăl tău crede că tânărul căpitan 
Allemos te are, așa că nu va veni după mine. Știu din surse 
sigure că nu mai ai puterile pe care ti le dă marea, așa că nu 
poți ieși de aici. Aș zice că tu ești cea nesăbuită pentru că nu 
ţi-e frică. 

Golul din stomac se mărește și gura mi se usucă. 

— Şi cine e sursa ta? 

— Eu, se aude o voce din spatele meu. 

Din desis ies câţiva bărbaţi. Riden e printre ei, dar nu e el 
cel care a vorbit. Nu, Riden are două pistoale atintite asupra 
lui. Îl forțează să meargă în direcția mea. El de ce nu e închis 
ca mine? Se pare că am rămas fără cuști enorme, nu? 

Rămân fără cuvinte când îl văd pe cel care a vorbit, cel de-al 
patrulea bărbat care vine în luminiș. 

E Theris. 

Se sprijină de unul dintre copaci și-și scoate moneda, pe 
care o învârte pe degete. 

Dau din cap dezamăgită. 

— Îl trădezi pe tatăl meu? Asta va fi ultima ta greșeală. Ştii 
ce s-a întâmplat cu ultimul bărbat care a transmis informaţii 
dușmanilor? Tata l-a atârnat de picioare și l-a tăiat cu fierăs- 
trăul în două. 

Theris nu pare afectat de cuvintele mele. 

— Norocul meu, căci nu-l trădez. 

Nu e nevoie să mai spun ceva pentru a-mi arăta confuzia. 

— Nu am fost niciodată omul tatălui tău, continuă el. 

Îmi ia mai mult decât ar trebui să pricep. Dar simbolul, 
știa semnul tatălui meu. S-a identificat clar ca fiind unul 
dintre oamenii care servesc familia Kalligan. 

— Puterea mea e vastă, explică de data asta Vodan, punând 
bila de sticlă în buzunar. Kalligan e un nesăbuit. Crede că e 
invincibil. Nu-si dă seama că apropiații lui abia așteaptă să-l 
dea pe mâna dușmanului. Și, mai important de atât, pe tine. 

Mă întorc spre Theris. 

— Nu ai fost trimis pe corabie să mă ajuţi. 

— Nu, răspunde el. Am fost trimis să te observ. 

— Atunci cine e omul tatălui meu de la bordul Hoinarului 
Nopţii? spun, mai mult pentru mine. 

— Acela a fost săracul Gastol, răspunde Theris. Păcat că 
i-ai tăiat beregata când Draxen a pus stăpânire pe corabia ta. 

Care erau șansele ca unul dintre cei doi bărbaţi pe care 
i-am omorât să fie omul tatălui meu? Vina mă lovește, deși nu 
e numai a mea. Tata trebuia să prevadă asta și să-mi spună 
cine e informatorul de la bordul Hoinarului Nopţii înainte de 
a-mi înscena răpirea. Atunci Gastol nu ar fi murit și Theris nu 
ar fi putut să mă păcălească. Tata nu ia în considerare deta- 
liile astea mici. Ce-i pasă lui dacă unul din oamenii săi este 
ucis din greșeală? Mereu e cineva care să-i ia locul. Însă, de 
data asta, greșeala lui îl poate costa fragmentul de hartă al 
lui Draxen. 

Poate și viața mea. 

Si totuși, ar fi trebuit să-mi dau seama că tata nu i-ar fi 
cerut niciodată informatorului să mă ajute. Stie că nu trebuie 
să-mi poarte nimeni de grijă. Ar fi trebuit să știu că Theris 
se prefăcea de la bun început. Devin furioasă pe mine și mă 
întorc la conversaţie. 

— De ce l-ai pus pe Theris să mă urmărească? îl întreb pe 
Vordan. Ce vrei de la mine? 

— Nu-ţi dai seama cât de valoroasă ești, spune Vordan. 
Crezi că Kalligan te tine prin preajmă pentru că ești fiica lui? 
Nu, Alosa. Face asta datorită puterilor pe care le ai. Te folo- 
sește pentru propriul câștig. Pentru el nu ești nimic mai mult 
decât o unealtă. Știu totul despre pedepsele lui Kalligan, 
antrenamentele și testele lui. Știu despre lucrurile oribile 
prin care te-a pus să treci. Și sunt aici ca să te eliberez. 

Pentru un moment, mă întreb cum de poate ști atât de 
multe despre mine. Apoi îmi dau seama că dacă are un spion 
în cercul de apropiați al tatălui meu, atunci știe... cam totul. 

— Să mă pui într-o cușcă nu e probabil cel mai bun mod de 
a-mi arăta cât de mult vrei să mă eliberezi, spun eu. 

— Îmi pare rău. E doar o măsură de precauţie pentru mine 
și oamenii mei în timp ce-ţi explic ce și cum. 

— Mi-ai explicat. Acum dă-mi drumul. 

Vordan dă din capul chel. 

— Nu am terminat. 

Și nu vreau s-o facă. Vreau afară din cușcă. Acum. Însă 
rămân tăcută ca să nu risc să-l supăr. Poate că nu pot să-l vra- 
jesc prin cântec, dar încă îi pot citi emoţiile. 

După ce că nu mă simțeam în apele mele închisă în cușca 
asta fără un plan de scăpare, acum mai trebuie să scot la 
iveală și sirena. Din nou. Simt un gust ciudat pe gât. Pielea 
mi se zbârlește și nu e de la frig. 

Aura lui e roșie, cea mai complexă culoare. Poate însemna 
foarte multe lucruri: iubire, dorință, ură, patimă. De fapt 
orice emoție puternică și copleșitoare pare rosie în ochii mei. 
Aș zice că Vordan simte o patimă arzătoare, dar pentru ce? 

Vordan vrea neapărat să câștige, decid eu. Vrea ceva de la 
mine. Doar de-aș fi suficient de răbdătoare cât să aflu ce. 

— Continuă atunci, reușesc să spun. 

— Sunt aici să-ţi ofer posibilitatea de a te alătura echipaju- 
lui meu. Vreau să-ți ofer libertatea de a face ce dorești după ce 
mă ajuţi să ajung pe Isla de Canta. 

— Am deja o corabie și un echipaj. Am libertatea de a 
naviga unde vreau. Cum aș putea să consider oferta ta chiar 
și un pictentantă? întreb eu, fără să fiu furioasă. 

Tonul meu e măsurat. Încerc să negociez cu el. Să rămân 
calmă. 

— Pentru că orice ar fi, tot ești în slujba tatălui tău. Când 
totul se va sfârși, Alosa, când tu și tatăl tău veţi avea cele trei 
parti ale hărții, după ce veți naviga spre Isla de Canta și veți 
deveni cei mai bogaţi oameni din lume, ce se va întâmpla 
apoi? [ti spun eu. După asta, tatăl tău nu va avea doar con- 
trolul absolut asupra mărilor din Maneria, va avea și venitul 
necesar să o mențină. Jar tu va trebui să-l slujesti pe vecie. Nu 
vei fi niciodată liberă. 

— Şi voi fi dacă mă alătur tie? întreb eu sceptică. 

— Da. Ajută-mă să obțin ceea ce-și dorește tatăl tău. 
Ajută-mă să ajung la Isla de Canta. Ajută-mă să-l dau la o 
parte pe Kalligan și te voi elibera. Odată ce vom reuși, vei fi 
liberă să te duci unde vrei, să faci ce vrei, să ai tot ce vrei. Nu te 
voi mai deranja și nu-ți voi mai cere ajutorul niciodată. 

Vordan Serad e un neghiob. Chiar crede că aș putea avea 
vreodată încredere în cuvântul lui? Chiar crede că mi-as trăda 
tatăl atât de ușor? Crede că sufăr sub domnia lui Kalligan? 
El este tatăl meu. Ceea ce fac, fac din dragoste pentru fami- 
lia mea. Nu tânjesc după liberate, căci o am deja. Am propria 
corabie, iar echipajul mă slujește cu loialitate. Câteodată, fac 
ce-mi cere tatăl meu. Este totuși regele pirat. Iar eu voi deveni 
regină când domnia tatălui meu se va sfârși. Vordan vrea să 
renunţ la asta pentru el? Nicio șansă. 

Totuși, nu îndrăznesc să spun asta cu voce tare. Încă-i 
simt dorințele și trăirile. E încrezător. Foarte încrezător în 
legătură cu... ceva. 

Singura cale de a ieși din cusca asta si de a avea o șansă de 
scăpare este să accept. 

— Ai dreptate, spun încercând să gâdil auzul lui Vordan. 
Am fost prea speriată ca să-l înfrunt pe tatăl meu. Tânjesc să 
fug de el. Nu vreau să am nimic de-a face cu Isla de Canta sau 
Kalligan, dar dacă juri că-mi vei reda libertatea în schimbul 
serviciilor mele, atunci te voi ajuta să obţii ceea ce cauţi. 

Vordan se uită în spatele meu. Mă întorc. Theris dă din cap 
dezamăgit. 

— Minte. 

— Nu mint, spun eu printre dinți. 

Am fost atât de atentă la Vordan, că am uitat să mă gân- 
desc la ce voia Theris să audă. Nu mi-am dat seama că nu pe 
Vordan trebuia să-l conving, ci pe el. 

Theris zâmbește. 

— Folosește același truc pe care l-a folosit pe Draxen. Am 
văzut felul în care Alosa îi manipulează pe alții spunându-le 
ce vor să audă. 

— Poate că mi-am folosit abilitățile pe Draxen, dar asta nu 
înseamnă că le folosesc acum, spun eu, deși e inutil. 

Acum știu ce trebuia să zic sie prea târziu. 

— Ai cedat prea repede, Alosa, comentează Theris. Te-am 
urmărit o lună pe corabia aia. Ti-am ascultat conversațiile si 
ţi-am observat... interacțiunile. 

Se uită cu subinteles spre Riden. Riden nu a spus nimic 
până acum. Îi analizează pe răpitorii nostri cu atenţie, gân- 
dindu-se cum să scăpăm. La auzul ultimelor cuvinte ale lui 
Theris, se uită la mine. 

Cât de mult a văzut Theris? gândesc dezgustată. 

— Știu precis cât de încăpățânată esti, continuă Theris. Si 
știu ce părere ai despre tatăl tău. Nu l-ai apărat cum o faci de 
obicei. 

Vreau să-l lovesc, dar e prea departe de mine, iar piciorul 
nu mi-ar încăpea în veci printre zăbrele. Un brat da, dar nu 
un picior. 

— Fie, spun eu în timp ce mă gândesc la un nou plan. Si 
acum ce? i 

— În cazul în care nu dorești să cooperezi, spune Vordan, 
suntem dispuși să te folosim în alt mod 

Nu-mi place cum sună asta. Am ieșit din pielea sirenei. Nu 
am cum să prezic la ce se gândește Vordan. 

— Aduceti lucrurile! le poruncește el celor doi bărbaţi 
care-l amenință pe Riden cu pistoalele. 

Aceștia pleacă imediat și părăsesc luminișul. 

Observ că mintea lui Riden lucrează. Chiar dacă nu pot 
simţi la ce se gândește, nu e prea greu de ghicit. Încearcă să 
găsească un mod de a profita de faptul că nu mai e păzit atât 
de bine. 

Însă, înainte de a face ceva, Theris scoate pistolul și-l 
încarcă. 

— Nici să nu te gândești. 

— E] de ce e aici? îl întreb eu. Deja mă aveţi. De ce ati mai 
luat încă un prizonier? Acum Draxen îl va căuta. 

— Vei afla la momentul potrivit, spune Vordan. 

Se distrează prea mult, e încântat de ce va urma. Presupun 
că nu ar fi contat oricum dacă treceam de partea lui sau nu. 

Mă întreb dacă să mă transform. Să devin oare femeia 
perfectă pentru Vordan ca să mă elibereze? E singura putere 
pe care o mai am, dar va folosi la ceva? Mă uit la Theris și la 
moneda lui și-mi dau seama că nu va merge. Dacă încerc ceva 
cu Vordan, Theris va ști și-mi va dejuca planul. 

Sunt neputincioasă. Nu am arme. Nu am puteri. În 
momentul de față, pot doar să sper ca cineva să se apropie 
din greșeală prea mult de cușcă sau ca Riden să se elibereze 
cumva și apoi să mă elibereze și pe mine. Din moment ce 
Riden e cam supărat pe mine, mă îndoiesc că ar vrea să mă 
ajute chiar dacă ar scăpa. 

Paznicii lui Riden se întorc, și nu cu mâna goală. Fiecare 
tine o găleată plină cu apă într-o mână și ceea ce pare a fiun 
bat în cealaltă. Nu-mi dau încă seama ce sunt. 

— Alosa, spune Vordan, te-am adus aici ca să-ți descopăr 
talentele. Dacă nu te pot folosi ca să ajung pe Isla de Canta, 
atunci te voi folosi pentru a învăţa tot ce se poate despre 
sirene ca să le tin piept odată ce ajung acolo. 

Mă cuprinde un fior de gheaţă. 

Sunt pe cale să devin un experiment. 

Capitolul 17 


— CE? ÎNTREB EU DEOARECE nu mă pot gândi la altceva. 

— Nu mă aștept să-mi spui adevărul despre abilitățile 
tale, așa că o să le aflăm împreună, spune Vordan. Împreună, 
Alosa, vom afla toate puterile pe care le au sirenele. 

Nu-și dă seama cât de înspăimântată sunt de asta. Cum ar 
putea să știe cât de mult detest și, câteodată, cât de mult mă 
tem să-mi folosesc abilitățile? Îmi răscolesc mintea și trupul. 
Urăsc cât de mult mă epuizează emoțional. Și apoi mai e și 
felul în care mă schimb când trebuie să-mi încarc puterile. 
Vordan va vrea să-i demonstrez lucrurile astea de mai multe 
ori. Simt cum îmi vine mâncarea pe gât când mă gândesc la 
asta. O înghit la loc. 

— Sunt doar pe jumătate sirenă! strig eu disperată. Ce pot 
și nu pot eu să fac nu e valabil pentru creaturile pe care le veţi 
găsi la Isla de Canta. Nu am cu ce să te ajut. 

Vordan se trage de barbă. 

— Nu e adevărat. Chiar dacă nu ești la fel de puternică pre- 
cum o sirenă adevărată, abilităţile tale mă vor ajuta să mă 
pregătescpentru călătorie. 

În timp ce noi vorbeam, oamenii lui Vordan s-au mișcat 
de colo colo. Au pus gălețile cu apă la câțiva metri distanță de 
cușcă, prea departe ca să le pot atinge. Au pus câte o creangă 
lungă, găunoasă în fiecare. 

— Pentru început, spune Vordan, îmi vei cânta. 

— S-o crezi tu! 

Vordan zâmbește. 

— Si de asta l-am adus pe tânărul secund Theris, arată-i 
Alosei ce se va întâmpla de fiecare dată când mă va refuza. 

Theris scoate sabia și-l taie pe Riden pe brat. Tăietura îi 
rupe cămașa și lasă în urmă o dâră de sânge. 

Riden tresare, dar în afară de asta nu dă semne de durere. 
În schimb, începe să râdă și apasă pe rană. 

— Sunteţi naivi dacă credeți că prințesei îi pasă dacă mor 
sau trăiesc. 

Theris pufneste. 

— Te înșeli, Riden. Alosa trăiește după propriile reguli. Are 
o înclinație puternică spre răzbunare. Nu poate suporta să-i 
vadă pe cei care i-au făcut rău că scapă nevatamati. Draxen a 
răpit-o, a bătut-o, a umilit-o, a încercat să profite de corpul ei. 
Îl detestă. Si totuși încă trăiește. Stii de ce? 

Riden se uită la mine. Cobor privirea repede în pământ. 

— Dacă nu i-ar fi păsat de tine, l-ar fi ucis. Încet și dureros. 
Faptul că încă trăiește dovedește că îi mai pasă și de altceva în 
afară de a-și face dreptate. De tine. 

Nu e adevărat. Îi... îi eram datoare lui Riden. M-a lăsat 
să-mi păstrez pumnalul pe care ar fi trebuit să-l confiste. Îmi 
plătesc datoriile. M-a protejat, așa că nu i-am ucis fratele. Nu 
a fost mai mult de atât. 

Sunt sigură de asta... 

Stai, pumnalul meu! 

Din poziția mea șezândă, îmi înfășor mâinile în jurul 
piciorului, de parcă încerc să mă calmez. Îmi bat ușor cizma. 
În afară de piciorul meu, nu mai e nimic. 

— Cauti asta? mă întreabă Theris, scoțând din curea arma 
pe care n-o observasem până atunci. 

Încerc să nu par deranjată de asta. În realitate, sunt furi- 
bundă. Nu doar pentru că Theris mi-a luat singura speranță 
de a scăpa, dar m-am cam atașat de pumnalul ăla. 

— Uite cum va merge treaba, spune Vordan, distrăgân- 
du-mi atenţia de la Theris. O să-ți spun ce să faci și tu o să 
faci. Dacă văd cea mai mică ezitare sau abatere de la ordinele 
mele, Riden va fi rănit. Dacă-ţi foloseşti abilităţile pentru a 
scăpa, îl omorâm și aducem pe altcineva pe care să-l vrăjești. 
S-a înțeles? 

Îl străfulger pe Vordan cu privirea. 

— Când ies din cusca asta, primul lucru pe care am să-l fac 
va fi să te omor. 

Fără să aștepte măcar un semnal de la Vordan, Theris îl 
înjunghie pe Riden în antebrat. 

Ochii mi se măresc si mă abtin să nu tip. 

— Am spus: s-a inteles? 

Desi nu-mi stă în fire, fie că e cea umană sau cea de sirenă, 
îmi calc pe mândrie și spun: 

— Da. 

— Bun. Niffon, Cromis, ceara. 

Oamenii lui Vordan îi dau lui și lui Theris două perechi de 
dopuri de ceară portocalie. Apoi scot și pentru ei. Fiecare băr- 
bat și le îndeasă în urechi. 

Ce inteligent ești, Vordan! Crezi că ești invincibil. O să 
găsesc o cale să scap. Mereu o fac. E doar o chestiune de timp. 
Însă mi-aș dori ca teama ce mi se strecoară în oase să nu fie 
atât de intensă. 

Nu fac niciun efort să-mi ascund furia când Vordan arată 
spre găleți. Cei doi pirați iau fiecare câte o creangă și o bagă în 
găleată. 

— Întinde-ţi mâinile, Alosa! spune Vordan un pic prea tare. 

Nu. Nu vreau s-o fac. Nu mă pot obliga. Nu din nou. Mă 
gândesc la episoadele din temnita tatălui meu. 

Sunt legată cu cdtuse de încheieturi, ţintuită la perete. 
Picioarele imi sunt si ele încătușate, iar lanţurile mă împiedică 
să înaintez mai mult de câţiva centimetri de perete. 

— Relaxează-te, spune tata înainte de a-mi arunca o găleată 
de apă pe faţă. 

Tusesc si scuip în timp ce apa se scurge de pe mine. 

— Absoarbe-o, Alosa! Acum hai să vedem cum te putem face 
și mai puternică... 

Sunt adusă înapoi la realitate de un icnet puternic. Riden 
își strânge brațul cu mâna dreaptă. Sângele iese dintr-o nouă 
tăietură, picurându-i printre degetele încordate. 

— Întinde mâinile! ordonă Vordan, de data asta strigând. 

Sunt doar amintiri, îmi spun eu. Tata te-a făcut puternică. 
Te-a ajutat să-ţi dezvolţi talentele. Dacă ai supravieţuit testelor 
şi încercărilor regelui pirat, îi vei putea ţine piept oricărui bărbat 
jalnic, prost și scârbos. 

Cuvintele mele de îmbărbătare mă activează instantaneu, 
așa că înainte ca Theris să-l rănească pe Riden din nou, fac 
cum spune Vordan. Nu mă uit la Riden. Ce reprezintă supu- 
nerea mea? Ce reprezintă pentru Riden? 

Niffon și Cromis îngenunchează în fata galetilor. Niffon 
pune un dop la capătul crengii goale, o ridică din găleată în 
fata mea. 

Se pare că Vordan s-a gândit la toate. 

Dacă Niffon ar putea s-o lase câțiva centimetri mai jos, as 
putea s-o apuc. O estimare greșită din partea lor mi-ar putea 
fi de mare ajutor acum. Dar nu. Theris a văzut ce pot face chiar 
dacă nu am multe la îndemână. Nu-mi va permite nici măcar 
să pun mâna pe un bat. 

Mă cuprinde groaza, dar și febra anticipării în timp ce 
astept. Niffon ia degetul din capătul crengii. Apa de ocean 
cade în mâinile mele întinse. 

Las apa să mi se scurgă printre degete si să cadă pe nisip, 
dar sper că pare că am absorbit o parte din ea. Sper că mă pot 
preface întrucâtva. Nu pot să-mi refac puterile. Nu într-un 
asemenea fel. 

Dar Vordan nu acceptă asa ceva. Dă din cap nemultu- 
mit. Theris îl taie din nou pe Riden. De data asta aproape de 
gambă. 

— Nulăsa apa săseadunepejos, spune Vordan. Absoarbe-o! 

E îngrijorat că o să depozitez apa până când adun sufici- 
entă ca să fac ceva periculos. Cât timp Vordan și oamenii lui 
au dopurile în urechi, nu contează cât de multă apă am la 
dispoziție. 

Însă nu spun asta cu voce tare. Nu am timp de pierdut dacă 
vreau să-i împiedic să-l mai rănească pe Riden. Așa că atunci 
când Niffon dă drumul la mai multă apă, o prind pe toată și 
o absorb până la ultima picătură. Mâinile-mi rămân uscate. 

Schimbarea e instantanee. Apa liniștitoare devine parte 
din mine. Umple golul pe care l-am simţit în ultimele săptă- 
mâni, îmi aduce înapoi cântecul, îmi crește încrederea și-mi 
domolește frica. Vreau să simt toate puterile ei tămăduitoare 
deodată. Vreau să sar în ocean și să înot în cel mai adânc și 
întunecat colt pentru ca senzația să nu dispară niciodată. 

Pentru un moment, nu mă pot gândi decât la ocean. Îmi 
doresc doar să mă întorc la el. Nimic altceva nu contează. 

— Alosa. 

Vocea lui Riden e cea care mă smulge din abisul gândurilor 
răvășitoate. Încerc să tin în frâu dorinţele sirenei. De aceea 
nu-mi pot reface cântecul fără să aștept putin să-mi revin. 
Puterile oceanului scot la iveală instinctul de sirenă, iar unei 
sirene nu-i pasă decât de ea, de surorile ei si de ocean. 

Băiatul ăsta e un nimic pentru mine. Ce-mi pasă dacă-l 
omoară? E] nu contează. Doar eu contez. 

— Alosa, repetă Riden. 

Îmi îndrept privirea spre el și încerc să mă concentrez. 
Nu deveni o creatură fără suflet. Esti femeie. Gandeste-te la 
echipajul tău, la prietenii și familia ta. Adu-ti aminte când ai 
furat o corabie și ai pus stăpânire pe ea. Adu-ti aminte cum e 

să fii căpitan, să fii respectată și admirată de echipajul tău. 
Gândește-te la mândria din ochii tatălui tău când e mulțumit 
de tine. 

GAndeste-te la Riden. Îți amintesti cum te-ai distrat când 
v-aţi încrucișat săbiile? Aminteste-ti tachinările si ciondăne- 
lile. Aminteste-tide pumnal. De săruturile lui. Gandeste-te la 
Riden, care nu merită să moară doar pentru că tu nu te poți 
controla! 

Asta mă face să-mi revin. Mă întorc la Vordan, așteptând 
instrucțiuni. : 

— Cântă-mi, Alosa! Impresionează-mă! 

Știu sigur că Vordan vrea să-l vadă pe Riden dansând si 
făcând acrobatii. În alte circumstanţe, mi s-ar părea amuzant 
să-l umilesc Riden. Dar nu acum. Nu pentru a satisface un 
bărbat care m-a închis într-o cușcă. Riden nu e maimuţă, iar 
eu nu sunt sclavă. 

Mă uit la Riden. Nu arată speriat, doar neliniștit. 

— Dă-i drumul! îmi spune într-un final. 

Riden e cu fața la mine și oamenii au ceară în urechi, așa că 
nu-și pot da seama că vorbește cu mine. 

— Până la urmă, o să ieșim din situaţia asta. Între timp, fă 
ce trebuie făcut. 

Vordan mă privește atent așa că nu vreau să risc 
incuviintandu-i lui Riden. Încep. Mai întâi cu ceva simplu 
și slab. Buzele abia mi se deschid în timp ce cânt o melodie 
lentă, liniștitoare. Nu contează notele. Intenţia din spatele lor 
e cea care dă putere cântecului. Asta e ceea ce îl face pe Riden 
să-mi asculte ordinele. Si ceea ce vreau acum e să-i calmez 
durerea. 

Într-o clipă, braţul și piciorul i se relaxează şi nu mai simte 
nicio tăietură, nici cele de pe brat, nici cea adâncă de lângă 
încheietură. Apoi, îmi rup o bucată de material de la baza blu- 
zei și i-o arunc lui Riden. 


208 TRICIA LEVENSELLER 


Oamenii lui Vordan se ridică, pregătiți să intervină în caz 
că încerc să-l eliberez pe Riden sau îl fac să mă ajute cumva. 
Artrebui să fiu flatată că s-au gândit că aș putea să fac ceva cu 
doar o bucăţică de material. 

Însă e doar pentru braţul lui Riden. Împletesc alte câteva 
note în cântec pentru a-l face pe Riden să-și înfășoare 
materialul în jurul celei mai adânci răni pentru a opri 
sângerarea. Mi-aș dori să-l pot vindeca, dar abilitățile mele 
sunt limitate. Pot să alterez doar mintea, locul de unde 
durerea izvorăște cu adevărat. Îi pot alina suferința temporar, 
dar nimic mai mult. 

Mai am doar câteva note rămase așa, că încerc să-i dau 
lui Vordan ceea ce-și dorește. Riden se îndreaptă de spate. 
Privirea lui nu pare pierdută. Arată perfect normal, ca și cum 
acțiunile lui îi aparțin. Dar nu e așa. Joacă exact după cum 
îi cânt eu. Riden face câteva mișcări de luptă. Îl fac să atace 
și să pocnească inamici invizibili. Sare prin aer, se apără 
şi-şi lovește oponenții. Într-un final, scoate din teacă o sabie 
imaginară. 

Rup vraja când simt că-mi pierd puterile. Apoi mă așez pe 
jos. 

Riden clipește. Se uită în jur confuz până când mă vede 
și își amintește. Nu i-am șters memoria, așa că știe exact ce 
l-am pus să facă. Trage scurt aer în piept. Durerea rănilor 
revine. Nu o pot tine la distanță după ce mă opresc din cântat. 
A fost doar o alinare temporară, dar am făcut tot ce am putut. 
Oricum, e vina mea că se află aici. 

Bine, de fapt e vina lui Theris, dar nu mă aștept ca Riden să 
aibă aceeași părere. 

Vordan se apropie de cușcă, uitându-se atent la mine. 

— Ochii chiar iti sunt fereastra sufletului, Alosa! strigă el, 
încercând să compenseze faptul că are dopurile în urechi. În 
mai puţin de un minut, s-au schimbat din verde în albastru 

și apoi iar în verde. Ce mijloc folositor de a afla când ai puteri 
șicând nu. 

Fir-ar! 

Am sperat că nu-și vor da seama când nu mai am putere. 
Mă observă prea îndeaproape. În curând, nu voi mai avea 
secrete. 

— Dar să.ne întoarcem la experiment. Cred că poți face 
mai bine de-atât, Alosa, spune Vordan pe un ton încurajator 
care-mi întoarce și mai mult stomacul pe dos. Din nou. 

Arată spre celălalt pirat din fața mea. De data asta, Cromis 
astupă creanga cu degetul mare și apoi o ridică deasupra bra- 
telor, care-mi atârnă slăbite printre barele custii. 

Mă prefac obosită. Vreau să creadă că devin slăbită atunci 
când îmi folosesc puterile. Poate că îi pot lua prin surprindere 
mai târziu. | 

Absorb apa în timp ce se varsă peste mine. O simt galopân- 
du-mi prin vene, inundându-mă. Îndoiala devine siguranţă. 
Slăbiciunea devine putere. Frica devine hotărâre. Bărbații 
ăștia nu știu cu cine au de-a face. Sunt putere și tărie. Sunt 
moarte și năpastă. Nimeni nu mă sfidează. Sunt deasupra 
tuturor. Voi... 

— Alosa. 

Vocea lui Riden îmi întrerupe valul de gânduri periculoase. 
Observă oare cum sirena încearcă să pună stăpânire pe mine? 
Sau doar mă grăbește pentru că-i e frică de ce va face Theris 
dacă nu mă supun? 

Oricum ar fi, mă bucur că are abilitatea de a mă aduce cu 
picioarele pe pământ. Şi repede. 

— Alosa, nu e nevoie să faci asta, continuă el. 

E cu spatele la Vordan și oamenii lui, așa că nu pot vedea 
sau auzi ce-mi spune. 

— Nu-i nimic. Ignoră-i! Concentrează-te pe ce ai de făcut ca 
să scapi. Te pricepi să evadezi. Asa că fa-o! 

Nu mă pot abtine să nu zâmbesc. 

— Fiecare evadare a mea a fost planificată dinainte. Nu am 
plănuit această răpire. 

Sper că Vordan va crede că-mi mișc buzele pentru a începe 
un nou cântec. Pentru a păstra iluzia, pun ultimul cuvânt 
într-o notă și încep. 

Melodia cea nouă e mai alertă, îndrăzneață, palpitantă. 
Pare că mereu vrea să-mi oglindească intenţiile. Deoarece, 
de data asta, îl supun pe Riden la un ritual de acrobatii si 
scheme complexe. Îl pun să facă tumbe în aer. Saltă pe trun- 
chiul copacilor, își ia avânt și se dă peste cap. Îl pun să alerge 
mai repede decât ar fi posibil cu rănile lui. Face anumite miș- 
cări pe care sunt sigură că nu știe să le facă, dar atâta vreme 
cât eu știu să le fac, și el va putea. 

Atunci când melodia se stinge, mă așez din nou pe jos. 

Vordan își înlătură dopurile din urechi. Oamenii lui, 
urmându-i exemplul, fac la fel. 

— Mult mai bine, Alosa. 

Vordan scoate o bucată de pergament și un cărbune. Acum 
nu mai contează că toată ceara a dispărut; la fel s-a întâmplat 
și cu puterea mea. 

— Hai să clasificăm abilitățile tale, zice Vordan și începe 
să scrie. Dacă nu mă înșel, ai trei abilități în total. Prima este 
cântecul tău. Îi poţi convinge pe bărbaţi să facă orice, atât 
timp cât nu sfidează legile naturii. De exemplu, nu-l poţi face 
pe Riden să zboare. Câţi oameni poți fermeca deodată, Alosa? 

Ezit. Să mint sau să spun adevărul? 

Riden scoateun geamăt. Theris își trage sabia însângerată. 

— Trei! strig eu. Pe toate stelele, lasă-mă să gândesc putin, 
da? 

— Nu aila ce să te gândești. Răspunde, și Riden nu va mai 
fi rănit. Asa, îţi trebuie apă din ocean ca să poţi cânta. Și apa 
din ocean tine cât tine. Nu ai putut să-l pui pe Riden să facă 

prea multe cu ce ai primit de la Cromis. Sunt sigur că dificul- 
tatea acțiunilor depinde de cantitatea de apă. 

Și de mintea fiecărui bărbat. Și asta influențează cantita- 
tea, dar nu mă obosesc să adaug Si acest aspect. Mintea lui 
Riden e mult mai ascuţită și statornică decât sunt obișnuită. 
E mult mai solicitant să-l vrăjesc pe el decât pe alții. 

După câteva momente, Vordan se uită la notițe. 

— Splendid. Așadar, puterea cântecului afectează min- 
tea. Dar cât de mult? Theris te-a văzut făcându-i pe bărbaţi 
să uite. Când l-ai vrăjit prima oară pe sărmanul Riden aici de 
față, nu și-a adus aminte ce i s-a întâmplat. Theris te-a mai 
văzut adormindu-l. Sunt sigur că poți convinge un bărbat să 
se sinucidă. Însă i-ai putea oferi o realitate diferită? 

— Da, spun eu repede, nevrând să risc vreo ezitare. 

— Arată-mi! 

Își pune iar dopurile în urechi. Oamenii lui îl urmează si 
un jet proaspăt de apă mi se scurge în mâini. 

Mă uit la Riden în timp ce absorb apa. Nu știu de ce, dar 
atunci când mă uit la el, reușesc să controlez fluxul apei care 
mi se răspândește prin corp, ceva ce nu am maitrăit niciodată 
în timp ce-mi refac abilitățile. 

— Urăsc să fac pe marioneta, spun eu. Ţi-a venit vreo idee? 

— Dacă e cineva marionetă, eu sunt, spune el agitat. Tu 
ești păpușarul. 

Mă uit la el exasperată. 

— Mă gândesc la un plan, îmi răspunde el. Continuă să faci 
ce spune până când îl pun la punct. 

Nu-mi permit să sper și încep să cânt. Închid ochii si-mi 
imaginez ce vreau săvadă Riden. Îmi imaginezo lume magică 
plină de culori si sunete noi. În jurul meu zburdă fluturi cu 
aripi în culori aprinse. Pe cerul purpuriu, se întrec stele căză- 
toare. În apropiere, lacul lansează jeturi de apă care saltă în 
văzduh. Deasupra mea se avântă păsări mai mari decât bale- 

nele, cu aripi roșii și albastre. Pun laolaltă primele elemente 
care-mi vin în minte, adăugând tot mai multe până când sunt 
mulțumită. Apoi deschid ochii. 

Riden are o expresie deuimire și stupefactie totală. Întinde 
mâna de parcă ar vrea să atingă creaturile invizibile pe care 
le-am creat pentru el. 

— Superb, spune el. 

— Alosa, spune Vordan. Extinde fantezia și pentru Theris. 

Acum văd că Theris i-a dat pistolul lui Vordan. Își scoate 
dopurile din urechi și le pune în buzunar. Mă grăbesc să-l 
includ și pe Theris în cântec, ușurată că nu-i mai poate face 
rău lui Riden. Şi el devine fascinat de ceea ce vede. Se întoarce 
pe loc, încercând să vadă fiecare coltisor din lumea mea 
magică. 

Încerc din răsputeri să mă gândesc la ce aș putea să fac, 
acum că l-am subjugat pe unul din oamenii lui Vordan. Cu 
Riden și Theris, lupta ar fi doi contra trei, dar nu mai am sufi- 
cientă putere pentru a-i face pe cei doi să se lupte. Vordan e 
foarte atent să nu-mi dea suficientă putere cât să-l atac. 

Însă mă întreb de ce a vrut să-i vrăjesc unul dintre oameni. 
Dacă e atât de curios de abilitățile mele, de ce nu se oferă 
singur? 

— Excelent, spune Vordan, scrijelind cu cărbunele pe per- 
gament. Eliberează-l pe Theris! 

Asta fac. Theris se uită imediat în jurul lui, revenind la 
realitate, apoi își pune dopurile la loc. Vordan îi dă pistolul 
înapoi. 

— Acum, arată-mi ceva cu adevărat impresionant, spune 
el. 

Mă uit când la Theris, când la Vordan, ridicând întrebător 
din sprâncene. 

— Fă-l pe Riden să vadă ceva oribil! Fă-l să simtă o durere 
care nu e reală! Arată-mi cum îi faci pe bărbaţi să sufere! 

Cromis îmi trimite iar un jet de apă și abia îl prind. 

Mă simt ca si cum stomacul mi-e intepat de ace. Nu se 
așteaptă să... 

Mă opresc din cântat în timp ce apa se absoarbe în piele. 
Riden este rupt de lumea falsă pe care am creat-o. Simt cum 
devin altă persoană. 

Bărbaţii ăștia sunt terminati. Odată ce îmi refac puterile, 
o să mai rămână din ei numai zdrente. Îmi imaginez cum mi 
se va schimba corpul. Cât de puternică voi fi. Mă văd trăgân- 
du-i pe toți cinci pe fundul oceanului și privind cum viata le 
părăsește corpul. Le simt corpurile zvârcolindu-se până când 
rămân tepene și uitate de lume... 

— Alosa! 

E ca și cum m-aș trezi dintr-un somn adânc, deși am avut 
tot timpul ochii deschiși. Am căzut în propria mea realitate 
alternativă. Spre alter-egoul meu. 

— E în regulă, Alosa. Întoarce-te la mine! spune Riden. 

Îmi îndrept iar privirea spre el. 

— Indiferent ce ti-au spus să faci, fă-o. 

Nu a auzit ce ordin am primit, fiindcă era prins într-o altă 
lume. 

— O să reușim. Continuă! 

Nu pot. Ce mai contează dacă-i las să-l rănească pe Riden 
pentru că ezit? Oricum ar fi, va suferi. 

Dar durerea nu va fi reală dacă-i cânţi, încerc să-mi spun. 
Va suferi putin si apoi se va termina. Nu poţi ezita, altfel îl vei 
răni cu adevărat. Fă-o repede. 

— Îmi pare atât de rău, îi spun. 

În secunda următoare, Riden urlă. Se zvarcoleste pe jos de 
durere în timp ce vătraie încinse și invizibile i se înfig în corp. 

Mă urăsc. Îmi urăsc abilitățile. Puterile mele nu au fost 
menite să fie folosite astfel. Sunt dezgustătoare, josnică și nu 
merit izbăvire. 

Îi curm suferința cât de repede pot, sperând să fi fost sufi- 
cient pentru Vordan. Arunc notele nefolosite în aer. Nu vreau 
să le mai aud. Nu mai vreau să le simt. Vreau să dispară fără 
urmă. 

Nenorocitul râde. 

— Foarte bine. 

Vordan mai scrijelește ceva pe pergament. Aș vrea să-i 
înfig lui vătraie încinse în carne. 

— Sunt satisfăcut de abilitățile tale muzicale, deocam- 
dată, spune Vordan, scoțându-și dopurile din urechi. Să tre- 
cem la a doua abilitate. Dacă Theris a înțeles bine, poți citi 
emoţiile unei persoane, dar această abilitate nu necesită 
puterea oceanului. E ceva cu care te-ai născut. 

Riden e pe jos, respirând sacadat, încercând să-și revină de 
pe urma durerii imaginare. Îl văd frecându-și braţele, încer- 
când să se convingă că nu a fost real. 

— Alosa! strigă Vordan și îmi iau privirea de pe Riden. 

Theris face un pas înainte și-i trage un picior în față lui 
Riden. Începe să-i curgă sânge din nas, înroșind nisipul. 
Într-un fel, mă bucur că Theris l-a lovit atât de tare. Riden e 
acum inconștient și nu mai poate simţi durerea. 

— Da, răspund eu. Pot afla, dacă vreau, ce simt oamenii. 

— Şi nu trebuie să canti? 

— Nu. 

— Excelent, continuă el să noteze. Spune-mi ce simte fie- 
care bărbat din jur. 

Mi-am folosit abilitatea deja de prea multe ori azi. Nu 
vreau să risc s-o mai folosesc mult, altfel îmi voi pierde min- 
tile. Ultimul lucru de care am nevoie e să uit cine sunt cand 
mă aflu într-o situație de viață si de moarte. Aproape că am 
cedat de câteva ori în fata puterii oceanului, iar Riden nu mai 
e treaz să mă aducă cu picioarele pe pământ. 

O să încerc să termin cât mai repede. 

Admir complexitatea emoţiilor. Sunt ca niște tablouri pe 
care le admir. Doar că mă dezumanizez atunci când le văd. În 
timp ce mă cuprinde senzaţia covârșitoare, mă uit repede la 
oamenii lui Vordan. 

— Cel de acolo e înfometat, spun arătând spre Niffon. 
Acesta e plictisit. Cromis. El e încântat, nu, fericit în legătură 
cu ceva. Theris. Și tu ești... 

Vordan e un pic mai complicat. 

— Multumit, termin eu. 

Vordan se uită pe rand la oamenii lui, care confirmă. 

— Asa-i, Cromis, ne plictisim? întreabă Theris. Poate că ar 
trebui să se trimitem înapoi în bucătărie. 

Cromis se uită cu determinare la mine, misiunea lui. 

— Sunt bine, C... Theris. 

Theris își strânge buzele pentru un moment, dar apoi fața 
îi revine repede la normal. 

Interesant, desi nu ar trebui să fiu surprinsă că Theris e 
un nume fals. Să fiu sinceră, nici nu-mi pasă care e numele 
lui adevărat. Numele lui nu va mai conta odată ce voi fi liberă 
si el mort. 

— Gata cu vorbăria! șuieră Vordan la oamenii lui. 

Ochii lui analizează pergamentul și apoi se mută pe mine. 

— O să ne mai jucăm cu talentul ăsta mâine. Să trecem 
repede la a treia și ultima ta abilitate, Alosa. Spune-mi, cum ai 
defini această putere? Mi-e greu să-i găsesc un nume concret. 

Cad pe gânduri pentru un moment. 

— Poate că Riden e inconștient, dar Theris încă îl maipoate 
răni, așa că vorbește. 

Îl privesc cu dezgust pe Vordan. 

— Pot deveni femeia perfectă pentru orice bărbat. 

— Așadar, ești o seducătoare. Nu ne putem aștepta la alt- 
ceva de la o femeie, nu? 

Dacă nu-l condamnasem încă la moarte, acum sigur are 
ștreangul agăţat de gât. Spun printre dinți: 

— Pot deveni orice își dorește bărbatul pentru a face ceea 
ce vreau eu. 

— Esti o manipulatoare. Cred că abilitatea asta merge 
mână-n mână cu cititul emoţiilor. Adăugăm și cântatul și 
devii o creatură cu adevărat formidabilă: stăpâna tuturor băr- 
batilor. Să înțeleg că această abilitate merge doar cu un băr- 
bat pe rând? 

— Depinde. Multi bărbaţi sunt atrași de aceleași lucruri. 
Pot distinge femeia perfectă doar la un bărbat, dar dacă trăsă- 
turile se întâmplă să fie comune și la cei din preajmă... 

— Atunci i-ai putea fermeca pe toți. 

— Da. 

— Fă-mi o demonstraţie! Vreau să-i farmeci pe fiecare din- 
tre oamenii mei. 

Tatăl meu a fost cel mai putin interesat de această abili- 
tate. Nu a testat-o ca pe celelalte două. A trebuit să experi- 
mentez pe cont propriu. Nu am găsit până acum niciun efect 
secundar după ce o folosesc. În afară de faptul că mă simt ca 
otârfă după. Dar nu mă feresc s-o folosesc pentru a obține ce 
vreau. Desi de obicei prefer să mai păstrez putin cântec, pen- 
tru a șterge memoria victimelor. 

Însă se pare că până la sfârșitul zilei voi rămâne fără pro- 
tectie, intimitate și demnitate. 

Capitolul 18 


VORDAN MĂ PUNE SĂ MĂ TRANSFORM pentru fiecare 
bărbat. Joc pe rând rolul unei târfe (deoarece lui Niffon îi plac 
femeile care știu ce fac), o fetiță inocentă de la tara (lui Cromis 
îi place să corupă inocenta fără consecințe) și o femeie căsă- 
torită (deoarece lui Theris îi plac pericolul și secretele unei 
aventuri nepermise.) 

În tot acest timp, sunt ţinută în cușcă. Din fericire, bărba- 
tii nu au voie să mă atingă, dar îmi vine să-mi trag una la ce 
apropouri scârboase și sugestive sunt obligată să fac. Pe tot 
parcursul spectacolului, Vordan stă și-și notează în perga- 
mentul ăla enervant. 

Jur că voi rupe hârtia aia într-o mie de bucățele ca nimeni 
să nu citească ce sunt pusă să spun și să fac. 

— Te poţi opri, spune Vordan după aproape cincisprezece 
minute în care am vorbit cu Theris. Nu te obosi să-mi citesti 
dorințele. Am văzut destul. 

Theris se uită întrebător la el. Si eu la fel. Dacă e un lucru 
care mă putea face să vreau să-mi folosesc în continuare 
puterea seducţiei, după cum atât de elegant a numit-o Vordan, 
acesta era să-mi spună să nu le folosesc asupra lui. 

Îi citesc dorinţele lui Vordan ca și cum ar fi scrise pe o tablă 
deasupra capului. 

— O, spun eu, văd că nu m-ai fi considerat atrăgătoare indi- 
ferent de ce aș fi făcut. 

Până în punctul acesta, Vordan nu a manifestat mai mult 
decât un interes amiabil fata de mine, dar acum mă privește 
de parcă sunt o creatură dezgustătoare pe care a descoperit-o 
lipită de exteriorul corabiei sale. Își scoate sabia și vine spre 
mine. 

— Ce faci? întreabă Theris. Căpitane? 

Vordan își revine, își bagă sabia în teacă și se întoarce la 
pergamentul lui. 

Încă sunt înmărmurită. Nu pentru că lui Vordan îi plac 
bărbaţii, ci pentru că nu a trebuit să-mi folosesc niciodată 
abilitățile pe oameni ca el. Nu mi-am dat seama că există băr- 
baţi imuni la acest talent al meu, iar faptul că Vordan e unul 
din ei face ca această cușcă să pară mai solidă. 

— Suficient pentru azi, spune Vordan. Luaţi băiatul și 
uneltele! 

Niffon și Cromis strâng lucrurile în timp ce Theris se uită 
dezaprobator la căpitanul său. 

— Am spus să iei băiatul, Theris! repetă Vordan. 

Theris se grăbește să îndeplinească ordinele, iar Vordan 
îmi aruncă o ultimă privire. 

— Ne vom întoarce mâine. Te sfătuiesc să te pregătești 
pentru o zi grea. 

Când îmi vede privirea dușmănoasă, adaugă: 

— Nu-ţi face griji. Avem la dispoziție săptămâni întregi să 
ne distrăm. 

Încă odată simt cum îmi vine înapoi ultima masă, dar reu- 
sesc să o tin în frâu în timp ce mă uit la grupul care dispare în 
zare, cărându-l pe Riden cel leșinat cu ei. 

Săptămâni? 

Săptămâni? 

Vordan nu mi-a dat șansa să mă gândesc la o cale de scă- 
pare între teste, dar acum simt cum mă cuprinde disperarea. 

Trebuie să evadez. 

Nu pot să ajung la copacii care mă înconjoară. Pe jos nu 
găsești decât iarbă înaltă și nisip. Câte o piatră rătăcită, poate. 
Nimic folositor pentru a mă ajuta să scap din cușcă. 

Nu am nimic în afară de hainele de pe mine. Inutile și ele. 

Nu pot să mă țină pentru totdeauna în cușcă, nu? O să-mi 
dea drumul până la urmă ca să... ca să ce? Să mănânc? O să-mi 
dea mâncare printre zăbrele, cu siguranță. Să mă duc la baie? 
Nicio șansă. Vordan a fost până acum extrem de atent. Sigur 
mă va pune să mă duc într-un colt al cuștii. 

E ciudat să-ți dai seama că ai nevoie doar de apă și mân- 
care ca să poți trăi. Nu trebuie să interactionezi cu alte ființe. 
Nu trebuie să te miști, să alergi, să mergi. Nu trebuie nici să 
dormi. Pot fi închisă pe vecie și să continui să trăiesc. 

Au fost unele momente, când eram încătușată undeva în 
străfundurile fortăreței tatălui meu, când m-am gândit că 
așa va fi viata mea. Că voi fi prizonieră veșnic. Pe atunci, refu- 
zam să-mi folosesc puterile. Mă prefăceam că nu există. Tatăl 
meu m-a putut convinge să le folosesc numai când am fost 
pusă să aleg între a scăpa prin intermediul lor sau a fi ținută 
prizonieră pe vecie. 

În prezent, deși încă ezit, mi-aș folosi abilitățile ca să 
supraviețuiesc, dar acum ele nu sunt nici măcar o opțiune. 

Și ce mai am în afară de ele? Nimic. 

Stai, nu! 

Îl am pe Riden. Dar ce poate face el când e rănit și izolat? 

Întorc situaţia pe toate fețele. Mă gândesc atât de mult 
încât nu-mi dau seama când gândurile se transformă în vise. 
Mă văd uitându-mă printre zăbrele în timp ce Riden pierde 
tot mai mult sânge în urma atacurilor lui Theris. Mai întâi 
cu pumnul. Apoi cu sabia. Într-un final, isi scoate pistolul din 
curea, îl pune la tâmpla lui Riden și trage. 

Împușcătura răsună în aer și îmi reverberează în tot corpul. 
Deschid ochii îndată și-mi dau seama că nu am auzitun sunet 
de împușcătură, ci pe cineva lovind cusca cu sabia. 

Cromis se îndepărtează repede când vede că m-am trezit. 

— Alosa, spune Vordan, ești pregătită de o nouă zi? 

Riden trăiește, deși e plin de sânge de la loviturile de ieri, 
lungit pe jos, în fata custii mele. Se uită la mine si zimbeste. 

De ce-mi zâmbește idiotul ăsta? Nu avem de ce să fim 
veseli în momentul de fata. 

Spune-i cum vrei: aroganță sau încredere în sine, însă 
dacă eu nu m-am gândit la un plan de scăpare, el sigur nu a 
avut cum s-o facă. 

— Nu am putut dormi de entuziasmată ce sunt, spun eu 
impasibilă. 

— Mă bucur să aud asta, spune Vordan, ignorând sarcas- 
mul din vocea mea. 

Organizarea e la fel ca ieri. Niffon și Cromis au adus iar 
galetile. Theris se sprijină plictisit de un copac, cu o mana 
pe pistolul îndreptat spre Riden și cu cealaltă învârtind o 
monedă pe degete. Vordan se îndreaptă de spate, cu brațele 
musculoase ținând strâns vesnicul pergament și cărbunele. 
Buzunarul umflat dezvăluie că are din nou harta la el, bine- 
înțeles ca să se laude cu victoria lui. Îmi confirmă bănuielile 
când mă prinde că mă uit la ea și zambeste. 

Extenuată și înțepenită de la dormitul într-o cușcă mică, 
îmi aplec capul și mă frec la ochi. Observ un fruct și o felie de 
pâine lângă un pahar de lemn plin cu apă. Probabil Cromis 
le-a lăsat înainte să mă trezească. 

— Tu ai mâncat ceva? îl întreb pe Riden. 

Răspunde Vordan pentru el. 

— Pe băiat îl ținem slăbit. Tu, pe de altă parte, ai nevoie 
de putere. Mă aștept la o zi plină de demonstrații, așa că 
mănâncă. 

Mă strâmb la vederea mâncării. Dacă a pus ceva în ea? 

— Ai la dispoziţie exact un minut să mănânci, dacă nu, îi 
ordon lui Theris să-l împuște pe Riden. 

— Te rog, nu te grăbi, adaugă Theris pe un ton sarcastic. 
Nu am mai împușcat ceva de mult. 

Adulmecpâinea. Nu miroase ciudat, dar dacă alternativa e 
să-l vad pe Riden împușcat, am de ales? Mă strâmb când musc 
din fruct. Nu e chiar copt. Mănânc repede pentru a nu-mi da 
seama ce gust are mai exact. După ce termin, îmi frec limba 
de pâine în timp ce o mestec, ca să alung gustul. 

Riden se uită la mine cât mănânc și zâmbește. Sper că s-a 
gândit la un plan și nu se bucură doar că înfulec pentru el. 
Altfel, cred că o să-l las pe Theris să-l împuște. 

După ce am înghiţit ultima îmbucătură, termin masa 
sărăcăcioasă cu o gură de apă. Nu-mi redă puterile, deoarece 
e apă potabilă, dar trebuie să o beau la fel de mult ca oamenii 
normali pentru a supraviețui. 

Vordan și Theris încep să facă planul pentru azi, lăsân- 
du-ne pe mine și pe Riden în pace pentru moment. 

Riden își mișcă ușor mâinile pentru a mă face atentă. 

Își mișcă buzele. 

Trag cu ochiul la bărbaţii din fata galetilor. Îl păzesc pe 
Riden, dar capetele lor sunt îndreptate spre Theris și Vordan. 
Nu cred că sunt prea atenţi la noi. 

— Ce? îl întreb pe Riden, abia deschizându-mi gura. 

Își mișcă din nou buzele. De data asta înțeleg ce spune: 
pregătește-te. 

Pentru ce? răspund eu în același fel. 

De data asta sopteste. 

— Îți mai aduci aminte lupta noastră cu săbiile? 

Dau din cap. A fost un idiot îngâmfat că s-a lăsat rănit ca 
să câștige mai apoi. Ce legătura are asta cu situația noastră 
curentă? 

Acum, spune el. 

Mă încordez, neștiind la ce să mă aștept. 

Iar Riden, nelegat, dar rănit, sare spre găleata lui Niffon. 
Ia apă în căușul palmelor și apoi se aude oîmpușcătură. 

Pistolul lui Theris fumegă. Riden cade la pământ, ținând 
mâinile deasupra capului. Încearcă să protejeze apa. 

Însă Niffon se trezește în sfârșit și-i dă peste mâini lui 
Riden, care scapă apa pe jos. Îi șterge mâinile lui Riden de 
propriii pantaloni și apoi îl aruncă spre mine, departe de apă. 

— Idiotule, spune Theris calm. 

Începe să-și reîncarce pistolul, adăugând mai mult praf de 
pușcă și apoi bila de fier. 

— Idiotule! repet eu, ignorându-i pe ceilalți. Până acum 
m-am străduit să nu fii împușcat. De ce m-am chinuit, nu 
știu! 

Riden își strânge piciorul, exact deasupra genunchiului. 
Vorbește greoi. 

— Nu am fost niciodată împușcat. Mă cam doare... rău. 

Știu precis cum e să fii împușcat. Se simte exact cum te-ai 
aștepta. Ca si cum fierul iti taie carnea cu viteza luminii si 
înaintează spre os. 

— Dacă mai faci asta odată, spune Theris, o să te doară de 
două ori mai tare. 

— Măcar nu m-au omorât, spune el, ignorându-l pe Theris. 

— Dar acum nu mai poți merge. 

După ce Theris și-a încărcat pistolul, se întoarce să discute 
cu Vordan. Niffon și Cromis sunt mult mai atenți acum. Abia 
clipesc uitându-se la Riden și la mine. 

— Ăsta a fost planul tău genial? îl întreb. 

Pare că nimănui nu-i mai pasă că vorbim. Riden e prea 
rănit ca să mai fie util, iar eu sunt închisă. Nu mai reprezen- 
tăm o ameninţare. i 

— Da, spune el, indbusindu-si un geamăt. Îi mai trebuie 
câteva finisări. 

Înainte să apuc să-l întreb la ce se referă, începe să se 
târască spre găleii, cu piciorul rănit după el. 

Toţi se opresc și se holbează la el. 

— Ia uitati-va! spune Cromis. 

— Nu se dă bătut, adaugă Niffon. 

— Riden, oprește-te! îngaim în cele din urmă, dar nu pare 
că mă ascultă. 

Nu-și dă seama că va fi omorât? În cel mai bun caz, va fi din 
nou împușcat. 

Mă ignoră și se târăște în continuare. Aproape a ajuns la 
găleți. 

Aud pistolul încărcându-se. Theris tinteste și trage. 

Riden strigă și apoi cade cu capul chiar în găleată. 

Niffon îl ia și-l aruncă lângă cușcă. 

Riden are ochii închiși. Nu respiră. Îl analizez din cap 
până-n picioare căutând locul împușcăturii. Văd în sfârșit o 
a doua gaură însângerată. Theris l-a nimerit în același picior, 
dar de data asta sub genunchi. Pare că a doua lovitură a ratat 
osul, trecând prin mușchii gambei. 

— Băiatul vrea să moară, spune Theris. 

— Să-l omorâm, căpitane? întreabă Cromis. 

— Da, omoară-l! 

Niffon și Cromis se ridică. Trag cu disperare de zăbrele, 
încercând să le îndoi. Nu vreau să văd cum îl omoară. Nu 
vreau să... 

Riden ridică capul. Întind mâna spre el, dar nu ajung la el. 

Zâmbește. 

Arogant mic... Stai. Ceva nu e bine. Fata lui. Obrajii îi sunt 
prea plini. Arată de parcă îi vine să vomite. 

Însă când deschide gura, nu vomită. Nu, e apă de mare. O 
scuipă fix în mâna mea. 

— Nu! strigă Theris, dar e prea târziu. Cântecul meu ajunge 
la el înainte ca el să ajungă la dopurile de urechi. 

Îi vrăjesc imediat pe Theris, Cromis și Niffon. Unde e cheia? 

întreb. Theris scoate îndată bucata mare de metal din buzu- 
narul lui. 

Îl învălui într-o iluzie. E complet întuneric. Nu poate vedea 
nimic în afară de chibritul din mâinile lui. Trebuie să aprindă 
lumânarea dacă vrea să vadă, dacă vrea să se liniștească și să 
fie în siguranţă. Eu sunt lumânarea, iar cheia de la cușcă e 
chibritul. 

Mă schimonosesc când îl văd pe Theris că varsă a doua 
găleată de apă de mare în graba lui spre mine. Dacă eram 
mai atentă, aș fi putut să-l fac s-o ocolească, dar acum mă 
concentrez pe viteză, nu pe acuratețe. Pământul absoarbe 
instantaneu apa. Până ies eu de aici, nu va mai putea fi 
folosită. Am doar ce a reușit Riden să-mi dea. Trebuie să o 
folosesc chibzuit. 

În timp ce Theris se apropie, îi trimit pe Cromis și Niffon 
să-l ţină pe Vordan ocupat. Nu pot fermeca decât trei bărbați 
deodată. Vordan își bagă repede dopurile în urechi, apoi se 
pregătește de luptă, unul contra doi. 

Riden zace pe jos și respiră rapid și sacadat. Îi smulg cheia 
lui 'Theris și apoi îl trimit să se lupte cu Vordan în timp ce 
descui cușca. 

Vordan decide că nu se poate lupta cu trei oameni deodată, 
se întoarce și o rupe la fugă. 

Îi cer un pistol lui Cromis, care e cel mai apropiat om inar- 
mat. Vine repede la mine, scoate pistolul și mi-l dă. Ridic pis- 
tolul, încerc să trag aer adânc în piept și tintesc spre spatele 
lui Vordan. Chiar în locul unde inima e protejată de piele. E 
dificil pentru că Theris și Niffon îmi stau în cale. 

Daţi-vă la o parte! le ordon. Imediat ce se dau într-o parte, 
trag. 

Lovitura răsună, iar Vordan cade. 

Riden tușește. 


226 TRICIA LEVENSELLER 


— A fost impresionant, dar te-ai înşelat. Tot eu trag mai 
bine. i 

Arunc pistolul și mă întorc spre el. Nu pot să-i vorbesc 
pentru că trebuie să le cânt celorlalţi, dar reușesc să dau din 
cap drept răspuns la remarca lui ridicolă. 

— Putem să mergem? întreabă el. Am o mică problemă: 
sângerez. 

Dau din cap din nou, de data asta determinată. O, nu! Încă 
nu am terminat cu ăștia trei. 

Alerg spre trupul lui Vordan. Când ajung, smulg perga- 
mentul cu tot ce a scris despre mine din labele lui lacome și 
îl rup în bucățele. Apoi mă chinui să scot globul cu harta din 
buzunar și o bag în al meu. 

După ce termin îi iau sabia și mă întorc spre cei trei băr- 
baţi rămași. Nu am nicio problemă să-i omor așa neajutorati 
cum sunt. Mi-ar fi făcut cu siguranță la fel. 

Însă apoi mă lovește un gând. Cum rămâne cu harta lui 
Vordan? 

Mă întorc si mă apuc să-l perchezitionez. 

Puterea vocii mele se stinge, dar harta trebuie să fie aici 
pe undeva. Nu mă pot opri. Dacă aș avea ambele fragmente de 
hartă pentru tatăl meu... nici nu-mi pot imagina ce mândru 
va fi. 

Îi scot pantalonii lui Vordan și-i scutur, rugându-mă că va 
cădea din ei o bucată de hârtie. 

— Ce faci? întreabă slăbit Riden din urma mea. 

Bănuiesc că știe ce fac, dar e uimit de felul cum o fac. Nu 
am timp să caut cu grijă și nu înțeleg de ce aș face asta. Sper 
ca jivinele să se sature din carnea lui puturoasă. 

Când îmi dau seama că nu are harta, îi trag un șut. 

Nenorocitul sigur o are pe corabia lui. 

Si atunci ultimele note dispar. 

Cu sabia lui Vordan în mână, mă întorc spre cei trei băr- 
baţi care s-au trezit din transă. 
— Să înceapă distracţia! 

Capitolul 19 


TREI SĂBII IES LA ÎNAINTARE. Mă arunc pe cel mai apro- 
piat om, Niffon. Parează lovitura, în timp ce Cromis încearcă 
să mă atace pe la spate. Sar într-o parte ca să-i am pe amândoi 
în vedere. 

— Tineti-o ocupată! spune Theris. Mă duc după restul 
echipajului. Nu o lăsaţi să scape! 

— Rămâi! zic eu. 

Îl atac pe Niffon în timp ce mă dau pe spate ca să mă feresc 
de lovitura lui Cromis. 

— O să vă las cu fata în nisip cât ai zice pește. 

Theris nu pierde timpul și o ia la fuga spre plajă, în direcția 
în care corabia lui Vordan trebuie să fie ancorată. 

Fie. O să-l aranjez data viitoare. 

Cei doi pirați rămași se pricep să mă ţină în alertă. Lovesc 
simultan și speră ca măcaruna din lovituri să-și atingă ținta. 
Mișcările pe care trebuie să le fac ca să mă feresc sunt ameti- 
toare, dar nu încetinesc. Mă năpustesc cu sabia si dau suturi, 
dar ca să-l lovesc pe unul ar însemna să mă las lovită de celă- 
lalt dacă nu suntatentă. Trebuie să astept momentul potrivit. 

Acesta vine când fac amândoi greșeala de a se da un pas 
în spate în același timp. Unul ca să se stabilizeze în urma 
loviturii mele, iar celălalt ca să-și ia avânt pentru a ataca. 
Îmi îndrept sabia spre Niffon, care se pregătește să lovească. 
Abia apuc să văd cum sabia mea i se înfige în gât că o întorc 

spre Cromis, care încă se chinuie să stea în picioare. Când se 
prăbușește la pământ de durere, îi iau sabia și-l ajut să-și dea 
ultima suflare. 

De îndată ce amândoi zac la picioarele mele, încerc să mă 
uit după Theris, dar știu că e dispărut de mult. Nu știu cât 
timp am la dispoziţie, dar știu că Theris va aduce forțe proas- 
pete. Nu voi putea să mă lupt cu întregul echipaj. 

Răsuflu furioasă și mă întorc la Riden. 

— Nu mă băga în seamă, spune el respirând sacadat. Doar 
stau și eu aici, sângerând de moarte. 

— O să fii bine! îl asigur eu. Asta dacă plecăm cât mai 
repede de pe insula asta. 

Riden nu e prea greu, îl pot căra, dar rănile lui fac drumul 
spre apă extrem de încet. Suntem contracronometru, împo- 
triva lui Theris și a echipajului lui Vordan. Vântul acoperă 
sunetul pașilor, dar asta nu înseamnă că nimeni nu se apro- 
pie de noi 

Când ieșim în sfârșit din pădure și vedem plaja, încep să 
alerg ignorând gemetele lui Riden. Mai avem atât de putin! 

Însă bineînțeles că nu e nicio barcă sau altă ambarcatiune 
în care ne putem urca. 

— Trebuie să înotăm, spune Riden. 

— Nu putem, îi răspund eu și vocea îmi tremură. 

Îmi sterg sudoarea de pe frunte cu mâneca liberă. 

— Cântatul și lupta m-au obosit. Nu pot să mă bag în apă. 
E prea mult. Puterea oceanului mă va copleși. 

— E singura opțiune. Theris se va întoarce imediat. 

Încă ezit. 

— Nu pot înota de unul singur, Alosa, spune Riden. 

Mă uit la el. Nu știu cum, dar a putut să-mi calmeze min- 
tea în timpul interogatoriului. Sper că prezenţa lui va fi sufi- 
cientă și de data asta. 

— Nu va trebui. O să mă ocup eu de tot. Sper doar să-mi 
aduc aminte de tine. 

Mă uit la rănile lui. 

— O să te cam usture. 

Mă arunc în valuri cu Riden în valuri și înaintăm încet 
până când apa ne ajunge la genunchi. Riden geme ușor prin- 
tre dinți când apa sărată îi ajunge la prima lovitură de glonț. 

— Inspiră adânc! îl sfătuiesc eu în timp ce încep să absorb 
apa. 

Simt cum mă întoarce pe dos. Si fără să mai ezit, îl trag sub 
apă și înot. 

Inima-mi tresaltă de bucurie. Fericirea mă cuprinde și mă 
simt împlinită deoarece sunt înconjurată de apă. Pentru un 
om, ar fi rece ca gheața. Dar nu si pentru mine. Mă alină, mă 
revitalizează și mă aduce la viață. Mă simt puternică și între- 
mată, iar asta mă face să înot la viteză maximă. 

Si simt cum mi se schimbă corpul. 

Părul îmi crește și parcă prinde viață, încolăcindu-se si 
dansând prin apă. Pielea mi se deschide la culoare, bronzul 
dat de soare se transformă într-un alb perlat. Unghiile îmi 
cresc și se ascut putin. Pot și să respir sub apă. Mă pot mișca 
fără efort. Văd la fel de bine ca pe uscat, ziua sau noaptea. Mă 
simt conectată la viața marină din jurul meu. La melcii de pe 
rocile de pe fundul apei. La peștii care înoată în dreapta mea. 
La plantele care se unduiesc în bătaia curentului. La fiecare 
creatură minusculă pe care nu o pot vedea cu ochiul liber. Le 
simt pe toate. 

Nu vreau nimic altceva decât să înot și să mă bucur de 
mângâierea apei, înaintând prin ea. 

Însă mă încetinește ceva. 

Aproape am uitat. Car un bărbat. Ochii lui sunt deschiși, 
chiar și în apa sărată. Mă urmărește mut de uimire. 

Așa și trebuie. Sunt putere și frumusețe. Sunt cântec și 
apă. Domnesc peste ocean și toate creaturile din el. 

Bărbatul arată în sus. Apoi spre gâtul lui. Lăsăm în urma 
noastră o dâră de sânge. Un tipar acura din apropiere îl 
miroase, dar apoi îmi simte prezenţa și fuge în direcția opusă. 

Bărbatul mă ia de brat si mi-l scutură. Îmi întorc capul 
spre el. A, se îneacă! Are nevoie de aer ca să supraviețuiască. 

Mă voi bucura să-l văd cum se zbate și se îneacă. Va fiun 
spectacol pe cinste în timp ce continui să înot și să mă bucur 
de apa tămăduitoare. Poate că o să dansez cu cadavrul lui 
după. 

Începe să dea din picioare, încercând să ajungă de unul 
singur la suprafață, dar rănile lui sunt prea adânci, iar eu îl 
tin prea strâns ca să poată scăpa. 

Într-un final, încetează să se mai zbată. În schimb, își 
pune mâinile de-o parte și de alta a feței mele și se chinuie să 
mă privească în ochi. isi lipește o singură dată buzele de ale 
mele înainte să rămână nemișcat. 

Asta trezește ceva în mine. Riden. Acesta e bărbatul care 
s-a lăsat împușcat ca să mă ajute să scap de Vordan, iar eu îl 
las să se înece. 

Imediat încep să înot spre suprafață. Nu respiră, nici când 
e deasupra apei. Trebuie să-l duc pe uscat. Încerc să simt ire- 
gularitati în apă, ceva suficient de mare ca să reziste curen- 
tilor. O corabie se află pe-aproape. Corabia lui Riden. Cred că 
toți îl caută. 

Întrec orice altă creatură marină și înot spre corabie. 
Înaintez cu repeziciune, leghe după leghe, ca o pasăre în aer. 

Încă odată, mă îndrept spre răpitorii mei, dar de data asta 
nu mă pot preda fără un plan de scăpare. Mă cuprinde panica. 
Nu am timp. Fiecare secundă irosită îl aduce pe Riden mai 
aproape de moarte. Trebuie să ajung la corabie acum. 

Nu mă duc direct la navă, ci mă scufund și încep să cânt. 
Sub apă, vocea mea e cristalină și răsunătoare ca un clopoțel. 
Ajunge repede la urechile celor de pe Hoinarul Nopţii. Puterea 
cântecului meu e infinită când sunt în apă. Oceanul mă hră- 
neste, astfel nu obosesc niciodată. 

Mă apropii de corabie și încep să pregătesc oamenii pentru 
ce va veni. Trebuie să fie pregătiți pentru noi. Nu avem nicio 
secundă de pierdut. Pot controla doar trei bărbaţi deodată, 
așa că mai întâi îl chem pe Kearan, spunându-i să întoarcă 
corabia în direcția noastră. Apoi îi găsesc pe Enwen și pe 
Draxen. Îi aduc la marginea ambarcatiunii și-l ridic pe Riden 
ca Draxen să-l vadă mai întâi pe el. 

— Aruncatio frânghie! ordonă imediat Draxen. 

În timp ce oamenii lui se grăbesc să îndeplinească ordinul, 
încep o nouă strofă. De data asta ajung și mai departe. 

Sunt obligată să înot spre dreapta pentru a evita frânghia 
mare si înnodată care mă stropeste când atinge apa. Corpul 
meu se schimbă imediat ce pierde contactul cu apa, atât de 
rapid că nu observă nimeni. Nimeni nu-mi poate vedea forma 
de sirenă decât dacă se uită în apă și cred că erau prea departe 
ca să observe asta. Oricum, asta e ultima mea grijă. 

Oamenii lui Draxen ne ridică repede. Cred că sunt cel putin 
cinci care trag de frânghie. Mă agăț de balustradă deoarece 
mi-e greu să-l car și pe Riden. Altfel m-ar fi ridicat cu bruta- 
litate si probabil că mi-aş fi rupt un deget sau mâna care ar fi 
rămas blocată prin balustradă. 

Draxen îl ia pe Riden și-l întinde pe punte. Sunt pe cale să 
fac un pas în față ca să ajut, când sunt prinsă de ceea ce par a 
fi douăzeci de oameni. 

— Aduceţi-l pe Holdin! ordonă el. 

Cineva fuge sub punte. 

— Doctorul corabiei nu-l poate ajuta! strig eu. 

Sunt distrasă de degetele scârboase care mă ating. Mă 
apasă și se bagă în locuri în care nu ar trebui. În locuri pe care 
nu e nevoie să le atingi ca să capturezi pe cineva. Muschii 
îmi sunt obosiţi de la efort. Orgoliul mi-e rănit de ce mi se 
întâmplă. 

— Ce i-ai făcut? strigă Draxen. 

Mi-a ajuns. Nu-mi pasă dacă mă vede tot echipajul. Oricum 
vor fi morți în curând. Îi cânt furioasă lui Draxen, ordonân- 
du-i să le spună oamenilor lui să-mi dea drumul. 

Echipajul mă aude cântând; rămân uimiti. Însă când 
Draxen le ordonă să-mi dea drumul, rămân șocați. 

Trebuie să repete ordinul mai tare ca să asculte. Probabil 
cred că nu eu l-am obligat să le ordone asta din moment ce îl 
ascultă. Bun. 

Mă grăbesc spre Riden, mă asez pe puntea rece si imi pun 
mâinile de-o parte și de alta a capului său. Mă aplec de parcă 
as vrea să-l sărut. Trebuie să-i fac respirație gură la gură. Îl 
tin de nas cu mâna dreaptă și-i suflu în gură, sperând ca aerul 
să-i ajungă în plămâni. 

Aştept putin și încerc din nou. Repet asta de cinci ori, dar 
nu se întâmplă nimic. 

— Nu! spun eu, abia șoptit. Mă așez deasupra lui şi-mi pun 
capul pe pieptul lui, rugându-mă să înceapă să se miște, ca 
plămânii lui să se trezească, ca trupul lui să se agate de viata. 

Nu poate muri. Nu după ce m-a salvat. Nu după ce s-a lăsat 
împușcat pentru mine. Nu poate muri tocmai acum. 

Are apă în plămâni. O simt sub obrazul meu. Dacă as putea 
s-o scot... 

Îmi pun mâinile pe pieptul lui ca să pară că încerc să-i for- 
tez apa afară din plămâni, dar știu că în acest moment nu mai 
are rost. 

Încep să cânt, atât de încet încât doar Riden ar putea auzi, 
dacă ar fi conștient. 

Îi spun minţii lui să rămână alertă. Îi implor organele să 
reziste. Nu-i pot vindeca rănile. Nu pot grăbi sau schimba 
ceva. Pot doar să-i pătrund în gânduri. Îi spun să nu se dea 
bătut. Nu încă. Nu are voie să moară. 

După ce termin de cântat, încerc să chem apa din plămânii 
lui Riden. Nu o pot atinge, dar o pot simţi. Îi ordon să vină la 
mine. 

Nu se mișcă. 

Îmi înfig unghiile în plămânii lui Riden și trag, fizic și 
mental. Îmi doresc din toată inima și din tot sufletul meu să 
revină la viata 

Si, într-un final, apa se ridică. Prin plămâni, prin carne, îi 
iese prin pori și apoi e absorbită de mine. 

— Acum, respiră! rostesc și cânt în același timp. 

Îi mai fac odată respiraţie gură la gură. Le ordon plămânilor 
să înceapă să lucreze. Inima lui Riden încă bate, așa că dacă-i 
conving plămânii să pompeze aer, va fi bine. Trebuie să fie 
bine. 

Riden trage cea mai mare gură de aer în piept pe care am 
văzut-o vreodată. Îmi aduce aminte de un prunc nou-născut 
care respiră pentru prima dată. Sunetul vieții. 

Mă dau putin în spate ca să pot respira și eu. 

După câteva secunde, se năpustesc toți asupra mea. Cred 
că Draxen s-a trezit din transă. O sabie îmi stă la gât. Alta îmi 
apasă stomacul, suficient de tare cât să zgârie pielea. Nici 
măcar nu-mi mai pasă. Riden trăiește. Asta e tot ce contează. 
Are ochii închiși, iar rănile îi sângerează. Dar va supraviețui. 

— Ce vreţi să facem cu ea, căpitane? întreabă unul dintre 
nesimtiti. 

— Duceti-o în celulă! Vreau cinci paznici, zi si noapte. Nu 
va primi apă sau mâncare. Si nu vorbiti cu ea. 

Închisă ca o pasăre în colivie. Din nou. 

Încep să urăsc chestia asta. 

Capitolul 20 


NU POT DESCRIE CÂT DE FRIG îmi e în celulă. Acum că pot 
să gândesc în sfârșit, simt efectul hainelor umede și al aeru- 
lui rece. Briza ușoară de dimineață se strecoară printre crăpă- 
turi. Îmi face pielea de găină și tremur ca varga. 

Celelalte haine nu mai sunt aici. Nu știu cea făcut Riden cu 
ele. Poate că ceilalți pirați le-au luat odată ce am fost mutată 
din celulă. Poţi lua ceva bani pe materiale, iar pirații mereu 
caută profit. 

Stau pe podea cu picioarele la piept și cu mâinile în jurul 
lor. Degetele de la picioare mi-au amortit. Îmi dau jos cizmele 
și le frec energic. 

Oamenii care mă păzesc nu spun nimic. Abia se uită la 
mine. Sigur că Draxen afostcelcarei-aales ca să mă păzească. 
Nu răspund la niciuna din replicile mele. 

— Draxen vrea cumva să mă omoare sau pot să primesc și 
eu o pătură? 

— Hei, Urâtule, cu tine vorbesc! 

Unul din bărbați se uită la mine. Se inroseste si își mută 
privirea pe pereți. 

— Cum a reușit Draxen să găsească un grup de surzi drept 
paznici? 

— Daţi-mi o pătură sau vă voi distruge! 

— Presupun că nu vrea niciunul dintre voi să-mi dea 
cămașa lui, nu? 

În momentul de față, aș accepta orice haină puturoasă, 
doar să fie uscată. 

În cele din urmă, încerc să mă usuc singură. Alerg în cerc, 
imi agit mâinile în aer, orice ca să mă încălzesc, dar indiferent 
ce aș face, frigul tot îmi intră în oase. Aș vrea să fiu în apă. 

Dau jos câteva haine, atâtea cât am curaj, ţinând cont de 
companie. 

Cum de încă am apă pe piele? Cum de e atât de multă? 
Partea cea mai groaznică e că aș putea s-o absorb, dar nu știu 
care ar fi consecințele. Aș pierde din nou in fata sirenei? Sau 
aș putea să preiau controlul cum am făcut-o până acum cu 
ajutorul lui Riden? Nu știu, dar acum nu pot risca. Nu când 
știu ce va veni. 

Nu-mi dau seama cât timp trece până când renunt să mai 
fiu atât de precaută. Cânt o melodie joasă bărbatului care s-a 
uitat la mine mai devreme. Pare să fie cel mai slab din grup. 
Adu-mi o pătură! mă răstesc la el în notele agresive din cântec. 
Doar el poate auzi intenția cântecului. Restul aud doar un 
zgomot indescifrabil. 

Brusc, se ridică și pleacă. 

— Un te duci? întreabă unul din ei. 

Nu primește niciun răspuns. Bărbatul fermecat se întoarce 
repede. Îmi dă o pătură printre zăbrele. 

— Doar ca să taci din gură, îi ordon să spună ca să nu fie 
suspectat de ceilalți. 

— Era și cazul, replic eu. 

Îi smulg pătura din mâini și o folosesc pentru a mă 
șterge. Apoi mă înfășor cu ea. Mult mai bine. Acum pot gândi 
limpede. 

Mai trebuie doar să aștept să treacă ziua. Poate și noaptea. 
Nu știu cât va dura. 

Ziua de ieri și dimineața asta m-au epuizat. Dorm în 
reprize. Prima dată îl visez pe Riden. E sănătos. Îmi spune iar 
că tinteste mai bine decât mine. Tragem pe rând la ţintă. La 

sfârșit, el câștigă. Dar asta mă face să-mi dau seama căe un 
vis. În realitate, nu m-ar putea învinge niciodată. 

Apoi îl visez pe tata. Îmi cere harta. Urlă la mine de dincolo 
de zăbrelele celulei, spunându-mi că nu voiieșipână nu o are. 
Caut prin haine, unde știu că am pus harta, dar nu o găsesc. 
Îmi spune că nu voi mai ieși în veci din celulă. Barele de metal 
încep să se apropie, strivindu-mă. 

Mă trezesc tipand. Bărbaţii pufnesc și apoi se întorc la 
zarurile și băutura lor. 

Câteva momente mai târziu, mă las din nou purtată de 
somnul cel dulce, gândindu-mă la cântecul pe care l-am tri- 
mis departe înainte să urc din nou pe corabia asta. 

Nu mai durează mult. 


Sunetul împușcăturilor mă trezește. Buzele mi se arcuiesc 
într-un zâmbet larg. 

A început. 

— Toţi oamenii pe punte! strigă Draxen de deasupra. 

Toţi paznicii mei se grăbesc pe punte și mă lasă singură. 

intorc masa din celulă cu picioarele in sus și îl verific pe 
unul dintre ele. Încă mai am șperaclele. După tot ce s-a întâm- 
plat, Riden tot nu și-a dat seama cum am scăpat din celulă. 

Lupta de deasupra e animată. Se aud tipete si icnete. Joc 
de picioare și clănțănit de metal. Blesteme și corpuri lovind 
puntea. 

În cele din urmă, aud pași repezi pe scări; se disting fata 
de zgomotul bătăliei. Probabil pentru că se apropie. Dacă ar fi 
să ghicesc, aș zice că cineva s-a rostogolit pe scări. Păcat. Cred 
că-l va durea ca naiba mâine dacă ticălosul n-a mierlit-c deja. 

— Capitane, ești aici? 

— Aici sunt! strig. 

Fata Niridiei apare în peisaj, urmată de încă doi membri 
ai echipajului meu. Îmi vine să sar de fericire la vederea lor. 

— Ti-am auzit chemarea. Wallov a venit la mine imediat 
ce ţi-a auzit cântecul, spune ea în timp ce mă măsoară din 
priviri. 

— Cu siguranţă nu ești în toane bune. Arati groaznic. 

Oftez. 

— Nu-mi aminti! 

Niridia zâmbește. E una dintre cele mai frumoase femei 
pe care le-am văzut vreodată, dar nu de asta e secundul meu. 
Ne-am întâlnit acum cinci ani, amândouă fiice de pirați. 
Niridia e mai mare cu un an decât mine, dar respectă ordinele 
și luptă aproape la fel de bine ca mine. Cu părul de culoarea 
soarelui și ochi albaștri precum cerul, e un paradox, cum ori- 
cine care a văzut-o luptând poate confirma. 

— Cum stă treaba sus? întreb eu. 

— Totul merge strună, căpitane, spune Niridia. Oamenii 
lui Tylon deja au luat captivi jumătate din dușmani. 

— E aici Tylon? 

Vocea mea devine amenințătoare. 

— Îmi pare rău. M-a prins plecând. Nu i-am spus unde mă 
duc, dar a venit după mine. 

— Al naibii el să fie, băiatul ăla trebuie să învețe să-și vadă 
de treaba lui! 

— Doar îl știi. 

Da, dar tot o să port o discuţie lungă cu el după toate astea. 
Tylon este căpitanul uneia dintre corăbiile din flota tatălui 
meu, iar în ultima vreme a ajuns la concluzia că noi doi ar tre- 
bui să... fim mai apropiaţi. O idee pe care sunt sigură că tatăl 
meu a încurajat-o. Eu, pe de altă parte, nu vreau sub nicio 
formă să am de-a face cu ratatul ăla arogant. 

— Nu fi prea dură cu el, căpitane. Oamenii lui le-au scos 
din încurcătură pe câteva dintre fete mai devreme. 

— Sunt sigură. Si de câte ori au fost nevoite fetele să-i 
ajute echipajul idiot? 

— De multe ori. 

— Exact cum credeam. 

— Ne alăturăm deci bătăliei? întreabă Mandsy entuzias- 
mată, care stă între Niridia și Sorinda. 

— Sabia? întreb eu. 

— Aici, căpitane! 

De data asta răspunde Sorinda. Fata cu părul de abanos 
îmi scoate de nicăieri sabia. Sorinda are mai multe arme cu ea 
decât are un spion secrete. 

Ah, sabia mea! Unul dintre primele cadouri dela tatăl meu. 
I-am cerut Sorindei să o păstreze pentru mine cât timp am 
fost plecată. Văd că a avut mare grijă de ea. Nu m-aș încrede 
în altcineva când vine vorba de arme. 

Mă cuprinde un val de căldură când le vad. Ard de nerăb- 
dare să mă întorc pe corabia mea, dar deocamdată avem alte 
lucruri de făcut. 

— Haideţi să-i ajutăm pe cei de pe punte, da? 

— Da, răspund toate. 

Urcăm pe punte și nealăturăm luptei. E un haos total. Am 
doar un moment la dispoziție să-mi dau seama cine e prieten 
și cine e dușman și încerc să-mi aduc aminte fețele membri- 
lor echipajului de pe Hoinarul Nopţii. Mi-ar fi mult mai ușor 
dacă oamenii lui Tylon nu ar fi amestecați cu cei ai lui Draxen. 
Acum trebuie să am grijă să nu-i omor pe cei care-l servesc 
pe tatăl meu, în loc să omor pur și simpiu toți bărbații de pe 
punte. Ce-i drept, câţiva sunt ai mei, dar îmi cunosc atât de 
bine oamenii, încât ar fi imposibil să-i confund cu alții. 

Încă sunt pirați care vin la bord, dornici să se alăture bata- 
liei. Draxen și oamenii lui nu au nicio șansă, dar luptă vite- 
jeste. Majoritatea, cel putin. Îl văd pe Kearan cum stă degeaba 
și trage o dușcă, fără nicio grijă. Nu e un luptător, ce să zic. 

ÎI zăresc pe Draxen. Se luptă cu doi dintre oamenii lui 
Tylon în același timp. Îmi doresc pentru o clipă ca unul dintre 
ei să-l omoare, dar știu că indiferent cine-l omoară, Riden tot 
va suferi. Urăsc că-i dau dreptate lui Vordan. Nu vreau să-l 
văd pe Riden suferind. Nu știu de ce, dar îmi pasă. 

Înaintea ochilor mei, Draxen îl ucide pe unul din oamenii 
lui Tylon. Celălalt se dă în spate câțiva pași. Apoi atacă furios. 
Proastă mișcare. Bietul om nu gândește limpede. Se va ală- 
tura prietenului său. 

Draxen îl omoară. Piratul cade pe punte în timp ce Tylon 
vine la bord. Nimeni nu-și dorește să-și vadă unul din oameni 
murind, dar te ajută să-ți alegi ţintele în timpul unei bătălii. 
Iar acum Tylon se repede la Draxen. 

Lupta trebuie să se termine. Acum. 

Tylon e un luptător excelent. E pirat de șase ani, de când 
era un băietan de doisprezece ani. Acum a devenit unul dintre 
cei mai de încredere oameni ai tatălui meu și un adversar pe 
măsura oricărui căpitan. Nu știu cine ar câștiga. 

Gândul ăsta mă îngrijorează destul de mult. Nu pot risca 
să câștige Tylon, dar cum ar părea dacă aș interveni? 

O, în numele stelelor! 

O iau la fugă, sărind peste cei doi pirați morți care zac la 
trei metri distanță. 

— Alosa, îl aud pe Tylon din spatele meu. 

Îl ignor deocamdată. 

— Draxen, oprește bătălia! Spune-le oamenilor tăi să se 
predea, sau vor muri și mai mulți. 

Draxen se uită la mine cu ochii plini de ură. Nu vrea nici în 
ruptul capului să se predea, chiar dacă asta îl va costa viețile 
tuturor membrilor echipajului. Se năpustește asupra mea, 
hotărât să mă doboare odată pentru totdeauna. 

Va trebui să-l las din nou inconștient. Dar ce vor zice cei- 
lalti dacă nu-l omor? 

Deodată, privirea lui Draxen se mută în altă parte și aud 
cum toți își aruncă săbiile pe punte. 

Ce nai... 

Mă întorc, deși deja suspectez cine e. 

A sosit regele pirat. 

Mă uit prin mulțime, o văd pe Niridia și-i surprind privi- 
rea. Mesajul mut pe care i-l transmit e evident. Tu l-ai che- 
mat? Dă din cap scurt. Nu. 

Următorul lucru pe care-l fac e să-i trag una în picior lui 
Tylon. 

— Au! spune el. 

— L-ai adus aici? 

— Bineînţeles. Ai trimis clar un strigăt de ajutor. De ce să 
nu-l chem? 

— Pentru că nu am nevoie de ajutorul lui. 

Aproape că urlu. Apoi mă îndrept spre marginea corabiei. 

— Bună, tată! 

— O ai? întreabă el. 

Pare nemulțumit. Tatăl meu e o matahală. Părul și barba 
de un șaten-închis. Umerii lati. Peste un metru optzeci Nu 
trebuie să-l mai fi întâlnit ca să știi cine e. Tatăl meu știe să 
capteze atenţia oamenilor la fel cum vântul controlează miş- 
carea valurilor. 

— Bineînțeles, răspund eu. 

Bag mâna în singurul buzunar din pantaloni și scot micul 
glob. Draxen a fost atât de îngrijorat pentru fratele său, încât 
nu s-a gândit să mă perchezitioneze. Cred că nici nu și-a dat 
seama că nu mai era în posesia lui. 

I-o înmânez într-un mod ceremonios, ca și cum am face o 
tranzacție. Se uită in glob pentru a confirma că e ceea ce căuta. 

— Acum, explică-mi! De ce ai chemat-o pe Niridia? 

Totul în jur s-a oprit. Băieții și fetele îi amenință pe oame- 
nii lui Draxen cu săbiile sau pistoalele. Tatălui meu nu-i pasă 

de disconfortul lor. Mă va interoga atât cât pofteste. Pentru el, 
timpul se oprește. Mereu a fost așa. 

— Trebuia să plec cumva de pe navă. Aveam harta și tre- 
buia să ţi-o aduc cumva. 

Se uită la mine și văd că nu mă crede în totalitate. 

— De ce nu ai adus corabia la mine? 

Înainte să pot răspunde, ridică o mână ca să mă reducă la 
tăcere. 

— Niridia? 

— Să trăiţi! strigă Niridia de pe punte, unde amenință doi 
oameni cu pistolul. 

— Spune-mi, unde era fiica mea când ai ajuns la bord? 

— Era... 

— Închisă! sar eu. 

Niridia ar minti pentru mine. Ar muri pentru mine. in 
cazul ăsta, cele două ar însemna același lucru. Tata e în stare 
să-mi facă multe lucruri, dar știu că nu mă va omori nicio- 
dată. Nu va fi la fel de binevoitor cu cei care-l mint. 

— Un micimpediment, spun eu. Am fost răpită de pe cora- 
bie. Vordan Serad a venit să mă ia. 

— Vordan? 

Faţa tatălui meu se întunecă. Își urăște competitorii. 

— Cum a știut că ești aici? 

— A avut un spion pe corabie. 

— Ce voia dela tine? 

— Era interesat de... abilitățile mele. M-a luat prizonieră și 
m-a obligat să-i arăt anumite lucruri. 

Încerc să menţin conversaţia cât mai vagă pentru că știu 
că ne ascultă toată lumea. 

— Cea aflat? 

— Multe, din păcate, dar deja știa destule. A spus că areun 
spion printre oamenii tăi de încredere. 

Tatăl meu se uită în fugă la oamenii lui. 

— Oricum ar fi, o să rezolv asta mai târziu. Ai putut scăpa 
ușor? 

Îmi îndrept spatele. 

— M-am descurcat. 

— Şi Vordan? 

— Mort. 

— L-ai perchezitionat? 

— Da. Harta nu era la el, iar circumstanţele evadării mele 
nu mi-au permis să cercetez zona. 

— Serios? spune tatăl meu sceptic. 

Nu înțelege cum alții nu pot să ducă la îndeplinire și cele 
mai dificile sarcini. 

— De ce? 

Pentru că trebuia să-l salvez pe Riden. 

— Întregul echipaj era aproape. Au fost alertati de scăpa- 
rea mea. Nu am avut suficient timp. 

— Timp? 

Întrebările lui iscoditoare încep să mă calce pe nervi. 
Întotdeauna au făcut-o, dar încerc să rămân calmă. Tata eun 
om bun. Trebuie să pară dur de față cu oamenii lui, chiar si 
când vorbește cu mine. i 

— Și așa a fost dificil să-l dobor pe masivul Vordan. Trebuia 
să plec cât mai repede de acolo. 

Acum, Kalligan mă privește într-un mod ciudat; nu-mi 
dau seama de ce. 

— Descrie-mi-l pe Vordan. 

— Era înalt, spun eu. Peste un metru optzeci. Musculos. 
Cu un început de chelie și o barbă maronie. Avea cinci cercei 
aurii rotunzi în urechea stângă... 

— Nu era Vordan. 

— Cum adică? 

— Vordan nu iese în evidenţă. Arată ca un om normal. Păr 
șaten. Haine obișnuite. Îi place să se piardă în mulțime. Deși 
are un obicei deosebit. Îi place să învârtă o monedă pe degete. 

Simt cum mintea mea o ia razna în timp ce înregistrez 
informația. Rămân cu gura căscată. 

— Al naibii ticălos! exclam eu. 

— Ce? întreabă tatăl meu. 

— A fost acolo! A fost aici! El era spionul de pe corabie. A 
vrut să mă urmărească, dar nu a vrut să știe cine sunt, așa că 
l-a pus pe unul dintre oamenii lui să se dea drept el. S-a asigu- 
tat că nu el era în centrul atenției. 

De aceea el avea cheia de la cușca mea. Și sigur avea la el 
fragmentul lui de hartă. 

Tata își ridică deodată privirea. Mă ia de-un brat si mă dă 
la o parte chiar când Draxen aterizează exact unde stăteam, 
cu sabia atintita spre regele pirat. Probabil că s-a cățărat pe 
vele în timp ce toți erau atenţi la mine și la tata. 

Ce idiot! După ce că mă chinui să-i salvez fundul, îmi mai 
și îngreunează munca! 

Oamenii tatălui meu înaintează, pregătiți să-și apere 
regele. 

— Nu! le spune el, făcându-le semn să se oprească. Îl aran- 
jez eu pe băiat. 

Își scoate sabia, pregătit de luptă. 

— Tata, spun eu repede. 

— Ce? 

Îl priveşte atent pe Draxen, dar pot vedea că e deranjat de 
remarca mea. 

— Sabia ta e o pedeapsă prea ușoară pentru el și echipajul 
lui. Lasă-mă să-i iau prizonieri! 

Zâmbesc într-un fel care sper să fie convingător. 

— Aș vrea să-i tratez la fel de bine cum m-au tratat ei cât 
timp am fost la bordul corabiei lor. 

Nu ar trebui să-mi pese ce se întâmplă cu Draxen și restul 
echipajului, dar îmi pasă. 

Aș vrea să îndulcesc înțelegerea cu niște note muzicale, 
dar abilitățile mele de convingere nu merg pe tatăl meu, din 

păcate. De fapt, niciuna dintre ele nu merge. E singurul băr- 
bat care este imun la ele (deși acum am aflat că puterile mele 
de seducţie nu funcționează pe bărbaţii ca Vordan, sau ori- 
cine ar fi fost el). Probabil că are de-a face cu faptul că e tatăl 
meu. Sângele lui îmi curge prin vene. 

Într-un final, Kalligan se uită binevoitor la mine, iar asta 
îmi umple inima de bucurie. 

— Prea bine. Ia pe cine vrei. Omoară-i pe restul! Nu vreau 
să scape. Aruncă-le cadavrele în ocean și adu-mi corabia! 

— Da, să trăiţi! 

— După ce termini și te aranjezi, vino la mine. Astept 
raportul. 

Regele pirat părăsește corabia și-și ia echipajul cu el. Tylon 
și oamenii lui îl urmează. 

Echipajul meu i-a dezarmat deja pe oamenii lui Draxen. 
Sunt puși acum în linie și forțați să îngenuncheze. Câteva din 
fetele mele au trebuit să se lupte cu Draxen ca să-i ia sabia. 
Deși e înconjurat de dușmani, nu vrea să renunțe asa ușor, 
însă e aruncat în linie cu ceilalți. 

Mă uit liniștită la ei, lăsând frica să le intre în oase. Am 
trăit multe lucruri pe corabia asta pe care aș vrea să le uit. 
Oamenii ăștia nu vor avea parte de soarta mea. Nu i-ar aștepta 
decât moartea sau temnita. Așa că puțină frică nu strică în 
momentul de fata. 

— Scena asta îmi pare cunoscută, le spun eu piraţilor care 
sunt la mila mea. 

Ştiam că va veni si ziua asta; doar că nu mă aşteptam să 
mă simt atât de bine. 

— Cine vrea să trăiască? Să fiu oare milostivă? Sau să vă 
omor pe toţi la fel cum ati vrut să-mi omorâţi echipajul când 
m-ați capturat? 

Ultima parte o spun cu ochii pe Draxen. 

— Faci ce vrei, femeie! spune Draxen, scuipând pe punte. 

Nu mă așteptam să înfrunte moartea într-un mod atât de 
nobil. 

— Oamenii tăi cred că sunt dezamăgiţi că nici măcar nu 
încerci să-i salvezi. 

— Nu căar conta, se bagă un pirat, dar eu as vrea să trăiesc. 

E Kearan. 

Zâmbesc. 

— Prea bine. Wallov, Deros, duceți-l pe piratul ăsta în 
celulă! 

Wallov și Deros sunt singurii băieți din echipaj. Sunt plini 
de mușchi și se descurcă foarte bine cu prizonierii. Mai ales 
cu cei corpolenti ca Kearan. Însă nu sunt doar pachete de 
mușchi. Am nevoie de cel puțin un bărbatla bord. Ei sunt sin- 
gurii care-mi pot auzi cântecul. Sau cel putin pot fi afectați. 
Mă bucur că pot trimite un semnal celor de pe corabie când 
sunt despărțită de ei. 

— Luaţi-l si pe el! le ordon, arătând spre Enwen. Si pe căpi- 
tan. De asemenea, cred că veți găsi un bărbat rănit, cu două 
lovituri de glonț în camera de lângă puntea principală. Luati-] 
și pe el pe corabie! Mandsy? 

— Da, căpitane. 

— Ai grijă tu de el, da? 

— Desigur. 

Mai iau câţiva la bord, dintre cei mai tineri. Nu vreau să le 
răpesc tinerețea. O să-i las la primul port, iar Kalligan nu va 
afla nimic. 

Dar pe ceilalți, cei care au fost cruzi, ticăloșii dezgustători, 
ca Ulgin, pe ei vreau să-i văd cum se descompun pe fundul 
oceanului. 

— Ucideti-i pe restul! spun eu. 

Sorinda e prima care-si scoate sabia. Se duce in spatele lor 
si le taie gâtul pe rand. E o artistă a morții. Mișcările ei sunt 
magice. 

Toţi se grăbesc să-mi urmeze ordinele. Prizonierii sunt 
luaţi la bordul navei. Las câteva fete la bordul Hoinarului 
Nopţii ca să-l ducă la locul de întâlnire. Cadavrele sunt arun- 
cate peste bord, apoi fiecare se întoarce la postul lui. 

Numai după ce totul e aranjat mă întorc pe corabia mea. 
Simt în sfârşit gustul libertății când pun piciorul pe puntea 
lui Ava-lee. Nu am fost niciodată cu adevărat prizonieră pe 
Hoinarul Nopţii, însă nimic nu se compară cu sentimentul 
întoarcerii acasă. 

Capitolul 21 


ÎN TIMP CE MERG, îmi plimb mâinile de-a lungul balustra- 
dei de lemn. A fost distrusă într-o bătălie cu o corabie care 
încerca să dezerteze din flota tatălui meu. O ghiulea lansată 
de tunul meu a străpuns artimonul navei dușmane și, cumva, 
întregul catarg a căzut pe corabia mea, distrugând balustrada 
si crestând puntea. Împreună cu echipajul meu am navigat 
repede spre insula Butana de unde am furat scânduri de lemn 
de la faimoasele depozite de cherestea de pe insulă. Aproape 
că am pierdut un om atunci. Am fost fugăriți de bărbaţi cu 
fierăstraie și topoare, dar chiar și cu scândurile grele în spate, 
tot am reușit să scăpăm. Am reconstruit balustrada și am 
înlocuit scândurile crestate de pe punte. 

Fiecare parte a corabiei are o poveste. Am luptat cu îndâr- 
jire și le-am câștigat pe fiecare in parte. Asta mă face să tin 
și mai mult la ea, pentru că am muncit atât de mult ca s-o 
reconstruim. 

Îmi iubesc corabia aproape la fel de mult cum îmi iubesc 
echipajul. 

Văd ușa spre camerele mele și simt cum o forță invizibilă 
încearcă să mă împingă spre ele, dar o ignor. Va veni sitimpul 
relaxării. 

— Heei, Căp'tane! se aude un chițăit de deasupra. 

Roslyn se leagănă pe o frânghie până când piciorușele ei 
goale ating puntea. Copilita asta se tine mai bine în aer decât 
pe pământ. 

Îi ciufulesc părul, mă uit la feţele oamenilor mei şi-mi spun 
că va fi suficient timp să vorbesc cu ei mai târziu. Trebuie să 
rezolv câteva chestii mai întâi. 

— Niridia, spun eu. 

Secundul mă aude mereu, oriunde m-aș afla pe corabie. 
Jur că aș putea să-i șoptesc din străfundurile corabiei, iar ea 
m-ar auzi din cuibul corbului. Se pricepe de minune la asta. 

— Da, căpitane? întreabă, venind lângă mine. 

— Câţi au murit în luptă? 

— Nu te necăji. Lupta va face mereu victime. Si toți băieții 
și toate fetele de pe corabia asta sunt dispuși să moară pentru 
tine. 
~ —Cati? repet eu. 

— Doi. 

— Cine? 

— Zimah si Mim. 

Închid ochii si-mi închipui fețele lor. Zimah a fost una din 
cele trei fete care s-au oferit voluntare să vină cu mine atunci 
când m-am lăsat răpită de Draxen. Era o navigatoare grozavă 
și o fată cu care mereu purtai cele mai fascinante discuții. 
Avea tot felul de povești interesante despre locurile în care a 
călătorit. Îmi plăcea mult să le ascult. Mim era foarte înde- 
mânatică. Era mereu dispusă să facă ce-i spuneam, fericită în 
orice circumstanta. Un pirat extraordinar. Le voi duce dorul. 
Nu suport să mă gândesc că au pierit din cauză că am strigat 
după ajutor. Îmi dau seama că toţi sunt conștienți în ce s-au 
băgat când au venit la bord, dar urăsc pierderile constante 
care vin la pachet cu pirateria. 

— Le vom aprinde lumânări diseară, spun eu. 

— Deja i-am spus asta lui Roslyn. 

— Bine. 

În calitate de căpitan, trebuie să ignor pierderile și să mă 
gândesc la binele echipajului. Si partea asta o urăsc. 

— Vom avea nevoie de un nou navigator. Cineva care se ori- 
entează bine și știe uscatul și apele ca-n palmă. 

Niridia aprobă din cap. 

Îmi vineun gând nebunesc. 

— Știu exact bărbatul potrivit. 

— Bărbatul? întreabă Niridia. Nu ai jurat după ce s-a 
întâmplat cu Ralin că nu vei mai lua niciun alt bărbat la bord 
atât timp cât avem deja unul? 

— O, nu-mi aminti de Ralin! Nu-și putea tine mâinile 
acasă. Un scârbos și jumătate. 

— A devenit putin mai potolit după cei le-ai tăiat. 

— Da, păcat că a decis să renunțe după asta. Nu-mi imagi- 
nez de ce. 

Niridia zâmbește. 

— Unii bărbaţi chiar nu sunt făcuți să fie pirați. 

— Tipul ăsta ar trebui să fie perfect, dacă vrea. E mult mai 
interesat de băutură decât de femei. Și se mișcă atât de greu 
că nu va putea să prindă niciuna. 

— Pare bărbatul perfect. Cum am putea să refuzăm un așa 
crai? 

Încep să râd. 

— Mi-a fost dor detine, Niridia. 

— Și mie de tine, căpitane. 

— Trebuie să cobor sub punte, dar mă întorc repede. Treci 
la timonă, da? Vreau să ajungem la locul de întâlnire cât mai 
repede. 

— Desigur. 

Nu mi se pare corect ca primul loc pe care îl vizitez odată 
întoarsă la bordul lui Ava-lee să fie închisoarea. Am petrecut 
atât de mult timp in cuști, celule si alte locuri închise în 
ultima lună. E ultimul lucru pe care vreau să-l fac. 

Dar sunt multe de înfăptuit și de ce să pierdem timpul? 

Oricum, Draxen mi-e prizonier, vreau să mă bucur de asta. 

Cobor încet. Sunetul pașilor mei e mult mai delicat decât 
atunci când Riden mă trăgea după el sub puntea Hoinarului 
Nopţii. Sunetul libertăţii e nepretuit. Iar corabia mea e mult 
mai frumoasă. Mă-ndoiesc că voi mai găsi una la fel de 
arătoasă. 

Celulele sunt pline. Îmi place să-mi tin prizonierii cât 
mai separați. Mai puține șanse de scăpare. În situaţia de 
fata, oamenii trebuie să împartă, doi bărbați la o celulă. Nu 
și Draxen. Cu el trebuie să am mare grijă. E ținut in ultima 
celulă de unul singur. 

Probabil că am păstrat mai mulți oamenii de-ai lui Draxen 
decât ar fi trebuit. Însă vor fi suficiente ocazii să scap de ei. 
De preferat înainte ca Trianne să rămână fără provizii în 
bucătărie. Bărbații costă mai mult să fie hraniti. 

Wallov și Deros stau drepți și așteaptă ordine când intru. 
Draxen mă străfulgeră cu privirea. 

— Cee cu fata asta lungă, Draxen? întreb eu. Ti-am dat cea 
mai bună celulă. 

Mă ignoră. Zâmbesc și mă uit la oamenii mei. 

— Ne bucurăm să te vedem, căpitane, spune Wallov. 
Roslyn a tot întrebat detine. 

— Cum e cu cititul? 

— Progresează. Îi place să citească tot ce prinde. 

— Mă bucur să aud E bine să vă văd din nou. Din păcate, 
trebuie să scurtăm discuția. Vom avea suficient timp să săr- 
bătorim victoria și să vorbim diseară. Așadar, mi-l puteți 
aduce vă rog pe cel de acolo? întreb eu, arătând spre celula din 
mijloc. 

— Cel mare, căpitane? 

— Da. 

— Imediat. 

Se duc amândoi spre celulă. Deros rămâne la ușă, iar 
Wallov intră. Sunt doi pirați înăuntru. Cel tânăr încearcă să-l 

atace pe Wallov, dar e împins înapoi. Cel tânăr cade la pământ, 
lăsându-i cale liberă lui Kearan. 

Kearan e întins pe jos, dar se ridică repede. 

— Nu e nevoie de scandal, amice. Nu am de ce să nu vin de 
bunăvoie. 

Wallov îl lasă să vină de unul singur, dar îl urmărește cu 
atenţie. Are brațe puternice și ochi ageri. 

Deros încuie celula în timp ce Wallov mi-l aduce pe Kearan. 
Îl aştept la intrarea în temniţă. Nu vreau ca ceilalți pirați să 
audă oferta pe care intentionez să i-o fac. Ar putea să le dea 
idei, căci Kearan e unul din cei doi oameni pe care vreau să-i 
recrutez. 

— Kearan? 

— Da? întreabă, fără să se obosească să mi se adreseze în 
vreun fel. 

Chiar și în situaţii nefavorabile, are aceeași atitudine 
nepăsătoare. 

— Una din fetele mele de nădejde a murit în luptă. S-a eli- 
berat un loc în echipajul meu. Am nevoie de un navigator ca 
tine. Ești interesat? 

— Acum o lună mai aveai putin si mă omorai. Acum vrei 
să mă angajezi? 

Nu pare confuz sau speriat, nici măcar recunoscător. Doar 
plictisit. 

— Știu. Sieu mă întreb același lucru. 

— Ce se întâmplă dacă zic nu? 

— O să rămâi prizonier până când te omor sau... păi, sin- 
gura opțiune va fi să te omor. 

Nu vreau să-i spun că-l voi elibera. Nu trebuie să creadă 
are de ales. Si oricum, după ce va petrece ceva timp pe corabia 
mea, nu-și va regreta decizia. 

— Când am atâtea variante, cum aș putea alege? 

Îmi încrucișez mâinile. 

— Cred că sunt mai mult decât rezonabilă. Ești leneș, așa 
că nu va trebui să contribui prea mult. 

— Între timp, voi sta aici? 

— Nu, vei fi în perioadă de probă, liber să cutreieri corabia 
cu un paznic alături. După ce hotărăsc că pot avea încredere 
în tine, nu-l vei mai avea. 

Kearan își scarpină barba nerasă, gândindu-se. 

— Avem destul de multe butoaie de rom, adaug eu. 

— De acord. 

— Mă gândeam că asta o să spui. Acum, du-te pe punte! 
Raportează la timonier. 

— Bine, spune și o ia spre ușă. 

— Kearan, îl opresc eu. 

— Da? 

— De acum încolo îmi vei spune „căpitane”. 

Se uită la podea pentru un moment, de parcă vrea să se 
răzgândească. Într-un final, spune: 

— Da, căpitane. 

— Bun. 

Pleacă și-mi îndrept din nou atenţia spre Wallov. 

— Acum am nevoie de cel de acolo: bărbatul cu perlele. 

Enwen e singur în celulă. Vine spre noi imediat ce se 
deschide. 

— Domnișoară Alosa, spune el. Văd că bratara ţi-a purtat 
noroc până la urmă. 

— Ce? 

Arată spre piciorul meu. Am uitat complet că mi-a dat un 
„talisman-sirenă”. 

— Ţi-ai câștigat libertatea, nu? Si știu că perlele mele încă 
funcționează pentru că mă aflu în siguranță pe corabia ta. Tot 
nu crezi în talismane? 

— Mi-e teamă că nu cred în noroc. Doar în îndemânare. 

— Câteodată cred că sunt același lucru. 

Nu știu exact la ce se referă, dar nu prea-mi pasă. 

— Se întâmplă să am nevoie de un hoț bun. Ai vrea să te 
alături echipajului meu? 

Zâmbește. 

— Cum să nu. Nu-mi pasă cu cine navighez, doar să fie rost 
de bani. 

— Nu te îngrijora. Iti promit că, acolo unde mergem, vei 
găsi mai mulți bani decât ai visat vreodată. 

Enwen își umezește buzele. 

— În cazul ăsta, jur să fiu cel mai bun pungaș pe care l-ai 
văzut vreodată. 

— Bun. Raportează pe punte. 

— S'trăiți! 

Mă uit la el cum urcă pe scări și-mi dau seama că ar fitre- 
buit să-i spun să nu fure când e pe corabie. Îi spun cu sigu- 
ranta data viitoare. 

Apoi îmi îndrept privirea spre prizonierii rămași și le spun: 

— Voi rămâneți aici până decid ce să fac cu voi. Vă veți pune 
viata în pericol doar dacă încercați să scăpați. 

Ultima replică o spun cu ochii pe Draxen. 

— Atunci veți da cu siguranță de bucluc. 

Draxen se ridică. 

— Cum rămâne cu fratele meu? 

— Cel mai priceput medic al meu are grijă de el. 

— Dacă i se întâmplă ceva, te omor! 

— Draxen, amenințările astea goale sunt degeaba. Fratele 
tău e în grija mea și eu voi decide ce se va întâmpla cu el. Nu 
poți face nimic în privința asta. Ai înțeles? 

Poate că a sunat mai rău decât realitatea, dar nu-mi pasă. 
După atât timp petrecut în preajma lui Draxen, ar trebui 
să-mi mulțumească pentru că l-am lăsat în viață. 

Urc și eu scările, în urma celor doi noi membri ai 
echipajului. 

Deși durerea pierderilor încă mă bântuie, cred că Enwen 
și Kearan sunt alegeri bune. Am destui luptători iscusiti pe 

corabie, dar navigatorii și pungașii pricepuţi sunt greu de 
găsit. 

Ajung pe punte și sunt întâmpinată de soarele arzător. E o 
zi frumoasă, fără niciun nor pe cer. Părul mi se unduiește în 
bătaia vântului. E perfect pentru navigat. 

Mă opresc brusc când îl văd pe Kearan țintuit locului, hol- 
bându-se la pupă. 

— Kearan? îl întreb și-i dau un ghiont în spate. 

Nu se mișcă. 

Mă întorc ca să mă uit la chipul lui. Se holbează undeva în 
fata. Dacă ar fi să mă iau după privirea sa, aș spune că se uită 
spre dunetă. 

— Kearan? îl strig din nou. 

Deschide gura, o închide ca să înghită și apoi încearcă din 
nou. 

— Cine e? 

O, se uită la cineva! Mai arunc o căutătură. 

— Niridia? E primul meu secund, stă la timonă. 

Dă din cap. 

— Nu ea. Frumusețea de abanos din umbră. 

O altă căutătură. Nici măcar nu am observat-o pe Sorinda 
ascunzându-se în umbra velei inferioare. 

— Ea e Sorinda. 

Nu-și dezlipește privirea de pe ea. Cred că a uitat să 
clipească. 

— Şi care e rolul ei pe corabie? 

Zâmbesc. 

— E asasina mea. 

— Vreau ca ea să mă păzească. 

— Ce? 

— Ai zis că sunt în perioada de probă și că voi fi păzit o 
vreme. Vreau să mă păzească ea. 

Nu l-am auzit niciodată pe Kearan vorbind atât de clar. De 
obicei cuvintele lui sunt tărăgănate și înecate în alcool. 

— Ai auzit când am spus că e asasina mea? Nu te juca cu 
ea. Te va omori cât ai zice pește. 

— Atunci nu va fi o problemă. Se va asigura că mă comport 
frumos. 

Acum nici douăzeci de minute, am asigurat-o pe Niridia 
că Kearan e mai interesat de băutură decât de fete. Se pare că 
m-am grăbit. 

Însă, ca să fiu sinceră, sunt curioasă ce se va întâmpla. 

— Sorinda! strig eu. 

Nu se mișcă, dar văd că mă privește. 

— Vino aici! 

Îi fac semn să se apropie. 

Iese din umbre gratioasa ca o pisică. În loc să urce pe scări, 
sare peste balustradă și aterizează fără să facă niciun zgomot. 

Este într-adevăr cum a descris-o Kearan: o frumusețe de 
abanos. Părul lung și negru. Slabă cu trăsături delicate. Deși 
se ascunde mereu, puţini o pot întrece când iese la lumină. 
Niridia este frumusețea vădită, cu trăsături desprinse din- 
tr-un tablou. Sorinda pare zămislită de natură. Frumusețea 
ei iese la iveală doar în lumina lunii. 

Nu spune nimic când ajunge lângă noi. Doar așteaptă ca 
eu să spun ceva. 

Kearan se holbează la ea fără reținere. Sorinda se preface 
că nu-l observă. 

— Acesta este Kearan. S-a alăturat echipajului nostru. Va 
fi noul nostru navigator. Acum e în perioada de proba. Îl tii tu 
sub supraveghere, te rog? 

— Toţi sunt sub supravegherea mea. 

Zâmbesc. 

— Știu, dar asta euna dintre responsabilitatile tale oficiale 
de acum încolo. 

Îl măsoară pe Kearan din priviri. Nu schițează nicio reac- 
tie. Nu-mi dau seama niciodată ce simte. Însă buzele ei se 

arcuiesc ușor în jos. Kearan este gras și urât, dar se vede că 
știe meserie, cât timp este motivat s-o facă. 

— Prea bine, spune ea într-un final. 

— Bun. Vă rog să mă scuzati, mai am un prizonier de 
vizitat. 

Deși corabia lui Draxen e mai mare decât a mea, am optat 
pentru maimultecamere pentru ceilalți decât să mile măresc 
pe ale mele. Din moment ce mie chiar îmi pasă de echipajul 
meu, am construit o cameră pentru tratarea răniților. 

Acolo mă duc. 

Pe drum, îl văd pe Enwen la balustrada de la babord, 
uitându-se la echipaj. Cu el nu-mi fac atâtea griji. O să pun pe 
cineva să-l supravegheze și pe el, dar mai târziu. 

Mandsy stă aplecată asupra mesei cu saltea pe care e lun- 
git Riden, care doarme. Pantalonii i-au fost tăiați până la 
coapsăpentru a avea acces mai ușorla cele două răni. Camera 
miroase a unguente și sânge. 

— Cum se simte? întreb eu. 

— Va fi bine, căpitane. Am eliminat deja glontul din coapsa. 
Împușcătura din gambă e curată. L-am bandajat cât de bine 
am putut, inclusiv pe tăieturile superficiale de pe braţe. 

Simt cum mi s-a luat o piatră de pe inimă și parcă pot res- 
pira mai ușor. 

— Bine. S-a trezit până acum? 

— Da. Odată și s-a uitat la mine ciudat. 

— A spus ceva? 

— A spus: Hei, nu ai părul roșcat! Apoi a adormit la loc. 

Zâmbește cu subinteles. 

— A fost de-a dreptul dezamăgit că nu erai tu, căpitane. 

— Prostii. Sunt multe roșcate pe lume. 

— Dacă spui tu. 

— Alosa? 

Vocea e slăbită și șovăitoare. 

— Riden. 

Mă mut la capătul mesei ca să mă poată vedea. 

— O să vă las atunci, spune Mandsy. 

— Da, mulțumesc, Mands! 

Închide ușa după ea. 

E palid, dar pieptul i se mișcă ritmic, plămânii lucrează. 
Nu am prețuit niciodată mai mult mișcarea asta. Bratele si 
picioarele îi sunt complet bandajate. Abia se mai vede pielea 
în marea de alb. 

— Cum te simţi? îl întreb. 

— Ca și cum aș fi fost împușcat. De două ori. 

— Dacă nu ai fi atât de rănit, ţi-aș trage una pentru ce ai 
făcut. 

— Deoarece mulțumită mie am scăpat? 

Scutur din cap. 

— Nu, fraiere! Pentru că te-ai lăsat împușcat! De două ori! 

— Durerea dispare în cele din urmă, spune el. Moartea e 
permanentă. 

— Eşti cam lucid pentru cineva care a fost împușcat. 

Zâmbește, dar apoi devine serios. 

— Îmi pare rău pentru ce ti-au făcut oamenii ăia. Nu pot 
ști cât de îngrozitor a fost pentru tine, dar îmi imaginez că a 
fost oribil. 

Mă uit la el uimită. 

— Ce? 

— Mă vezi? îl întreb. 

— Da. Ce... 

— Stau în picioare. Nu sunt rănită. Nu m-a împușcat nimeni 
și tu crezi că eu m-am simțit groaznic? Sunt bine. 

Deși sunt furioasă că Theris, adevăratul Vordan, încă 
trăiește. 

— Cum e fratele meu? întreabă Riden. 

— E la mine în celulă. 

— În viaţă? 

— Da, în viata! Ce crezi, că stau cu cadavre mirositoare pe 
corabie? 

— Mulţumesc, Alosa! 

Flutur din mână ca și cum nu ar fi mare lucru. 

— Presupun că iti place cazarea? îl întreb când tăcerea 
devine prea apăsătoare. 

— Suntpeo masă. 

— Da, dar e singurul lucru din cameră în afară de trusa 
medicală a lui Mandsy. Nu e dezordine. Nimic care să te 
deranjeze. 

Râde. Apoi spune: 

— Și ce se va întâmpla în continuare? 

— Sinceră să fiu, nu știu. Eu și tata avem de discutat. 
Oamenii din echipajul tău rămași în viata vor fi lăsați în cel 
mai apropiat port. Nu-i pot da drumul lui Draxen. Sigur va 
încerca să se răzbune, așa că deocamdată e prizonierul meu. 
Dar nu voi permite să i se întâmple ceva. 

Mă tintuieste cu privirea. E atât de recunoscător, atât de 
ușurat, ai crede că l-am făcut regele propriei insule. 

— Mi-ai salvat viața, Riden. Vreau să fim chit. 

— Doar atât? 

— Da. 

Inspiră adânc. 

— Am învățat atâtea despre tine când eram pe insulă. 
Te-am acuzat înainte că m-ai fermecat, că te-ai jucat cu min- 
tea mea. Știu acum cum e să fiu vrăjit de tine. Mi-am dat 
seama că ai fost sinceră și că ce gândesc, ce simt nu are legă- 
tură cu abilitățile tale, ci cu tine. 

— Riden, spun eu, oprindu-l. 

— Da? 

— Ai pierdut mult sânge și sunt destul de sigură că ai fost 
mort câteva minute. Poate că ar trebui să te odihnești, să te 
întremezi și să te gândești mai bine înainte de a spune sau 
face ceva nebunesc. 

— Cum ar fi să mă las împușcat de două ori? întreabă el, 
risipind atmosfera încărcată din cameră. 

Râd. 

— Da, cam așa ceva. 

— Bine, dar din moment ce știu atâtea despre abilitățile 
tale, te-ar deranja dacă ti-as mai pune o întrebare? 

— Poţi să mă întrebi. Nu înseamnă că voi și răspunde. 

— În ce fel e specială nașterea ta? Cum de ai ajuns să ai 
puterile unei sirene, dar să nu fii una? Ai zis că-mi vei spune 
dacă iti voi da harta. Deși nu ţi-am dat-o de bunăvoie, o ai 
acum, iar eu aș vrea să știu. 

Riden știe într-adevăr multe despre mine. A fost martor 
la lucrurile teribile pe care i le-aș putea face dacă aș vrea. Și 
totuși îmi vorbește de parcă suntem.... prieteni. Nu mă deran- 
jează dacă află mai multe. Mi se pare incredibil că mă acceptă 
așa cum sunt. Nu că mi-ar păsa dacă o face sau nu. 

— Tata a urmat indicaţiile de pe fragmentul de hartă acum 
aproape nouăsprezece ani. A vrut să vadă cât de departe poate 
ajunge cu ea. Corabia lui și cu încă două din flotă au dat peste 
o insulă care nu se afla pe nicio altă hartă a Maneriei, cu 
excepția celei care duce spre Isla de Canta. 

Stiu povestea pe de rost. Când eram mică, îi ceream tatei 
să mi-o spună încontinuu. Acum că sunt mai mare, îmi dau 
seama că nu prea e potrivită pentru o fetiță, dar tatăl meu 
mereu m-a tratat ca pe un adult. 

— Cum se numea insula? întreabă Riden. 

— Nu-i știm numele. Doar că e în drum spre Isla de Canta. 
Dar nu contează numele ei. Ceea ce contează e ce au găsit 
când au ajuns acolo. 

— Ce? 

— O lagună. O lagună cu femei frumoase care se îmbăiau. 
Câţiva oameni, inclusiv tatăl meu, au sărit peste bord, pre- 
gatiti de distracţie. Însă nu femeile au fost cele care au fugit 

tipand din calea bărbaților, ci ei au urlat până când trupurile 
le-au dispărut în adâncuri. 

— Dar tatăl tău a supraviețuit. Cum? 

Zâmbesc şi-mi amintesc când mi-a spus povestea despre 
cum el și Draxen au preluat controlul Hoinarului Nopţii. 

— Nu mă întrerupe. Ajung și acolo. 

— Scuze. 

— Sirena este o creatură puternică. Mai puternică decât 
orice bărbat. Când își găsește prada, îl ia de umeri și-l împinge 
spre fundul oceanului, unde-i face felul. 

Riden înghite în sec. 

— Ce romantic! 

Dau capul într-o parte, uimită. 

— Ai spune că e mai groaznic decât intențiile bărbaţilor 
care s-au dus după ele? 

Riden nu răspunde. Continui. 

— Bărbatul se zbate ca să-și salveze viata, dar sirena va 
învinge mereu. Sirenele care se culcă cu bărbați în apă vor 
avea copii-sirene. Întotdeauna fete, desigur. Deoarece sire- 
nele sunt mereu femei. Tatăl meu a fost luat de cea mai fru- 
moasă dintre toate. Chiar de regina lor, așa spune el. Ea, la fel 
ca celelalte, l-a tras după ea pe fundul oceanului. 

— Si? 

— Tata s-a zbătut la început. S-a luptat din răsputeri, dara 
fost în zadar. Ştia că avea să moară. Așa că, în loc să se zbată 
până când lipsa oxigenului avea să-l doboare, a decis să se 
implice și el în ceea ce se întâmpla. 

— Vrei să spui că... 

— În loc să se împotrivească, i-a răspuns la îmbrăţișări si 
sărutări. Si cumva, asta i-a salvat viata. Deoarece l-a adus la 
suprafață. Chiar până la țărm. Astfel, un copil conceput de o 
sirenă pe uscat va fi mai mult om decât sirenă. 

— În numele stelelor! reușește Riden să spună. 

— 'Tata și cei care au rămas la bordul navelor au plecat de 
pe insulă și, fiindcă ajunseseră la ultima locaţie pe care le-o 
permitea fragmentul de hartă, s-au întors acasă. Le-a fost 
permis să plece datorită întâlnirii dintre regina sirenă și tatăl 
meu. Le-a permis să rămână în viaţă și nu și-a trimis supu- 
sele să-i ucidă. Tata s-a întors de mai multe ori pe acea insulă, 
dar nu le-a mai găsit niciodată. 

Riden nu mai spune nimic. E pierdut în gânduri, încer- 
când să înţeleagă toate acestea. În cele din urmă, i se închid 
ochii și presupun că a adormit. Mă uit la pleoapele lui închise. 
La pieptul lui care se înalță ușor, înviorat de răsuflări adânci, 
regulate. La buzele lui pline. E un băiat ciudat. Ciudat pentru 
că m-a salvat. Ciudat pentru că luptă cu îndârjire să-și sal- 
veze fratele îngrozitor. Ciudat pentru că nu luptă pentru ceea 
ce-și dorește, oricare ar fi acel lucru. 

Presupun că voi avea timp suficient în viitor să-l descifrez. 

Ultimul fragment de hartă ne așteaptă. 

Mulţumiri 


Această carte se datorează multor oameni. Mai întâi, aș vrea 
să-i mulțumesc agentei mele Rachel Brooks, care a crezut în 
mine, i-a oferit o casă Fiicei regelui pirat și continuă să mun- 
cească pentru a-i asigura succesul. Esti o supereroină și o 
zână, Rachel! Mulţumesc că ești atât de minunată! 

O mare de mulțumiri către echipa de la Feiwel and Friends, 
în special lui Holly West, editoarea mea grozavă. Viziunile 
tale asupra acțiunii și personajelor au fost nepretuite. M-ai 
ajutat foarte mult să pătrund în mintea Alosei și să fac poves- 
tea cu adevărat specială. De asemenea, le mulțumesc lui Starr 
Baer și lui Kaitlin Severini, care au lucrat ca editor de produc- 
tie, respectiv tehnoredactor. 

Le mulțumesc și tuturor oamenilor din culise cu care nu 
am lucrat direct, dar care au ajutat la realizarea cărții. Am 
fost unul din acei oameni și știu că existati. Mulţumesc! 

Lui Alek Rose, colegul meu de cameră din facultate, care 
mi-a suportat alarma cu o oră mai devreme ca să pot scrie și 
edita. M-ai lăsat să pălăvrăgesc încontinuu despre noi idei de 
carte și mereu m-ai încurajat. Mulţumesc, Eerpud! 

Lui Sarah Talley, Megan Gadd și Taralyn Johnson: sunteți 
cei mai buni critici și cele mai bune prietene pe care o scrii- 
toare le poate avea. Să nu vă schimbaţi niciodată. 

Le mulțumesc și cititorilor mei beta: Gwen Cole, Kyra 
Nelson, Shanna Sexton, Jennifer Jamieson, Elizabeth Anne 

Taggart, Juliet Safier, Tyler Wolf, Samantha Lee, Erica Bell, 
Kyra Pierce, Grace Talley și Candace Hooper. 

Trebuie să le mulțumesc și celor de la Swanky Seventeens, 
în special agentei mele și surorii mele de suflet Gwen Cole, 
pentru că m-a ținut pe drumul cel bun și cu care am pornit in 
această călătorie nebunească. 

Le mulțumesc Elanei Johnson, care a fost o persoană 
foarte importantă în cadrul procesului de verificare a cărții, 
lui Brandon Sanderson, al cărui curs de scriere creativă m-a 
învăţat foarte multe despre crearea unor sisteme magice 
de succes, lui Rick Walton, care m-a învățat mai multe des- 
pre domeniul de carte decât mi-aș fi putut imagina, și lui 
Kathleen Strasser, fără de care poate nu m-aș fi apucat de 
scris niciodată. 

Trebuie de asemenea să le mulțumesc mătușii mele Krista 
și unchiului meu Tim. Am lucrat la cea mai mare parte a aces- 
tei cărți în ultimul semestru de facultate, când locuiam cu voi. 
Vă mulțumesc că m-ati primit în căminul vostru. Îi multu- 
mesc lui Audrey, pentru că m-a ajutat să găsesc numele per- 
sonajelor. Lui Emily, pentru că m-a lăsat să-i invadez camera 
și să-i citesc. Lui Nathan și lui Jared, pentru că alături de ei nu 
m-am plictisit niciodată. 

Si bineînțeles, le sunt etern recunoscătoare membrilor 
familiei mele pentru că m-au susținut la fiecare pas. Vă mul- 
tumesc, mamă, tată, Jacob, Becki, Alisa și Johnny, pentru că 
m-ati încurajat si mi-ati suportat discuţiile interminabile 
despre drumul lung către publicarea unei cărți. 

Tricia Levenseller a creat un personaj 
feminin formidabil, o eroină perspicace si 
imprevizibilă care ştie să aibă grijă de ea in 
timp ce face nişte alegeri dificile, si îi invita 
pe cititori într-o aventură captivantă din 
care nu lipsesc incrucisarile de săbii si luptele 
sângeroase. 


Atenţie cititori, avem în sfârșit o versiune 
feminină a lui Jack Sparrow! Romanul se 
adresează clar fanilor francizei Pirații din 
Caraibe şi celor care preferă o eroină 
neînfricată, de care trebuie neapărat să te 
feresti, si un erou inteligent, de care 

cu siguranță nu trebuie să te feresti. 

Dacă vă plac poveştile de dragoste intense, 
aventurile pe mare si pe uscat si intorsaturile 
spectaculoase de situaţie, citiţi Fiica regelui 


pirat 


Debutul exploziv al Triciei Levenseller, 
primul volum din seria Fiica regelui pirat, ne 
aruncă în cale nenumărate pericole, furtuni 
pe mare, pirați sarmanti si încrucișări de 
săbii, însă nimeni si nimic nu o poate 
învinge pe Alosa. O escapadă maritimă 
uimitoare, un roman care îi va captiva si 
fermeca pi 


Primul volum din seria Fiica regelui pirat 

În cele din urmă, eu voi fi 
arma care-i va aduce sfârşitul. 


‘Trimisă în misiune pentru a recupera o hartă străveche, cheia unei 
comori legendare, Alosa se lasă capturată de dușmani pentru 
a le putea cerceta în voie corabia. 


Tânăra, care le face zile fripte piraţilor necrutatori din echipaj, are un 
singur obstacol în calea sa: cel care o capturează, și anume secundul 
Riden, neaşteptat de inteligent si insuportabil de atrăgător. 

Însă Alosa are câţiva asi în mânecă si niciun pirat nu o poate opri 
pe fiica regelui pirat. 

Romanul de debut al autoarei Tricia Levenseller 
reunește acțiunea, aventura, romantismul si un strop 
de magie într-o poveste palpitantă YA cu pirați. 


pl oo 


Levenseller lansează pe piață un debut impresionant prin această 
poveste amuzantă, alertă, plină de romantism și aventuri maritime, 
într-o lume fantasy cu nenumărate insulițe misterioase, conduse de 

pirați si sirene. Fiica regelui pirat e un roman care nu trebuie să-ţi 

lipsească din bibliotecă! 

